
CUVÂNT ÎNAINTE 


Este o prezentare cronologică, succintă a evenimentelor 
care au avut loc în Timişoara în decembrie 1989 văzute prin 
Ochii celor care au avut cel mai mult de suferit, victimele. 

În acest volum am prezentat pentru prima dată 
împrejurările în care au fost ucise sau rănite victimele 
înregistrate la Timişoara după 22 decembrie 1989. 

Această carte este dedicată tuturor victimelor din 
Timişoara. 

Mulţumesc Asociaţiei Memorialului Revoluţiei 16 — 22 
decembrie 1989 Timişoara care mi-a pus la dispoziţie arhiva 
electronică pentru realizarea acestui volum. 


Autorul 


VICTIMELE REPRESIUNII 


La sfârşitul anului 1989, societatea românească se afla în plină 
criză. Izolata pe plan extern, cu o economie autarhică şi în parte 
nefunctionalä, în România a crescut nemulțumirea întregii populaţii, lipsita 
de cele mai elementare drepturi economice, sociale şi politice. 

Cu toate acestea, cuplul Ceauşescu, susținut necondiţionat de 
structura de comandă a fostului partid comunist, s-a cramponat de putere, 
nefiind dispus să renunţe la privilegii şi să facă concesii. 

Pe acest fond exploziv al nemulțumirii generale mai lipsea doar 
scânteia şi ea s-a produs la Timişoara. 

În 16 decembrie 1989, sute de timişoreni au profitat de protestul 
unor enoriaşi reformaţi împotriva evacuării pastorului Laszlo Tokes şi s-au 
adunat în Piaţa Maria din Timişoara. La ora 14,00 s-a scandat: „Libertate şi 
Jos Ceauşescu”.| 

Aşa au început manifestatiile împotriva regimului de dictatură. 
Coloane de demonstranți s-au deplasat în principalele cartiere ale oraşului şi 
la Comitetul judeţean P.C.R. Timiş, unde au revendicat drepturi economice 
şi politice. 

Conducerea politică a judeţului a refuzat orice dialog cu 
manifestantii şi a ordonat măsuri brutale de împrăştiere a acestora cu 
bastoane, jeturi de apă şi câini. Primul secretar Bălan Radu şi secretarul 
C.C. Matei Ilie, aflat la Timişoara, au pus în aplicare Planul unic de 
intervenţie întocmit potrivit Ordinului 002600 al Ministerului de interne. 
Grupa de comandă a Inspectoratului M.I. Timiş, constituită din inspector şef 
col. Popescu Ioan, şeful Miliției col. Deheleanu Ion şi şeful Securităţii col. 
Sima Traian, a ordonat împrăştierea violentă a demonstrantilor. Aceştia au 
fost atacați de plutoanele de intervenţie ale miliției şi de subunități ale 
trupelor de securitate şi pompieri. Au fost rănite şi reţinute zeci de persoane. 
Cei reţinuţi au fost încarceraţi fără niciun fel de forme legale în Arestul 
miliției şi Penitenciarul Timişoara. 

Activitatea de reprimare şi de reţinere a demonstrantilor în noaptea 
de 16/17 decembrie 1989 rezultă dintr-un document intern al Inspectoratului 
M.I. Timiş recuperat în cursul urmăririi penale, din care prezentăm unele 
menţiuni: 


! Registrul Serviciului filaj al Securităţii Timiş, fila 69, depus în Dosarul nr. 24/1991 al 
C.S.J. - Secţia militară la termenul din 29.04.1991. 


„În Piaţa Maria se găsesc 1.000 de persoane....... Se acţionează cu 
două plutoane de securitate şi 100 milițieni care fac ordine”. 

Ora_22,10 — La Intreprinderea ,,Banatul” 150 de persoane cântă 
„Deşteaptă-te române”. Vor să intre în întreprindere, dar nu li se permite 
accesul. 

Ora 22,15 — Forte de ordine au adus la sediul miliției, 14 persoane 
reţinute. Col Popescu loan vorbeşte cu comitetul judeţean de partid şi 
raportează stadiul in care se găseşte situația operativă, primeşte noi 
indicaţii. 

Ora 22,25 — Matei Ilie, secretar îi comunică inspectorului şef col. 
Popescu Ioan, că situaţia de la ,„Maria "nu se stăpâneşte corespunzător. 

Ora_22,30 — Radu Bălan, transmite col. Popescu loan că anumite 
elemente refractare acţionează pe podul de la Parcul Central, unde acesta a 
trimis noi forte şi o maşină de pompieri. 

Ora_22,50 — Col. Sima Traian raportează că stăpâneşte situaţia 
operativă. 

Ora_23,07 — Sima Traian raportează lui Vlad Iulian situaţia 
operativă existentă la acea oră. 

Ora 23,15 — Col. Popescu loan raportează lui Tudor Postelnicu ca 
au fost reţinute 16 persoane, alte 34 urmează să fie aduse la sediu, iar 75 
dintre participanţi au fost recunoscuţi de ofiţerii de securitate... 

Ora_23,50 — Col. Popescu loan raportează lui Radu Bălan că cele 
două plutoane de la Arad vor intra în dispozitiv. 

Dispozitivul comunică că 200 persoane de la A.E.M. se îndreaptă 
spre Oraş. 

Ora 0,15 — Col. Popescu Ioan raportează lui Postelnicu că 1.000 de 
persoane de la ,, Maria” şi ,,700”, de pe Calea Buziaşului se îndreaptă spre 
Comitetul județean de partid. Se ordonă împrăştierea lor. 

Ora _0,35 — Lt.col. Bunoaica trimite in zonă pentru rezolvarea 
situaţiei un pluton de câini. 

Ora_0,45 — Col. Popescu loan raportează lui Postelnicu că la 
Comitetul judeţean de partid, acţiunea este ordonată de col. Deheleanu Ion 
şi că a fost anihilată acțiunea celor 700 de persoane. 

Ora 1,15 — Trupele de securitate au reţinut 20 de manifestanți care 
urmează a fi aduşi la unitate. Col. Sima Traian discută cu cei de la 
Penitenciar să pregătească nişte celule pentru cei ce vor fi aduşi din zonă. 

Ora 1,50 — Sima Traian a raportat lui Vlad Iulian, situaţia din zonă. 
Se solicită comandantului batalionului de securitate ca în acțiunile sale să 
reţină cât mai multe persoane. 

În ziua de 17 decembrie, Matei Ilie îi atrage atenţia lui Popescu 


Ioan „că nu se acționează cu toată fermitatea ”.? 

Cele consemnate în această notă sunt confirmate de documentarele 
întocmite de Brigada de securitate Timişoara şi de Grupul de pompieri 
Timiş. Comandanții acestor unităţi, audiaţi în instanță, confirmă că au 
primit ordin de împrăştiere a demonstrantilor de la Bălan Radu şi grupa de 
comandă a inspectoratului.“ 

În seara zilei de 16 decembrie 1989, It.maj. Mureşan Dorel-Adrian si 
maistru militar Nita Vasile, ambii lucrători M.L au instalat o staţie radio- 
telefon în biroul primului secretar. În aceste împrejurări cei doi au auzit 
ordinele date de Bălan Radu şi Matei Ilie pentru reprimarea manifestantilor, 
precum şi faptul că aceştia raportau lui Nicolae Ceauşescu desfăşurarea 
evenimentelor. 

Bălan Radu şi Matei Ilie au solicitat şi intervenţia armatei din 
Timişoara. Comandanții celor două divizii M.Ap.N. au trimis patrule 
înarmate, dar fără muniţie, in oras.° 

Deoarece manifestatiile luau o amploare deosebită au fost trimise 
colective de sprijin pe linie militară de la Bucureşti. În Inspectoratul Timiş 
al M.I. a sosit un grup de ofiţeri de securitate şi miliţie, sub comanda 
generalului Macri Emil, şeful Direcţiei a II din cadrul Departamentului 
Securităţii Statului şi a generalului Mihale Velicu, adjunct la Inspectoratul 
General al Miliției. Tot în 17.12.1989, la Divizia mecanizată din Timişoara a 
sosit o grupă operativă de la Marele Stat Major al Armatei, sub comanda 
coloneilor Ionescu Dumitru şi Ardelean Teodor. Aceste colective nu s-au 
substituit conducerilor locale, ci împreună au încercat să înăbuşe 
demonstrațiile, inclusiv prin deschiderea focului de avertizare, cu cartuşe de 
manevră. 

În 17.12.1989, în jurul orelor 10,00, din ordinul ministrului apărării, 
general Milea Vasile, trei coloane de trupe şi tehnică militară au defilat, 
traversând oraşul, în scopul intimidării populației. Mulțimea a fost iritată de 
această demonstraţie de forță şi s-a deplasat spre Comitetul judeţean Timiş 


2 Nota privind informaţiile şi activităţile desfăşurate în noaptea de 16/17 decembrie 


1989 de grupa de comandă a Inspectoratului Judetean Timiş al M.I., Dosar nr. 24/1991 

al C.S.J.- Secţia militară, Dosar urmărire penală Coman Ion s.a., vol II, fila 42-51. 

Documentul privind acţiunile desfăşurate de Brigada de securitate Timisoara si 

Jurnalul acţiunilor de luptă a Grupului de pompieri, Dosar nr. 24/1991 al C.SJ. — 

Secţia militară, Dosar urmărire penală Macri Emil s.a., vol.Il, filele 75-151 

4 Martori It.col. Bunoaică Ion şi respectiv It.col. Sasu Ioan, audiaţi în Dosarul 6/1990 al 

C.S.J.- Secţia militară, termen 23.10.1990. 

5 Martori audiaţi în Dosarul nr.6/1990 al C.S.J.- Secţia militară, termen 21.09.1990. 

$ Martorii lt.col. Zeca Constantin si col. Rotariu Constantin audiaţi în Dosarul 24/1991 
al C.S.J.- Secţia militară la termenul din 01.08.1991. 


al P.C.R. Primul secretar şi ceilalți factori politici nu au încercat să iniţieze 
vreun dialog cu cei din stradă, dimpotrivă, forţele de ordine au intervenit cu 
brutalitate. Demonstrantii au ripostat şi chiar au pătruns în sediul judetenei 
de partid, unde au distrus şi incendiat, în special materiale de propagandă. 

Urmare a reprimării violente a manifestantilor, sute de demonstranți 
au fost loviți, maltratati, reţinuţi şi depusi, fără niciun fel de forme legale, în 
Arestul Inspectoratului M.I. şi în incinta Penitenciarului Timişoara. Până în 
după amiaza zilei de 17.12.1989 au fost reţinuţi peste 200 de persoane. În 
noaptea şi zilele care au urmat au fost reţinuţi, în continuare, manifestanți. 
Au fost peste 800 de persoane reţinute în Penitenciarul Timisoara.’ 

Constatând că situația poate scăpa de sub control, Ceauşescu, 
informat permanent de evoluția evenimentelor, a hotărât să-l trimită la 
Timişoara pe secretarul C.C. al P.C.R., cu probleme speciale, Coman lon, 
pentru a coordona activitatea de restabilire a ordinii şi de reprimare a 
demonstrantilor. Acesta a fost însoţit la Timişoara de reprezentanţi de prim 
rang din Ministerul Apărării Nationale şi Ministerul de Interne, respectiv 
generalul-locotenent Guşă Stefan — şef al Marelui Stat Major, general- 
locotenent Stănculescu Victor Atanasie — prim adjunct al ministrului apărării 
naţionale, general-locotenent Chiţac Mihai, comandant al Trupelor chimice 
şi al Garnizoanei Bucureşti, general-maior Cîrneanu Florea, locţiitor al 
Comandantului Apărării Antiaeriene a Teritoriului, general-locotenent Nuță 
Constatantin, adjunct al ministrului de interne şi şef al Inspectoratului 
General al Miliției, precum şi alti ofiţeri superiori din armată şi de la interne. 

La ora când aceştia soseau la Timişoara, respectiv orele 16,00, 
Ceauşescu a 


convocat la Bucureşti Comitetul Politic Executiv al C.C. al P.C.R. Măsurile 
drastice de înăbuşire a manifestatiilor, inclusiv prin deschiderea focului, 
dispuse de Ceauşescu au fost aprobate de membrii C.P.Ex. Miniştrii general 
Milea Vasile, Postelnicu Tudor şi general Vlad Iulian şi-au luat 
angajamentul fata de dictator că vor ordona armatei, miliției şi securității să 
ia măsuri contra manifestantilor şi să deschidă focul împotriva celor din 
stradă. Şedinţa Comitetului Politic Executiv a fost stenografiată. În procesul 
generalului Vlad Iulian au fost audiate stenodactilografele, care au confirmat 
realitatea stenogramei. 
Redăm câteva pasaje din stenogramă: 


7 Adresa nr. 0368/10.06.1991 emisă de Penitenciarul Timişoara. 
3 Martorele Trandafir Lidia şi Ionescu Maria, Dosar nr.2955/1998 al C.S.J. - Secţia 
militară, vol. I urmărire penală, filele 130-133. 


„Iov. Nicolae Ceauşescu: 

Voi n-aţi executat ordinul dat, că am dat ordin care este obligatoriu 
pentru voi, pentru toate unităţile, atât ale Ministerului Apărării cât şi ale 
Ministerului de Interne. 

Cum este posibilă o asemenea situaţie? Nişte derbedei să intre în 
sediul Comitetului judeţean de partid sa bată soldați, pe ofițeri si ei să nu 
intervină? 

Ce au făcut ofițerii tăi Milea, de ce nu au intervenit imediat, de ce 
nu au tras? Trebuia să tragă, să-i lase jos, să someze şi pe urmă Să tragă în 
picioare. 

Tov. Tudor Postelnicu: 

Vă asigur, tovarăşe secretar general, că nu se va mai repeta o 
asemenea situaţie. Vă rog să-mi acordafi această încredere şi să lăsăm să 
vorbească faptele până când dumneavoastră, conducerea supremă de 
partid, Comitetul Politic executiv vor aprecia. 

Tov. Vasile Milea: 

Garantia pentru mine este că n-am înţeles primejdia de la început, 
acum îmi este clar, când aţi spus că este stare excepţională. 

Tov. Vlad Iulian: 

Vă asigur, tovarăşe secretar general, că ascultând sarcinile care mi 
le-aţi dat, voi face în asa fel să merit încrederea dumneavoastră ”.? 

Ajuns la Timişoara, Coman Ion a constituit un comandament pentru 
coordonarea forţelor militare care trebuiau să intervină împotriva 
manifestantilor. Din acest comandament au făcut parte primul secretar Bălan 
Radu şi generalul locotenent Stănculescu Victor Anastasie. S-au alăturat şi 
secretarii C.C. Matei Ilie şi Pacoste Cornel, foşti primi secretari ai judeţului 
Timiş. Primul se afla la Timişoara pentru rezolvarea unor probleme 
personale iar Pacoste Cornel, după ce participase la şedinţa C.P.Ex., a fost 
trimis în sprijin la Timişoara. 

La Divizia mecanizată din Timisoara şi la Inspectoratul Timiş al M.I. 
s-au constituit comandamente militare sau puncte de comandă. Generalul 
Guşă ajutat de generalul Chiţac şi de ceilalţi ofiţeri din Marele Stat Major şi 
conducerea diviziei au coordonat activitatea trupelor M.Ap.N. Generalul 
Nutä Constantin, ajutat de generalul Mihale Velicu şi Macri Emil precum şi 
de conducerile Miliției şi Securităţii Timiş au coordonat activitatea forțelor 
M. 


9  Dosar nr 2955/1998 al C.S.J. - Secţia militară, vol. I urmărire penală, filele 109-129. 

Între comandamentul politico-militar de la judeteana de partid si 
punctele de comandă de la Divizia mecanizată şi Inspectoratul M.L. a existat 
o cooperare perfectă. 

Coman lon, în calitatea sa de secretar al C.C. al P.C.R. cu probleme 
speciale şi trimis special al lui Ceauşescu la Timişoara a coordonat 
activitatea generalilor M.Ap.N. şi M.L, în scopul reprimärii demonstrantilor. 
Fostul ministru de interne Postelnicu Tudor şi Bobu Emil, secretar C.C. al 
P.C.R. cu probleme organizatorice au declarat că lon Coman a fost numit 
comandantul unic la Timişoara, având ordin de la Ceauşescu să înăbuşe 
mişcarea revolutionarä.!° Situaţia a fost sintetizată de fostul şef al Miliției 
Timiş: 

„S-a constituit comandamentul judeţean condus de Ion Coman, 
ajutat de generalul Stănculescu, iar generalul Guşă s-a retras la Divizie, 
unde asigura executarea ordinelor, iar generali Macri şi Nuță, la sediul 
inspectoratului, fiecare pe profile”. Audiat în calitate de martor în primul 
proces privind revoluţia de la Timişoara, generalul Stănculescu precizează: 

„Din colectivul care s-a aflat la judeteana de partid în perioada 
evenimentelor de la Timişoara, am făcut şi eu parte ca reprezentant al 
M.Ap.N. 

Direct sau prin generalul Stănculescu, Coman Ion a ţinut legătura 
permanent cu generalul Guşă aflat la Divizia mecanizată din Timişoara. 
Martor în primul proces de la Timişoara, generalul Guşă a declarat: 

„Am înțeles de la generalul Milea că urma să ne punem sub 
comanda secretarului Coman, din dispoziţia lui Ceauşescu”. 

„Executam ordinele ministrului apărării dar tot ceea ce urma să 
întreprind, raportam lui lon Coman, din dispoziția acestuia. Nu-mi amintesc 
ca lon Coman să fi cotramandat vreun ordin primit de la ministrul apărării 
naţionale” 15 

În punctul de comandă de la Divizia mecanizată s-a aflat şi generalul 
Chiţac Mihai care s-a preocupat personal de aprovizionarea trupelor cu 
substanţe lacrimogene şi a dat ordine directe unor comandanţi de unităţi 
pentru împrăştierea demonstrantilor. 

Coman Ion a coordonat şi activitatea trupelor M.I. fiind în legătură 
permanentă cu generalii Nutä şi Mihale aflaţi în punctul de comandă de la 


10 Martorii audiaţi în Dosarul nr.24/1991 al C.S.J. - Secţia militară la termenul din 


21.06.1991, respectiv 25.06.1991. 
1! Declaraţia olografă a col. Deheleanu Ion din 29.12.1989, Dosar nr. 2955/1998 al 
C.S.J. - Secţia militară, vol. V urmărire penală, filele 155-157. 
12 Declaraţie martor în Dosarul nr.24/1991 al C.S.J.- Secţia militară, termen 06.08.1991. 
15 Declaraţie martor, în Dosarul nr.24/1991 al C.S.J.- Secţia militară, termen 06.08.1991. 


11 


Inspectoratul Timiş al M.I. Inspectorul şef col. Popescu Ion, aflat tot timpul 
în sediul judeţean de partid, a asigurat şi el legătura între cele două puncte 
de comandă. 

Acesta declară: 

„S-a stabilit un comandament la Comitetul judeţean PCR. Timis, 
pentru cunoaşterea situaţiei reale şi stabilirea modului de acţiune in 
municipiu, pentru menţinerea ordinei, insitându-se pentru a nu se permite 
studenţilor să se solidarizeze cu multimea”."4 

Activitatea de reprimare a manifestatiilor din Timişoara de către 
trupele M.Ap.N. şi M.L a fost coordonată de comandantul politico- militar 
de la judeteana de partid, aflat în legătură permanentă cu punctele de 
comandă militare de la divizie şi inspectorat. Generalii Guşă şi Nuta 
primeau ordine şi de la miniştri apărării şi de interne, dar toate operaţiunile 
întreprinse erau raportate la comandamentul condus de Coman Ion. Se poate 
spune fără niciun fel de exagerare că a existat o cooperare perfectă între 
comandamentul local şi punctele de comandă ale forțelor armate. 

În declaraţia de martor generalul Stănculescu precizează: 

„„Menţionez ca pentru a cunoaşte situaţia din oraş şi a o putea 
evalua, personal m-am deplasat de mai multe ori la comandamentul 
Diviziei 18 Mecanizate cât şi la Inspectoratul județean M.I., unde am luat 
legătura cu general Guşă si general Nuță. Aceste date i le-am prezentat lui 
Coman lon sau după caz, îi puneam de acord pe cei din comandamentele de 
pe plan local, de la interne sau M.Ap.N.”.\ 

În 17.12.1989, în jurul orelor 17,30 a avut loc o teleconferinta, în 
cadrul căreia Ceauşescu, aşa cum se hotărâse în şedinţa C.P.Ex., a dat ordin 
de a se deschide focul împotriva demonstrantilor. Ceauşescu le-a ordonat lui 
Coman Ion şi Bălan Radu să-i cheme pe ofiţeri şi generali şi să le dea ordine 
de tragere astfel încât „într-o oră să fie restabilită complet liniştea în 
Timisoara”. 

Coman Ion şi Bălan Radu l-au asigurat pe Ceausescu că au trecut la 
executarea ordinului. 

„A început să se tragă deja. Coman vă raportează ... Raportez încă o 
dată, am ordonat să se tragă foc. Terminat”.'® 

Teleconferinta a fost înregistrată pe bandă magnetică, ce a fost 
recuperată în decembrie 1989 de la Sibiu. La dosarele penale au fost depuse 


14 Declaraţia olografä, Dosar nr.24/1991 al C.S.J. — Secţia militară, Dosar urmărire 


penală Macri Emil ş.a. vol. VI urmărire penală, fila 92. 

15 Declaraţie martor, Dosar nr.24/1991 al C.S.J. — Secţia militară, termen 06.08.1991. 

16 Nota de redare a teleconferintei din 17.12.1989, Dosar nr. 2955/1998 al C.S.J. - Secţia 
militară, vol. I, urmărire penală, filele 134-137. 

note de redare a teleconferintei. Cand asculti însă banda nu poţi să nu 
remarci tonul de angajament total al lui Coman şi Bălan atunci când l-au 
asigurat pe Ceauşescu că au ordonat deschiderea focului împotriva 
demonstrantilor. 

În momentul în care a dat ordin de folosire a munitiei de räzboi, 
Ceauşescu cunoştea că este o mişcare împotriva regimului de dictatură. 
Afirmațiile sale din cadrul şedinţei C.P.Ex. şi a teleconferintei sunt 
elocvente: 

„O mână de derbedei, puşi la cale de cei care vor să distrugă 
socialismul” (stenograma şedinţei C.P.Ex.). 

„Este o adevărată lovitură de stat. Asa-zis paşnică, antisocialistă şi 
aşa trebuie privită ca atare”(nota de redare a teleconferintei). 

Ceauşescu fusese informat de cei de la Timişoara. Aceleaşi 
informaţii le-au primit Coman Ion şi generalii M.Ap.N. şi M.I. de la factorii 
de conducere locală şi de la propriile servicii de informaţii. 

După teleconferintä, Coman Ion a transmis forţelor militare ordinul 
de deschidere a focului cu muniţie de război. Sunt semnificative afirmațiile 
lui Coman lon din declaraţiile date în 15 şi 16 ianuarie 1990: 

„Am ordonat trupelor din cadrul M.Ap.N. şi M.I. pe care le-am găsit 
în dispozitiv de luptă, să deschisă foc asupra manifestantilor din municipiul 
Timişoara”. 

„Alături de mine răspund direct pentru deschiderea focului in 
Timişoara, în primul rând generalul Nuță, căruia i-am ordonat să tragă, 
conform celor stabilite de Nicolae Ceauşescu. Nu exclud nici răspunderea 
celorlalte persoane care m-au însoţit precum şi a organelor locale de partid 
si de star” 18 

În instanță, Coman Ion a revenit asupra declaraţiilor initiale, 
afirmând că ordinul de deschidere a focului a fost dat de ministrul apărării şi 
ministrul de interne. Este cert că au existat ordine privind uzul de armă pe 
linia celor două ministere dar aceasta nu înlătură răspunderea sa, care în 
calitate de comandant unic la Timişoara avea în subordine toate forțele 
armate, cărora le-a ordonat deschiderea focului. 

A existat un ordin de deschidere a focului transmis de ministrul 
apărării, general Milea Vasile, pe cale ierarhică, la Divizia mecanizată 
Timişoara, în care se precizează: 

,Demonstrantii să fie serios avertizaţi şi apoi să se tragă la 


17 Dosar nr 2955/1998 al C.S.J. - Secţia militară, vol. V urmărire penală, fila 7. 
18 Ibidem, fila 9. 

picioare”.!” Ordinul se referea la demonstranți şi nu la huligani sau 
derbedei, ceea ce denotă că se cunoştea, cel puţin la nivel de comandă în 
armată, caracterul mişcării. 

În urma deschiderii focului în Timişoara, în perioada 17-20.12.1989 
s-au înregistrat 71 de decedați şi 253 de răniţi, toţi prin impuscare. A mai 
fost o victimă decedată, Popescu Rozalia Irma, călcată de un tanc în zona 
Podului Decebal şi alte 43 persoane, care au fost lovite şi maltratate în 
incidentele cu forţele de ordine. 

Situaţia zonelor din Timişoara în care s-a făcut uz de armă şi au 
rezultat persoane decedate şi rănite se prezintă astfel: 


Catedrala Mitropolitană şi zona adiacentă 
17 decembrie 1989 


În după amiaza zilei de 17.12.1989, în faţa Catedralei şi pe străzile 
laterale s-au adunat mii de manifestanți scandând lozinci. O parte din aceştia 
a încercat să dialogheze cu cei din Comitetul municipal P.C.R., dar nu s-au 
putut apropia din cauza unui dispozitiv militar, format din militari grăniceri, 
trupe de securitate şi un pluton de securitate-militie. Seara, după orele 20,00, 
au sosit în zonă şi militari de la U.M. 01233 Buziaş.” 

În timp ce demonstrantii încercau să ajungă în faţa Primăriei, grupuri 
de indivizi au început să spargă magazinele din Piaţa Operei şi să le 
incendieze. Aceste grupuri se detaşau de masa demonstrantilor şi împotriva 
lor nu au intervenit forte de ordine. Mai multi martori oculari confirmă acest 
lucru: 

„Cei care spărgeau şi devastau magazinele erau doar câţiva şi nu 
aveau nimic comun cu demonstrantii care ieşiseră în stradă, pentru a 
dobori dictatura si a se bucura de un trai mai bun”! 

„Cred că dacă ar fi apărut reprezentanţii ordinii publice, atunci 
oamenii de bună credinţă, care constituiau marea majoritate acolo, i-ar fi 
ajutat să stăpânească aceste acte de vandalism. Dar parcă intraseră cu toţii 
în pământ, nici unul nu s-a arätat.”? 

Demnă de semnalat este depozitia altui martor care precizează că 


19 Dosar nr. 2955/1998 al C.S.J. - Secţia militară, vol. I urmărire penală, fila 52. 

20 Raport S/20/03.01.1990, Dosar nr. 2955/1998 al C.S.J. - Secţia militară, volum I, 
urmărire penală, p.83-85. 

2! Martor Primaru Gheorghe, audiat în Dosarul nr.6/1990 al C.S.J. — Secţia militară, 
termen 18.06.1990. 

* Martor Petroiu Spiridon, audiat în Dosarul nr.6/1990 al C.S.J. — Secţia militară, 
termen 13.06.1990. 

magazinele din Piaţa Operei de pe partea Restaurantului Palace au fost 
sparte de un tânăr, probabil ţigan, comandat de un cetăţean mai în vârstă, 
bine fmbräcat.?* 

În seara zilei de 17.12.1989, după încetarea actelor de vandalism s-a 
deschis focul împotriva demonstrantilor care se aflau în zona Catedralei. Au 
fost împuşcate mortal 12 victime: Balmuş Vasile, Caceu Margareta, Caceu 
Mariana-Silvia, Fecioru Lorent, Gîrjoabă Dumitru, losub Constantin, Istvan 
Andrei, Mardare Adrian, Păduraru Vasile, Sava Angela-Elena, Stanciu loan 
şi Witman Petru. De asemenea au fost rănite, prin împuşcare 34 de victime, 
din care 7 femei. 

Majoritatea martorilor oculari, apartinätori şi răniţi, declară că s-a 
deschis focul dinspre un cordon de militari aflat în fata Operei (răniți Buca 
Ilie, Puschitä Darie, Luchescu Stelian, Stanciu Marioara Aurelia, Tălpăşanu 
Gheorghe), dinspre cordoanele de militari de la cinema Capitol (răniţi 
Mureşan Lucian-Andrei, Merluscä Ion, Paşcălau Cristian) sau de pe 
transportoarele blindate (răniţi Murariu Eugen, Ionescu Cornel, Vona Maria, 
Radu Daniela-Oxana). 

Martorul Chioreanu Domitian a declarat că Gîrjoabä Dumitru a fost 
împuşcat dinspre un cordon de militari echipați cu căşti albe, aflat vis-a-vis 
de Catedrală. La fel a descris şi Madoşi Ana împrejurările în care a fost 
rănită. 

Caceu Emil, fratele celor două surori Caceu împuşcate mortal, a 
relatat că acestea se aflau într-o coloană de manifestanți ce se deplasa 
dinspre Podul Mihai Viteazu spre Primărie. Împotriva lor s-a deschis focul 
dinspre Parcul Catedralei şi dintr-un tanc ce venea din sens opus. În aceleaşi 
împrejurări a fost împuşcată mortal şi Sava Angela-Elena şi rănite alte 
persoane. Şerban Tănase, Călin Marius şi Lazăr Lidia au precizat că 
împotriva lor au tras persoane ascunse în parcul Catedralei şi în boschetii 
din spatele grădinii Capitol. 

Balmuş Dumitru a declarat că fratele său Balmuş Vasile a fost 
împuşcat mortal de un individ civil înarmat, care nu a lăsat să fie ridicat 
cadavrul. 

Martorii Primaru Gheorghe, Munteanu Dumitru şi Cojiţă Ion au 
menţionat că s-a deschis focul împotriva lor din mai multe direcţii, inclusiv 
de pe clădirile din preajmă. 

Tănase Vasile a arătat că a fost rănit lângă Parcul Central, când 4 


% Martor Antal Emeric, audiat în Dosarul nr.6/1990 al C.S.J. - Secţia militară, termen 
03.10.1990. 

civili înarmaţi, care au coborât dintr-un Aro albastru, au deschis focul.24 


Din rapoartele depuse de unitățile militare care au acţionat la 
Timişoara nu rezultă ce unitate a acţionat în 17.12.1989 la Operă. Este 
semnificativ însă că în jurnalul de luptă al diviziei este consemnat în 
17.12.1989, ora 20,45 doar: 

„La catedrală”, fără alte relaţii.” Nici în documentele întocmite de 
forțele M.I. nu rezultă cu certitudine componenţa trupelor care au acţionat în 
zonă. 


18 decembrie 1989 


În după amiaza zilei de 18.12.1989, pe treptele Catedralei din 
Timişoara s-au adunat peste 100 de manifestanți, majoritatea tineri şi copii. 
Cu lumânări aprinse în mână, tinerii cântau „Deşteaptă-te române” şi 
scandau lozinci împotriva regimului. 

În fata Catedralei, spre primărie, era un dispozitiv de militari de la 
U.M. 01233 Buziaş şi de la Batalionul de grăniceri Timişoara. Vis-a-vis de 
Catedrală se afla dispozitivul ,,D1.” al M.I., format din milițieni şi trupe de 
securitate. Toţi militarii din zonă erau înarmaţi şi aveau cartuşe de război. 

Forţele de ordine au intervenit pentru împrăştierea demonstrantilor 
deşi manifestatia era paşnică, iar tinerii nu s-au dedat la acte de violenţă sau 
distrugere. 

În jurnalul Diviziei mecanizate este notat în 18.12.1989: 

„17,15 — În fata Catedralei au apărut manifestanți cu lumânări care 
au refuzat să se imprastie. Au fost somati, s-a deschis focul spre ei. Au fugit 
şi s-au baricadat în Catedrală "75 

Constatând că manifestatia din centrul oraşului continuă, Coman Ion 
i-a ordonat generalului Chiţac să se deplaseze la Catedrală şi să rezolve 
situaţia. Generalul Chiţac Mihai, îmbrăcat în uniformă şi înarmat, a dat 
ordine celor care comandau dispozitivele militare pentru împrăştierea 
demonstrantilor. După intervenţia generalului Chiţac, dispozitivele militare 
au deschis focul spre treptele Catedralei. S-a tras şi din două transportoare 
blindate. Majoritatea militarilor a tras foc de avertisment, dar s-a tras şi 
direct spre manifestanți. 

Au fost împuşcaţi mortal: Leia Sorinel-Dinel, Nemtoc Vasile-Marius 


2 Depozitiile celor indicaţi se află în Dosarul nr.2955/1988 al C.S.J. - Secţia militară, 
Dosar urmărire penală, volum VI, filele 69-177. 

%5 Dosar nr.2955/1998 al C.S.J. - Secţia militară, volum I urmărire penală, filele 58, 70- 
108. 

26 Jbidem, filele 53-69. 

şi Märiutac loan. Au fost răniți Hutanu Crenguta, Cioazä Ioan-Avram, 
Gligutä Avram, Popa Gheorghe şi Bäitan Constantin. 

Ilitoni Aurica, a declarat că fiul ei, Leia Sorinel-Dinel a fost 
împuşcat în timp ce se afla pe treptele Catedralei, de către cei aflați in 
cordonul situat pe trotuarul din faţă.” 

Nemţoc Domnica a precizat că un prieten de-al fiului său 1-a relatat 
că acesta a fost împuşcat de un ofițer de miliţie aflat in dispozitiv.”*® 

Martorii Coubis Gheorghe, Dascaliuc Vasile şi Cozmeniuc Vasile au 
declarat că împotriva lor s-a deschis focul dinspre un cordon de militari şi 
milițieni. În aceste împrejurări a fost împuşcat mortal Märiutac Ioan.?° 

Răniţii Cioază Ion-Avram şi Hutanu Crenguta au relatat că împotriva 
lor s-a deschis focul dinspre detaşamentele din fata Catedralei.*° 

Bäitan Constantin a declarat că a fost împuşcat de un subofițer de 
miliție, care era însoțit de alte persoane înarmate, îmbrăcate în scurte kaki 
treisferturi”!. 

Popa Gheorghe a relatat că a fost împuşcat dinspre Catedrală, unde 
se aflau indivizi înarmaţi, îmbrăcaţi în combinezoane kaki.** 

În jurnalul acţiunilor operative M.I., la poziţia 169 în ziua de 
18.12.1989, ora 17,05 este consemnat: 

„Se solicită o salvare la Catedrală, s-a făcut uz de arma”. 

Pentru cei impuscati mortal au fost cercetati in stare de arest 
preventiv un ofițer şi doi subofiteri de miliţie. Primul a fost scos de sub 
urmărire penală iar ceilalți doi au fost achitati de Tribunalul militar 
extraordinar Timisoara deoarece nu s-a putut stabili cu certitudine daca 
acestia au fost autorii directi. 

Cert este însă că generalul Chiţac Mihai a coordonat activitatea de 
represiune a manifestatiei din după amiaza zilei de 18.12.1989 de la 
Catedrala din Timişoara. Acest fapt rezultă din zecile de declaraţii ale 
martorilor oculari, militari (ofiţeri de la Divizia mecanizată, de la Batalionul 
de grăniceri, Batalionul de trupe de securitate, Militia Timisoara şi U.M. 


21 Dosar nr24/991 al C.S.J. — Secţia militară, Dosar urmărire penală Macri Emil ş.a., 


volum IT, fila 414. 

28 Ibidem, fila 39. 

% Ibidem, filele 467-469. 

30 Dosar nr.24/1991 al C.S.J. — Secţia militară. Dosar urmărire penală Macri Emil s.a., 
volum IV, filele 60, 472. 

31 Ibidem, fila 329. 

52 Ibidem, fila 287. 

33 Dosar nr.24/1991 al C.S.J. - Secţia militară, Dosar urmărire penală Macri ş.a., volum 
I, filele 65-133. 

01233 Buziaş) şi civili. 

Pentru a-i împrăştia pe manifestanți generalul Chiţac a ordonat 
aruncarea de grenade lacrimogene spre aceştia iar militarilor grăniceri le-a 
ordonat să scotocească Parcul Central şi să-i retina pe demonstranți. Au fost 
reținute mai multe persoane, care în prezența generalului Chiţac au fost 
îmbarcate în camioane şi transportate la Penitenciarul Timişoara. 

Generalul Chiţac Mihai recunoaşte doar folosirea substanţelor 
lacrimogene împotriva demonstrantilor. Declaraţia sa este infirmată nu numai 
de martorii oculari, ci şi de general Guşă Ştefan, prim secretar Bălan Radu şi 
lt.col. Zeca Constantin (înlocuitor la comanda Diviziei mecanizate 
Timişoara), care declară că generalul Chiţac s-a lăudat în prezenţa lor cum a 
lichidat manifestatia de la Catedrală.*5 

În 1990, când era ministru de interne generalul Chiţac Mihai a 
întocmit un documentar cu declaraţiile favorabile a mai multor ofiţeri şi a 
civililor Galla Ladislau şi Galla Lucia. Declaraţiile, inclusiv ale soţilor Galla, 
i-au fost trimise de la Timişoara de căpitanul Ilie Nicolae, cel care din ordinul 
său aruncase grenadele lacrimogene în 18.12.1989 la Catedrală. Acesta din 
urmă a precizat că el le-a luat declaraţii soților GallaO, în care afirmau că au 
fost eliberaţi de generalul Chiţac, pentru că aceştia doreau să emigreze în 
Israel şi aşa şi-au realizat scopul.* 


Opera din Timişoara şi zona adiacentă 
17 decembrie 1989 


În seara zilei de 17.12.1989, după orele 19,00, la Operă şi în 
apropiere s-a deschis focul împotriva manifestantilor. S-a tras dinspre 
cordoane de militari dar au acţionat şi persoane care nu erau în uniformă 
militară. 

În aceste împrejurări au fost impuscate mortal 9 victime: Hategan 
Petru, Opre Gogu, Osman Dumitru, Ch6rôsi Alexandru, Iotcovici Gheorghe- 
Nuţu, Cismarik Ladislau, Cruceru Gheorghe, Avram loan-Vasile şi Tako 
Gabriela Monica. Au fost de asemenea rănite, prin împuşcare 13 victime, din 
care 3 femei. 

Aparţinătorii primelor victime împuşcate mortal au declarat că nu 
cunosc exact împrejurările în care au fost împuşcate rudele lor. S-a aflat 


341 Dosar nr2955/1998 al C.S.J. - Secţia militară, volum II urmărire penală, filele 15-19, 
24-28, 54-61, 82-90, 99-103, 123-160, 173-201, volum IV urmărire penală, filele 1-34, 
47-62. 

355 Ibidem, volum III, filele 18-24, volum V, filele 29-54, volum IV filele 86-88. 

35 Dosar nr2955/1998 al C.S.J. - Secţia militară, volum III urmărire penală, filele 35-43. 

ulterior că profesorul Cismarik a fost împuşcat în timp ce cânta „Deşteaptă-te 
române”, în apropierea Operei Timişoara. 

Martorul Faltinschi Iosif a declarat că prietenul său Avram loan- 
Vasile a fost împuşcat în zona Hotelului Timişoara dinspre un cordon de 
militari ce blocau accesul în Piaţa Operei. Ulterior, la spital înainte de a 
deceda, Avram loan-Vasile 1-a spus că de fapt a fost împuşcat de un civil 
înarmat, ce se afla între două troleibuze parcate în zonă. 

Răniţii Jinga Constantin, Avădănoaie Paul, Cojocaru Mihai, Blândă 
Mirel, Dolineanu Vasile şi Vintan Paraschiva au declarat că împotriva lor s-a 
tras dinspre un cordon de militari în zona Hotelului Timişoara. 

Horeanu Aurelian a relatat că prietenul său Cruceru Gheorghe a fost 
împuşcat în intersecția B-dul Republicii cu str. Paris, în timp ce s-a deschis 
focul dinspre un cordon de militari în uniforme kaki şi cu căşti metalice pe 
cap. Tako Iosif a declarat că acelaşi cordon de militari a tras înspre el, soție şi 
cele două fiice. Tako Gabriela-Monica a decedat iar Tako Titina şi Doboşan 
Donca au fost rănite. 

În acelaşi loc a fost rănit Stoica Mircea, iar militarii după ce l-au 
împuşcat l-au reţinut şi predat la Garnizoana Timişoara. 

Din raportul U.M. 01121 Timişoara rezultă că au avut în zonă 3 
transportoare blindate de cercetare cu 5 ofiţeri şi 20 de militari în termen.” 

Calotă Constantin a declarat că în Piaţa Operei au deschis focul şi 3 
persoane civile, care s-au aflat pe clădire, el fund rănit de o persoană care a 
tras dintr-un autoturism.*® 


Piaţa Libertăţii 
17 decembrie 1989 


În după amiaza zilei de 17.12.1989, în jurul orelor 16,00 — 17,00 
câteva sute de demonstranți, impinsi de tancuri şi transportoare dinspre 
judeteana de partid, au afluit spre Piaţa Libertăţii. Printre aceştia s-au aflat şi 
grupuri violente care s-au dedat la acte de vandalism, incendiind chioşcurile 
de ziare şi autoturismele unor cadre. S-au aruncat sticle incendiare spre 
Comandamentul Diviziei mecanizate şi Comenduirea de garnizoană. În aceste 
condiţii, gărzile militare de la cele două unităţi au deschis foc de avertisment 
şi câteva autoblindate au încercat să împrăştie grupurile violente. Au sosit 
apoi şi câteva camioane cu militari, care au acţionat. 


37 Dosar nr2955/1998 al C.S.J. - Secţia militară, volum I urmărire penală, filele 75-78. 
33 Dosar nr.2955/1998 al C.S.J.-Sectia militară, volum VI urmărire penală, filele 237- 
312. 

În Piaţa Libertăţii au fost impuscate mortal 3 victime: Bărbat Lepa, 
Pisek Ştefan şi Todorov Miroslav. Au fost rănite, prin împuşcare 22 de 
victime, din care 2 femei şi 2 militari în termen. 

În fata Garnizoanei a fost împuşcată victima Bărbat Lepa. Soţul 
Bărbat Vasile rănit în aceleaşi împrejurări a relatat că s-a deschis focul 
dinspre Casa Armatei. Pentru impuscarea soților Bărbat a fost cercetat şi 
judecat un fost căpitan de contrainformaţii. După mai multe soluţii 
contradictorii, cauza a fost restituită la parchet pentru completarea urmăririi 
penale. 

Kos Alexandru, rănit, a menţionat că Pisek Ştefan a fost împuşcat 
mortal de militari în timp ce demonstra în piaţă. 

Todea Antonela a declarat că în apropiere de Piaţa Libertăţii, la 
intersecția străzilor V.Alecsandri cu Ceahlău, a fost împuşcat mortal prietenul 
ei Todorov Miroslav. Martora a precizat că accesul era blocat de un cordon de 
militari, dar că prietenul ei a fost împuşcat de la etajul unei clădiri. 

Ranitii Honig Mihai, Druga Dumitru, Cimpean Cristinel, Cîrstea 
Vasile, Dragoş, Blezniuc loan, Oprean Gheorghe, Pistriceanu Adrian şi Paşca 
Viorel au relatat că împotriva lor s-a deschis focul dinspre Casa Armatei, unde 
se aflau militari. 

Paşca loan, Pantea Dan, Orban Traian-Gabriel şi Miron Marius-Sabin 
au declarat că au fost împuşcaţi de militari şi civili, care au ieşit din clădirea 
Comenduirii de garnizoană. 

Brândaş Valentin a fost împuşcat când s-a tras de pe un transportor 
blindat iar Kun Robert a precizat că a fost rănit când s-a deschis focul de pe o 
clădire din zonă. 

La intersecția Piaţa Libertăţii cu str. D. Cantemir au fost răniţi, prin 
împuşcare, soldaţii Zaharia Adrian şi Nicoară Florin. Aceştia făceau parte 
dintr-un detaşament înarmat, dar fără muniţie, care bloca accesul spre piaţă. 
Primul a declarat că a fost rănit când s-a tras dinspre Casa Armatei iar cel de 
al doilea că a fost împuşcat de un civil aflat în fata Garnizoanei." 

Deşi aparent în zonă au acţionat numai militari M.Ap.N. există probe 
din care rezultă că au acţionat si forte M.I. În jurnalul acţiunilor operative 
M.I. este consemnat: 

„17.12.1989 ora 16,20 

Grup foarte mare se indreapta spre Piata Libertatii 

17.12.1989 ora 16,22 

General Mihale solicită urgent forte in Piaţa Libertăţii” 


3 Ibidem, filele 313-363. 
10 Dosar nr.24/1991 al C.S.J. — Secţia militară. Dosar urmărire penală Macri Emil ş.a. 

Piaţa Timişoara 700 
17 decembrie 1989 


Grupuri de persoane s-au deplasat în după amiaza zilei de 17.12.1989 
dinspre Piaţa Operei spre Piaţa Timişoara 700. În intersecţia semaforizată de 
lângă Clinica de oftalmologie au fost împuşcaţi mortal Belici Radian şi Tăşală 
Remus Marian. În aceleaşi împrejurări au fost rănite 6 persoane. Prietenii 
victimei Tăşală au relatat că împotriva lor s-a deschis focul de către un grup 
de militari dinspre P-ta Libertăţii, de la intersecția str. Mărăşeşti cu linia de 
tramvai. Soţia lui Belici Radian şi răniții Costin Adrian, Tintoi Gheorghe, 
Casmir Marin, Amanci Alina-Mihaela şi Ardelean Gheorghe au indicat acelaşi 
grup de militari care au deschis focul spre ei.?! 


Podul Decebal 
17 decembrie 1989 


În seara zilei de 17.12.1989 în jurul orelor 19,00 o coloană formată 
din sute de demonstranți s-a deplasat pe B-dul Vasile Pârvan, cu intenția de a 
trece Podul Decebal şi a ajunge în faţa Comitetului Judeţean P.C.R. Timiş. 
Când coloana a ajuns la câţiva zeci de metri de pod, s-a deschis focul 
împotriva manifestantilor, deşi aceştia erau pasnici şi scandau lozinci. 

Accesul spre Comitetul Judeţean era blocat de un dispozitiv format 
din militari de la U.M. 01185 Timişoara, U.M. 01008 Timişoara şi 3 plutoane 
de trupe de securitate. Pe pod se aflau transportoare blindate şi tancuri de la 
U.M. 01115 Timişoara. 

Cităm din rapoartele acestor unităţi: 

„17.12.1989 ore 17,30 s-a realizat dispozitivul circular pentru 
apărarea Consiliului Judeţean în cooperare cu trupele de securitate, unităţile 
grăniceri, C.A.A.T... 

Au fost 3 plutoane de securitate din Timişoara şi Arad. Unul din 
aceste plutoane a acţionat intercalat între plutonul care apăra Podul 
Decebal. Militarii din plutoanele de securitate erau echipați cu uniforme 
kaki, fără petlite şi semne de armă... 

În jurul orelor 20,00, grupuri de persoane au încercat să treacă prin 
dispozitivul realizat pentru a ajunge in fata clădirii C.J. - PCR.; în acest 
moment, din dreapta (Parcul copiilor, podul pentru persoane) şi din stânga 
(Parcul din fata miliției) podului, precum şi dinapoia noastră, s-au auzit 


volum I, filele 65-133. 
41 Dosar nr.2955/1998 C.S.J., volum VI, urmărire penală, filele 364-392. 

focuri de armă. În acest moment, persoanele din grup au început să se 
retragă prin fugă, spre Piaţa Traian...... Lo 

„Detaşamentul comandat de maior Andrei a asigurat paza dinspre 
Piaţa Traian. În seara şi noaptea de 17/18.12.1989, detașamentul nu a vrut 
muniţie. În zonă au acționat efective de la U.M. 01185, Miliție, securitate, 
aviație si grăniceri "* 

Deoarece cei din dispozitivul militar nu aveau cartuşe de război, din 
ordinul comandamentului local, s-au luat lăzi cu muniție din magazia gărzilor 
patriotice, situată la judeteana de partid şi s-au distribuit militarilor. Cu aceste 
cartuşe s-a deschis focul împotriva demonstrantilor.** 

În jurnalul acţiunilor operative M.I. este consemnat: 

„Cpt. Vasile Marin solicită o maşină, are un decedat. 

Acest ofiţer de securitate se afla în pază la Comitetul judeţean, în 
apropierea Podului Decebal. 

Urmare deschiderii focului la Podul Decebal au fost împuşcate mortal 
4 victime: Bânciu Leontina, Andrei Maria, Ewinger Slobodanca şi Tintaru 
Tudor-Octavian. Au fost rănite alte 21 de victime, din care 6 femei. 

Marea majoritate a celor răniţi (Giurgiu lonel, Rotaru Octavian- 
Nicolae, Călin Adrian, Vasnei Sandu, Toc Cristian, Stanciu Zoran, Sidenco 
Marcel, Papillon Laurenţiu, Pîrvan loana, Kali Adrian, Cimpoieru Maria, 
Cristea Cristian, Crăsneanu Vasile, Maxim Irinel, Tabără Ivan-Viorel şi 
Lengyel Daniela) au relatat că împotriva lor s-a deschis focul dinspre 
cordoanele de militari şi tehnica militară ce blocau accesul spre pod. În 
acelaşi sens au declarat şi apartinätorii celor decedați." 

Există însă elemente care indică că s-a deschis focul înspre 
demonstranți şi din alte direcţii. 

Bânciu loan a declarat că soţia sa a fost împuşcată în spate în timp ce 
încerca să fugă spre gardul de la Parcul poporului. Untilă Corina-Daniela a 
relatat că a fost rănită, când s-a tras din spatele coloanei de manifestanți. 
Rănitul Borlea loan a precizat că s-a tras şi de pe celălalt mal al canalului 
Bega.” 


»45 


+ Raport S2/04.01.1990 al U.M. 01185 Timişoara, depus la termenul din 30.07.1991 in 
Dosarul nr.24/1991 al C.S.J. - Secţia militară. 

4% Raport $32/04.01.1990 al U.M. 01008 Timişoara, depus la termenul din 30.07.1991 in 

Dosarul nr.24/1991 al CSJ - Secţia militară. 

Declaraţie martor col. Petrea Cristea, şef de stat major gărzi patriotice, Dosar 

nr.2955/1998 al CSJ, volum IV urmărire penală, fila 51. 

15 Dosar nr.2955/1998 al .C.S.J., volum I urmărire penală, fila 133. 

1 Dosar nr.24/1991 al C.S.J. — Secţia militară, Dosar urmărire penală Macri Emil ş.a., 
volum IV filele 216, 226, 126, 288, 142, 218. 

41 Ibidem, volum I, fila 315. 

Martorul Bogdan Emil a declarat că s-a tras spre coloana de 
manifestanți şi din spate din două autoturisme Dacia şi două Aro, din care au 
coborât civili şi militari inarmati.*® 

Facasciuc Viorica, rănită în apropierea Podului Decebal a precizat că 
4 — 5 civili înarmaţi au tras împotriva ei, în timp ce se refugiase in casa 
scărilor unui bloc de pe str.12 Aprilie. 

Din depozitiile martorilor Nemeti Anton şi Vlädilä Adrian rezultă că 
în seara şi noaptea de 17/18.12.1989, prin dispozitivul de la Podul Decebal au 
circulat mai multe autoturisme Aro şi Dacia în care se aflau persoane civile 
înarmate si care se recomandau a fi de la miliţie şi securitate.” 

Mai trebuie menţionat că în zona Podului Decebal, în dupăamiaza 
zilei de 17.12.1989 a fost călcată de un tanc victima Popescu Rozalia-Irma, 
care a decedat. 

Nu s-au mai inregistrat victime pana in 19.12.1989 cand a fost ranit 
Olaru Marian dar acesta nu a putut da relaţii cu privire la cei care l-au 
impuscat. 


Piata Traian 
17 decembrie 1989 


În după amiaza zilei de 17.12.1989 în Piaţa Traian s-au aflat câteva 
sute de demonstranți. Printre aceştia s-au aflat şi grupuri izolate de indivizi, 
care s-au dedat la acte de vandalism şi incendiere. S-au înregistrat şi acte de 
sustragere a unor bunuri din magazine. 

Forţele de ordine nu au intervenit decât în seara aceleiaşi zile, când în 
piaţă se mai aflau puţine persoane, respectiv cei care încercau să înlăture 
urmările actelor de vandalism. 

Împotriva persoanelor aflate în piaţă s-a deschis focul de către 
persoane înarmate, care circulau cu un autoturism Aro de culoare deschisă. Au 
fost impuscate mortal victimele Lăcătuş Nicolae şi Sava Florica şi au fost 
rănite alte 13 persoane, din care 3 femei. 

Martorii oculari, apartinatorii celor decedați şi răniții Camciuc Viorel, 
Marian Traian, Nagy Andreea-Rozalia, Vlaici Sava, Gherasim Doinita, Benea 
Trofin şi Hauder Erich au relatat despre acel autoturism din care s-a deschis 
focul spre ei. Hauder Erich a precizat că după ce a fost rănit, a fost reţinut şi 
transportat la Militia Timişoara, unde a fost bătut.5 


+3 Dosar nr.24/1991 al C.S.J. — Secţia militară, termen 14.06.1991. 
% Dosar nr.24/1991 al C.S.J. — Secţia militară, termen 13.06.1991, respectiv 17.07.1991. 
50 Dosar nr. 2955/1998 al C.S.J., volum II urmărire penală, filele 72 — 109. 

Din registrul de comunicări radio-telefonice al M.I. rezultă că au avut 
patrule auto în oraş sub denumirea de „ZET”.5! 

Bogin Nicolae a relatat că a fost împuşcat dintr-un transportor blindat 
iar Suharu Anton a precizat că a fost rănit de militari aflaţi într-un camion. 

În după amiaza zilei de 18.12.1989, pe podul dintre Piaţa Traian si 
Piaţa Badea Cârtan a fost rănit grav, prin împuşcare, Moldovan Vasile. Cel 
care l-a rănit, subofiterul de miliție Bandula Vasile, aflat în dispozitivul M.I. 
nr. 5, a fost condamnat la 6 ani închisoare pentru infracțiunea de vătămare 
corporală gravă. 


Complexul studenţesc 
17 decembrie 1989 


Comandamentul politico-militar şi punctele de comandă militare au 
fost preocupate permanent de situația studenţilor din Timişoara şi au luat 
măsuri pentru a nu se alătura demonstrantilor. Cu toate acestea, grupuri de 
studenţi şi-au manifestat nemulțumirea fata de forțele de ordine, au scandat 
lozinci şi au aruncat cu diferite obiecte spre militari. 

În seara zilei de 17.12.1989, între căminele 7 şi 22 au fost împuşcaţi 
mortal studenţii Munteanu Nicolae- Ovidiu şi Florian Antoniu- Tiberiu. 

Munteanu Silvia, soţia celui decedat şi studentul Mihalca Marius, rănit 
în aceleaşi împrejurări au precizat că s-a deschis focul dinspre un detaşament 
de militari care se deplasa cu transportoare blindate şi camioane."? 

În jurnalul de luptă al Diviziei mecanizate este consemnat în 
17.12.1989, ora 17,45: 

„Batalionul de infanterie Arad acţionează la Complexul studenţesc — 
ordin general Guşă Ştefan. Direcţia Centru — Termal — Complex. 

- 211 oameni, 3 T.A.B. "5 

- În zonă, lângă Ştrandul Termal au mai fost răniţi Matei Gheorghe şi 
Fitigäu Stefänica, şi ambii au declarat că s-a tras înspre ei din Complexul 
studenţesc. 


Calea Girocului 
17 decembrie 1989 


Mii de persoane au protestat în dupăamiaza zilei de 17.12.1989 pe 


51 Ibidem, volum I urmărire penală, filele 143 — 146. 


52 Dosar nr.2955/1998 al C.S.J., volum VII urmărire penală, filele 110 — 118. 
55 Ibidem, volum I urmărire penală, fila 57. 

Calea Girocului din Timişoara împotriva regimului de dictatură. Printre 
manifestanți au existat şi grupuri răzlețe, care s-au dedat la acte de vandalism. 

La intersecția Căii Girocului cu strada Lidia, au fost oprite 5 tancuri 
ale Unităţii militare 01115 Timişoara, deoarece mecanicii de pe blindate nu au 
vrut să forțeze barajul improvizat din troleibuze, în spatele căruia se aflau 
manifestantii. Mecanicii şi conducătorii tancurilor au fost molestati de indivizi 
violenti, dar apoi, cu ajutorul manifestantilor au părăsit zona. 

Din ordinul comandamentului politico-militar tancurile trebuiau să se 
deplaseze în centrul oraşului pentru a-i împrăştia pe demonstranți. Blindatele 
nu erau pregătite pentru astfel de intervenţii, neavând echipaje complete şi 
nici mijloace de infanterie pentru pază. Tancurile erau pregătite pentru cazuri 
extreme astfel că erau dotate cu obuze reale. În cele 5 tancuri se aflau 275 de 
obuze reale. Din acest motiv masa demonstrantilor nu i-a lăsat pe indivizii 
violenti să le incendieze. 

În jurnalul de luptă al Diviziei mecanizate este consemnat: 

„17.12.1989, ora 18,35 

5 tancuri la capătul liniei de firobuze, scos din tancuri 

ora 18,45 

Comandantul Regimentului 90 mecanizat a primit misiunea de la tov. 
General Guşă. "+ 

Generalul Guşă Ștefan a declarat că i-a ordonat comandantului U.M. 
01140 Lugoj recuperarea cu orice pret a tancurilor având în vedere existența 
obuzelor reale.55 

Detaşamentul de la unitatea militară din Lugoj nu a reuşit să se 
apropie din cauza demonstrantilor şi a aşteptat în dispozitiv la intersecția Căii 
Girocului cu strada Albac. Au izbucnit conflicte între militari şi locatarii din 
zonă. S-a deschis focul fiind înregistrați morţi şi răniți. 

În aceeaşi seară şi noaptea ce a urmat, în zonă au acţionat militari şi de 
la alte unități militare, respectiv U.M. 01125 Timisoara, U.M. 01008 
Timişoara, U.M. 01233 Buziaş şi U.M. 01380 Arad. Prezentăm unele notații 
din jurnalele acestor unităţi: 

„40 de militari au fost puşi la dispoziția Marii Unităţi sub comanda 
lt.col. Caraivan Constantin pentru restabilirea ordinii în Calea Girocului. 
Aceştia au executat foc de avertisment în plan vertical, pentru descurajarea 
elementelor care au aruncat asupra militarilor şi tehnicii sticle şi alte obiecte 
periculoase de pe clădirile din zonă." 


54 Dosar nr.2955/1998 al C.S.J., volum I urmărire penală, filele 53 — 69. 

55 Declaraţie martor în dosarul nr.24/1991 al C.S.J. — Secţia militară, termen 06.08.1991. 

ec Raport S2/04.01.1990 al U.M. 01125 Timişoara, Dosar nr. 2955/1998 al C.S.J., volum I 
urmărire penală, filele 70 — 74. 

„La ora 22,30, detaşamentul a primit ordin să se deplaseze in 
cartierul Giroc, cu misiunea de a bloca comunicaţia Calea Girocului cu 
accesul spre unităţile militare din Giroc. In această zonă, asupra 
detaşamentului s-a aruncat cu diferite obiecte periculoase, inclusiv s-au tras 
focuri de armă din diferite clădiri asupra detaşamentului. Pentru apărarea 
efectivului de militari s-au tras focuri de avertizare în aer.’*! 

„Între efectivele noastre au fost semnalate efective de militari 
necunoscuţi, care aveau în dotare lanterne foarte puternice şi care îndreptau 
fasciculul luminos către balcoane, iar după aceea, trăgeau imediat asupra 
acestora, cazuri semnalate pe Calea Girocului. Îmbrăcaţi civil, au fost 
semnalate efective ale securității şi miliției, în toate punctele unde am avut 
efective. Nu cunoaştem misiunile pe care le aveau de îndeplinit aceşti 
indivizi. "58 

În seara zilei de 17.12.1989 pe Calea Girocului din Timişoara au fost 
ucise, prin împuşcare 11 victime: Aparaschivei Valentin, Jugănaru Dumitru, 
Ferkel-Suteu Stefan, Nagy Eugen-Francisc, Radu Constantin, Luca Rodica, 
Maris Stefan, Apro Mihai, Ion Maria, Vărcuş Ion-Claudiu şi Lungu Cristina. 
Au fost rănite în aceleaşi împrejurări 26 de victime, din care 6 femei. 
Victimele s-au înregistrat pe toată Calea Girocului de la intersecţia cu strada 
Albac până la intersecţia cu strada Ştefan Stâncă, deci pe o distanţă de 2 — 3 
kilometri. Toţi martorii oculari, apartinätorii celor decedați şi majoritatea 
răniților au relatat că împotriva lor au deschis focul militari în uniforme kaki 
din cordoane, dispozitive sau de pe transportoare blindate. În acest sens sunt 
declaraţiile răniților Marin Otilia, Echert Adolf, Ciofu Mihai, Răducan Stefan, 
Pleşca Vasile, Csikos Mihai, Nedelea Paulina, Acatrinei Constantin, Vlaic 
Dumitru, Lăzureanu Sergiu, Coca Ilie. 

Aparaschivei Dorina, soția decedatului Aparaschivei Valentin şi 
răniții Sciadei Doru, Acatrinei Constantin, Mişcov Maria şi Mişcov Miriana 
au precizat că militarii au tras împotriva lor chiar şi după ce s-au retras în 
holurile blocurilor. 

Din depozitiile unor martori oculari şi a unor răniţi rezultă că pe Calea 
Girocului au acţionat şi alte forte, respectiv civili înarmaţi. Astfel, răniții 
Muscă loan, Luca Ştefan şi Bucoviceanu Vasile au relatat că în timp ce 
dinspre cordoanele de militari se executa foc de avertisment, ei au fost 


57 Raport $32/04.01.1990 al U.M. 01008 Timişoara, Dosar nr. 2955/1998 al C.S.J., volum 
I urmărire penală, filele 79 — 87. 

55 Raport S4/04.01.1990 al U.M. 01233 Buziaş, Dosar nr. 2955/1998 al C.S.J., volum I 

urmărire penală, filele 92, 93. 

Dosar nr.24/1991 al C.S.J. — Secţia militară, Dosar urmărire penală Macri Emil ş.a., 

volum IV filele 237, 51, 187, 180, 53, 153, 15, 225, 69. 

împuşcaţi de alte persoane, care au tras din alte direcţii.* Lăzureanu Sergiu a 
precizat că a fost împuşcat de doi civili înarmaţi, care au intrat şi au deschis 
focul pe casa scărilor unui bloc.S! Cândea Angelica a declarat că a fost rănită 
lângă Complexul comercial de pe Calea Girocului. A observat un cordon de 
militari ce executa foc de avertisment, dar a văzut un civil care a tras din 
curtea unei case.“ Martorul Lungu Doru, audiat în instanţă, a precizat că fiica 
sa Lungu Cristina, în vârstă de 3 ani, pe care o ţinea în braţe a fost împuşcată 
de pe clădirea Institutului de cercetări C.C.S.LT.E.H. 

Noaptea cele 5 tancuri blocate la intersecția cu strada Lidia au fost 
recuperate. În jurnalul de luptă al Diviziei este consemnat în 18.12.1989 orele 
0,43: 

,Lt.col. Rogin Constantin — toate tancurile au fost duse în cazarmă în 
Calea Girocului, este lichidata manifestatia.”® 


18 decembrie 1989 


Manifestatiile au continuat pe Calea Girocului şi în dupăamiaza zilei 
de 18.12.1989. Cei din zonă au încercat să blocheze accesul militarilor din 
cazarma Giroc spre centrul oraşului şi în acest scop au improvizat baricade. 

Seara, un grup de tineri, din care a facut parte şi victima Ianos Paris, a 
spart un autobuz la intersecția Căii Girocului cu strada Ştefan Stâncă. Tinerii 
intenționau să deplaseze autobuzul pentru a bloca Calea Girocului. La ordin, 
maiorul de miliție Veverca Iosif, şeful Dispozitivului D7 de la Spitalul 
Judeţean s-a deplasat în locul indicat pentru a lua măsuri. A fost însoţit de mai 
multi subofiteri şi ofiţeri de miliție precum şi de militari grăniceri conduşi de 
un subofițer. Maiorul Veverca Iosif a somat grupul de tineri iar apoi a tras o 
rafală scurtă spre aceştia. Urmare a deschiderii focului a fost împuşcat mortal 
Ianos Paris. Faptul că victima lanoş Paris a fost împuşcată de maiorul Veverca 
Iosif este confirmat de toţi martorii oculari, respectiv ofiţerii şi subofiterii de 
miliție, militarii grăniceri şi tinerii din grupul victimei. Toţi şi-au menţinut 
declaraţiile şi în instanță.“ 

Maiorul de miliţie Veverca Iosif nu a recunoscut niciodată că l-a 


5 Dosar nr. 24/1991 al C.S.J. — Secţia militară, Dosar urmărire penală Macri Emil s.a., 


volum IV, fila 132, Dosar urmărire penală Coman Ioan ş.a., volum IL, filele 404, 329. 

Dosar nr. 24/1991 al C.S.J. — Secţia militară, Dosar urmărire penală Macri Emil ş.a., 

volum IV, fila 130. 

$ Jbidem, fila 67 

$ Dosar nr. 2955/1998 al C.S.J., volum I urmărire penală, filele 53 — 69. 

% Dosar nr. 24/1991 al C.S.J. — Secţia militară, volum XIII, filele 41 — 45, 68, 53-55, 64, 
94, 140. 

împuşcat pe lanos Paris, despre care a susţinut că trăieşte şi că este plecat din 
tara. În apărare ofiţerul a susţinut că nu a fost găsit cadavrul lui Ianos Paris, 
astfel că nu i se poate reţine în sarcină infracţiunea de omor în concurs cu cea 
de tentativă de omor deosebit de grav. Instanţa a avut în vedere declaraţiile 
tuturor martorilor oculari care au relatat că în urma deschiderii focului de 
către ofiţer a fost împuşcat mortal un tânăr. Şoferul şi brancadierul de pe 
autosalvare, asistentele medicale de la urgenţă şi brancardierii de la morgă 
confirmă decesul tânărului pe care l-au recunoscut, după fotografie, ca fiind 
Ianos Paris.55 Mai trebuie menţionat că maiorul Veverca Iosif a ridicat în 
17.12.1989 un pistol-mitralieră şi 120 de cartuşe, pe care ulterior nu le-a 
justificat, iar ceilalți tineri aflați în grup cu victima apar într-un document al 
inspectoratului, ca fiind reţinuţi de maiorul Veverca Iosif. Acesta din urmă a 
făcut parte din echipa de ofiţeri care a participat la ridicarea cadavrelor din 
morgă în noaptea de 18/19.12.1989, astfel că era convins că nu se va mai găsi 
niciodată cadavrul victimei. Veverca a fost condamnat la 15 ani inchisoare.®© 

Tot în seara zilei de 18.12.1989 a fost împuşcat martorul Ciopec 
Dumitru-Marius şi rănit Mariuta Petrică de către militari, în timp ce încercau 
să arunce cu sticle incendiare spre unele autoblindate.S 


Calea Sagului 
17 decembrie 1989 


În această zonă a oraşului au fost împuşcate mortal în seara zilei de 
17.12.1989, trei victime: Balogh Pavel, Ciobanu Constantin şi Bonte Petru- 
Ioan. 

Soții Balogh se deplasau în jurul orelor 22,30 pe strada Reşiţa. La 
intersecția cu Calea Şagului s-a deschis focul dinspre o grupă de militari, 
echipați cu scurte kaki treisferturi, comandati de un ofiţer si a fost împuşcat 
mortal Balogh Pavel. Martorul ocular Dulgheru Cristian-Petru a relatat că cei 
care l-au ucis pe bătrân erau militari mai în vârstă şi se îndreptau spre strada 
Transilvaniei, unde se afla Garajul partidului.$® 

În jurnalul acţiunilor operative M.L. este consemnat: 

„Poziţia 106 — 17.12.1989 ora 23,10 — Garajul partidului devastat. 


6 Ibidem, filele 23 -30, 37, 39. 

% Sentința nr. 6/09.12.1991, Dosar nr.24/1991 al C.S.J. — Secţia militară rămasă 
definitivă prin Decizia nr. 30/06.06.1997 a CSJ. 

Dosar nr.24/1991 al C.S.J. — Secţia militară, Dosar urmărire penală Macri Emil ş.a., 
volum IT, fila 242 şi volum IV fila 140. 

Dosar nr. 24/1991 al C.S.J. — Secţia militară, Dosar de urmărire penală Coman Ioan 
ş.a., volum IIL, fila 335. 

Poziţia 108 — 17.12.1989 ora 23,25 strada Transilvaniei — ard 
magazine, locuinţe, cetăţeni şi alte imobile... ... ee 

Pe strada Transilvaniei au fost impuscate mortal victimele Ciobanu 
Constantin, în balconul locuinţei sale si Bonte Petru-Ioan înainte de a intra în 
bloc. Ciobanu Valentina a declarat că împotriva soțului ei s-a tras dinspre 
Garajul partidului iar martora Gornicu Mariana a precizat că fratele ei a fost 
împuşcat mortal în timp ce s-a deschis focul dinspre Complexul comercial, 
care fusese incendiat.”° 


Calea Lipovei 
17 decembrie 1989 


Sute de demonstranți, in special locatari din zonă, au ieşit în 
dupăamiaza zilei de 17.12.1989 pe Calea Lipovei din Timişoara şi au 
manifestat împotriva regimului. Ca şi în alte zone au existat grupuri răzlețe de 
câteva persoane, care au spart vitrinele magazinelor şi le-au incendiat. Primele 
magazine vandalizate au fost cele situate în fata Diviziei de apărare 
antiaeriană a teritoriului — U.M. 01942 Timişoara, fapt ce a determinat 
intervenţia militarilor. Într-o adresă a unităţii se precizează că s-au executat 
salve de avertizare pentru a-i împrăştia pe cei violenti ce distrugeau şi pentru 
deblocarea strazii.’' Militarii au intervenit pentru a înlătura baricada ce bloca 
accesul spre centrul oraşului şi s-au deplasat până la căminele de nefamilisti, 
unde s-a deschis focul, rezultând victime. Şi la unităţile comerciale situate la 
intersecția cu strada Câmpina şi vis-a-vis de unitatea militară s-au înregistrat 
victime. De asemenea s-a deschis focul şi pe străzile Perlei şi Lotusului. 

În toată zona Calea Lipovei s-au înregistrat 6 victime împuşcate 
mortal: Miron loan, Otelitä Aurel, Simicin Nicolae, Pinzhoffer Georgeta, 
Botoc Luminiţa şi Sporer Rudolf-Herman. 

În aceeaşi zonă au fost rănite, prin impuscare 28 de victime, din care 6 
femei. 

La căminele de nefamilişti au fost împuşcaţi mortal Miron loan şi 
Otelita Aurel. Primul în timp ce traversa strada iar cel de-al doilea în locuinţă. 
Este de remarcat că victima Otelitä a fost transportată la spital cu un Aro 
militar, condus de persoane civile. În acelaşi loc au fost rănite 9 victime. 
Apartinätorii celor doi decedați şi răniții Cheptenariu Radu, Popovici Petru, 


% Dosar nr.24/1991 al C.S.J. — Secţia militară, Dosar urmărire penală Macri Emil s.a., 


volum IT, filele 65 — 133. 

70. Jbidem, volum I, filele 89, 404. 

71 Adresa S/1391/14.06.1991 a U.M. 01942 Timişoara depusă la termenul din 13.07.1991 
în Dosarul nr.24/1991 al C.S.J. — Secţia militară. 

Boarin Dumitru, Ivaşcu Sorin şi Bugulecea Angelica au relatat că împotriva 
lor s-a tras dinspre un cordon de militari. Alte persoane rănite, lacob Francisc, 
Felecan David, Criste Monica şi Prodan Virgil au declarat că s-a tras din mai 
multe direcții şi nu pot indica cu certitudine trăgătorii./? 

La Complexul comercial de la intersecţia cu strada Câmpina au fost 
rănite, prin împuşcare 6 victime, din care 2 femei. Hauder Elza şi Gafiuc 
Liviu au precizat că au fost împuşcaţi dinspre un cordon de militari.* Ceilalţi 
răniţi nu au putut da relaţii cu privire la trăgători. Rănitul Ranisav Dusan a 
declarat că a văzut cordonul de militari dar că el a fost împuşcat din spate de 
către persoane civile, ce coborâseră anterior dintr-o Dacia de culoare alba.” 

În faţa Unităţii militare 01942 Timişoara, la Complexul comercial au 
fost rănite, prin împuşcare trei persoane. Ränitii Csipak Emil, Buzatu Robert 
şi Pricop loan au relatat că împotriva lor s-a tras din unitatea militară. 

Pe strada Perlei, în spatele Complexului comercial susmentionat şi pe 
strada Lotusului au fost împuşcate mortal 4 victime şi alte 10, din care 2 
femei au fost rănite. Botoc Luminiţa, Simicin Nicolae şi Sporer Rudolf- 
Herman, au fost împuşcaţi mortal în spatele Complexului comercial. Botoc 
Virgil a relatat că fiica sa a fost împuşcată în timp ce se trăgea din două Dacii 
şi două autoturisme Aro, care circulau pe strada Borzesti. Sporer Iosif a 
declarat că fiul său a fost ucis de mai multe persoane care au deschis focul 
dintr-un Aro, care circula pe strada Borzeşti. Simicin Maria a precizat doar 
locul in care a fost împuşcat soţul ei, fără a putea indica trăgătorii. Ranitii 
Horvath Ioan, Ghinea Ioan şi Jebelean Zoran au arătat că împotriva lor s-a 
deschis focul dinspre unităţile militare.’° 

Pe strada Lotusului, în faţa blocului în care locuia a fost împuşcată 
mortal Pinzhoffer Georgeta. Sora sa lanoş Marioara a declarat că s-a deschis 
focul dintr-un camion militar. La fel a declarat şi rănita Berghiu Rozalia, 
împuşcată în locuinţă. /6 

Există date că pe Calea Lipovei au acționat şi forte ale Ministerului de 
Interne. În jurnalul acţiunilor operative la poziţia 94 este consemnat: 

„17.12.1989 ora 21,00 — Lipova devastează magazine, fac agitaţie pe 


7 Dosar nr.24/1991 al C.S.J. — Secţia militară, Dosar urmărire penală Macri Emil ş.a., 


volum II, filele 36, 434, volum IV filele 57, 179, 20, 34, 272, 85, 70, 173. 
73 Ibidem, volum IV filele 157, 105. 
Dosar nr24/1991 al C.S.J. — Secţia militară, declaraţie depusă la termenul din 
15.06.1991. 
Dosar nr.24/1991 al C.S.J. — Secţia militară, Dosar urmărire penală Macri Emil ş.a., 
volum IT, filele 494, 276, 236, volum IV filele 108, 109, 124. 
76 Jbidem, volum I, fila 57, volum IV fila 36. 

seama morților. Sant foarte mulți.” 


În declaraţia olografă a şefului Miliției judeţului Timiş datată 
29.12.1989 este consemnat că organele M.I. au avut dispozitiv în Calea 
Lipovei în 17.12.1989, format din 3 — 4 subofiteri şi două grupe de militari. 
Nu poate fi vorba de o confuzie cu ziua de 18.12.1989, deoarece în această 
zonă nu a fost amplasat niciunul din faimoasele D-uri. 7 

Martora Negru Maria a declarat că în 17.12.1989 în jurul orelor 17,00, 
a văzut un autoturism Aro de culoare deschisă din care a coborât un cetăţean 
civil înarmat, care a deschis focul spre demonstrantii aflați în spatele 
Complexului comercial de vis-a-vis de unitatea militară. Martora a precizat că 
acel civil a tras exact în timpul cât militarii executau foc de avertisment.”? 
Martorul Benghea Nicolae a văzut când dintr-un autoturism Aro s-a executat 
foc de armă lângă cimitirul din zonă. Civilii înarmaţi din autoturism i-au 
relatat martorului, ofiţer M.Ap.N. că sunt de la securitate şi au făcut uz de 
armă împotriva unor persoane.50 

Pentru victimele de pe Calea Lipovei au fost judecaţi şi condamnaţi 
comandantul U.M. 01942 Timişoara, generalul în rezervă Rotariu Constantin 
şi alti doi ofițeri, lt.col. Păun Ioan şi cpt. Gheorghe Constantin. 


Strada Ialomiţa 
17 decembrie 1989 


Depozitele principale ale oraşului situate pe strada Ialomiţa din 
Timişoara au fost păzite preventiv de militari înarmaţi. În noaptea de 
17.12.1989 paza a fost asigurată de un detaşament de militari înarmaţi de la 
Unitatea Militară 01140 Lugoj, sub comanda căpitanului Căşeriu Dumitru. 

În jurul orelor 10,00 o coloană de circa 100 de demonstranți se 
deplasa pe Calea Lipovei, spre centrul oraşului. O parte din demonstranți a 
văzut primul grup de militari din interiorul străzii Ialomiţa şi s-a îndreptat spre 
ei. Manifestantii au relatat că au mai întâlnit cordoane de militari pe strada 
Circumvalatiunii, care s-au retras la trecerea lor, astfel că nu au sesizat 
existența vreunui pericol. Militari în termen s-au speriat, au crezut că sunt 
atacați şi au deschis focul spre manifestanți, trăgând în aer şi în caldarâm. S- 
au apropiat şi alti militari dinspre depozite care au facut uz de arma în zonă. 

Dintre manifestanți a fost împuşcat mortal Motohon Silviu şi au fost 


77 Ibidem, volum I filele 65 — 133. 

75 Declaraţie olografă col. Deheleanu Ioan, Dosar nr.24/1991, Dosar urmărire penală 
Macri Emil ş.a. , volum VI, filele 255 — 260. 

7 Dosar nr.24/1991 al C.S.J. — Secţia militară, depozitie la termenul din 13.06.1991. 

80 Ibidem, termenul din 17.07.1991. 


31 


rănite 6 persoane, dintre care o femeie.*! 

În jurnalul Diviziei este consemnat: 

„17.12.1989 ora 1,50, cpt. Căşeriu — au fost atacați de 50 — 60 oameni, 
respinşi cu foc.”#? 


Calea Aradului 
17 decembrie 1989 


În dupăamiaza zilei de 17.12.1989, pe Calea Aradului din Timişoara 
au fost amplasate detaşamente de militari de la Unităţile Militare 01008 
Timişoara şi 01380 Arad, pentru a controla accesul în oraş şi pentru a asigura 
paza Întreprinderii textile din zonă. La fel ca si în alte cartiere, zeci de 
manifestanți, în special locatari au demonstrat împotriva regimului. Indivizi 
izolaţi au provocat acte de vandalism, inclusiv la Librăria Tudor Arghezi. 

Au intervenit militarii aflaţi în pază la Întreprinderea textilă şi alte 
forte, care au deschis focul din autoturisme. În raportul U.M. 01008 Timişoara 
este consemnat: 

„3 Detaşamente au acţionat pentru apărarea IT: Timisoara. Aici au 
participat la pază şi efective (aproximativ 120 de militari) de la R.Mc. Arad.” 

Aproximativ in jurul orelor 23,00, în 17.12.1989, de LT.T. s-au 
apropiat două grupuri de persoane civile numeroase având asupra lor pietre, 
sticle incendiare, ciomege, răngi, care au atacat militarii ce asigurau paza 
intrării în întreprindere. 

„În rândul celor două grupuri s-au semnalat persoane care incitau 
cele două grupuri să atace efectivele de militari şi LTT. Efectivele destinate 
pazei, au somat cele două grupuri să nu se apropie de întreprindere şi apoi au 
executat foc de avertizare în aer şi în pământ, pentru a se apăra şi a apăra 
întreprinderea. În acelaşi timp s-au purtat discuţii cu cele două grupuri 
pentru a nu se apropia de LT.T....”*° 

Din raportul celeilalte unități rezultă că a avut efective de militari în 
zonă, dar că în acest punct au fost semnalate şi efective ale miliției şi 
securităţii, fără însă a se cunoaşte misiunile îndeplinite de acestea.** 

În urma deschiderii focului, au fost împuşcate mortal victimele Grama 
Alexandru şi Carpân Dănuţ. Alte 8 victime, din care o femeie, au fost rănite. 


51 Dosar nr.2955/1998 al C.S.J., volum VII urmărire penală, filele 321-336. 

5 Ibidem, vol.I urmărire penală, filele 53-69. 

8 Raport S32/04.01.1990 al U.M. 01008 Timişoara depus la termenul din 30.07.1991 în 
Dosarul nr.24/1191 al C.S.J. — Secţia militară. 

54 Raport S4/04.01.1990 al U.M. 01380 Arad depus la termenul din 30.07.1991 in 
Dosarul nr.24/1991 al C.S.J. —Sectia militară. 

Bob Floarea a declarat că fratele ei Grama Alexandru a fost împuşcat 
mortal de persoane care au tras de pe Întreprinderea textilă şi dintr-un bloc de 
la etajul III. Carpân Georgeta face trimitere la martorul ocular Suru Octavian, 
care i-a relatat că soţul ei a fost împuşcat mortal lângă Librăria Tudor Arghezi, 
în timp ce în zonă se trăgea dintr-un autoturism Aro.55 

Ränitu Bäticä Constantin, Drăghici Marcel, Drăghici Erika, Mircea 
Ivan şi Sera Andrei au precizat că împotriva lor s-a deschis focul de către 
militarii aflaţi în dispozitiv la Întreprinderea textilă. 

Rusu Cristian, Cojocaru-Popa Gheorghe şi Jichici Mihai au menţionat 
că au fost răniţi, prin impuscare, de persoane care au deschis focul din mai 
multe autoturisme, ce au circulat prin zona.*° 

Martorii oculari Rusu Ioan şi Petrov Pavel au relatat că după ce au tras 
militarii din dispozitiv, persoane aflate într-un autoturism Dacia de culoare 
galbenă au deschis focul spre manifestanţi.S” 


Gara de Nord 
17 decembrie 1989 


În apropierea Gării de Nord a fost împuşcat mortal, în dupăamiaza 
zilei de 17.12.1989 victima Belehuz loan, impiegat de mişcare, ce se deplasa 
la serviciu. Nu au fost identificaţi trăgătorii. 

Szabo Erno, Feneşi Francisc şi Harasciac Iuliu au relatat că au fost 
răniţi, prin impuscare, lângă Hotelul Nord de către lucrători de la militia 
transporturi.58 


Bulevardul Tineretii 
17 decembrie 1989 


În zona Pietii Kuttl (Stefan Furtună) din Timişoara au fost impuscate 3 
persoane în seara zilei de 17.12.1989. Prima victimă, Zabulică Constantin, a 
fost împuşcată lângă Clinica de ginecologie şi a decedat în timp ce era 
transportată în spital pentru îngrijiri medicale. Martorii oculari au relatat că 
împotriva victimei s-a tras dintr-un transportor amfibiu blindat — T.A.B. 
Popovici loan a precizat că a fost rănit în piaţă în timp ce s-a deschis focul 


85 Dosar nr.24/1991 al C.S.J.- Secţia militară, Dosar urmărire penală Macri Emil s.a., 


vol. IT filele 6, 515. 
55 Idem, vol.IV filele 35, 207, 122, 73, 188, 325, 286. 
87 Dosar nr6/1990 al C.S.J.- Secţia militară, martori audiaţi la termenul din 25.09.1990. 
5 Dosar nr.2955/1998 al C.S.J., vol. VI urmărire penală, filele 364-370. 

dinspre un cordon de militari.*? 

Curac Mihai a indicat un autoturism blindat al forțelor M.I. din care s-a 
deschis focul şi a fost rănit. A mai precizat că ulterior doi subofiteri de miliţie 1- 
au scotocit locuinţa.” 


18 decembrie 1989 


În dupăamiaza zilei de 18.12.1989 au existat altercatii între manifestanți 
şi forţele de ordine în zona Pieței 1 Mai (lozefin) 

Au fost incendiate mai multe chioşcuri. De pe un transportor amfibiu 
blindat s-a aruncat un pachet cu substanţe lacrimogene spre mulțime. Pentru că 
un demonstrant a aruncat pachetul în Bega s-a deschis focul dinspre acel T.A.B. 
În aceste împrejurări a fost rănită Fan Odette.”! 


19 decembrie 1989 


La prânz, în 19.12.1989, la intersecţia B-dul Tineretii cu strada 13 
Decembrie, lângă staţia de tramvai, s-a deschis focul dinspre un transportor 
amfibiu blindat. Au fost împuşcate mortal Reiter Edita-Irina şi Curic Veronica, 
iar Metea Liana şi Serban Iosif au fost răniţi.”? 

În zonă se încerca blocarea muncitorilor de la întreprinderea ,,E.L.B.A.” 
pentru a nu ieşi la demonstraţii. 

Primul secretar al judeţului Bălan Radu a inițiat un dialog cu cei din 
întreprindere şi în sprijinul său pentru a-l recupera a fost trimis generalul Guşă, 
însoţit de mai mulți militari. Protestatarii le-au reproşat celor doi că au fost 
ucise persoane in Timişoara. Când 1-a raportat lui Coman Ion situaţia de la 
Întreprinderea „ELBA”, generalul Guşă a fost apostrofat că s-a speriat de 


câteva femei. 


Calea Buziaşului 
17 decembrie 1989 


Calea Buziaşului a fost mereu în atenţia organelor de ordine. Prin acest 


Dosar nr24/11991 al C.S.J.- Secţia militară, Dosar urmărire penală Macri Emil ş.a., 
vol.IV fila 180. 

% Dosar nr.24/11991 al C.S.J.- Secţia militară, audiat la termenul din 19.06.1991. 

Dosar nr24/11991 al C.S.J.- Secţia militară, Dosar urmărire penală Macri Emil ş.a., 
vol. IV fila 29. 

% Dosar nr.2955/1998 al C.S.J., vol. VII urmărire penală, filele 400-410. 

% Dosar nr.24/1991 al C.S.J., martor Guşă Stefan, audiat la termenul din 06.08.1991. 

loc se putea controla accesul spre centrul oraşului. De asemenea exista 
posibilitatea de revoltă a locuitorilor din zonă şi a personalului de pe platforma 
industrială (Întreprinderea Electrotimis, Întreprinderea de aparate electrice de 
măsură, Întreprinderea de detergenti, Spumotim, Staţia de utilaj de transport, 
etc.) 

În 17.12.1989 au existat manifestări împotriva dictaturii. Au fost şi 
unele acte izolate de vandalism. În sensul giratoriu de pe Calea Buziaşului s-au 
adunat mai multe zeci de persoane, care au scandat lozinci în mod paşnic. Au 
fost trimise forte pentru împrăştierea lor. Seara, s-a deschis focul împotriva 
demonstrantilor. Au fost rănite, prin impuscare 3 victime. Berejovschi Doru a 
declarat că a fost împuşcat de un civil înarmat, care a coborât dintr-un 
autovehicul tip T.V. A fost apoi reținut de organele de miliție, molestat şi depus 
în Arestul Miliției Timiş. Pe timpul reţinerii, fără forme, a fost anchetat prin 
exercitare de violență.” 

Berejovschi Doru a fost una dintre cele 4 victime cărora organele de 
securitate le-au întocmit dosar penal pentru propagandă împotriva orânduirii 
socialiste. Celelalte persoane cărora organele de securitate le-au întocmit 
dosare contra securităţii statului au fost studentul Mioc Marius, medicul Tăut 
Teodor şi lucrătorul comercial Mihai Grigore, toţi reţinuţi şi cercetaţi în mod 
abuziv. 

Dragoş Valentin şi Risca Nelu-Aurel, răniţi în acelaşi sens giratoriu au 
relatat că au văzut blindate militare din care s-a deschis focul în zonă. Primul a 
precizat că a fost împuşcat din spate, fără să poată indica trăgătorii, iar cel de-al 
doilea a relatat că cei care l-au împuşcat erau militari dotați cu căşti şi scuturi.” 


18 decembrie 1989 


Având în vedere importanţa zonei, începând cu 18.12.1989 au fost 
stabilite dispozitive militare fixe pe Calea Buziaşului. Ministerul Apărării şi-a 
stabilit dispozitivul 19 iar Ministerul de Interne dispozitivul D6, format din 
lucrători de miliţie şi trupe de grăniceri. În această zi a fost rănită, prin 
impuscare victima Racu Constantin, care însă nu a putut indica trăgătorii.”” 


4 Dosar nr.6/1990 al C.S.J.- Secţia militară, termen 15.10.1990. 

°° Dosar nr24/1991 al C.S.J.- Secţia militară, termen 29.04.1991 s-a depus referatul 
întocmit de organele de securitate. 

Dosar nr.24/1991 al C.S.J.- Secţia militară, dosar urmărire penală Macri Emil s.a., 
vol. IV fila 81 şi depozitie la termenul din 18.07.1991. 

97 Ibidem, voLIV, fila 185. 

19 decembrie 1989 


În cursul acestei zile locuitorii din zonă şi personalul din mai multe 
întreprinderi au continuat demonstrațiile şi au pregătit deplasarea spre centrul 
oraşului. Jurnalul acțiunilor operative M.I. consemnează: 

„19.12.1989 ora 15,00, D6 alungat de muncitorii de la Electrotimis, 
transmis de dispeceratul miliției la Comandament. "95 

În jurnalul Diviziei mecanizate s-a consemnat : 

„19.12.1989 ora 16,30, la IAEM s-a adunat mulțimea de tancuri 
pregăteşte 3 camioane să intervină plus 3 T.A.B.-uri. 

16,45 cele 3 camioane plus 3 T.A.B.-uri să plece pe Calea Buziaşului sa 
blocheze trecerea spre centru......”°? 

Jurnalul acţiunilor operative al M.I. mai consemnează: 

„19.12.1989 ora 19,00 — cpt. Grui comunică că la Electrotimis situaţia 
s-a calmat. După focul de avertisment, muncitorii au intrat în secţii şi discută 
cu ei tov. Rujoi. ” 190 

Au fost rănite, prin impuscare 2 victime. Chihaia Ivan a menţionat că a 
fost rănit de un civil înarmat, care anterior i-a avertizat să se împrăştie.!0! 

Biliutä Florica a relatat că a fost împuşcată dintr-o tanchetă militară.!0 

Din depozitiile martorilor oculari, maistru militar granicer Miron Mitică 
şi plutonier de miliție Laza Traian, ambii componenți ai Dispozitivului M.I. de 
la Spitalul Judeţean, rezultă, că la ordin, s-au deplasat la sensul giratoriu de pe 
Calea Buziaşului pentru a împrăştia demonstrantii în dupăamiaza zilei de 
19.12.1989. Şeful dispozitivului maior de miliţie Veverca Iosif a tras mai multe 
rafale de pistol automat pentru a-i avertiza pe manifestanți. 10 


2 


Bulevardul 23 August 
17 decembrie 1989 


Mii de demonstranți au manifestat în dupăamiaza zilei de 17.12.1989 


9% Dosar nr6/11990 al C.S.J.- Secţia militară, Dosar urmărire penală Macri Emil ş.a., 


vol.I, filele 65-133. 
% Dosar nr2955/1998 al C.S.J., vol.I urmărire penală, filele 57-69. 
100 Dosar nr.6/1990 al C.S.J.- Secţia militară, Dosar urmărire penală Macri Emil ş.a., 
vol.I, filele 65-133. 
Dosar nr.24/1991 al C.S.J.- Secţia militară, Dosar urmărire penală Macri Emil ş.a.a, 
voLIV, fila 43. 
Dosar nr24/1991 al C.S.J.- Secţia militară, Dosar urmărire penală Coman Ion $.a., 
vol.I], fila 403. 
Depozitii de martor în Dosarul nr24/1191 termen 18.06.1991 şi Dosar nr.6/1990, 
termen 20.04.1990. ambele ale C.S.J. — Secţia militară. 

pe Bulevardul 23 August din Timişoara. Grupuri răzlețe s-au dedat la acte de 
vandalism. Apoi au intervenit forțele de ordine împotriva celor care 
demonstrau. 

Lângă Magazinul Bega au fost răniţi, prin împuşcare, Munteanu Aron 
şi Puiu Laurenţiu, care au declarat că cei care au tras au fost militarii din 
cordoane. 

Mardare Sorin, Sleahtici Marian şi Dobre Petru au relatat că au fost 
răniți în altercatiile cu forțele de ordine de la Comitetul Judetean P.C.R. Timiş. 

Stan Vasile, rănit, a menţionat că a fost împuşcat dintr-un Aro albastru 
de miliţie, în dreptul Parcului Pionierilor. 

În total in zonă s-au înregistrat 7 räniti. 104 

După prezentarea modului în care a fost organizată şi executată 
reprimarea manifestantilor din Timişoara, se impun câteva consideraţii de 
ordin general. 

Conducerea partidului comunist şi cei care au organizat şi coordonat 
forţele de intervenţie în Timişoara au cunoscut caracterul, mişcării. La şedinţa 
C.P.Ex. şi la Teleconferinta din 17.12.1989, Ceauşescu s-a exprimat clar că 
este o mişcare împotriva socialismului iar şefii Armatei, Miliției şi Securităţii 
şi-au luat angajamentul să reprime demonstrațiile inclusiv prin uz de armă. 
Generalii şi ofiţerii M.Ap.N. şi M.I. au avut la dispoziţie datele furnizate de 
propriile servicii de informaţii. În Timişoara a fost trimis un detaşament al 
Direcţiei de informaţii militare iar cei 40 de militari au fost trimişi civili 
printre demonstranți şi au furnizat date comandamentului. 

Serviciul filaj al Securităţii Timiş care a primit întăriri şi din alte 
judeţe, a cules permanent informaţii din stradă şi din rândul manifestantilor. 

Susținerea că intervenţia forţelor de ordine a fost legitimă din cauza 
actelor de vandalism ce au avut loc în 16 şi 17 decembrie 1989 nu este reală. 
Este adevărat că în zilele de 16 şi 17 decembrie s-au înregistrat distrugeri şi 
incendii, initial pe B-dul 6 Martie şi Tineretii iar apoi în zona centrală şi mai 
multe cartiere. Toţi cei audiaţi în procesele privind reprimarea Revoluţiei de la 
Timişoara au relatat că persoanele violente care au provocat acte de 
vandalism nu au făcut parte din masa demonstrantilor şi au folosit obiecte 
contondente anume confecţionate. În toate zonele unde au existat demonstrati 
au apărut grupuri izolate de vandali. Niciodată forțele de ordine nu 
interveneau împotriva acestora iar după plecarea lor luau măsuri de reprimare 
a manifestantilor pasnici. Este evident că atunci când nu există dialog cu 
mulțimea ieşită la manifestaţie pot izbucni şi acte de violenţă ca răspuns la 


14° Dosar nr.2955/1998 al C.S.J., vol. VII urmărire penală, filele 371-382. 

reprimarea violentă a forţelor de ordine. Raportându-ne şi la ordinul transmis 
de Ceauşescu Elena lui Coman lon de a nu repara magazinele distruse, se 
poate trage concluzia că se urmărea Justificarea acţiunilor de reprimare. 

În zilele de 16 şi mai ales 17 decembrie 1989 s-au înregistrat cele mai 
multe victime, atât în altercatiile cu forţele de ordine cât şi urmare uzului de 
armă. Acesta este motivul pentru care cei care au organizat reprimarea au 
susținut că în acele zile au avut de-a face numai cu elemente violente, care au 
vandalizat oraşul. Din registrul Serviciului filaj al Securității Timiş rezultă 
fără niciun dubiu că în 16 şi 17 decembrie 1989 s-au aflat în stradă mii de 
manifestanți, care au demonstrat împotriva dictaturii. Fotografiile realizate în 
zilele respective prezintă coloane de demonstranți care manifestau paşnic pe 
străzile oraşului. 

Pentru reprimarea activității revoluționare s-au constituit 
comandamente locale la nivelul judeţean de partid şi la Inspectoratul judeţean 
al MI. Iniţial din aceste comandamente au făcut parte factorii locali, care nu 
au intrat în dialog cu demonstranți şi au ordonat folosirea unor mijloace 
violente de împrăştiere, respectiv bâte, bastoane, substanţe lacrimogene şi 
jeturi de apă . Aceste măsuri nu au fost de natură să liniştească populația iar 
demonstrațiile de forță cu blindatele militare în centrul oraşului nu au facut 
decât să incite mulțimea. Manifestantii au pătruns cu forţa în Comitetul 
Judeţean P.C.R. Timiş unde au distrus şi incendiat mai ales materialele de 
propagandă. De la Bucureşti au fost trimis colective de sprijin atât pe linia 
Ministerului de Interne în frunte cu generalul de securitate Macri Emil şi 
generalul de miliție Mihale Velicu, cât şi pe linia Ministerului Apărării 
Naţionale, conduse de coloneii Ionescu Dumitru şi Ardelean Teodor. 

În final, în dupăamiaza zilei de 17.12.1989 a fost trimis la Timişoara 
un colectiv cu reprezentanţi de vârf ai partidului comunist şi ai forțelor 
armate, în frunte cu secretarul cu probleme speciale al C.C. al P.C.R., Coman 
Ion. Din acest colectiv a făcut parte generalul Nutä Constantin, adjunctul 
ministrului de interne şi şef al Inspectoratului General al Miliției, generalul 
Guşă Ştefan, şef al Marelui Stat Major, generalul Stănculescu Victor Atanasie, 
primloctiitor al ministrului apărării şi generalul Chiţac Mihai şef al Trupelor 
chimice şi al Garnizoanei Bucureşti. 

Toate aceste persoane, împreună cu forţele locale, au organizat 
reprimarea brutală a manifestantilor şi au pus în executare ordinul de 
deschidere a focului dat de Ceauşescu, transmis la şedinţa C.P.Ex şi la 
teleconferintä. Cei în cauză au primit un asemenea ordin şi de la miniştrii de 
interne şi de apărare. În toată perioada a existat o cooperare între 
Comandamentul politico- militar de la judeteana de partid şi punctele de 
comandă de la Divizia mecanizată Timisoara şi Inspectoratul Timiş al M.I. 


38 


Este cert că s-a ordonat să se tragă în manifestanți, ordin ce în parte a 
fost executat. 

Au deschis focul împotriva demonstrantilor atât forțele M.Ap.N. cât si 
cele ale M.I., rezultând zeci de morţi şi sute de răniţi. A început să se tragă cu 
cartuşe de război în seara de 17.12.1989 şi noaptea ce a urmat. În această zi s- 
au înregistrat cele mai multe victime, respectiv 65 de morți şi 268 de răniţi, 
din care 224 prin împuşcare. Alte 44 de persoane au fost rănite în altercatiile 
cu forțele de ordine. În 18 decembrie 1989 au mai fost împuşcate mortal 5 
victime iar alte 15 persoane au fost rănite. S-au mai înregistrat 2 victime 
împuşcate mortal şi 8 răniţi în 19 decembrie 1989 iar în zilele de 20 şi 21 
decembrie 1989 au mai fost rănite 6 victime. Se constată o scădere 
semnificativă a numărului de victime, dar trebuie precizat că începând cu 19 
şi 20 decembrie 1989 au ieşit la demonstraţii zeci de mii de persoane de pe 
principalele platforme industriale ale oraşului, fapt ce a făcut inutilă orice 
intervenţie armată. 

În perioada 16 — 22 decembrie 1989, până la căderea regimului 
Ceauşescu, în Timişoara s-au înregistrat 72 de victime decedate, din care 71 
împuşcate şi una călcată de un tanc şi 297 de victime rănite, din care 253 
impuscate şi 44 cu alte leziuni de violență. 

60 dintre decedați şi 199 dintre cei răniți au fost împuşcaţi cu un 
singur glonţ, primii în zone vitale. Se poate trage concluzia că s-a tras selectiv 
pentru că în cazul unui foc generalizat nu se putea ca atâtea victime să fie 
împuşcate cu un singur glonţ. Nu s-a urmărit uciderea în masă, ci împrăştierea 
demonstrantilor. „Unul singur dacă trăgea, ar fi fugit ca potârnichile” — din 
cuvântarea lui Ceauşescu la şedinţa C.P.Ex. Nu întâmplător, în multe zone din 
oraş au fost împuşcaţi cei din fruntea coloanelor şi cei care îndemnau cetăţenii 
la manifestații. 

În principal s-a deschis focul noaptea, si de regulă pe fondul actionärii 
mai multor forte armate. S-a tras în manifestanți atât din dispozitive cât şi din 
echipaje auto. În Timişoara au fost dislocate trupe şi tehnică militară din 
Lugoj, Buziaş, Caransebeş, Vânju-Mare şi Caracal. Au fost suplimentate şi 
forțele M.I., inclusiv prin ofiţeri de informaţii. Forţele şi tehnica militară 
folosite apar vădit disproportionate fata de demonstrantii paşnici, fapt ce 
relevă teama regimului de atunci ca mişcările revoluţionare de la Timişoara să 
nu se extindă şi în alte localităţi. Trebuie precizat că oraşul a fost izolat, au 
fost blocate căile de acces iar convorbirile telefonice întrerupte. 

În 17.12.1989 trupele M.Ap.N. au fost amplasate într-un dispozitiv 
circular, cu misiunea principală de a nu permite afluirea demonstrantilor spre 
Comitetul judeţean şi municipal P.C.R. Forţele M.I. au avut dispozitive 
înarmate, formate din câte 3 — 4 subofiteri şi două grupe de militari la Spitalul 

judeţean, Piaţa Traian, Întreprinderea Electrotimis, Calea Lipovei — complex 
alimentar, B-dul 6 Martie şi Piaţa Dacia. 

Din 18.12.1989 forţele M.Ap.N şi M.I. au avut dispozitive fixe in mai 
multe zone din oraş. S-a realizat o hartă comună cu toate forțele la 
Comandamentul politico-militar pentru o mai bună coordonare şi cooperare a 
acestora. Armata a avut 20 de zone de intervenţie, după cum urmează: 


Ie 


CHNAARWY 


Grup emițătoare radio 
Uzina textila Timisoara 
Piata Traian 

Uzina de apa 

Uzina Electrica 

Piata Operei 

Fabrica de pâine 

Piaţa Mărăşti 

Piaţa ,,700” 


10. Piaţa Sfânta Maria 

11. Complex studenţesc 

12. Comitet municipal 

13 - 17 Poduri peste Bega (Decebal, Pietonal, Michelangelo, spre B- 
dul Mihai Viteazu, spre Piaţa Maria) 

18. Gara 

19. Întreprinderea Electotimiş 

20. Comitetul judeţean 


Forţele Ministerului de Interne au avut amplasate 8 dispozitive în 
Timişoara, conduse de ofiţeri de miliţie, care erau formate din cadre de miliție 
şi câte două grupe de militari de la trupele de securitate şi grăniceri. Aceste 
dispozitive au acţionat în două schimburi şi au fost amplasate astfel: 


1. 


ONDARY 


Opera 

Piaţa Libertăţii 

Piaţa Dacia 

Piaţa Calea Aradului 

Piaţa Traian 

Întreprinderea Electrotimiş 
Spitalul judeţean 

Piaţa Ştefan Furtună 


Misiunile tuturor acestor dispozitive militare au fost consemnate chiar 
pe harta menţionată: 

,a) Asigură zona dată în responsabilitate pentru prevenirea si 
contracararea oricăror acțiuni turbulente; 

b) Nu permite adunarea grupurilor anarhice, iar orice încercare de 
asemenea activităţi, se dispersează cu fermitate; 

c) Interzice orice acţiuni turbulente şi huliganice sau de altă natură, 
avertizează grupurile care acţionează în acest mod, somează, trage foc de 
avertisment şi foloseşte focul conform legii. ” 195 

Prin ordinele comandamentului local şi ordinele transmise pe linie 
militară, forțele M.Ap.N. au fost puse în situația de a acţiona împotriva 
demonstrantilor din stradă, pentru restabilirea ordinii, activitate specifică 
forţelor M.I. 

În afara acestor dispozitive împotriva manifestantilor s-a deschis focul 
din mai multe autoturisme neinscriptionate. S-a tras din autoturisme şi au fost 
împuşcate mortal sau rănite persoane în Piaţa Operei, Piaţa Traian, Podul 
Decebal, B-dul 23 August, Calea Lipovei, Calea Aradului şi Calea Buziaşului. 
În registrul de consemnare a ordinelor transmise prin rețeaua radio-telefon a 
miliției este notat: 

„20.12.1989 ora 11,50 

Ordin 99 pentru DI, D2, D3, D4, D5, D6, D7, D8 şi toate celelalte 
echipaje, din ordin superior nu se va folosi armamentul si nu se va trage..... Au 
confirmat ordinele D1 la D8 şi zonele 1 — 5. 

Ora 13,16 — Z6 — Să se transmită la ZI -2, 3, 4, 5 să se stationeze in 
zonele respective, să patruleze şi să culeagă informaţii. 

Ora 13,45 — 251 ordonă ca patrulele ,,Z” să raporteze poziţia, dacă au 
probleme deosebite, să se deplaseze la bazä.” "5 

Trebuie precizat că 99 era indicativul generalului Nuță Constantin iar 
251 era indicativul generalului Mihale Velicu. Din cele consemnate rezultă că Z 
—urile erau echipaje sau patrule mobile auto, care au acţionat în 5 zone din oraş. 
Din studiul registrului rezultă că ZI activa în zona B-dul Republicii — Gara de 
Nord, Z3 în zona Fabric şi Z5 în Complexul Studenţesc. Faptul că în 20 
decembrie 1989 generalii Nuță şi Mihale dau ordin să nu se mai folosească 
armamentul denotă că anterior a existat un ordin de tragere. Martorul Iliescu 
Gheorghe, fost subofițer M.I. a declarat că aceste echipaje mobile au existat 
încă din 17.12.1989 dar că registrul s-a completat doar din 20.12.1989. 107 

Personal cred că a existat şi prima parte a registrului, care însă a fost 
distrus, prin ardere, în crematoriul inspectoratului în 22.12.1989. 

Coman Ion a ordonat deschiderea focului împotriva demonstrantilor 
atât trupelor M.Ap.N. cât si forțelor M.I. În prima declaraţie olografă din 


15° Dosar nr2955/1998 al C.S.J. — Secţia militară, vol.I urmărire penală, fila 49. 

1% Dosar nr.24/11991 al C.S.J.- Secţia militară, Registru nr.00264793/20.12.1989 depus în 
copie extras la termenul din 24.09.1991. 

107 Jbidem, depozitie la termenul din 31.07.1991. 

15.01.1990 şi-a asumat responsabilitatea pentru 58 de morți şi peste 200 de 
răniţi. 108 

Ulterior a revenit şi i-a indicat ca vinovaţi pe Ceauşescu şi miniştri 
de resort. 

Cu ocazia constituirii dispozitivelor, generalii Nutä şi Mihale au dat 
ordin de reprimare a demonstrantilor, cerând lucrătorilor de miliție să tragă în 
cei care manifestau, fără niciun fel de somaţie, până la împrăştierea acestora. 
Zeci de cadre care au făcut parte din aceste dispozitive confirmă ordinele 
primite. 10° 

Doi lucrători de securitate au declarat că au auzit prin staţie ordinele 
celor doi generali de deschidere a focului.!!° 

Generalul de securitate Macri Emil, decedat în timpul procesului, a 
menţionat expres: 

„În teren se aflau patrule de miliție cu armament şi muniţie de război, 
patrule ce au primit ordin să tragă împotriva celor care nu se supun la 
somaţie”!!! 

În primul proces privind Revoluţia din Timişoara generalii M.Ap.N. 
prezenţi la Timişoara au fost audiaţi ca martori şi au declarat că forțele din 
subordine au deschis focul împotriva demonstrantilor. Generalul Guşă Stefan 
a relatat: 

„Este adevărat că le-am cerut comandanților din subordinea mea să 
coopereze cu forțele MI, mă refeream la cei care împreună constituiau 
dispozitive de pază şi apărare — trupe de la M.Ap.N. si respectiv MI În 
Timişoara în acea seară, către orele 21,00 au tras atât cei de la armată cât şi 
cei de la M.I. N-aş putea preciza rezultatul uzului de armă. Mie de fiecare 
dată, mi s-a raportat că nu au fost împuşcaţi oameni, că s-au tras numai 
focuri de avertisment... 

Ulterior am aflat că au rezultat victime omeneşti. M-am mirat întrucât 
comandanții din Garnizoana Timişoara îmi raportaseră că s-a tras numai foc 
de avertisment. M-am gândit ca au mai fost şi alţii care au tras in 
Timişoara.” 2 


10% Dosar nr.24/11991 al C.S.J.- Secţia militară, Dosar urmărire penală Coman Ion ş.a., 


vol.I, filele 4-24. 

10 Dosar nr.24/11991 al C.S.J.- Secţia militară, Dosar urmărire penală, depozitii martori 
Drăgan Mircea, termen 20.06.1991, Bechir Cornel, Marcu loan, Dumitraş Timotei, 
Manta Aurel, termen 18.06.1991, Bold lonel, Decean Miron, termen 27.06.1991. 

110 Jbidem, depoziţii Clăvac Ioan şi Timbuli Gheorghe, termen 30.07.1191 si 14.06.1991. 

11 Jbidem, Dosar de urmărire penală Macri Emil s.a., vol. VI, fila 48. 

112 Depozitie martor la termen 06.08.1991 în dosarul nr24/1991 al C.S.J. — Secţia 
militară. 


42 


Generalul Stănculescu Victor Atanasie a precizat ca : 

„După ştiinţa mea, la Timişoara, cu respectarea regulamentului de 
folosire a armelor, au tras milițienii, securiştii si armata, si cred, şi alte 
persoane rămase neidentificate. Uzul de armă de către forţele nominalizate s- 
a făcut în legitimă apărare, după părerea mea.”''? 

Cei care au condus forţele represive recunosc, într-o formă sau alta 
uzul de armă şi faptul că au fost împuşcaţi demonstranți. Nici ordinul de 
deschidere a focului şi nici executarea sa parţială nu au fost legale, deoarece 
s-a tras împotriva unor demonstranți paşnici şi nu împotriva unor infractori. 

Aşa cum am mai precizat, până la căderea regimului Ceauşescu, la 
Timişoara s-au înregistrat 72 de morţi şi 297 de răniţi, majoritatea împuşcaţi. 
În rândul eroilor decedați nu a fost inclus Blându Mircea împuşcat în 
17.12.1989 şi decedat în 26.12.1989 la spital. Acesta a fost împuşcat de un 
subofițer de miliţie T.F. în timp ce provoca acte de vandalism în Gara de Est 
din Timişoara. În momentul transportării la spital, de fata cu mai multi 
martori oculari, în special personal C.FR., victima a recunoscut că bunurile 
aflate asupra sa le sustrăsese dintr-un magazin din Piaţa Traian. Procuratura 
Militară Timişoara a dispus a nu se începe urmărirea penală fata de 
subofiterul Atomei Radu, apreciindu-se că uzul de armă s-a făcut în mod 
legal.!!4 

Din rândul militarilor sau a forţelor de ordine nu au existat victime 
decedate până în dupăamiaza zilei de 22.12.1989. Au existat însă câţiva răniţi. 
Soldaţii Zaharia Adrian (U.M. 01125 Timişoara) şi Nicoară Florin U.M. 
01039 Timişoara) au fost împuşcaţi din eroare, în 17.12.1989, de alti militari 
în timp ce executau măsuri de ordine în Piaţa Libertăţii. Plt. Răducan Ştefan 
(U.M. 01121 Timişoara) a fost împuşcat în 17.12.1989 pe Claea Girocului de 
către militarii de la Regimentul din Lugoj, trimişi să recupereze tancurile 
blocate. Plt. Bäitan Constantin (U.M. 01008 Timişoara) a fost împuşcat de 
lucrători de miliţie în 18.12.1989 la Catedrală. După ce şi-a declinat calitatea 
a fost transportat la Spitalul Militar. Alte câteva cadre militare (mr. Badea 
Gheorghe, It.maj. Bănicioiu Ioan, plt. Butä Constantin, m.m. Creţu Dionisie, 
plt. Gliga Nicolae şi plt. Bărcănescu Constantin din U.M. 01115 Timişoara şi 
U.M. 01185 Timişoara) de pe autoblindate au fost molestate de manifestanți 
violenti pe Calea Girocului si în Piaţa Traian. În rândul forţelor M.I. nu au 
fost răniți prin împușcare. Câţiva lucrători au suferit leziuni minore in 
altercatiile cu demonstrantii în Piaţa Maria, Piaţa Operei şi pe B-dul 23 
August. 


113 Ibidem. 
114 Rezoluţia nr. 14/P/1990 din 30.09.1990 a Procuraturii Militare Timişoara, nepublicată. 

După Revoluţia din 1989 a încercat să se acrediteze ideea că după 20 
decembrie 1989 la Timişoara armata a fraternizat cu demonstrantii. 
Retragerea blindatelor şi a trupelor de pe străzi nu reprezenta decât eşecul 
soluţiei militare în raport cu zecile de mii de demonstranți. Generalii M.Ap.N. 
şi M.I. au rămas fideli regimului Ceauşescu până la căderea acestuia, la fel ca 
şi ceilalți membri ai comandamentului local. În 20.12.1989 au organizat 
primirea de gărzi patriotice din judeţele Olt, Dolj şi Vâlcea, care trebuiau să 
organizeze o contrademonstratie, acţiune ce nu s-a mai realizat. 

În 21.12.1989, la sediul Diviziei mecanizate Timişoara, cu aprobarea 
lui Coman lon şi în colaborare cu forțelor M.I., s-a întocmit un plan de 
cucerire a Operei Timişoara şi de reţinere a liderilor demonstrantilor, acţiune 
la care din fericire s-a renunţat. 

Nu trebuie omis că în afara victimelor ucise, rănite prin împuşcare sau 
maltratate, forțele militare au reţinut aprope 1000 de persoane, majoritatea 
demonstranți. Toate aceste persoane au fost depuse fără niciun fel de forme 
legale, începând cu 16.12.1989 în Penitenciarul Timişoara şi în Arestul 
Miliției Timiş. Până în dupăamiaza zilei de 17.12.1989 au fost reţinute 200 de 
persoane, iar apoi numărul acestora a crescut semnificativ până la cifra de 
977, câţi sunt în evidenţa Parchetului Militar Timişoara. Aflat la Timişoara, 
procurorul general adjunct al României Diaconescu Gheorghe, nu a luat 
măsuri de reglementare a situaţiei celor reţinuţi şi nici nu a raportat pe linie 
ierarhică. Mai mult, a dispus ca procurori de la Procuratura Timiş să participe 
la trierea şi audierea celor reţinuţi. Fostul comandant al Penitenciarului 
Timişoara din timpul evenimentelor, maior Negru Nicuţă, în prezent decedat, 
a relatat că declaraţiile luate celor reţinuţi de către procurori au fost arse în 
soba din biroul său la ordinul procurorului general adjunct. Nu a dorit însă să 
consemneze în scris acest lucru de teama represaliilor. Ofiţerul a fost cercetat 
de procuratura militară pentru implicarea în reținerea, fără forme legale, a 
demonstrantilor dar s-a avut în vedere că reținerea s-a făcut la ordinul şefiilor 
Securității şi Militeie Timiş în prima fază iar apoi ordinele au venit de la 
generalii Nuță, Mihale şi Macri. Pentru aceste considerente nu s-a început 
urmărirea penală faţă de fostul comandant al penitenciarului. !!5 

Pe lângă căderea regimului Ceauşescu şi restituirea morţilor, cei din 
stradă au cerut permanent eliberarea celor reţinuţi. Această doleantä a fost 
susținută de reprezentanţii demonstrantilor şi la întâlnirea cu primul ministru 
Dăscălescu şi secretarul C.C. al PC.R. cu probleme organizatorice Bobu 
Emil, ce a avut loc în 20.12.1989 la sediul judetenei de partid Timiş. Din 


115 Rezoluţia nr 176/P/1994 din 30.09.1994 a Procuraturii Militare Timisoara, 
nepublicată. 

seara acestei zile, la presiunea zecilor de mii de manifestanți, cei reținuți în 
Penitenciarul Timişoara au început să fie eliberaţi. Au mai rămas doar câţiva 
reținuți in Arestul Miliției, suspecți de săvârşirea unor infracțiuni contra 
securității statului. Aşa cum am mai precizat, organele de securitate au 
întocmit 4 dosare pentru propagandă împotriva orânduirii socialiste lui Tăut 
Teodor, medic, Berejovschi Doru, muncitor, Grigore Mihai, lucrător 
comercial şi Mioc Marius, student. Dosarele au fost găsite şi folosite ca probe 
în Procesul de la Timişoara. Si cei reţinuţi la Inspectoratul M.L au fost 
eliberați, mai precis lăsaţi să sară din duba miliției pe o stradă din Timişoara 
în 22.12.1989, după căderea lui Ceauşescu. 

Pe lângă demonstranți au fost reţinuţi fără discernământ persoane care 
nu aveau legătură cu evenimentele, locuitori sau simpli trecători. Din 
evidenţele organelor de urmărire penală rezultă că în zilele respective 32 de 
persoane au fost identificate cu autori ai săvârşirii unor infracțiuni, în special 
furturi. Raportat la zecile de mii de demonstranți, care au manifestat paşnic 
împotriva regimului, acest număr apare ca nesemnificativ. 

ȘTERGEREA URMELOR 


Cei care au ordonat, organizat şi executat reprimarea manifestantilor 
de la Timişoara au fost preocupaţi permanent ca opinia publică să nu 
cunoască amploarea evenimentelor şi nici rezultatul represiunii. Nu s-a dorit 
ca numărul victimelor împuşcate, maltratate sau reţinute să fie cunoscut. 

În acest scop, toate victimele împuşcate mortal au fost ridicate 
imediat cu autovehicule, în special autosalvări, şi transportate de urgenţă la 
morga Spitalului Judeţean Timiş. Chiar şi victimele împuşcate în locuinţă au 
fost luate şi depuse la morgă. Victimele Ciobanu Constantin, împuşcat în 
balconul locuinţei de pe str. Transilvaniei şi Otelita Aurel, împuşcat în 
apartament pe Calea Lipovei, au fost ridicate şi depuse la morgă. Deşi se 
cunoştea identitatea victimelor şi locul de unde fuseseră ridicate, ulterior şi 
aceste cadavre au dispărut. Victimele împuşcate şi transportate la alte spitale 
au fost ulterior dirijate spre Spitalul Judeţean. Astfel victimele Grama 
Alexandru, Cismarik Ladislau, Botoc Luminita-Florina şi Nemtoc Vasile- 
Marian transportate initial la Spitalul Clinicile Noi, victima Tăşală Remus- 
Marian depusă la Clinica de Oftalmologie, victima Zăbulică Constantin la 
Clinica de Obstetrică şi Ginecologie şi Cruceru Gheorghe la Spitalul Militar 
au fost ulterior dirijate spre morga Spitalului Judeţean. Este adevărat că 
acolo se afla singura morgă a oraşului dar cu siguranţă a existat un ordin de 
concentrare a victimelor în acelaşi loc. 

Locul de unde au fost ridicate cadavrele a fost curățat imediat şi 
chiar spălat cu jeturi de apă în Piaţa Operei, astfel că au fost distruse orice 
urme ale represiunii. În acest mod au dispărut urmele de sânge, eventualele 
gloanţe şi tuburile cartuşelor trase. 

Represiunea a fost organizată de fostul stat comunist şi pusă în 
aplicare de forţele armate, motiv pentru care nu s-a pus niciodată problema 
sesizării organelor de urmărire penală, pentru efectuarea de cercetări la fata 
locului, obligatorie în cazul unor răniri cu arme de foc şi morţi violente. 
Fosta conducere a Procuraturii generale nu a ordonat cercetarea celor care 
au deschis focul împotriva demonstrantilor, dimpotrivă a dispus ca mai 
multi procurori să participe la activitatea de triere şi audiere a celor reținuți. 

Pentru prima dată procurorii au fost implicaţi în examinarea 
cadavrelor de la morga Spitalului Judeţean în dimineaţa zilei de 18 
decembrie 1989, când acolo se aflau 50 de cadavre prezentând leziuni de 
împuşcare. 

Echipa de cercetare formată din procurori, ofiţeri criminalişti şi 
medici legişti s-a constituit de-abia la morgă şi nu la faţa locului cum ar fi 

fost firesc. Cei din echipă nu aveau niciun fel de date sau elemente cu 
privire la locul şi împrejurările în care au fost împuşcate victimele. 

Primii au ajuns la morgă în noaptea de 17/18 decembrie 1989 în 
jurul orelor 3,00 ofiţerii criminalisti de la miliție, însoţiţi de şeful 
Laboratorului exterior de medicină legală Timişoara, profesor dr. Crişan 
Traian. Ce au văzut i-a îngrozit. Pe holurile şi în cele două săli de autopsie, 
deschise prin forțarea lacătelor se aflau zeci de cadavre. Citez din declaraţia 
unui ofiţer: 

„Am rămas îngrozit de ce am văzut acolo. Erau în jur de 50 de 
cadavre, în toată morga, întinse pe jos, cu urme de împuşcături în toate 
părțile corpului, aparțineau unor sexe diferite si vârste diferite. De la copii 
de 2 ani până la 50-60 de ani. Unii erau îmbrăcaţi, alții dezbracati. Unele 
cadavre prezentau urme de intervenţii chirurgicale. Diametrul la intrarea 
plăgii impuscate era de circa un centimetru corespunzător unei arme de 
calibru 7,62 milimetrii.....”''® 

Ofițerii primiseră ordin de la şeful Institutului de Criminalistică al 
I.GM., col. Ghircoiaş Nicolae, să execute fotografii de identificare (bust, 
fata, profil stânga şi dreapta) şi să amprenteze fiecare cadavru, în câte 3 
exemplare, indiferent dacă cadavrul era sau nu identificat. Ajutati de 
brancardierii de serviciu, ofiţerii criminalişti au desfăşurat această activitate 
şi după sosirea medicilor legişti şi a autopsierilor în 18.12.1989 orelor 8,00, 
precum şi a procurorilor care s-au prezentat la morgă în jurul orelor 10,00. 
Unul din ofiţerii criminalişti menţionează: 

„Aşadar am început să etichetăm fiecare cadavru cu câte o bucată 
de leucoplast pe care scriau C-I, C-2, C-3, ...... astfel încât să putem 
identifica fiecare cadavru după cliseul de pe film. După fotografiile de 
identificare am procedat la amprentarea în 3 exemplare a fiecărui cadavru 
iar impresiunile le-am introdus în plicuri tip MI pe care era înscris C-1, C- 
Ces Tot în plicuri era o bucată de hârtie pe care am scris fiecare 
caracteristică de identificare, a hainelor, semnelor particulare, vârsta 
aproximativă, iar la cadavrele la care identitatea era stabilită cert, pe 
aceeaşi bucată de hârtie am notat toate datele de stare civild........°'"7 

Cu acceptul procuraturii cadavrele nu au fost autopsiate şi s-a 
procedat doar la examinarea exterioară a acestora. Medicii legişti au 
consemnat leziunile de violenţă, în principal, cele de împuşcare şi au stabilit 
felul şi cauza morţii. Pentru fiecare cadavru în parte au întocmit un scurt 


116 Declaraţie martor Tocut Flore audiat la termenul din 20.06.1991, în Dosarul 
nr.24/1991 al C.S.J. — Secţia militară. 

117 Raport It.maj. Marianut Ionel din 02.01.1990, depus în Dosarul nr. 24/1991 al. C.S.J. — 
Secţia militară, termen 29.04.1991. 

portret vorbit. 

„Am început cu toţii să ne indeplinim obligaţiile, adică noi medicii 
legişti, dr. Dressler, dr. Ciobanu, dr. Moisă şi dr. Enache, sub conducerea 
profesorului dr. Crişan Traian am efectuat constatări medico-legale (notițe), 
respectiv examenul exterior al fiecărui cadavru, consemnând la cei 
identificaţi orificiul de intrare şi de ieşire al glontelui, iar la cei fără 
identitate am efectuat o sumară descriere a îmbrăcămintei şi portretul 
descriptiv (vorbit) al cadavrului ........ ve 

Procurorii şi-au notat date despre fiecare cadavru în parte, în special 
obiectele de îmbrăcăminte şi alte bunuri aflate asupra victimelor. După orele 
15,00 medicii legişti şi o parte din procurorii şi ofițerii criminalişti s-au 
retras. Au mai rămas doi procurori şi doi criminalişti pentru a-şi continua 
activitatea deoarece între timp mai fuseseră aduse încă 3 cadavre. 

„În data de 18 decembrie din ordinul procurorului şef al judeţului 
împreună cu alți 4 colegi am mers la morga spitalului pentru a proceda la 
operaţiuni de examinare şi identificare a cadavrelor de acolo. Am găsit 
acolo pe medicii legisti si pe ofițerii de miliție criminalişti. Pe la orele 
14,30 — 15,00, parte din colegii mei au terminat activităţile menţionate, eu 
cu colegul Cretiu continuându-ne activitatea până la orele 17,00 pentru că 
mai fuseseră aduse încă trei cazuri. Procurorii şi-au luat notele necesare 
pentru fiecare cadavru în vederea identificării cu diagnosticul menţionat de 
medicul legist. A doua zi împreună cu Cretiu pe baza notitelor amintite am 
trecut la întocmirea proceselor verbale, în total au rezultat 53 de cadavre, 
toate prezentând urme de plägi impuscate .....”1 

53 de cadavre au fost înregistrate şi de ofiţerii criminalisti: 

„În jurul orelor 17,00, când am rămas în morgă doar eu împreună 
cu colegul meu Tipa Ilie şi autopsierii Bodonea Traian şi Bodonea Viorica a 
venit d-l profesor Crişan Traian spunându-mi să iau eu cele 53 de plicuri 
ale tuturor cadavrelor şi să merg cu ele la registratura Laboratorului 
Exterior de Medicină Legală, unde urma să fie înregistrate toate 
cadavrele…..”120 

Medicii legisti au examinat numai 50 de cadavre în 18 decembrie 
1989 deoarece ultimele 3 cadavre fuseseră aduse după plecarea lor. În afara 
acestora în dupăamiaza zilei de 18.12.1989 au mai fost depuse cadavre la 
morgă. 


118 Declaraţie martor dr. Dressler Milan în dosarul nr.24/1991 al C.S.J. — Secţia militară, 
Dosar urmărire penală Macri Emil s.a., vol. VII, filele 37, 38. 

119. Declaraţie martor Chindris Theodor (procuror criminalist) în dosarul nr.24/1191 al 
C.S.J. — Secţia Militară, termen 21.06.1991. 

12 Raport It.maj. Marianuf lonel, dosar nr.24/1991, al. C.S.J., termen 29.04.1991. 


48 


„După ce Bodonea Traian a încuiat morga şi au plecat spre curtea 
spitalului, pe drum ne-am întâlnit cu cei de la pompele funebre care ne-au 
relatat că au mai adus 4 cadavre, tot victime ale masacrului (dintre care 
retin că două erau aduse de la morga Spitalului Clinicile Noi). În acest fel 
numărul victimelor ce au rămas în morgă era de 57, dintre care identificate 
erau 23.21 

Şi în cursul serii de 18 decembrie 1989 au mai fost depuse cadavre 
în morgă. Astfel victima lanoş Paris împuşcată mortal la intersecția Căii 
Girocului cu str. Ştefan Stâncă a fost transportată la morgă în jurul orelor 
22,00 de către brancardierii Burnar Dumitru şi Velciov Ionel.!?? Este de 
precizat că ultimele 5 cadavre nu au fost văzute, examinate sau înregistrate 
de ofiţerii criminalişti sau de procurori. Până la plecarea lor, medicii legişti 
au examinat 50 de cadavre din totalul de 58 de cadavre despre care există 
probe că au fost depuse în morgă până în noaptea de 18 decembrie 1989. Nu 
există date cu privire la alte cadavre depuse la morgă în seara şi noaptea de 
18.12.1989. Cel puţin ancheta efectuată în cauză nu a evidenţiat acest lucru. 

Numărul victimelor de la Timişoara a fost monitorizat permanent. 
Din partea M.I. de centralizarea datelor s-a ocupat col. Ghircoiaş Nicolae, 
şeful Institutului de Criminalistică din I.G.M. iar din partea M.Ap.N. col. 
Dăescu Dumitru, şeful Apărării Civile. Aceştia raportau pe linie ierarhică şi 
direct la comandamentul local generalului Stănculescu şi lui Coman lon. 

Aflată la conducerea statului, în absenţa soţului plecat în Iran, 
Ceauşescu Elena a fost informată permanent de situaţia de la Timişoara şi de 
numărul victimelor. Pentru a nu se afla adevăratele proporţii ale uzului de 
armă, Ceauşescu Elena s-a consultat cu Bobu Emil, secretar al C.C. al 
P.C.R. cu probleme organizatorice şi cu ministrul de interne Postelnicu 
Tudor şi a hotărât ca o parte din cadavre să dispară, lansându-se totodată 
zvonul că cei în cauză au trecut fraudulos frontiera în statele vecine. 
Singurul mod de a scăpa de cadavre era incinerarea dar această activitate se 
putea realiza doar la Bucureşti, unde se afla unicul crematoriu uman din 
România. Cu tot riscul pe care îl implica o asemenea acțiune şi în total 
dispreţ fata de cultul morţilor şi de familiile indoliate s-a hotărât incinerarea 
cadavrelor. 

Această dispoziţie a fost transmisă la Timişoara generalului Nuță 
Constantin, Mihale Velicu şi Macri Emil, conducătorii forţelor M.I. După ce 
l-au informat pe Coman Ion despre ordinul primit au trecut la executarea lui. 


121 Ibidem. 
12 Dosar nr.24/1991 al C.S.J. — Secţia militară, Dosar urmărire penală Veverca Iosif, 
filele 76, 83, 77, 84. 

Generalul Nuță Constantin a ordonat conducerii Miliției Timiş să se ocupe 
de ridicarea cadavrelor din morgă şi transportarea lor la Bucureşti. Şeful 
miliției col. Deheleanu Ion a solicitat o autoizotermă de la Autobaza 
Comtim Beregsăul Mare, care a sosit la inspectorat în 18.12.1989 în jurul 
orelor 23,00. Șefului autobazei şi şoferului Ceaca Dorel nu li s-a spus ce se 
va transporta cu aceea izotermă. În acelaşi timp, It.col. Corpodeanu Ioan, sef 
adjunct al miliției, a format o echipă din ofiţeri de miliție pentru transportul 
cadavrelor. Din această echipă au făcut parte mr. Avram Gheorghe, mr. 
Veverca Iosif, cpt. Mişea Eugen, cpt. Grui Tiberiu, It.maj. Preda Laurenţiu şi 
It.maj. Peptan Eugen. De la inspectorat şi până la morgă autoizoterma a fost 
condusă de cpt. Ciucă Valentin, şef al serviciului de asigurare tehnico- 
materială şi financiară a inspectoratului. Cu toții s-au deplasat la Spitalul 
Judetean, o parte cu izoterma iar ceilalți în autoturismul condus de lt.col. 
Corpodeanu loan. Împreună cu ei s-a deplasat şi col. Ghircoiaş Nicolae, care 
practic a coordonat întreaga acţiune de la morgă. 

Accesul lucrătorilor de miliţie a fost permis de directorul Spitalului 
Judeţean dr. Golea Ovidiu. După ce a ridicat cheile de la Serviciul internări 
(registrator Furdui Eva), prin intermediul brancardierului Burnar Dumitru, 
dr. Golea a descuiat personal uşile de la morgă şi a permis ridicarea 
cadavrelor. Deoarece nu s-au găsit cheile de la poarta de acces în curtea 
spitalului, lacătul a fost rupt pentru a permite intrarea autoizotermei. 

Ofițerii de miliţie au luat măsuri pentru ca operaţiunea să se 
desfăşoare în clandestinitate. A fost întrerupt iluminatul exterior al 
spitalului. Electricianul Luncan Traian a relatat că a întrerupt iluminatul din 
dispoziţia directorului Golea, care a pretextat că militarii care păzesc spitalul 
nu trebuie să fie väzuti.!?* Ferestrele saloanelor care au vedere spre curtea 
spitalului au fost camuflate cu pături. Este edificatoare în acest sens 
declarația martorului Ignat Mircea Octavian internat în spital în acea 
perioada.'** Cu toate măsurile luate operaţiunea nu a trecut neobservată. 
Zeci de persoane, personal medical şi bolnavi au văzut momentul ridicării 
cadavrelor. 

În noaptea de 18/19 decembrie 1989 între orele 1,30 şi 4,00, ofiţerii 
de miliție „din dispoziţia lt.col. Corpodeanu Ion, au încărcat în autoizotermă 
peste 40 de cadavre, victime ale represiunii. Cadavrele ce trebuiau încărcate 
erau indicate de col. Ghircoiaş Nicolae. Au fost ridicate, de regulă, 
cadavrele neidentificate. Ofițerii nu au ştiut că o parte din cadavrele ridicate 


123 Dosar nr24/1991 al C.S.J. — Secţia militară, Dosar de urmărire penală Macri Emil 
ş.a., vol. VII, filele 39,40. 
14 Dosar nr.24/1991 al C.S.J. — Secţia militară, vol. XII, filele 475-476. 

erau deja identificate, urmare a activităţii desfăşurate de echipa de 
criminalişti, medici legişti şi procurori în cursul zilei de 18 decembrie 1989. 
După încărcarea cadavrelor autoizoterma s-a întors la inspectorat, de unde a 
fost preluat şoferul Ceaca Dorel. În dimineaţa zilei de 19 decembrie 1989 în 
jurul orelor 6,00 autoizoterma 35-TM-2701 a plecat spre Bucureşti, pe un 
traseu prestabilit. În cabină s-a aflat tot timpul cpt.Ciucä Valentin, care a si 
condus camionul înainte de intrarea în Bucureşti. Transportul a fost însoţit 
de It.maj. Preda Laurenţiu şi It.maj. Peptan Eugen, care s-au deplasat cu un 
autoturism de serviciu, condus de plt. Kocis Alexandru. 

Din ordinul generalului Nutä Constantin, de primirea şi incinerarea 
cadavrelor la Bucureşti, denumite conspirativ ,,Colete”, s-a ocupat o echipă 
formată din ofițeri de miliție. Activitatea a fost coordonată de col. Moraru 
Petre, adjunct al şefului I.G.M. Acesta i-a ordonat col. Baciu Ioan, şeful 
Direcţiei economice din IGM. să organizeze primirea şi incinerarea 
cadavrelor. Transportul a fost preluat de echipa condusă de col. Baciu loan 
la kilometrul 36 de pe autostrada Piteşti — Bucureşti. Numerele de 
înmatriculare de Timiş ale autoizotermei au fost schimbate cu altele, cei 
veniţi de la Timisoara au fost cazaţi la două hoteluri în Bucureşti, iar 
autoizoterma încărcată cu cadavre a fost dirijată spre Crematoriul „Cenuşa” 
din Bucureşti. 

Încă din dimineaţa zilei de 18 decembrie 1989, generalul Macri 
Emil, aflat la Timişoara, luase legătura cu Ganciu Gheorghe, fost ofiţer de 
securitate, care îndeplinea în acel moment funcția de controlor cimitire în 
Bucureşti, pentru a rezolva problema incinerării. Acesta împreună cu col. 
Baciu loan s-a deplasat la şeful crematoriului Iosif Emilian-Zamfir, fost 
ofiţer de miliție. Aici au organizat incinerarea. Având în vedere numărul 
mare de cadavre ce trebuiau incinerate pe lângă angajaţii crematoriului 
Mititelu Mihai, Bocioagă Ştefan-Nicolae şi Câmpeanu Grigore, au mai fost 
aduşi muncitorii lordan Gheorghe şi Zâmbroianu Gheorghe de la alte 
cimitire. Înainte de a trece la arderea cadavrelor, col. Baciu Ioan a înmânat 
câte 2000 de lei fiecărui muncitor după care i-a pus să semneze 
angajamentul că nu vor divulga secretul acelei operaţiuni.!% 

Deşi nu s-au întocmit niciun fel de documente, nu au existat aprobări 
din partea consiliului popular, nu au existat certificate de deces, nu s-a 
completat registrul crematoriului, în noaptea de 19/20 decembrie 1989 au 
fost incinerate peste 40 de cadavre. Activitatea a fost supravegheată 
permanent de echipa condusă de col. Baciu Ioan, din care au facut parte 


125 Dosar nr24/1991 al C.S.J. — Secţia militară, vol.V, filele 144-155, vol.XII, filele 271- 
286. 

lt.col. Marin Petre, mr. Sorescu Dumitru şi mr. Bâgu Teodor Anton. A fost 
prezent şeful crematoriului, iar controlorul de cimitire Ganciu Gheorghe s-a 
asigurat că operaţiunea a fost executată. 1% 

În dimineaţa zilei de 20 decembrie 1989 când s-a încheiat 
incinerarea, cenuşa rezultată a fost încărcată în 4 pubele şi transportată cu o 
autospecială T.V. pe raza comunei Popeşti-Leordeni. Din ordinul col. Baciu, 
cpt. Nuţu Dorel-Marian a aruncat cenușa într-o gură de canal. În prezenţa 
procurorilor militari a fost identificat locul în care a fost aruncată cenușa. În 
procesul-verbal întocmit la 12.01.1990 se consemnează: 

„În punctul denumit Castaforum de la marginea satului Popeşti 
către satul Cula se află o gură de canal în care cpt. Nuţu Dorel afirmă că a 
aruncat din 4 tomberoane cenuşa ridicată de la Crematoriul Bucureşti la 
data de 20.12.1989. 

La data cercetării noastre gura de canal era acoperită de zăpadă... 

Menţionăm că prin gura de canal se observă curgând un debit mare 
de apă provenind din râul Dâmboviţa...” 

Echipa de ofiţeri de la Timişoara a preluat din nou izoterma la km 36 
şi s-au întors la inspectorat în seara zilei de 20.12.1989. Şoferul Ceaca 
Dorel, care nu a ştiut ce s-a transportat a fost trimis cu capul tractor al 
camionului la autobază iar izoterma a fost dusă la gospodăria 
agrozootehnică a inspectoratului unde a fost spălată cu jeturi de apă, pentru 
a nu mai rămâne niciun fel de urme. 

Modul cum a decurs operaţiunea este recunoscut de către toți 
participanţii. Ceea ce trebuie lămurit este numărul cadavrelor incinerate. Cei 
care au executat ordinul, inclusiv muncitorii de la crematoriu au convenit 
asupra numărului de 40. Din cercetările efectuate ulterior a rezultat că cel 
puţin 43 de cadavre au fost arse la Bucureşti, din care până în prezent s-a 
reuşit identificarea a 39 cadavre, 4 fiind în continuare neidentificate. Astfel, 
în 18 decembrie 1989 echipa de cercetare din morgă a examinat 53 de 
cadavre, dovadă că s-au constituit 53 de plicuri de către ofiţerii criminalişti 
iar procurorii au întocmit un număr identic de procese-verbale. La acestea se 
adaugă alte 4 cadavre aduse în seara aceleaşi zile, fapt ce rezultă din 
evidențele Spitalului Clinicile Noi, ale pompelor funebre şi declaraţiile 
ofiţerilor criminalişti. La acestea se adaugă cadavrul victimei lanoş Paris 
depus în morgă de brancardierii Burnar şi Velciov. În morgă, înainte de 
sustragere se aflau deci cel puţin 58 de cadavre, victime ale represiunii. La 
data când s-a reclamat dispariția cadavrelor din morgă, respectiv dimineaţa 


126 Ibidem, vol.V. filele 117 — 143, vol.VII filele 439 -453 şi vol. XXI, filele 72-73. 
127 Dosar nr. 24/1991 al C.S.J. — Secţia militară, vol.V, fila 112. 

zilei de 19 decembrie 1989, medicul legist dr. Dressler a constata că în 
morgă erau 15-16 victime, din care 11 fuseseră înregistrate în ziua 
anterioară.!"5 Făcând diferenţa se poate constata că au fost sustrase peste 40 
de cadavre, mai precis 43. 

Dealtfel, în primele declaraţii, cei care au încărcat cadavrele nu 
indică un număr exact afirmând că au fost 35 — 45 de victime transportate la 
Bucureşti. Un martor ocular, internat în Spitalul Judeţean a numărat 
victimele încărcate în autoizotermă, acestea fiind peste 40.12° 

Medicii legişti nu au fost informaţi şi nici nu li s-a cerut acceptul 
pentru ridicarea cadavrelor din morgă. Nu erau întocmite certificatele 
constatatoare de moarte şi nici nu fuseseră obținute certificate de deces. Din 
acest motiv în 19 decembrie 1989 au solicitat procuraturii să elucideze 
dispariția cadavrelor. 

Nici procurorii nu au fost solicitati pentru a autoriza înhumarea sau 
transportul potrivit dispoziţiilor legale. Fostul procuror general adjunct 
Diaconescu Gheorghe a declarat că a refuzat solicitarea organelor M.I. de a 
elibera acte pentru transportul victimelor. Cu siguranță însă a ştiut de 
sustragerea cadavrelor de vreme ce a interzis procurorilor din subordine să 
cerceteze împrejurările în care acestea au dispărut. 

, Tin să precizez că întrucât cauza morţii era evidentă am hotărât să 
se treacă la examinarea medico-legală şi nu la autopsii. Am plecat la hotel, 
unde m-a sunat generalul Stănculescu, care mi-a cerut să mă prezinte a 
doua zi la Coman Ion. M-am 
conformat şi cu această ocazie mi-a pus aceeaşi problemă, cum să rezolve 
situația acelor cadavre, după care m-a tras de o parte şi mi-a spus ca 
problema a fost rezolvată de băieţii de la MI, în plus mi-a mai spus că în 
noaptea de 18/19 decembrie 1989 a avut o convorbire cu procurorul 
general Popovici, cu care nu se intelesese.”'*° 

Fostul procuror şef al judeţului Timiş, Tilincă Laurean a declarat că 
fostul procuror general adjunct i-a cerut expres să nu mai trimită procurori 
la morgă în 18.12.1989 la orele 18,00 — 19,00, deci înainte ca victimele să 
fie luate,!*! ceea ce denotă că a fost la curent cu operaţiunea întreprinsă de 
organele M.I. De altfel din mai multe depozitii rezultă că Diaconescu 
Gheorghe a fost la morgă împreună cu col. Ghircoiaş Nicolae cu câteva ore 
înainte de sustragere. 


12% Dosar nr.24/1991 al C.S.J. — Secţia militară, vol. VII, filele 37, 38. 

1% Dosar nr6/1990 al C.S.J. — Secţia militară, audiere martor Prodana Ilie, termen 
20.04.1990. 

13 Dosar nr.24/1991 al C.S.J. — Secţia militară, audiere martor, termen 21.06.1991. 

131 Jbidem , audiere martor, termen 21.06.1991. 

Cei care au organizat şi executat ridicarea şi transportul victimelor la 
Bucureşti s-au apărat şi au susţinut că nu ştiau ce se va întâmpla cu acestea. 
Toţi cei implicaţi erau la curent cu evenimentele din Timişoara la care 
participaseră şi au ştiut că prin activitatea desfăşurată ajută la ascunderea 
urmărilor uzului de armă. În primul rând a fost o acţiune clandestină, 
executată pe timp de noapte, prin întreruperea iluminatului şi forțarea 
lacătului de la intrarea în curtea spitalului. Ofițerii participanţi au fost 
atentionati să păstreze secretul acţiunii. 

Mr. Veverca Iosif a consemnat în declaraţia olografa: 

„Corpodeanu ne-a spus că este o acţiune secretă şi că cine refuză sau 
spune ceva, va fi împuşcat”? 

În al doilea rând cei care au încărcat şi transportat cadavrele erau 
ofiţeri de judiciar şi cunoşteau că victimele fuseseră examinate de medicii 
legişti, în prezența procurorilor şi ofițerilor criminalişti, urmând, în mod 
firesc, predarea către familii. Aceştia au încărcat personal cadavrele, învelite 
în cearceafuri, într-o autoizotermă, care nu era destinată unor astfel de 
transporturi şi nu au apelat la brancardierii spitalului aşa cum ar fi fost firesc, 
în cazul unei acţiuni legale. 

În al treilea rând ofiţerii implicaţi nu au deconspirat acţiunea 
întreprinsă nici după căderea lui Ceauşescu în 22 decembrie 1989. În primele 
rapoarte din 02.01.1990 cei implicaţi nu au amintit nimic de operaţiune.!55 

Ofițerii din Bucureşti care au supravegheat incinerarea au întocmit 
rapoarte despre cele întâmplate încă din 24 decembrie, dar acestea au fost 
blocate de şeful lor col. Moraru Petre. Este semnificativă declarația unuia din 
el: 

„Personal împreună cu ceilalți participanţi la această nenorocită de 
misiune, arăt că permanent am fost frământaţi efectiv de cele întâmplate, 
motiv pentru care constatând că colonelul Moraru Petre nu este hotărât să 
facă cunoscut organelor în drept cele întâmplate, împreună cu lt.col. Marin 
Petre, pe data de 24 decembrie 1989, am prezentat raport scris col. Baciu 
Ioan cu hotărârea de a face cunoscut cele 
întâmplate. Dumnealui a fost de aceeaşi părere şi împreună cu noi a mers la 
col. Moraru, pe care l-am somat în sensul celor menţionate dar nu a fost de 
acord, mai bine zis amânând motivat cele solicitate.”'** 


15 Dosar nr24/1991 al C.S.J. — Secţia militară, Dosar urmărire penală Macri Emil s.a., vol. VII, 
filele 186-188. 

15 Rapoartele ofiţerilor Avram Gheorghe, Misea Eugen, Grui Tiberiu, Preda Laurenţiu, Peptan 
Eugen depuse la termenele din 25.04 si 05.06.1991 în Dosarul nr.24/1991 al CSJ — Secţia 
militară. 

14° Declaraţia olografa mr. Sorescu Dumitru, Dosar nr.24/1991 al CSJ — Secţia militară, dosar 

În 26 decembrie 1989 ofiţerii l-au anunţat despre operaţiune pe 
reprezentantul F.S.N., Gostin Marian care s-a prezentat la sediul I.G.M. 
Ulterior, la finele lui decembrie 1989, în timpul audierilor, fostul ministru de 
interne Postelnicu Tudor a declarat despre operaţiunea de sustragere şi 
incinerarea a cadavrelor. 

La Timişoara nu s-a cunoscut despre această operaţiune decât în 
cursul lunii ianuarie 1990 aşa se explică eforturile disperate ale familiilor 
îndoliate care şi-au căutat morţii prin cimitire sau clăi de paie incendiate. 

Pe lângă incinerarea cadavrelor pentru a şterge orice fel de urme s-a 
ordonat distrugerea întregii documentatii privind aceste victime. 

În dimineaţa zilei de 19 decembrie, după sustragerea cadavrelor, la 
biroul directorului Spitalului Judeţean dr. Golea Ovidiu s-a prezentat 
colonelul Ghircoiaş Nicolae însoțit de lt.col. Corpodeanu loan. Sub 
pretextul întocmirii unor situaţii privind victimele înregistrate în Timişoara, 
col. Ghircoiaş a cerut întreaga documentaţie întocmită, respectiv registrele 
de internare, registrele mai multor secţii ale spitalului, protocoalele 
operatorii, alte acte de transfer ale victimelor între secții. Deşi era o cerere 
neobişnuită directorul spitalului a dat dispoziţii în acest sens. Au fost 
ridicate 12 registre şi mai multe documente medicale, fără niciun fel de 
forme, şi au fost duse la sediul inspectoratului M.I. Asistentele medicale 
Morar Tiberia, Cristan Eleonora, Petoc Marinela, Niste Aurora şi Girovan 
Stela au relatat că au predat registrele medicale de la secțiile chirurgie I, 
chirurgie II, urologie, neurologie şi biroul internări, personal directorului 
instituţiei. Acesta din urmă a declarat: 

, Col. Ghircoiaş îmi explicase să aceste registre trebuie să stea la 
dispoziţie pentru anchetarea persoanelor care se aflau în spital, activitate 
de care ştiam că este în curs de rezolvare. L-au întrebat iniţial pe acesta cât 
timp are nevoie de acele registre iar el mi-a răspuns că nu ştie, 
recomandându-mi ca în acest timp să se menţioneze pe foi volante datele 
persoanelor ce se vor interna în continuare.”\# 

Tot din dispoziţia col. Ghircoiaş Nicolae, ofiţerii criminalişti care 
participaseră la activitatea de identificare din 18 decembrie 1989 nu au mai 
întocmit fişele pentru cadavrele cu identitate necunoscută pe baza 
constatărilor din morgă. Mai mult cele 53 de plicuri cu datele primare 
despre cadavre, impresiunile papilare şi filmele foto au fost predate la ordin 
col. Ghircoiaş. 


urmărire penală Macri Emil s.a., vol. VII, filele 122 — 127. 
135 Dosar nr24/1991 al C.S.J. — Secţia militară, Dosar urmărire penală Macri Emil s.a., vol V, 
filele 20-23. 

Potrivit afirmațiilor acestuia în 21 decembrie 1989 a primit ordin 
expres de la generalul Nutä Constantin să distrugă prin ardere toate 
documentele privind victimele reprimării. A ordonat la rândul său ca aceste 
documente să fie distruse şi, în prezenţa sa, în cursul zilei de 22 decembrie 
1989 aceste înscrisuri au fost arse în crematoriul de documente al 
inspectoratului de maior Popovici Gelu.!*° 

Trimis în judecată initial pentru infracțiunea de complicitate la 
genocid, col. Ghircoiaş Nicolae a beneficiat, alături de toţi ceilalți 
participanți la activitatea de sustragere şi incinerare a cadavrelor, de 
prevederilor Decretului — Lege de amnistiere din 04.01.1990, pentru 
infracţiunea de favorizarea infractorului, infracţiune ce i s-a reţinut în final. 

În sentinţa este consemnat: 

, - a dat si el ajutor, împreună cu inculpatii susmentionati, la 
zädärnicirea urmăririi penale faţă de autorii infracţiunii de omor deosebit 
de grav, săvârşită asupra a 40 de persoane, prin aceea că a indicat 
cadavrele ce au fost ridicate, în vederea incinerării, din morga Spitalului 
Judeţean Timiş; 

- participarea sa la discuţiile privind pregătirea operaţiunii de 
transportare a cadavrelor. împrejurarea că a indicat să fie luate, cu 
prioritate, cadavrele ce nu erau identificate, ca şi cunoaşterea de către el că 
era interzisă ridicarea cadavrelor fără autorizarea necesară, demonstrează 
că acest inculpat a cunoscut că acele cadavre urmau a fi incinerate pentru a 
nu se mai cunoaşte că erau rezultatul operaţiunii de reprimare...... 

Totodată, ținându-se seama de modul in care inculpatul col.rez. 
Ghircoiaş Nicolae a săvârşit infracţiunea de distrugere de înscrisuri, de 
numărul mare de documente ce nu s-au mai recuperat, ca şi de consecinţele 
grave ce au rezultat, se apreciază că este necesar ca acestui inculpat să i se 
aplice maximul pedepsei......”'?7 

Această pedeapsă a fost însă gratiatä în întregime potrivit Decretului 
— Lege nr.23/1990. 

În 22 decembrie 1989 au fost distruse prin ardere toate documentele 
medicale ridicate de la Spitalul Judeţean, precum şi toate documentele 
întocmite de ofiţerii criminalişti, inclusiv filmele foto. Faptul că aceste 
documente au fost distruse chiar după căderea lui Ceauşescu relevă 
preocuparea celor implicaţi de a distruge orice fel de urme cu privire la 
cadavrele incinerate. 


15 Dosar nr.24/1991 al C.S.J. — Secţia militară, Dosar urmărire penală Macri Emil s.a., 
vol.Y fila 325 şi vol. XXI, filele 125-127. 
137 Sentința nr.6/09.01.1991 a C.S.J. — Secţia militară, filele 166, 170. 

Lt.col. Dăescu Dumitru, şeful apărării civile din Timiş, care s-a 
ocupat, din ordinul generalului Stănculescu, de întocmirea unor situaţii 
privind victimele a fost ameninţat de generalii Nuta, Mihale şi Macri în 
22.12.1989 şi i s-a spus că trebuie să ştie că în Timişoara nu a fost nici un 
mort. 158 

Fostul inspector şef al judeţului col. Popescu Ion a menționat: 

„În seara zilei de 19.12.1989 am discutat telefonic cu generalul 
Nuță şi l-am întrebat de situaţia din oraş. Acesta mi-a răspuns că nu-i 
treaba mea, dar să Ştiu că nu este nici un mort.” '°° 


155 Dosar nr.24/1991 al C.S.J. — Secţia militară, declaraţie martor, termen 09.07.1991. 
15 Dosar nr24/1991 al C.S.J. — Secţia militară, Dosar de urmărire penală Macri Emil 
g.a., vol.VI, fila 94. 

IDENTIFICAREA VICTIMELOR INCINERATE 


În 19 decembrie 1989, medicii legişti au constatat dispariţia 
majorităţii cadavrelor din morgă. Au sesizat procuratura dar nu s-a luat nicio 
măsură. Fostul procuror şef al judeţului a declarat că din ordinul 
procurorului general adjunct Diaconescu a interzis procurorilor să se mai 
deplaseze la morgä.!° 

Medicii şi-au dat seama că se încearcă ascunderea urmărilor uzului 
de armă şi au trecut la redactarea rapoartelor medico-legale pentru cele 50 
de cadavre examinate în ziua anterioară. Dr. Dressler a făcut următoarele 
precizări: 

„Atât eu cât şi colegii am ajuns la concluzia în urma dispariţiei 
acestor cadavre că trebuie să redactăm, de fapt iniţiativa mea a fost, 
rapoartele medico-legale, întrucât aveam totul proaspăt in memorie cât şi 
notițele fiecăruia. "1! 

Deşi nu li s-a mai permis deplasarea la morgă, procurorii criminalişti 
au întocmit procese-verbale cu obiectele de îmbrăcăminte şi alte obiecte 
găsite asupra celor 53 de cadavre examinate în 18 decembrie 1989. 

Atât medicii legişti cât şi procurorii criminalişti şi-au păstrat 
documentele întocmite, pe care ulterior după căderea lui Ceauşescu le-au 
predat procuraturii militare. 

În condiţiile în care cadavrele au fost incinerate, clandestin în 
noaptea de 19/20 decembrie 1989 iar documentele medicale (registre, foi de 
observaţie clinică, protocoale operatorii, fişe de transfer) şi documentele 
întocmite de ofiţerii de miliţie criminalişti, inclusiv fotografiile, au fost 
distruse, prin ardere, în 22 decembrie 1989, rapoartele medico-legale şi 
procesele-verbale întocmite de procurori au fost singurele înscrisuri care 
atestau existenţa cadavrelor sustrase şi incinerate. 

Mai mult aceste documente, pe lângă datele strict medico-legale, 
cuprindeau o descriere fizică a victimelor, inclusiv un succint portret vorbit 
şi o descriere a obiectelor de îmbrăcăminte sau altor lucruri găsite asupra 
lor. Toate aceste elemente coroborate cu datele obţinute în anchetă au ajutat 
la identificarea majorităţii cadavrelor incinerate la Bucureşti. 

În cursul cercetărilor s-a pus problema identificării celor 43 de 
cadavre incinerate. Stabilirea identităţii a prezentat importanţă în primul 


140 Declaraţie martor Tilincă Laurean, dosar nr.24/1991 al C.S.J. — Secţia militară, termen 
18.06.1991. 

Ml Declarati martor dr. Dressler Milan Leonard, dosar nr.24/1991 al C.S.J. — Secţia 
militară, termen 18.06.1991. 

rând pentru apartinätori, care deşi ştiau că rudele lor au fost împuşcate, nu 
puteau legaliza situația. Identitatea victimelor incinerate trebuia cunoscută 
pentru a se putea stabili răspunderea penală a celor care le-au ucis şi au 
încercat să ascundă rezultatul uzului de armă. De asemenea, opinia publică 
era indreptatita să ştie ce s-a întâmplat la Timişoara şi ce urmări a avut 
reprimarea brutală a demonstrantilor. Unii au încercat să susţină ce cele 43 
de cadavre au aparţinut unor străini sau mercenari, care au desfăşurat 
diferite activităţi în timpul evenimentelor. În majoritatea cazurilor s-a 
stabilit identitatea celor incinerati, astfel că au fost înlăturate aceste zvonuri. 

Activitatea de stabilire a identităţii cadavrelor incinerate la Bucureşti 
a fost îngreunată de neefectuarea unor acte procedurale şi medico-legale. 

Aşa cum s-a precizat, în nicio situaţie nu a fost efectuată cercetarea 
la fata locului. În cazul unor infracţiuni grave, cum este şi aceea de omor, 
cercetarea la faţa locului este obligatorie. Nici nu se poate concepe 
efectuarea urmăririi penale fără a se cerceta locul unde s-a săvârşit 
infracțiunea. Numai aşa se poate stabili locul exact unde a fost descoperit 
cadavrul, poziţia acestuia, starea hainelor, poziţia altor obiecte descoperite la 
fata locului, în raport cu cadavrul, fixarea şi ridicarea unor urme materiale 
sau biologice care pot servi urmăririi penale. De asemenea pot fi identificaţi 
eventuali martori oculari. 

În cazul în care victima nu este identificată, o cercetare la faţa 
locului, completă şi amănunţită, poate oferi elemente deosebite pentru 
identificare. 

Armele de foc reprezintă o categorie aparte de agenţi vulneranti, 
astfel că, în cazul unor morţi violente produse prin împuşcare, cercetarea la 
fata locului prezintă unele aspecte specifice. În afara examinării cadavrelor, 
pe care trebuie să se identifice orificiile de intrare şi ieşire ale gloantelor, 
corespondenţa acestora cu urmele lăsate pe îmbrăcăminte, trebuie cercetat 
amănunţit locul faptei pentru a se descoperi şi unghiul de tragere, precum şi 
locul şi distanţa de la care s-a tras. 

Cercetarea la fata locului trebuie efectuată în echipă completa: 
procuror, criminalist şi medic legist. Participarea medicului legist la 
cercetarea locului faptei este deosebit de importantă şi poate egala, în unele 
împrejurări, însăşi autopsia după afirmaţia unui autor.!? 

În literatura de specialitate se arată că „cercetarea la fata locului este 
o activitate de anchetă de neînlocuit şi care nu poate fi repetată în forma sa 
inițială întrucât nici o altă activitate nu o poate substitui, iar odată 


142 D. Schiopu, Contribuţii la etiologia si morfologia leziunii de impact în împuşcarea cu 
pistoletul, Revista probleme de criminalistică si criminologie nr.1/1983 p.86. 

efectuată este imposibil să fie repetată în forma sa iniţială, deoarece în mod 
inevitabil, aspectul locului faptei se va modifica.” 

Faptul că în decembrie 1989, la Timişoara, nu s-a efectuat această 
activitate în niciuna din mortile violente sau rănirile prin impuscare se 
explică prin poziția statului şi a organelor sale represive. Forţele armate, 
prin activitatea lor, au ajutat regimul dictatorial şi nu s-a pus problema 
tragerii la răspundere penală a celor care au acționat împotriva populației. 
Mai mult, s-au luat măsuri pentru a se distruge orice urmă a uzului de armă. 
Astfel, victimele au fost ridicate imediat şi transportate la morgă sau spitale, 
urmele de sânge au fost şterse iar gloantele şi tuburile rezultate din trageri 
au fost recuperate. 

La ordinul procurorului, medicii legişti au procedat doar la 
examinarea exterioară a cadavrelor, fără a mai efectua autopsii. 

Potrivit Regulamentului de aplicare a Decretului nr.446/1966, pentru 
organizarea instituţiilor şi serviciilor medico-legale - în vigoare la acea dată 
— în cazul morţilor violente sau când identitatea celui decedat nu se poate 
preciza, autopsia este obligatorie şi se efectuează numai pe baza dispozitiei 
organului în drept. În situaţia expusă, nu a existat o asemenea dispoziţie. 
Mai mult, procurorul a dispus să nu se efectueze autopsii, ci doar examene 
externe ale cadavrelor. 

Apreciez că dispoziţia de a nu se efectua autopsii nu a fost legală. 
Nici unul din motivele invocate, respectiv capacitatea redusă a morgii, 
numărul mic de medici legişti, cauza evidentă a morţii, respectiv leziuni prin 
împuşcare, nu putea înfrânge dispoziţiile legale. Conform actului normativ 
susmentionat era interzis a se formula concluzii medico-legale privind 
cauzele şi împrejurările morţii numai pe baza unor examene parțiale sau 
examene externe. 

Deşi nu s-au efectuat autopsii, în marea majoritate a cazurilor, 
medicii legişti au stabilit în mod corect felul şi cauza morţii. Au existat însă 
ŞI excepţii: 

Victima Andrei Maria, împuşcată în cap în timp ce manifesta la 
Podul Decebal în seara zilei de 17 decembrie 1989, a fost transportată de 
urgenţă la spital unde a fost suspusă unei intervenţii chirurgicale dar nu a 
supravieţuit. A doua zi cadavrul a fost examinat de medicul legist şi s-a 
întocmit raportul medico-legal nr. 1013/A din 18.12.1989, cadavrul având 
numărul de ordine 41. În raport sunt descrise următoarele semne de 
violenţă: 

„1. Temporo-patietal în dreapta plagă în Y cu ramurile scurte 


143 SA. Golunski, Criminalistica, Ed. Ştiinţifică Bucureşti 1961, p.269. 

fiecare de 3 cm, cu deschiderea antero-superioară, iar prelungirea lungă 
este de 6 cm orientată posterior de la capătul căreia urcă parietal în 
dreapta o plagă de 10 cm. Plăgile sunt suturate chirurgical, dispuse pe fond 
tumefiat albăstrui-violaceu de 25/25 cm. 

2. Echimozarea violacee a ambelor pleoape ochiul drept si 
tumefierea lor.” 

În baza acestor leziuni de violență medicul a apreciat că moartea a 
fost violentă şi s-a datorat unui traumatism cranio-cerebral acut. S-a apreciat 
că leziunile s-au putut produce prin izbire cu sau de o suprafață dură. 
Trebuie menţionat că medicul legist nu a avut cunoştinţă de împrejurările în 
care s-au produs leziunile de violenţă, de alte date de anchetă sau de 
concluziile privind intervenţia chirurgicală. În absența unor minime 
informaţii s-a concluzionat că traumatismul cranio-cerebral s-a produs prin 
izbire şi nu prin împuşcare cum s-a întâmplat în realitate. Deşi identificat, 
cadavrul acestei victime a fost incinerat la Bucureşti. 

Neefectuarea tuturor activităților de către medicii legişti, respectiv 
autopsia, examinări la fata locului şi examene de laborator, a dus la unele 
omisiuni sau erori de apreciere. 

Tăşală Remus-Marian, alături de un grup de prieteni, a participat la 
manifestările din 17 decembrie 1989 din centrul municipiului Timişoara. În 
jurul orelor 17,00 a fost împuşcat în Piaţa „Timişoara 700” lângă Clinica de 
oftalmologie. A fost transportat iniţial la această clinică iar apoi la Spitalul 
Judeţean unde a decedat. Pentru această victimă s-a întocmit raportul 
medico-legal nr. 974/A din 22.12.1989. Cadavrul nu a avut număr de ordine, 
deci a ajuns în morgă după plecarea echipei de cercetare din 18.12.1989. 
Acest cadavru nu s-a aflat printre cele sustrase, fiind identificat. Un fost 
angajat al spitalului Ciuprina Alexandru a afirmat în fata familiei că el a 
ascuns cadavrul în morgă pentru a nu fi sustras. În raportul medico-legal s- 
au consemnat ca semne de violenţă ,,/a nivelul extremității cefalice se 
observă 2 plăgi orificiale, ce constituie orificiul de intrare şi ieşire al unui 
glonț” iar în final s-a concluzionat că moartea a fost violentă şi s-a datorat 
plăgii împuşcate cranio-cerebrale. Neprecizarea exactă a poziției orificiului 
de intrare şi ieşire a glontului a creat dubii în legătură cu împrejurările în 
care a decedat victima. Martorii oculari au afirmat că victima a prezentat 
plagă împuşcată doar în regiunea cervicală dreaptă. Cu ocazia înhumării au 
observat că victima prezenta şi altă plagă, ce părea de împuşcare, în 
regiunea fruntii. Astfel s-a acreditat ideea împuşcării lui Tăşală Remus- 
Marian în spital. Din punct de vedere medico-legal, problema s-ar 
fi putut rezolva prin exhumarea victimei, dar familia s-a opus cu vehementa. 

În raportul medico-legal nr. 1064/A din 25.12.1989 se precizează că 

moartea persoanei neidentificate de sex feminin a fost violentă şi s-a datorat 
hemoragiei interne, consecutive unei plăgi impuscate toracice. Medicul 
legist a apreciat vârsta victimei la aproximativ 30-35 de ani. Cadavrul 
necunoscut a fost înhumat, alături de altele, în decembrie 1989 în groapa 
comună din Cimitirul Eroilor. În 15.01.1990, când toate cadavrele au fost 
exhumate, fără aprobare, victima Botoc Luminita-Florina, elevă în vârstă de 
14 ani, a fost recunoscută şi identificată de tatăl ei. Eroarea cu privire la 
vârsta aproximativă s-a datorat şi faptului că aceasta era bine dezvoltată, 
fiind sportivă de performanţă. 

Neefectuarea unor acte procedurale, a autopsiilor şi a celorlalte 
examene medico-legale, precum şi dispariția fizică a cadavrelor, a 
fotografiilor, a fiselor C.I.N. (cadavru cu identitate necunoscută) şi ale 
tuturor actelor medicale de la Spitalul Judeţean Timiş au creat serioase 
impedimente în activitatea de stabilire a identităţii cadavrelor incinerate. 

Aşa cum s-a mai precizat singurele înscrisuri care s-au păstrat au fost 
rapoartele medico-legale şi procesele-verbale întocmite de procurori. 
Medicii legişti au concluzionat, numai pe examen extern, că mortile au fost 
violente şi că s-au datorat plăgilor prin împuşcare, care au fost descrise şi 
poziţionate. Au mai stabilit că s-a tras de la distanţă, în afara factorilor 
suplimentari ai împuşcării şi că moartea victimelor data de o zi. Ulterior, la 
solicitarea procuraturii militare, s-a stabilit şi direcția de tragere, prin 
interpretarea orificiilor de intrare şi ieşire ale gloantelor. 

În absenţa celorlalte elemente, datele cuprinse în cele două înscrisuri 
(raport medico-legal şi proces-verbal cu obiectele de îmbrăcăminte) nu erau 
suficiente pentru a stabili identitatea persoanelor împuşcate mortal a căror 
cadavre dispăruseră. Datele cuprinse în aceste acte, care puteau servi la 
identificare, respectiv leziunile de violenţă, portretul vorbit, obiectele de 
îmbrăcăminte, semnele particulare etc., a trebuit să fie corelate cu datele 
obţinute din anchetă, în special din audierile apartinätorilor, a martorilor 
oculari, a medicilor care au acordat îngrijiri medicale şi a medicilor legişti. 

Din cele 43 de cadavre, 14 erau deja identificate în momentul 
sustragerii, prin datele de pe secţiile spitalului, şi a celor obţinute din actele 
de identitate şi celelalte înscrisuri găsite asupra victimelor. 

Toate cele 53 de cadavre examinate, amprentate şi fotografiate de 
criminalişti şi procurori în 18 decembrie 1989 au fost notate cu numere de 
ordin de la Cl, la C53, ce au fost trecute pe benzi de leucoplast lipite de 
pieptul victimelor. S-a procedat în acest mod pentru ca echipele ce lucrau 
simultan să nu examineze aceleaşi cadavre. Din acestea, până la plecarea lor 
din morgă, medicii legişti au examinat 50 de cadavre, pentru că atâtea erau 
depuse până în acel moment. Pe acele benzi de leucoplast s-a trecut direct şi 

numele persoanei, când s-a cunoscut acest lucru. 

În activitatea de identificare, în hainele victimelor s-au mai găsit acte 
de identitate sau înscrisuri cu numele persoanelor. Acestea au fost notate în 
documentele întocmite de ofițerii M.I. şi apoi în registrul medicinei legale. 
Nu s-au mai trecut însă şi pe benzile de leucoplast lipite initial. Din această 
cauză printre cadavrele neidentificate au fost sustrase şi incinerate cadavre 
care fuseseră deja identificate. Aşa cum am precizat acestea au fost în număr 
de 14. Ofiţerul criminalist Marianut lonel a declarat, aspect confirmat de dr. 
Dressler!*, că s-a dus cu cele 13, 14 acte de identitate la sediul medicinei 
legale, unde a înregistrat victimele identificate, alături de celelalte 
neidentificate. Cele 14 cadavre deja identificate în momentul sustragerii au 
aparţinut următoarelor victime: 

Andrei Maria, împuşcată în cap în timp ce manifesta la Podul 
Decebal din Timişoara. A fost transportată de urgenţă la Spitalul Judeţean 
unde s-a încercat o intervenţie chirurgicală dar victima a decedat. 
Împrejurările în care a fost rănită au fost relatate de un vecin Giurgiu Ionel, 
martor ocular. Pentru această victimă a fost întocmit raportul medico-legal 
nr. 1013/A din 18.12.1989, cadavrul purtând numărul de ordine 41. 

Apro Mihai, a fost împuşcat în spate, în seara zilei de 17 decembrie 
1989 când a participat la demonstrațiile de pe Calea Girocului. Victima a 
fost examinată şi datele au fost consemnate în raportul medico-legal nr. 
996/A din 18.12.1989, având numărul de ordine 24. Deşi inițial victima a 
fost neidentificată, soția l-a căutat la spital şi a comunicat datele de stare 
civilă ale victimei. În raport s-a precizat că moartea victimei a fost violentă 
si s-a datorat unei plägi împuşcate toracale, cu interesarea organelor interne. 
S-a concluzionat că s-a tras de la distanţă, în afara factorilor complementari, 
din spate şi uşor oblic dinapoi înainte, calibrul glontului fiind în jur de 7 
milimetri. Medicul legist a constat că moartea data de o zi. 

Balogh Pavel, a fost împuşcat în seara zilei de 17 decembrie 1989, 
în timp ce se deplasa cu soţia pe strada Reşiţa din Timişoara. Potrivit soţiei, 
grupul de militari care au tras şi l-au rănit pe soţul ei s-au îndreptat spre 
Garajul partidului situat în apropiere. Pentru această victimă a fost întocmit 
raportul medico-legal nr. 985/A din 18.12.1989, cu numărul de ordine 12. 
Ca semne de violenţă s-au notat plagä orificială de aproximativ 0,8 cm — pe 
fata externă a umărului drept, cu fractură de humus în 1/3 superioară precum 
şi sânge la nivelul orificiilor nazale şi bucal. S-a concluzionat că moartea 
victimei a fost violentă şi s-a datorat plăgii împuşcate de membru superior 
drept şi toracică, cu, hemoragie externă şi internă consecutivă. De asemenea 


144 Declaraţie în dosarul nr. 24/1991 al C.S.J. — Secţia militară, termen 18.06.1991. 

s-a precizat că împuşcarea s-a efectuat cu armă cu glonţ, de la distanţă, din 
partea laterală dreaptă. Nu s-a consemnat orificiu de ieşire al glontului, 
astfel că în cazul unei autopsii aceasta putea fi recuperat iar autorul direct al 
împuşcării putea fi identificat. Chiar şi dacă victima ar fi fost eliberată 
familiei, recuperarea glontului s-ar fi putut face ulterior printr-o exhumare. 
Glontul a fost topit odată cu incinerarea cadavrului. În cercetări s-a stabilit 
că un grup de militari de la fostele trupe de securitate a acţionat în zonă. 

Bărbat Lepa a fost împuşcată mortal în dupăamiaza zilei de 17 
decembrie 1989, în momentul în care se afla cu soţul şi fiica minoră în Piaţa 
Libertăţii din Timişoara. Împotriva familiei Bărbat, care se afla lângă 
Comenduirea de Garnizoană Timişoara s-a deschis focul automat, în rafale, 
dinspre Cazinoul militar. Bărbat Lepa a decedat iar soţul Bărbat Vasile a fost 
rănit grav. Pentru uciderea şi rănirea gravă a soţilor Bărbat a fost cercetat, în 
stare de arest preventiv şi trimis în judecată un ofiţer de contrainformaţii 
militare, aflat în pază la clădirea Diviziei mecanizate. Condamnat inițial de 
Tribunalul Militar Extraordinar Timişoara, cauza a fost restituită ulterior la 
parchet, apreciindu-se că nu există certitudinea că acel ofiţer este autorul. 
Victima a fost examinată potrivit raportului medico-legal nr. 993/A din 
18.12.1989, având numărul de ordine 21. Bărbat Lepa a fost practic ciuruită 
cu o rafala de pistol mitralieră, cel putin 4 gloanţe lovind-o în cap, trunchi şi 
membre. Semnele de violență consemnate în raportul medico-legal sunt 
elocvente: 

1. Fronto-temporal în stânga, plagă cu minus de substanţă osoasă 
de 7/4 cm cu marginile neregulate, în profunzime exprimând masă 
cerebrală. 

2. Regiunea pectorală dreaptă şi externă plagă orificială cu 
marginile negricioase cu diametrul de aproximativ 1 cm (orificiu de 
intrare). 

3. Fata posterioară a hemitoracelui drept, paravertebral în 1/3 
mijlocie plagă cu marginile răsfrânte cu diametrul de 2/3 cm(orificiu de 
ieşire). 

4. Fata interna a braţului stâng în 1/3 superioară plagă cu minus 
de substanţă de 10/6 cm în profunzime exprimând ţesuturi roşietice. 

5. Fata laterală a antebraţului stâng în 1/3 superioară plaga cu 

minus de substanţă de 6/3 cm, cu ţesuturi roşietice în profunzime. 

Medicul legist a concluzionat că moartea violentă a victimei s-a 
datorat traumatismului cranio-cerebral cu dilacerare cerebrală şi hemoragiei 
externe şi interne, prin lezarea de organe interne cu proiectil de armă de foc. 
Deşi inițial victima a fost examinată ca neidentificată, ulterior s-au aflat 
datele de stare civilă. Încă din 17.12.1989 se cunoştea despre familia 

împuşcată în fata Garnizoanei şi plecând şi de la datele soţului rănit, a fost 
identificată victima. 

Belehuz Ioan — a fost împuşcat în seara zilei de 17 decembrie 1989 
în zona Gării de Nord din Timişoara. Victima, impiegat de mişcare la 
această stație, pleca de la locul de muncă spre domiciliu, însoţit de doi 
colegi. S-a deschis focul spre ei, Belehuz Ioan fiind împuşcat mortal iar un 
coleg rănit. Victima a avut asupra sa toate actele, astfel că nu s-a pus 
problema identităţii sale. De altfel mătuşa sa Belehuz Maria i-a găsit ulterior 
buletinul de identitate la medicina legală. Declaraţia acesteia reflectă 
preocuparea familiei victimelor de a-şi recupera morții şi a-i îngropa 
crestineste: 

„A doua zi am început să-l caut pe nepotul meu, atât la Spitalul 
Judeţean cât şi la celelalte spitale, dar nu l-am găsit, nici mort nici viu. În 
data de 20 decembrie 1989 m-am dus la serviciul medico-legal al judeţului 
Timiş, unde i-am găsit buletinul de identitate. Aici mi s-a spus să nu-l mai 
caut, întrucât cadavrul i-a fost sustras. Relaţiile mi-au fost furnizate de 
doctorul Crişan. 

După căderea dictaturii ceausiste l-am căutat pe nepotul meu prin 
toate cimitirele oraşului, dar de asemenea fără rezultat. 

Când a fost împuşcat era în ţinută de serviciu specifică ceferiştilor şi 
avea asupra sa toate actele de identitate, inclusiv un paşaport.” 

Examinarea externă a victimei a fost consemnată în raportul medico- 
legal nr. 987/A din 18.12.1989, cadavrul având numărul de ordine 15. 
Moartea lui Belehuz Ioan a fost violentă şi s-a datorat plăgilor împuşcate de 
membre inferioare şi abdominale, cu hemoragie internă şi externă 
consecutivă. 

Chorosi Alexandru a fost împuşcat mortal în seara zilei de 17 
decembrie 1989 în timp ce manifesta în Piaţa Operei din Timişoara. Pentru 
această victimă s-a întocmit raportul medico-legal nr. 1017/A din 
18.12.1989, cadavrul având numărul de ordine 45. Ca semne de violenţă 
este consemnat un orificiu stelat de 4/4 cm, prin care se evidenţiază eschile 
osoase şi substanță cerebrală, în regiunea parietală. Medicul legist a 
concluzionat că moartea violentă s-a datorat plăgii împuşcate cranio- 
cerebrale. S-a mai precizat că leziunile de violență s-au produs prin 
împuşcare cu armă cu glonţ, din fata, din apropiere. 

Cruceru Gheorghe a fost împuşcat în timpul manifestaţiilor din 17 
decembrie 1989 pe B-ul Republicii, în apropierea Operei din Timişoara. A 
fost transportat la Spitalului Judeţean şi suspus unei intervenţii chirurgicale 


145. Declaraţie martor dosar nr.6/1990 al C.S.J. — Secţia militară, termen 01.10.1990. 

dar cu toate îngrijirile acordate a decedat. În raportul medico-legal nr. 999/A 
din 18.12.1989 este consemnată o incizie chirurgicală pe fata internă a 
coapsei stângi. S-a concluzionat că moartea a fost violentă şi s-a datorat 
hemoragiei externe consecutivă plăgii împuşcate, coapsă stângă. Iniţial 
cadavrul notat cu numărul de ordine 27 a fost considerat neidentificat. 
Ulterior de pe secția chirurgie, unde s-a şi încercat intervenţia, s-a 
comunicat că victima a fost înregistrată sub numele Cruceru Gheorghe, pe 
baza înscrisurilor găsite asupra sa. Hainele victimei au rămas la spital şi 
ulterior au fost identificate cu ocazia examinării de către organele de 
urmărire penală. Astfel în procesul-verbal întocmit la 10.01.1990, 
procurorul a consemnat la poziţia 30 şi 83 următoarele: 

„30. Una pereche pantaloni stofă culoare gri cu etichetă pe care se 
află menţionat Cruceru Gheorghe — Uzina de apă, curea din piele maro cu 
cataramă metalică. 

83. Un pulover de culoare neagră cu modele gri, cu etichetă pe care 
se află menţionat Cruceru — 17.12.1989.” 

În raportul medico-legal s-a consemnat că victima s-ar numi 
afirmativ Cruceru Gheorghe de 21 de ani. Pentru a legaliza situația, în 
18.01.1990 procurorul militar a întocmit un proces-verbal de identificare cu 
părinţii victimei. În baza portretului vorbit, a leziunii de împuşcare descrise 
de un prieten al victimei şi a obiectelor de îmbrăcăminte. Cruceru Gheorghe 
şi Cruceru Maria au recunoscut că victima având numărul de ordine 27 este 
fiul lor Cruceru Gheorghe în vârstă de 21 de ani, muncitor la Uzina de apă 
Timişoara. 

Ciobanu Constantin a fost împuşcat mortal în balconul locuinţei 
sale de pe strada Transilvaniei din Timişoara în noaptea de 17/18 decembrie 
1989. Familia a declarat că s-a deschis focul dinspre Garajul partidului, aflat 
în apropiere. În cursul zilei de 18 decembrie 1989, cadavrul a fost ridicat de 
la domiciliu şi transportat cu maşina pompelor funebre la morgă. Aici a fost 
examinat de medicii legişti care au întocmit raportul nr.1043/A din 
18.12.1989. Ca semne de violenţă au fost consemnate plagă orificială de 
aproximativ 0,6 cm şi plagă de aproximativ 3 cm diametru în regiunea 
craniană, concluzionându-se că moartea a fost violentă şi s-a datorat plăgii 
împuşcate cranio-cerebrale. Victima era identificată încă din momentul 
ridicării de la domiciliu şi cu toate acestea cadavrul a fost sustras alături de 
celelalte şi incinerat la Bucureşti. 


6° Proces-verbal de examinare obiecte de îmbrăcăminte încheiat la 10.01.1990, la sediul 
U.M. 01125 Timişoara, unde au fost depuşi sacii cu hainele recuperate de la Spitalul 
Judetean, Dosar nr.4/P/1990 al Procuraturii Militare Timişoara. 

Iosub Constantin s-a deplasat la Catedrala mitropolitană din 
Timişoara în dupăamiaza zilei de 17 decembrie 1989 pentru a audia un 
concert de colinzi. Aici a fost împuşcat mortal iar cadavrul a fost transportat 
la morgă. În ziua următoare a fost examinat, fiind întocmit raportul medico- 
legal nr. 994/A din18.12.1989, pentru cadavrul cu numărul de ordine 22. 
Actul medico-legal precizează că moartea a fost violentă şi s-a datorat 
plăgilor împuşcate de la nivelul gâtului şi toracelui cu hemoragie internă şi 
externă consecutivă. S-a precizat că moartea data de o zi, iar împuşcarea s-a 
efectuat de la distanţă, cu armă cu glonţ, din partea postero-laterală dreaptă. 
Victima a avut acte de identitate asupra sa, astfel că raportul s-a întocmit 
direct pe numele său. Obreja Anica, mama victimei, s declarat: 

„Am auzit că a fost împuşcat mortal în seara de 17 decembrie 1989. 
Când, în cele din urmă, ni s-a permis accesul în morga Spitalului Judeţean, 
acolo i-am găsit numai buletinul de identitate. Cadavrul nu i l-am mai aflat, 
în ciuda tuturor căutărilor. "1% 

Opre Gogu a participat la manifestatiile din 17 decembrie 1989 ce 
au avut loc în Piaţa Operei din Timişoara. Când s-a deschis focul împotriva 
demonstrantilor, Opre Gogu a fost împuşcat mortal. Cadavrul a fost 
transportat la morgă, unde a doua zi a fost examinat de medicii legişti. A fost 
întocmit raportul medico-legal nr.1003/A din 18.12.1989 pentru cadavrul cu 
numărul de ordine 31, precizându-se că moartea a fost violentă şi că s-a 
datorat unei plăgi împuşcate cranio-cerebrale prin armă de foc. Medicul a 
concluzionat că glontele a pătruns din spate spre lateral, dar nu a putut 
preciza calibrul din cauza rupturii şi exploziei unei parti din cutia craniană. 
Ulterior soția Opre Angelica l-a găsit înregistrat la medicina legală dar nu 
mai era cadavrul. Aceasta a declarat: 

„În dupăamiaza zilei de 17 decembrie 1989, soţul meu a venit acasă 
şi mi-a spus că în oraş se manifestă populaţia împotriva regimului şi că se 
va duce şi el acolo. I-am spus să nu se ducă şi să se gândească că are copii. 
El mi-a spus că tocmai pentru aceştia se şi duce. Apoi a mâncat, a sărutat 
copii şi a plecat. "1% 

Osman Dumitru a participat şi el la manifestatiile din Piaţa Operei 
din Timişoara. A fost împuşcat mortal în seara zilei de 17 decembrie 1989. 
Transportat la morgă, cadavrul cu numărul de ordine 18 a fost examinat şi s- 
a întocmit raportul medico-legal nr. 990/A din 18.12.1989. S-au constatat 
multiple leziuni de violenţă şi de împuşcare la nivelul toracelui. Medicii 
legişti au concluzionat că moartea a fost violentă şi s-a datorat hemoragiei 


147. Declaraţie martor, Dosar nr.6/1990 al C.S.J. — Secţia militară, termen 29.10.1990. 
143 Declaraţie parte civilă, Dosar nr. 767/P/1989 al Procuraturii Judeţene Timiş. 

interne prin plagă împuşcată toracică. S-a mai precizat că moartea data de o 
zi, iar tragerea s-a efectuat de la distanță dinainte înapoi, pe un traiect 
orizontal, cu armă de foc cu glonţ. Victima a fost înregistrată la medicina 
legală dar familia nu i-a găsit cadavrul pentru a fi înhumat. 

Ofelita Aurel a fost împuşcat în dupăamiaza zilei de 17 decembrie 
1989 în locuinţa sa dintr-un cămin de nefamilişti de pe Calea Lipovei din 
Timişoara. A fost transportat de urgenţă la Spitalul Judeţean, unde s-a 
intervenit chirurgical. Din cauza leziunilor grave a decedat şi a fost depus la 
morgă. A doua zi a fost examinat şi s-a întocmit raportul medico-legal nr. 
975/A din 18 decembrie 1989, pentru cadavrul cu numărul de ordine 3. În 
raport sunt consemnate orificiile de intrare şi ieşire al glontului precum şi o 
plagă tăiată de 4 cm produsă cu un corp täietor-întepätor. S-a concluzionat 
că moartea a fost violentă şi că s-a datorat hemoragiei interne consecutivă 
leziunii de organe interne prin proiectil de armă de foc. Identitatea victimei 
a fost cunoscută de la început deoarece a fost ridicată de faţă cu familia şi 
transportată la spital pentru îngrijiri medicale. 

Sporer Rudolf-Herman a fost împuşcat mortal în seara zilei de 17 
decembrie 1989 în zona Complexului comercial situat vis-a-vis de Unitatea 
Militară 01942 de pe Calea Lipovei din Timişoara. Cadavrul a fost 
transportat şi depus la morga Spitalului Judeţean, fiind identificat. Mai mult, 
fratele victimei, angajat al spitalului, l-a văzut în morgă şi s-a interesat de 
situaţia sa. Pentru această victimă s-a întocmit raportul medico-legal nr. 
1018/A din 18.12.1989, iar cadavrul a purtat numărul de ordine 46. La 
nivelul hemitoracelui stâng şi în regiunea scapulară dreaptă au fost 
consemnate orificiile de intrare şi de ieşire ale glontelui. În concluzie, 
medicii au stabilit că moartea a fost violentă şi s-a datorat hemoragiei 
interne consecutiv unei plăgi împuşcate toracale. S-a mai precizat că 
tragerea s-a efectuat de le distanță de la stânga la dreapta pe un traiect 
orizontal cu armă de foc cu glonţ. În 19 decembrie 1989 fratele victimei a 
constata stupefiat că şi cadavrul acestuia fusese sustras din morgă. 

Stanciu loan a fost împuşcat la Catedrala din Timişoara în 17 
decembrie 1989 cand a participat la manifestatiile contra regimului. 
Transportat de urgenţă la Spitalul Judeţean a fost suspus unei intervenţii 
chirurgicale, dar nu a rezistat şi a decedat. Cadavrul a fost depus la morgă, 
unde a fost examinat a doua zi. Raportul medico-legal nr. 977/A din 
18.12.1989, întocmit pentru cadavrul neidentificat cu numărul de ordine 5, 
concluzionează că moartea a fost violentă şi că s-a datorat hemoragiei 
interne şi externe consecutivă unei plăgi împuşcate cu armă cu glonţ toraco- 
abdominală. Semnele de violență nu au putut fi descrise din cauza 
intervenţiei chirurgicale. În baza datelor furnizate de secţia chirurgie în 

raport a fost trecut numele de Stanciu loan, în vârstă de 42 de ani, cu ultimul 
domiciliu în Timişoara, str. Naturii, nr.1. Nici acest cadavru nu a mai fost 
găsit în morgă în dimineaţa zilei de 19 decembrie 1989. 

Stabilirea identităţii celorlalte persoane ale căror cadavre au fost 
incinerate la Bucureşti a parcurs mai multe etape. 

În primul rând, au fost examinate plângerile privind persoanele 
dispărute în timpul evenimentelor. Iniţial, au fost reclamate ca dispărute 65 
de persoane. Apartinätorii, impresionați de zvonurile privind mii de morţi în 
Timişoara, au reclamat dispariţia unor rude deşi nu aveau vreun element 
concret în această privinţă. 

Cu sprijinul Serviciului judiciar de la Poliția Judeţului Timiş, a fost 
verificat fiecare caz în parte. În urma cercetărilor efectuate, au fost excluse 
persoanele găsite în viaţă şi cele care au decedat din alte cauze, fără legătură 
cu evenimentele. Pentru persoanele rămase pe lista dispärutilor, s-a căutat să 
se stabilească dacă în perioada critică s-au aflat în Timişoara. Au fost găsite 
şi audiate persoane care au confirmat acest lucru. Apoi, s-a încercat să se 
stabilească zona din Timişoara unde persoanele respective au fost văzute 
pentru ultima oară. S-au verificat, în primul rând, zonele în care s-au 
înregistrat morţi şi răniți dar nu s-au exclus şi alte zone. 

Pe parcursul urmăririi penale s-a insistat pe obținerea unor date 
privind persoanele decedate. În declaraţiile răniților şi martorilor oculari au 
fost consemnate amănunte în legătură cu cei decedați, numărul acestora, 
semnalmente, obiecte de îmbrăcăminte, locul exact unde au căzut, cei care i- 
au ridicat, eventualele leziuni de împuşcare pe care le prezentau victimele. 

În urma verificărilor, s-au stabilit persoanele despre care existau 
probe că au dispărut în timpul şi în legătură cu evenimentele. Apartinatorii 
au fost audiaţi cu privire la obiectele de îmbrăcăminte, obiectele de valoare, 
semne particulare iar medicii legişti în legătură cu semnele de violență 
constatate la cei împuşcaţi. 

În cele mai multe cazuri, datele conţinute în cele două acte (raport 
medico-legal şi proces-verbal de examinare obiecte de îmbrăcăminte) au 
fost comparate şi corelate cu cele rezultate din declaraţiile apartinätorilor şi 
ale martorilor oculari. În unele împrejurări, apartinätorii au fost chiar 
martori oculari ai împuşcării rudei lor, astfel: 

Raportul medico-legal nr. 982/A din 18.12.1989 a fost întocmit 
pentru cadavrul neidentificat de sex feminin, cu numărul de ordine 10. Ca 
semn de violenţă este consemnată o plagă orificială anfractuoasă cu 
marginile de 2/2 cm, orificiu de intrare pe fata posterioară a hemitoracelui 
stâng în 1/2 inferioară, fără a se putea decela orificiul de ieşire. S-a 
concluzionat că moartea violentă s-a datorat hemoragiei interne şi externe 

consecutivă leziunii de organe interne, prin proiectil de armă de foc, 
tragerea fiind efectuată de la distanţă dinapoi înainte. În baza portretului 
vorbit consemnat în raport, a obiectelor de îmbrăcăminte şi a leziunii de 
violenţă prin împuşcare, victima Bânciu Leontina a fost identificată de 
soţul ei. Acesta a fost martor ocular al împuşcării soției sale la Podul 
Decebal din Timişoara în seara zilei de 17 decembrie 1989, şi a putut da 
relaţii cu privire la faptul că soția sa a fost împuşcată in spate. Personal a 
transportat-o la Spitalul Judeţean Timiş. Bânciu loan a relatat: 

„Văzând că începe să se tragă, noi, eu cu soția am intenţionat să ne 
salväm şi să fugim spre gardul Parcului Tineretului. În acel moment sofia 
mea a fost împuşcată în spate, mai sus de coapsa stângă. Am luat măsuri şi 
am transportat-o pe soția mea cu un autoturism proprietate personală la 
Spitalul Judeţean, unde când am ajuns un medic mi-a spus că soția a 
decedat. Am lăsat-o pe soţia mea decedată la spital şi apoi am plecat acasă 
la copii. A doua zi când am revenit nu am mai fost lăsat nici să intru în 
spital şi nici să văd cadavrul soţiei. De atunci până în prezent nu am mai 
văzut cadavrul soției şi acesta nu mi-a fost eliberat.” 

În raportul medico-legal nr. 1021/A din 18.12.1989, privind 
cadavrul neidentificat de sex masculin, cu numărul de ordine 49 sunt 
descrise leziunile de împuşcare, respectiv orificiu de intrare şi de ieşire al 
glontului, situate suborbital drept şi respectiv occipital. În baza portretului 
vorbit, a obiectelor de îmbrăcăminte şi a leziunilor de violență Belici 
Radian a fost identificat de către soția sa. Aceasta l-a văzut pe soţul ei 
imediat după ce a fost împuşcat: 

„În ziua de 17 decembrie 1989, în jurul orelor 15,30 împreună cu 
soțul meu şi cu copilul, am ieşit spre Piaţa 700, pentru a vedea ce se 
întâmplă. În Piaţa Timişoara 700 era foarte multă lume adunată si am auzit 
că a început să se tragă, după aprecierea mea cred că se trăgea dinspre 
Piaţa Libertăţii. Soţul meu m-a trimis acasă împreună cu copilul şi el a 
rămas în zona Pieței Timişoara 700. Am lăsat copilul acasă şi m-am întors 
să-l caut pe soțul meu, moment în care am auzit că o persoană a fost 
împuşcată. O vecină de-a noastră pe nume Nori m-a anunţat că soţul meu a 
fost împuşcat pe trotuar, aproximativ în fata intrării de la Spitalul de 
Oftalmologie. Când m-am dus acolo, soțul meu era deja în spital decedat şi 
am observat că este împuşcat în cap, glontul intrând aproximativ sub ochiul 
drept şi ieşind prin partea din spate stângă a capului. Până a doua zi 
dimineaţa, cadavrul a rămas la oftalmologie şi dimineața a fost transportat 


1% Declaraţie martor din 06.01.1990 în Dosarul nr.4/P/1990 al Procuraturii Militare 
Timişoara. 

la morga spitalului judeţean. De atunci până în prezent nu am mai găsit 
cadavrul soţului meu.”'>° 

Cadavrul neidentificat de sex feminin, cu numărul de ordine 11 a 
fost descris în raportul medico-legal nr. 983/A din 18.12.1989. Ca semne de 
violență sunt consemnate plagă orificială de aproximativ 0,7 cm în 
diametru, în regiunea parietală dreaptă (orificiu intrare) şi plagă de 
aproximativ 1 cm diametru cu marginile răsfrânte în afară prin care se 
exteriorizează substanţă cerebrală (orificiu de ieşire). S-a concluzionat că 
moartea s-a datorat plăgii împuşcate cranio-cerebrale, cu menţiunea că 
împuşcarea s-a efectuat din fata, de la distanţă. Apartinatorii au identificat-o 
pe Caceu Margareta în baza datelor consemnate în raport şi celor relatate 
de sora victimei, martor ocular al împuşcării. De altfel chiar în raportul 
medico-legal se precizează că afirmativ victima s-a numi Caceu Margareta. 
Caceu Emil fratele victimei a relatat: 

„Sunt fratele numitelor Caceu Mariana-Silvia şi Caceu Margareta, 
care au decedat în cursul zilei de 17.12.1989, în timpul Revoluţiei din 
Timişoara. Cele două surori decedate împreună cu o altă soră Caceu 
Mihaela s-au deplasat în seara zilei de 17.12.1989 în jurul orelor 20,00 pe 
strada Politehnicii şi după ce au trecut Podul Mihai Viteazu, în timp ce se 
îndreptau spre Catedrală s-a deschis focul asupra lor din Parcul Catedralei 
şi dintr-un tanc care venea din sens opus. Sora mea Mihaela nu ne-a putut 
relata cu certitudine exact direcţia din care s-a tras decât cele menţionate 
anterior, afirmând că a fost zgomot mare şi că la un moment dat a auzit 
două bubuituri şi că atunci mai multe persoane au fost impuscate. Cele 
două surori care au fost impuscate au fost transportate la Spitalul Judetean 
cu maşini particulare. Arăt că, am găsit cadavrul sorei mele Caceu 
Mariana-Silvia, pe care l-am înhumat în cimitirul din Calea Sagului din 
Timişoara, iar cadavrul sorei mele Caceu Margareta nu l-am găsit nici 
până în prezent.” 1 

În alte situaţii, datele cuprinse în rapoartele medico-legale şi 
procesele-verbale întocmite de procurori au fost corelate atât cu declaraţiile 
apartinätorilor cât şi cu cele ale martorilor oculari. Aceştia au oferit date cu 
privire la obiectele de îmbrăcăminte iar martorii oculari şi cu privire la 
leziunile de împuşcare. 

În raportul medico-legal nr. 1008/A din 18.12.1989, privind cadavrul 
neidentificat de sex masculin, cu numărul de ordine 36, se precizează că 


150 Declaraţie martor din 17.01.1990, Dosarul nr.4/P/1990 al Procuraturii Militare 
Timişoara. 

151 Declaraţie martor din 18.01.1990, în Dosarul nr.4/P/1990 al Procuraturii Militare 
Timişoara. 

moartea a fost violentă şi s-a datorat hemoragiei interne prin plagă 
împuşcată abdominală. În baza portretului vorbit, a obiectelor de 
îmbrăcăminte şi a altor înscrisuri găsite asupra cadavrului a fost identificată 
victima Girjoaba Dumitru-Constantin de către soţia sa. Aceasta a 
recunoscut inclusiv genunchiera găsită la piciorul stâng al soţului ei. 
Martorul ocular Chiorean Dumitru a relatat exact împrejurările în care a fost 
împuşcat Gîrjoabä Dumitru-Constantin, în seara zilei de 17 decembrie 1989 
la Catedrala din Timişoara. 

„Precizez ca Girjoaba Dumitru a fost împuşcat în jurul orelor 19,30 
şi până a fost urcat în maşina care l-a transportat la spital a trecut circa o 
jumătate de oră. Eu am văzut o singură leziune de împuşcare la Girjoabă 
Dumitru, la nivelul şoldului stâng, înspre interior. Alte leziuni de împușcare, 
eu personal, nu am văzut si nici Girjoabă nu mi-a spus că ar avea alte 
leziuni. Când am ajuns acasă le-am spus părinţilor lui Girjoabă, care erau 
în stradă, ce s-a întâmplat cu fiul lor.”!>? 

Singura leziune de violenţă, prin împuşcare, văzută de martor, a fost 
constatată şi cu ocazia examenului extern al cadavrului în morgă. Victima a 
decedat în timpul intervenţiei chirurgicale, fiind găsit protocolul operator. 
Au fost audiaţi şi medicii care au confirmat unica leziune de împuşcare ce a 
dus la deces. 

În acelaşi mod au fost identificate alte 4 victime după cum urmează: 

Raportul medico-legal nr.1004/A din 18.12.1989 privind cadavrul 
neidentificat de sex masculin, cu numărul de ordine 32, consemnează ca 
semn de violenţă o plagă imensă de 10-12 cm explodată situată frontal cu 
lipsuri de eschile osoase, hernie masivă de creier, explozie de calotă. 

Medicul legist a concluzionat că moartea violentă s-a datorat 
traumatismului cranio-cerebral produs prin armă de foc. Pe baza datelor din 
raport, a obiectelor de îmbrăcăminte şi a relatărilor unui martor ocular, 
apartinatorii au identificat victima ca fiind Balmuş Vasile. Fratele acestuia 
Balmuş Dumitru a declarat, printre altele: 

„De la un coleg de serviciu de-al fratelui meu pe nume Cablea 
Nicolae am aflat împrejurările în care a fost împuşcat fratele meu. Acesta 
mi-a relatat că în seara zilei de 17.12.1989, în jurul orelor 22,30 fratele 
meu, împreună cu alte persoane, se aflau in fata Catedralei şi dinspre 
Parcul Central s-a tras în ei. Fratele meu a fost împuşcat în cap, în partea 
stângă şi a decedat pe loc. Cablea Nicolae mi-a spus că cei care au tras în 
ei erau îmbrăcaţi civil. Mi-a spus că l-ar recunoaşte pe cel care a tras în ei, 


15 Declaraţie martor din 22.06.1992 în Dosarul nr.364/P/1991 al Procuraturii Militare 
Timişoara. 

şi că acesta nu l-a lăsat să ridice cadavrul. 

Deşi l-am căutat, eu nu am mai găsit cadavrul fratelui meu, auzind 
că a fost furat şi transportat la Bucuresti....”'>* 

În raportul medico-legal nr.978/A din 18.12.1989 este descris 
cadavrul neidentificat de sex feminin, cu numărul de ordine 6. Ca semne de 
violenţă sunt consemnate orificiu de intrare, situat suprapubian paramedian 
în stânga, diametru de aproximativ 1 cm, cu marginile negricioase şi orificiu 
de ieşire pe fesa stângă, diametru de aproximativ 2 cm, cu marginile 
răsfrânte. S-a concluzionat că moartea s-a datorat hemoragiei interne 
consecutivă leziunii de organe interne, prin proiectil de armă de foc. În baza 
datelor fizice, a portretului vorbit, a obiectelor de îmbrăcăminte, inclusiv a 
leziunilor de violenţă, Vereş Aurel a identificat-o pe fosta soţie, Luca 
Rodica. Martorii oculari au relatat că victima a fost împuşcată în seara zilei 
de 17.12.1989 pe Calea Girocului din Timişoara. 

Cadavrul neidentificat de sex masculin, cu numărul de ordine 25 a 
fost descris în raportul medico-legal nr. 997/A din 18.12.1989. Ca semn de 
violenţă este consemnată o plagă orificială de 0,7 cm în diametru, în 
regiunea pectorală stângă. Moartea victimei a fost violentă şi s-a datorat 
hemoragiei interne şi externe consecutive plăgii împuşcate toracice. Cu 
ajutorul portretului vorbit, a obiectelor de îmbrăcăminte şi a leziunii de 
violenţă descrisă de martorii oculari, Munteanu Silvia l-a identificat pe soţul 
ei Munteanu Nicolae-Ovidiu. De altfel în raport s-a precizat că victima s-ar 
numi afirmativ Muntean Nicolae Ovidiu de 25 de ani. Soţia sa a relatat cele 
aflate de la martorii oculari: 

„Ultima dată l-am văzut pe soţul meu în ziua de 10.12.1989, înainte 
de a pleca la Orăştie. Soţul meu a rămas la Timişoara, pe str. Gheorghe 
Lazăr, bl. 14, ap.16, pentru că era la cursuri. 

Ulterior, în ziua de 20 sau 21 decembrie 1989 am discutat cu un 
coleg de-al soțului meu Pavel Sorin, student în anul IV la Facultatea de 
mecanică din Timişoara. Acesta mi-a relatat că în seara zilei de duminică 
17.12.1989, în jurul orelor 22,00, soțul meu se afla pe o alee în Complexul 
Studenţesc, între căminele 7 şi 22. Pavel Sorin mi-a relatat că pe stradă a 
trecut o coloană de autoblindate, în frunte cu un autoturism ARO, venind 
dinspre Calea Girocului spre centru. Studenţii huiduiau şi aruncau cu sticle, 
pentru că au auzit cum se trage din maşinile blindate. La un moment dat s-a 
deschis focul dintr-un TAB si a fost rănit soțul meu, împreună cu alți 2 
studenţi pe care nu-i cunosc. Din câte am auzit, soțul meu a fost rănit în 


153 Declaraţie martor din 20.01.1990 în Dosarul nr4/P/1990 al Procuraturii Militare 
Timişoara. 


73 


umăr, iar ceilalţi 2 studenţi, unul în gat şi unul în stomac. Am aflat că toţi 
trei au fost transportaţi la spital de un student străin cu maşina. Am auzit că 
ceilalți doi studenți au murit până la spital, dar că soțul meu a mai trăit, 
deşi la Medicina Legală mi s-a spus că a fost adus decedat ... Mentionez că 
până în prezent nu am găsit cadavrul soţului meu.”15% 

Pentru cadavrul neidentificat de sex feminin, cu numărul de ordine 
42 a fost întocmit raportul medico-legal nr. 1014/A din 18.12.1989. Sunt 
prezentate leziunile de violenţă, respectiv frontal în stâng orificiu rotund 
pergamentat de circa 7 mm (orificiu intrare) şi plagă occipitală cu multiple 
eschile şi hernie de substanţă cerebrală (orificiu ieşire). S-a concluzionat că 
moartea s-a datorat unei plăgi împuşcate craniene. Plecând de la descrierea 
fizică şi a obiectelor de îmbrăcăminte precum şi a leziunilor de violenţă 
descrise de martorii oculari, Radu Daniela-Oxana a identificat cadavrul 
sorei sale Sava Angela-Elena. Aceasta a fost împuşcată mortal în aceleaşi 
împrejurări ca şi surorile Caceu, în seara de 17 decembrie 1989, în 
apropierea Catedralei. 

În unele cazuri au fost recuperate hainele victimelor. Acestea au fost 
recunoscute de către apartinatori iar urmele de împuşcare de pe haine au fost 
corelate cu leziunile de violență consemnate în rapoartele medico-legale şi 
cu leziunile observate de martorii oculari. 

Cadavrul neidentificat de sex masculin cu numărul de ordine 23, a 
fost descris în raportul medico-legal nr. 995/A din 18.12.1989. În raport sunt 
descrise cele 2 leziuni de împuşcare, fiecare prezentând orificiu de intrare şi 
ieşire, la nivelul coapselor. S-a precizat că moartea a fost violentă şi s-a 
datorat hemoragiei externe prin plăgi împuşcate de armă cu glonţ, ale 
coapselor, bilateral. Leziunile de violență au fost interpretate şi s-a 
concluzionat că impuscarea s-a efectuat de la distanţă, din fata, la nivelul 
coapsei stângi şi din spate, la nivelul coapsei drepte. În baza 
semnalmentelor, inclusiv a unui semn particular (canin superior drept 
îmbrăcat cu metal) şi a obiectelor de îmbrăcăminte, lofcovici Gheorghe- 
Nuţu a fost identificat de către soția sa. Aceasta a menţionat: 

„Ulterior stând de vorbă cu numitul Guţă Marian, coleg de serviciu 
al soțului, am aflat că l-a văzut ultima dată pe soțul meu în dupăamiaza zilei 
de 17 decembrie 1989, în jurul orelor 17,30 în Piaţa Operei, în apropierea 
bufetului Lacto-Bar. După revoluţie am reclamat la poliție şi Procuratura 
Militară dispariţia soţului meu, fiind convinsă că acesta a decedat. În cursul 
lunii ianuarie 1990 am găsit hanoracul soţului meu între hainele celorlalte 


15 Declaraţie martor din 16.01.1990 în Dosarul nr.4/P/1990 al Procuraturii Militare 
Timişoara. 

victime la Spitalul Judetean Timis.”'> 


Haina a fost predată organelor de urmărire penală. Criminaliştii au 
întocmit un raport de constatare tehnico-ştiinţifică asupra hanoracului 
victimei şi s-a constatat că există urme de împuşcare la nivelul cotului 
mânecii drepte. Urmele de pe îmbrăcăminte corespund cu o parte din 
leziunile de împuşcare şi această potrivire, alături de celelalte date au folosit 
la identificarea victimei. 

Raportul medico-legal nr. 1010/A din 18.12.1989, descrie cadavrul 
neidentificat de sex masculin, cu numărul de ordine 38. Sunt menţionate ca 
semne de violenţă orificiu pergamentat roşiatic cu diametrul, în jur de 7 mm 
situat la nivelul omoplatului stâng (intrare) şi orificiu în jur de 3 cm, cu 
margini răsfrânte în afară, cu aspect stelat supramamelonar dreapta (ieşire). 
Medicul legist a stabilit că moartea s-a datorat unei plăgi împuşcate toracale, 
cu interesarea organelor interne şi a precizat că s-a tras de la distanţă iar 
glontele a pătruns prin spate în faţă. Pe baza datelor fizice, a portretului 
vorbit şi a depozitiei unui martor ocular a fost identificat Nagy Eugen- 
Francisc. Un rol important în identificare l-a avut haina purtată de victimă 
în momentul împuşcării. Fratele victimei Nagy lon-Gheorghe a declarat 
printre altele: 

„Despre împrejurările decesului fratelui meu, am aflat de la numitul 
Colincs Alexandru de 39 ani, domiciliat în Focşani, str. Coteşti, nr.17, cu 
reşedinţa in Timişoara, str. Amiciţiei, nr.3, ap.2. Acesta mi-a relatat că s-a 
întâlnit cu fratele meu în timpul demonstrațiilor din Timişoara, la care au 
participat amândoi, şi că s-au deplasat de la Catedrală pe Calea Girocului, 
unde fratele meu a fost împuşcat din spate, sub omoplatul stâng. Înainte de 
a fi transportat la spital, fratele meu i-a dat scurta cu care era îmbrăcat si l- 
a rugat să-i anunțe familia. Haina fratelui meu, cu urme de glonț, cu urme 
de sânge, am primit-o de la Poliţia Judeţului Timiş în 08.03.1990. 16 

În documentele de predare întocmite de poliţie este descrisă o haină 
din postav de culoare neagră, mărime 52-54, cu epoleti şi guler, cu fermoare 
din plastic, prevăzut cu 3 capse metalice, buzunar interior, două buzunare 
laterale iar la spate la nivelul omoplatului stâng are o gaură şi este plină de 
sânge. 

Mama şi fratele victimei au ezitat în a-l recunoaşte pe Nagy Eugen- 
Francisc numai după datele din raport şi cele relatate de martorul ocular. S- 
au decis să-l identifice după ce au primit haina victimei şi au constatat 


155 Declaraţie martor din 04.04.1990, Dosarul nr.4/P/1990 al Procuraturii Militare 
Timişoara. 

156 Declaraţie martor din 03.12.1991, Dosarul nr.4/P/1990 al Procuraturii Militare 
Timişoara. 

corespondenţa perfectă între leziunea descrisă de martor, cea constatată de 
legişti şi urma de pe haină. 

În raportul medico-legal nr. 1008/A din 18.12.1989 este descris 
cadavrul neidentificat de sex masculin, notat cu numărul de ordine 36. 
Medicul legist a concluzionat că moartea a fost violentă şi s-a datorat 
hemoragiei interne consecutiv lezării organelor interne abdominale prin 
proiectil de armă de foc. S-a precizat că tragerea s-a efectuat de la distanță 
de la dreapta la stânga pe un traiect aproximativ orizontal. Plecând de la 
descrierea din raportul medico-legal, inclusiv portretul vorbit, şi de la 
relatările martorilor oculari, a fost identificat Carpân Dănuţ, de către soția 
sa. Martorii au declarat că victima a fost împuşcată în abdomen lângă 
Librăria Tudor Arghezi, în timp ce manifestata pe Calea Aradului din 
Timişoara în 17 decembrie 1989. În identificarea a contat foarte mult şi 
descrierea amănunţită a obiectelor de îmbrăcăminte, care au fost 
recunoscute fără niciun dubiu de soţia victimei. 

Au fost situaţii când în afara obiectelor de îmbrăcăminte au fost 
recuperate şi alte obiecte personale, care au servit la identificarea victimelor. 

Cadavrul neidentificat, de sex masculin descris în raportul medico- 
legal nr. 1022/A din 18.12.1989, cu numărul de ordine 50, a prezentat ca 
semne de violenţă plagă orificială de aproximativ 0,6 cm pe faţa posterioară 
a toracelui paravertebral stâng (intrare) şi plagă de 1,5 cm pe faţa laterală a 
hemitoraceluui stâng subaxilar. Raportul a concluzionat că moartea s-a 
datorat hemoragiei interne şi externe consecutivă plăgii împuşcate toracice. 
S-a precizat că împuşcarea s-a efectuat cu armă cu glonţ, din spate. 

Pe baza semnalmentelor, a obiectelor de îmbrăcăminte şi a obiectelor 
de valoare (läntisor cu cruciulitä din aur, inel cu monogramă Z.C. din aur şi 
o brățară din argint) apartinätorii au identificat cadavrul ca aparţinând 
victimei Zabulică Constantin. Hainele şi obiectele de valoare au fost 
predate apartinätorilor de personalul Spitalului Clinic nr.5 Timişoara, unde a 
fost dusă victima inițial şi unde s-a constatat decesul. Din declaraţiile 
martorilor oculari rezultă că victima a fost împuşcată în seara de 17 
decembrie 1989, dintr-un transportor blindat, în timp ce se afla lângă 
spitalul susmentionat. Pe obiectele de îmbrăcăminte puse la dispoziţia 
experţilor criminalişti (scurtă blue-jeans, pulover de lână gri şi maiou de 
bumbac) au fost evidenţiate urme principale specifice, create de armele de 
foc. Experții au concluzionat că aceste urme reprezintă orificiul de intrare şi 
ieşire al glontelui, dispuse după cum urmează: orificiul de intrare plasat în 
spate, uşor lateral dreapta, la o înălțime ce variază între 34-42 cm de baza 
obiectelor; orificiul de ieşire plasat stânga fata, zona din apropierea axilei, la 
o înălţime ce variază între 36-45 cm de baza obiectelor. S-a constatat, astfel, 

o corespondenţă perfectă între urmele de pe haine şi leziunile de împuşcare 
descrise de medicii legişti. 

Victimele care nu au decedat pe loc şi au fost transportate la spitale 
pentru îngrijiri medicale, au fost depuse ulterior la morgă fără obiecte de 
îmbrăcăminte. Hainele nu au fost distruse fiind păstrate la subsolul 
Spitalului Judeţean Timiş. De acolo au fost ridicate şi examinate de organele 
de urmărire penală în zilele de 8, 9 şi 10 ianuarie. O parte din obiectele de 
îmbrăcăminte aveau etichete cu numele persoanelor cărora le-au aparținut. 
Aceste haine au fost prezentate apartinätorilor, care le-au recunoscut. 

Raportul medico-legal nr. 990/A din 18.12.1989, privind cadavrul 
neidentificat de sex masculin, cu numărul de ordine 8, concluzionează că 
moartea a fost violentă şi s-a datorat hemoragiei externe şi interne 
consecutivă leziunii de organe interne şi vase mari, prin proiectil de armă de 
foc. Orificiul de intrare şi cel de ieşire au fost localizate în regiunea fesieră 
dreaptă, şi, respectiv fata anterioară a coapsei drepte. Soţia l-a identificat pe 
Miron Ion pe baza semnalmentelor şi a declarațiilor martorilor oculari. 
Aceştia au relatat că victima a fost împuşcată în coapsa dreaptă în noaptea 
de 17/18.12.1989 când a traversat Calea Lipovei din Timişoara. A contat şi 
faptul că între hainele depozitate în subsolul spitalului a fost găsită scurta 
victimei. În procesul-verbal din 10.01.1990 la poziţia 42 este consemnat: 
„una Scurtă fas necaptusita bleumarin, cu etichetă pe care se află menţionat 
Miron lon, str. Hugo, nr.10, cu fermoar şi nasturi negru-alb.” 

În raportul medico-legal nr. 986/A din 18.12.1989, privind cadavrul 
neidentificat de sex masculin, cu numărul de ordine 14 se stabileşte că 
moartea violentă s-a datorat unei plăgi împuşcate abdominale prin armă de 
foc, cu interesarea organelor interne şi hemoragie consecutivă. Ca semn de 
violenţă este descris un orificiu oblic cu margini pergamentate, cu diametrul 
în jur de 1 cm situat în fosa iliacă dreaptă. Nu s-a constatat orificiu de ieşire. 
În raport mai este menţionată o plagă operatorie xifo-suprapubiană suturată 
cu fir, implantat tub de dren în hipocondrul drept şi tub dublu de dren în fosa 
iliacă dreaptă. Apartinatorii l-au identificat pe Ferkel-Suteu Alexandru fără 
niciun dubiu deoarece au fost martori oculari ai împuşcării victimei în 17 
decembrie 1989, pe Calea Girocului din Timişoara, în apropierea locuinţei. 
În procesul-verbal de examinare a hainelor ridicate de la Spitalul Judeţean la 
poziţia 10, organele de urmărire penală au consemnat: 

„Fâş căptușit bleumarin cu epolefi şi o etichetă Ferkel-Suteu Stefan, 
una chitan{a pentru grădiniță din 12.12.1989 cu numărul 23512 pentru 550 
lei.” 

Cadavrul neidentificat de sex masculin, cu numărul de ordine 33 este 
descris în raportul medico-legal nr.1005/A din 18.12.1989. Ca semne de 

violenţă sunt descrise orificiul de intrare şi de ieşire al glontelui, după cum 
urmează: subclavicular în stânga plagă orificială cu diametrul de 1 — 1,5 cm, 
cu marginile negricioase şi respectiv regiunea scapulară stângă plagă 
orificială cu marginile răsfrânte cu diametrul de 2 — 3 cm roşietică. Moartea 
persoanei a fost violentă şi s-a datorat hemoragiei externe şi interne 
consecutivă lezării de organe interne, toracice, prin proiectil de armă de foc. 
S-a precizat că tragerea s-a făcut de la distanță dinainte înapoi. În baza 
datelor existente a fost identificat Mardare Adrian de către mama sa. Au 
contat şi hainele victimei găsite ulterior şi examinate de organele de 
urmărire penală. Pe haine au fost identificate urme de tragere, care au 
corespuns perfect cu leziunile descrise de medicii legişti, şi urme de sânge. 
Cităm din procesul-verbal de examinare a hainelor, la poziţia 34: 

„Una scurtă cu etichetă Mardare Adrian, str. M. Andreescu nr. 109, 
de culoare negru cu picätele albe şi dungi subțiri albastre. 

Urme două orificii sub formă de tăieturi la nivelul omoplatului stâng 
de 2,5 cm, la distanţă de 5 cm între ele, toată zona fiind îmbibată în sânge; 
Un tricou alb cu mâneci lungi pe care se află imprimată inscripția Turist pe 
partea din faţă iar pe partea din spate aceleaşi urme ca cele descrise mai 
sus şi o pată de sânge de 30/30 cm.” 

Aşa cum am precizat anterior, în 18 decembrie 1989 după plecarea 
medicilor legişti din morgă, au mai fost depuse 3 cadavre. Acestea au fost 
văzute şi examinate doar de ofiţerii criminalişti şi procurori. Pentru acestea 
s-au mai găsit doar procesele-verbale cu obiectele de îmbrăcăminte 
întocmite de procurori, celelalte acte întocmite de criminalişti fiind arse la 
Inspectoratul Timiş al M.I. în 22.12.1989. Procesele-verbale întocmite de 
procurori au certificat că acele cadavre s-au aflat în morgă în dupăamiaza 
zilei de 18.12.1989. Şi în aceste situaţii s-a încercat identificarea cadavrelor, 
plecând de la obiectele de îmbrăcăminte ale victimelor recunoscute de 
apartinätori şi declaraţiile martorilor oculari care confirmau împuşcarea 
victimelor. 

În procesul-verbal întocmit pentru cadavrul neidentificat de sex 
masculin, cu numărul de ordine 51, sunt notate mai multe obiecte de 
îmbrăcăminte. Hainele au fost recunoscute de fiul vitreg al victimei 
Csizmarik Ladislau. Acesta a precizat că victima a fost îmbrăcată cu acele 
haine în dupăamiaza zilei de 17 decembrie 1989, când a plecat la 
manifestații în Piaţa Operei din Timişoara. Identificarea a fost facilitată in 
acest caz de faptul că victima a fost depusă initial la Spitalul Clinicile Noi, 
unde a fost recunoscută de doi prieteni ai săi, medici, care au şi eliberat un 
act constatator, în care se consemnează: 

„Subsemnaţii dr. Baranyi Ferent — medic primar anestezie şi dr. 

Carmen Babusceag — medic principal ATI, medici ai Spitalului nr.2, 
declarăm că în noaptea zilei de 17 decembrie 1989, orele 22,30 au fost 
aduşi la spitalul nostru, de un camion însoțit de un maior militar şi doi 
soldaţi, trei răniți şi un decedat legitimat cu BI, seria DH nr. 697248, cu 
numele de Csizmarik Ladislau — de 50 de ani. Decedatul a fost depus la 
morga spitalului, cauza decesului fiind: plăgi împuşcate (două) în etajul 
abdominal inferior, care au produs ruptura arterei femurale stângi, în 
regiunea inghinală. A mai prezentat o plagă tăiată cu marginile drepte în 
şoldul stâng. Cauza decesului a fost: şocul hemoragic până la exanghinare, 
hainele fiind imbibate de o cantitate mare de sânge. 

Subsemnatii dr. Baranyi Ferent şi dr. Babuşceag Carmen au 
identificat fara nici un dubiu persoana; de altfel persoană cunoscută 
anterior. Am încheiat această constatare pentru a servi apartinätorilor 
pentru întocmirea actelor legale; certificatul de deces nu a fost eliberat de 
Spitalul Clinic nr.2, deoarece cadavrul a fost transportat în data de 18 
decembrie 1989, împreună cu alte 3 cadavre la morga Institutului de 
medicină legală, de unde a dispărut.” 

În baza acestui act a fost emis ulterior raportul medico-legal nr. 73/A 
din 27.01.1990. 

Obiectele de îmbrăcăminte consemnate în procesul-verbal, referitor 
la cadavrul neidentificat, de sex masculin, cu numărul de ordine 52 au fost 
recunoscute de mama victimei Florian Antoniu-Tiberiu, student la 
Institutul Politehnic Timişoara. Florian Margareta, domiciliată în Sighetul 
Marmaţiei, a fost anunţată de colegii fiului despre cele întâmplate dar în 19 
decembrie 1989 nu i s-a permis accesul în morgă. 

Ulterior a reclamat dispariţia la organele judiciare. În procesul- 
verbal nr. 74109/09.03.1990, întocmit de Serviciul judiciar Timiş al M.I. se 
consemnează printre altele: 

„În data de 19.12.1989, petenta Florian Margareta, s-a prezentat la 
Spitalul Judeţean, neputând pătrunde la morgă, pentru identificarea 
cadavrului. 

În data de 12 ianuarie 1990, prezentându-se la Institutul de 
medicină legală — Laboratorul exterior Timişoara, loc în care a consultat 
rapoartele medico-legale, din conținutul cărora nu a reuşit să identifice 
cadavrul fiului său. Din cuprinsul actelor de cercetare existente în dosar, 
respectiv declaraţiile studentului Berci Vasile, Gyenge Zoltan-losif, Aiman 
Abdallah rezultă că în seara zilei de 17.12.1989, studentul Florian Antoniu- 


157 Dosar nr24/1991 al C.S.J. — Secţia militară, Dosar de urmărire penală Macri ş.a., vol. 
I, fila 77. 

Tiberiu a fost împuşcat în gât de către un grup de militari, care au deschis 
foc în fata căminului C7 din Complexul studenţesc, fiind imediat transportat 
la Spitalul Judeţean de către dr. Nihal Hello cu autoturismul 12-TM-710, 
împreună cu alti 2 studenţi împuşcaţi în acelaşi timp în fata căminului C7. 

Florian Antoniu- Tiberiu a fost îmbrăcat în momentul transportului şi 
internării la spital, în vestă de culoare albastru închis, tricotat de mână, 
giacă de culoare neagră subţire, pantalon de stofă de culoare închisă, 
bocanci de culoare deschisă, cu şiret. 

Semnalmente: înălțime 1,78 m, constituţie atletică, par saten 
deschis, tuns normal, ochi căprui, nas potrivit, gura mijlocie, purta mustață 
tunsă până la comisura gurii. 

Faţă de cele de mai sus propun eliberarea certificatului de deces 
familiei decedatului, respectiv mamei acestuia, Florian Margareta.” 158 

Hainele descrise de martorii oculari corespundeau cu cele 
consemnate în procesul-verbal întocmit pentru cadavrul 52B. Ulterior s-a 
emis raportul medico-legal nr. 206/A din 09.03.1990. 

În nota privind obiectele găsite asupra cadavrului nr. 53F sunt 
consemnate: 

- una bucată fas visiniu cu fermoar în faţă, 

- un pulover bleu-violet cu o floare din fir albastru deschis, 

- un maiou alb, 

- una bucată sutien de culoare albă, 

- una pereche pantaloni negri raiati de catifea, 

- una bucată curea roşie din fibră textilă cu pafta având inscripţia 

Adidas, 

- una pereche şosete albe, 

- una pereche pantofi Adidas roşu cu alb. 

Obiectele de îmbrăcăminte au fost recunoscute fără niciun dubiu de 
părinţii victimei Ewinger (Iezdici) Slobodanca. lezdici Milorad şi lezdici 
Radoica au declarat că hainele aparţineau fiicei lor şi le-a purtat în seara 
zilei de 17 decembrie 1989 când a fost împuşcată la manifestatiile de la 
Podul Decebal. Prietenul victimei Gavra Dan, rănit în aceleaşi împrejurări 
descrie obiectele de îmbrăcăminte care coincid cu cele consemnate în Nota 
53F. Ulterior s-a emis raportul medico-legal nr. 200/A/1990. 

Au fost situații când identificarea s-a făcut fără niciun dubiu, 
deoarece victimele prezentau unele semne particulare. 

Astfel, în raportul medico-legal nr. 1002/A din 18.12.1989, privind 
cadavrul neidentificat de sex masculin, cu numărul de ordine 30, ca semne 


15 Dosar nr.4/P/1990 al Procuraturii Militare Timişoara, fila 7. 

de violenţă s-a consemnat orificiu de intrare supramamelonar dreapta, sub 
formă de plagă ovalară, pergamentată roşietică cu diametru de 9 mm şi 
orificiu de ieşire scapular inferior în dreapta de 3-4 cm, cu marginile 
răsfrânte în afară. Medicul legist a concluzionat că moartea a fost violentă şi 
s-a datorat unei hemoragii interne prin plagă împuşcată toracală, cu 
interesarea organelor interne. S-a precizat că s-a tras de la distanţă din fata 
înapoi. La descrierea fizică a cadavrului se menţionează un tatuaj cu numele 
„Radu-Angela” situat pe antebraţul stâng. Pe baza descrierii, în special a 
semnului particular, precum şi a relatării martorilor oculari a fost identificat 
Lăcătuş Nicolae de către tatăl său. Acesta a relatat: 

„În seara zilei de 17 decembrie 1989 a venit la mine vecinul Marian 
Traian, domiciliat în Timişoara, str. Mediaş, nr.2, şi mi-a spus că fiul meu 
Lăcătuş Nicolae a fost împuşcat în Piaţa Traian în acea seară şi că se află 
la Spitalul Judeţean. Marian Traian mi-a spus că a fost în apropierea fiului 
meu atunci când a fost împuşcat, spunând că în Piaţa Traian a venit o 
maşină Aro cu 2 cetăţeni civili şi că unul a deschis focul din autoturism si l- 
a rănit pe fiul meu. Marian Traian a fost şi el împuşcat în fese dar nu a fost 
internat ci trimis acasă pentru că nu avea răni grave. În ziua de 18.12.1989 
am fost la Spitalul Judeţean ca să mă interesez de fiul meu, dar nu am fost 
lăsat să intru înăuntru. În aceeaşi zi sau a doua zi a venit la mine un 
cetățean tânăr care mi-a adus buletinul fiului meu şi mi-a spus că este 
decedat, că a fost operat de dr. Nica, dar că nu a reuşit operaţia. În zilele 
următoare l-am căutat pe fiul meu la morgă dar nu l-am găsit, auzind că o 
parte din morţi au fost furati. Am fost împreună cu soția la Cimitirul din 
Calea Lipovei când s-a dezgropat o parte din morţi dar nu l-am găsit pe fiul 
meu....”!°° 

Raportul medico-legal nr. 1006/A din 18.12.1989, privind cadavrul 
neidentificat, de sex masculin, cu numărul de ordine 34, stabileşte ca 
moartea a fost violentă şi s-a datorat unei hemoragii interne prin plagă 
împuşcată toraco-pulmonară. Orificiul de intrare a fost situat mediosternal 
uşor paramedian în dreapta sub forma unei plăgi orificiale cu halou 
pergamentat cu diametrul în jur de 7-9 mm, iar cel de ieşire, un orificiu cu 
marginile răsfrânte în afară de aproximativ 2 cm, situat interscapular lateral 
dreapta. În cadrul portretului vorbit s-a precizat ca semn distinctiv edentatie 
aproape completă la maxilarul superior, victima mai prezentând incisiv 
lateral stânga cariat şi doar rădăcina la incisivul lateral dreapta. Pe baza 
semnalmentelor, şi cu trimitere la semnul particular victima Wittmann Petru 


159 Declaraţie martor, Dosar nr.24/1991 al C.S.J. — Secţia militară, Dosar urmărire penală 
Macri ş.a., vol. IT, fila 454. 

a fost identificată de apartinätori. Mama victimei Funk Maria-Margareta a 
precizat, printre altele: 

ee Precizez că fiul meu avea lipsă aproape toți dinții din fata de 
pe maxilarul superior, mai putin un incisiv din partea stângă. Din câte retin, 
fiul meu avea dinţii pe maxilarul inferior.....”1% Martorii oculari au relatat 
că victima, angajat la jocurile mecanice din Piaţa lozefin, a plecat la 
manifestatiile din centrul oraşului în dupăamiaza zilei de 17 decembrie 1989 
si de atunci nu a mai fost văzut. 

Cadavrul neidentificat de sex masculin, cu numărul de ordine 12 a 
fost descris în raportul medico-legal nr.984/A din 18.12.1989. Ca semne de 
violenţă sunt consemnate: 

Fronto-parietal în stânga plagă de aproximativ 8 cm dispusă antero- 
posterior, care la extremitatea anterioară descrie un orificiu negricios 
(orificiu de intrare) şi posterior un orificiu zdrentuit (orificiu de ieşire). Între 
cele două orificii tegumentul rupt este suturat chirurgical. Bolta craniană la 
acest nivel prezintă o deformare prin înfundare a craniului. Medicul legist a 
stabilit că moartea s-a datorat unui traumatism cranio-cerebral acut cu 
fracturi craniene şi lezarea masei cerebrale prin împuşcare, cu precizarea că 
tragerea s-a efectuat de la distanță, dinainte înapoi. Descrierea fizică şi 
obiectele de îmbrăcăminte au fost corelate cu declaraţiile martorilor oculari, 
care au relatat că victima a fost împuşcată în cap, în noaptea de 
17/18.12.1989 la intersecția străzilor Ialomiţa cu Calea Lipovei din 
Timişoara. În baza acestor date a fost identificat Motohon Silviu, de către 
concubina sa. Un rol important în identificare l-au avut semnele particulare 
(perciuni până în dreptul unghiului urechii şi mustata). 

În raportul medico-legal nr. 1011/A din 18 decembrie 1989 a fost 
descris cadavrul neidentificat de sex masculin cu numărul de ordine 39. Ca 
semne de violență s-au consemnat orificiile de intrare şi de ieşire a 
glontului, situat lombar inferior cu diametrul de 7 mm pergamentat şi 
respectiv o plagă de 7 cm, meşată cu tub de dren, situată pe coapsa stângă în 
1/3 superioară față antero-laterală. S-a concluzionat că moartea a fost 
violentă şi s-a datorat unei plägi împuşcate abdominale care a interesat şi 
coapsa stângă. Medicul legist a precizat că s-a tras de la distanţă iar glontele 
a pătruns prin spate, uşor oblic. Pe baza semnalmentelor şi în special a 
semnelor particulare (amputatia falangei distale a degetului III mâna dreaptă 
şi pilozitate marcată corporală) a fost identificat Maţegan Petru de către 
fiica sa. Martorii oculari au confirmat că victima a fost împuşcată în 


160 Declaraţie martor din 11.05.1990 în Dosarul nr4/P/1990 al Procuraturii Militare 
Timişoara. 

abdomen în timp ce participa la manifestatiile din 17 decembrie 1989 din 
Piaţa Operei. 

Trebuie menţionat că nu s-a urmărit identificarea cu orice preţ. Au 
fost situaţii când apartinätorii au considerat insuficiente datele conţinute în 
rapoartele medico-legale gi procesele-verbale privind obiectele de 
îmbrăcăminte. 

Într-un caz, rudele au aşteptat 10 ani pentru a recunoaşte cadavrul 
neidentificat de sex masculin, cu numărul de ordine 47, descris în raportul 
nr. 1019/A din 18 decembrie 1989. În raport se precizează că victima 
prezenta o incizie pe faţa internă a coapsei drepte (internat ATI cu secțiune 
de arteră şi venă femurală prin plagă împuşcată). Medicul legist a stabilit că 
moartea a fost violentă şi s-a datorat hemoragiei externe prin plagă 
împuşcată cu armă cu glonţ, la nivelul coapsei drepte. De la început au 
existat elemente că acest cadavru ar putea aparţine lui Pişek Stefan. Acesta 
figura pe lista dispärutilor încă din 1990 şi exista declarația martorului 
ocular Kos Alexandru, care confirma împuşcarea victimei: 

„În seara zilei de 17.12.1989, între orele 17,00 - -18,00 când se 
întuneca, l-am văzut pe Pisek Ştefan căzut în Piaţa Libertăţii între 
monumentul Sfântului Nepomuk şi Cofetăria Macul Roşu, mai aproape de 
monument, acesta fiind împuşcat în piciorul drept, la baza interioară de sus 
(partea interioară a șoldului drept). În momentul când l-am văzut pe Pisek 
Ștefan eu mă aflam între chioşcul de bilete de tramvai şi Garnizoană şi nu 
m-am putut apropia de acesta, fiind avertizat de militarii în termen că se va 
trage. Nu pot preciza direcţia din care s-a tras înspre Pisek Stefan, dar de 
jur-împrejurul Piefii Libertăţii erau militari în termen înarmaţi comandati 
de cadre militare. La acea oră eu mă aflam în Piaţa Libertăţii venind 
dinspre Spitalul ASCAR, unde fusesem în vizită la o rudă şi auzind 
împuşcături în Piaţa Libertăţii, ne-am deplasat într-acolo să văd ce se 
întâmplă. Eu am fost scos din zonă de un ofiţer cu gradul de maior, pe care 
şi acum il cunosc din vedere. Cât am rămas eu în Piaţa Libertăţii, Pisek 
Ștefan a rămas căzut la sol şi nu am sesizat din poziția în care mă aflam, să 
prezinte si alte leziuni de violenţă. Retin ca până am plecat Pisek Stefan nu 
decedase, şi mi-am dat seama de acest lucru, după faptul că îşi mişca braţul 
stâng.”\1 

Leziunea de violență descrisă de martor coincide cu leziunea 
descrisă în raportul medico-legal. Apartinätorii au explicat reticenta în a 
recunoaşte victima prin descrierea sumară din acte şi prin speranţa pe care 


16. Declaraţie de martor din 09.05.1994, Dosar nr330/P/1991 al Procuraturii Militare 
Timişoara. 

au avut-o că ruda lor este în viaţă. În 21.02.2000 au realizat, în final, 
identificarea. Au precizat că au aşteptat să vadă dacă cadavrul respectiv nu 
este revendicat sau recunoscut de alte persoane. 

Ultima identificare s-a realizat în 15.09.2004. Cadavrul neidentificat 
de sex masculin, cu numărul de ordine 16, descris în raportul medico-legal 
nr. 988/A din 18.12.1989 a fost identificat ca fiind al victimei Radu 
Constantin, de către tatăl său. Iniţial, apartinätorii au ezitat să facă 
identificarea, considerând datele insuficiente, deşi leziunea de violenţă 
descrisă de martorul ocular corespundea celei din raportul medico-legal iar 
hainele victimei au fost recunoscute de familie. Bazându-se pe declaraţia 
martorului ocular Sandor loan, familia a obţinut o sentinţă de declarare a 
morţii (Sentința nr. 4200 din 26.11.1991 a Judecătoriei Timişoara). Radu 
Marin, tatăl victimei, a declarat: 

„Șandor Ioan mi-a spus că fiul meu a fost împuşcat in abdomen, 
undeva deasupra coapsei stângi si glontul a ieşit prin spate, prin partea 
opusă. Mi-a spus că a reuşit să-l transporte pe fiul meu la Spitalul Judeţean, 
unde l-a lăsat la urgenţă. Sandor Ioan mi-a spus că fiul meu fusese împuşcat 
de militari la intersecţia Căii Girocului cu str. Lidia, în jurul orelor 23,00. 
Pe mine m-a anunţat în noaptea de 17/18.12.1989, în jurul orelor 24,00, 
când a venit la mine acasă. A doua zi m-am deplasat cu soţia şi cu celălalt 
fiu Radu Vasile la Spitalul Judeţean pentru a ne interesa de soarta fiului 
meu. Am fost opriţi de un cordon de militari şi milițieni care ne-au interzis 
accesul şi ne-au ameninţat că ne împuşcă dacă nu plecăm de acolo. Am fost 
nevoiţi să plecăm, iar fiul meu Vasile a suferit un şoc, fiind bolnav psihic şi 
în prezent. După căderea lui Ceauşescu am fost să-l caut din nou pe fiul 
meu, dar nu l-am găsit nici printre răniţi, nici printre morţi. În decembrie 
1989 sau ianuarie 1990 ni s-au prezentat rapoarte medico-legale privind pe 
cei decedați şi dispăruţi dar la vremea respectivă nu am vrut să identific pe 
fiul meu în baza acelor rapoarte pentru ca nu cumva să încurc lucrurile sau 
să indic un alt raport decât cel întocmit pentru fiul meu.... Fiul meu Radu 
Constantin avea o înălțime de 1,70 m, era şaten, ochi căprui, nas mare, iar 
la nivelul danturii superioare avea un dinte îmbrăcat în metal alb. În 
17.12.1989 era îmbrăcat într-o haină de culoare maro, pantaloni cu dungi 
şi ştiu că avea chiloti albaştri. "192 

Tot pe baza semnalmentelor, în care un rol deosebit a revenit unui 
semn particular (o lucrare dentară din metal alb la caninul superior dreapta 
şi la premolarii superiori dreapta), apartinätorii au identificat, în final, pe 


16 Declaraţie martor din 15.09.2004, în Dosarul nr.505/2004 al Parchetului Militar 
Timişoara. 

Radu Constantin. Orificiile de intrare şi ieşire a glontelui, descrise în 
raportul medico-legal, şi situate la nivelul crestei iliace drepte au coincis 
perfect cu leziunile de violenţă observate de martorul ocular. 

În modalităţile descrise mai sus, s-a reuşit identificarea a încă 24 de 
cadavre din cele sustrase şi incinerate la Bucureşti. 

La aceştia se adaugă şi victima Janos Paris, care a fost împuşcată 
mortal în seara zilei de 18.12.1989, în apropierea Spitalului Judeţean Timiş. 
Cadavrul a fost ridicat de la faţa locului de o autosalvare şi a fost transportat 
la Serviciul de urgenţă şi apoi la morga spitalului. Fiind depus după orele 
20,00, cadavrul nu a mai fost examinat de medicii legişti, criminalişti sau 
procurori, astfel că nu s-au întocmit nici un fel de documente cu privire la 
acest cadavru. În noaptea ce a urmat şi acest cadavru a fost sustras, 
împreună cu celelalte, şi transportat la Bucureşti. Din probele administrate 
în cauză a rezultat că victima a fost împuşcată mortal de maior de miliție 
Veverca losef, care a şi fost condamnat, în final la 15 ani de închisoare. 
Martorii audiaţi (infirmierii şi brancardierii de pe autosalvare şi spital) 
confirmă că au ridicat un cadavru de la locul împuşcării, pe care l-au depus 
la morgă. Tuturor li s-a prezentat fotografia victimei şi l-au recunoscut pe 
Ianos Paris ca fiind cel împuşcat. Sustinerile inculpatului că victima ar fi în 
viaţă au fost infirmate de probatoriul administrat şi de verificările din ţară şi 
din străinătate din ultimii 20 de ani. Familia victimei lanoş Paris a obţinut 
declararea morţii, pe cale judecătorească (Sentința nr.2740 din 30.04.1991 a 
Judecătoriei Timişoara). 

Deci, din totalul celor 43 de cadavre incinerate la Bucureşti au mai 
rămas neidentificate, până în prezent, 4 cadavre, după cum urmează: 

- Raport medico-legal nr. 979/A din 18.12.1989, privind cadavrul 
neidentificat de sex masculin, cu vârsta aparentă 35 — 45 de ani, cu 
numărul de ordine 7. 

Ca semne de violenţă este descrisă o plagă oblică de aproximativ 3 
cm, cu marginei pergamentate acoperite cu funingine, situată frontal în 
stânga, la limita de insertie a părului. Moartea a fost violentă şi s-a datorat 
unei plägi impuscate cranio-cerebrale. În raport există o descriere a victimei 
iar despre haine se precizează că sunt de hornar, murdare de funingine. 

- Raport medico-legal nr. 1000/A din 18.12.1989, privind cadavrul 
neidentificat de sex masculin, în vârstă aproximativă de 20 — 25 de ani, cu 
numărul de ordine 28. Sunt precizate două semne de violenţă, pe faţa 
anterioară a gâtului în dreapta o plagă de 1,5 cm, cu marginile pergamentate 
roşiatic, negricios, formă ovalară şi scapular dreapta o plagă ruptă, cu 
margini răsfrânte în afară, de aproximativ 2 — 3 cm. S-a concluzionat că 
moartea s-a datorat împuşcării prin armă de foc, cu interesarea toracelui şi a 

organelor interne, hemoragiei consecutivă. Medicul legist a precizat că 
tragerea s-a efectuat de la o distanţă relativ mică dar peste limita factorilor 
complementari, din faţă de sus în jos. Există un portret vorbit, dar nu sunt 
consemnate semne particulare. 

- Raportul medico-legal nr. 1015/A din 18.12.1989, privind cadavrul 
neidentificat de sex masculin, în vârstă de aproximativ 20 — 30 de ani, cu 
numărul de ordine 43. Sunt consemnate următoarele semne de violenţă: 
fosa subclaviculară dreaptă orificiu pergamentat ovalar de aproximativ 7 
mm si flancul stâng o plagă ruptă stelată de circa 6 cm. S-a concluzionat că 
moartea s-a datorat unei plăgi împuşcate toraco-abdominale, cu interesarea 
organelor interne. Există o descriere a victimei şi a obiectelor de 
îmbrăcăminte, fără a se specifica semne particulare. 

- Raport medico-legal nr. 1020/A din 18.12.1989 privind cadavrul 
neidentificat de sex masculin în vârstă de aproximativ 40 — 50 de ani, cu 
numărul de ordine 48. Semnele de violentă sunt : suborbitar şi intern stâng, 
la nivelul hemifetei stângi, plagă orificială cu diametrul de 1 cm, cu 
marginile negricioase şi occipital inferior şi extern în stânga plagă cu 
marginile răsfrânte, cu diametrul 3/3 cm. Moartea s-a datorat traumatismului 
cranio-cerebral cu fracturi craniene şi dilacerare cerebrală, prin proiectil de 
armă de foc, cu precizarea că tragerea s-a efectuat de la distanţă dinainte 
înapoi pe un traiect oblic de sus în jos. În descrierea cadavrului nu sunt 
consemnate semne particulare. 

Pentru toate cadavrele identificate de apartinätori s-au întocmit 
procese-verbale de identificare, în baza cărora s-au făcut menţiuni în 
evidenţa medicinei legale şi s-au obţinut, în final, certificate de deces. 

Evenimentele din Decembrie 1989 au determinat caracterul specific 
al activităţii de identificare a persoanelor decedate. 

Ceea ce s-a realizat nu a fost o identificare obişnuită a cadavrelor, 
deoarece acestea nu s-au putut prezenta apartinätorilor, fiind incinerate la 
Bucureşti. 

Nu s-a efectuat nici o identificare după fotografie deoarece filmele şi 
fişele CIN (cadavru cu identitate necunoscută) au fost distruse, prin ardere. 

În fapt, s-a realizat o identificare după descrierea semnalmentelor 
din rapoartele medico-legale şi după obiectele de îmbrăcăminte consemnate 
în procesele-verbale întocmite de procurori. 

Elementele portretului vorbit al victimelor (vârsta, sex, talie, 
constituție fizică, forma capului şi a feţei, culoarea părului şi a ochilor, 
forma şi mărimea nasului, gura, dentitia) au fost succinte şi nu au putut 
singure să ofere certitudinea unei identificări. Faptul că nu s-a insistat pe 
portretul vorbit în momentul examinării cadavrelor, poate fi explicat prin 

condițiile extreme în care s-a lucrat şi prin aceea că s-au executat fotografii 
şi au fost completate fişele C.I.N.. 

Semnalmentele exterioare au fost corelate cu leziunile de violenţă şi 
cu obiectele de îmbrăcăminte. De asemenea au fost luate în calcul aspectele 
rezultate din ancheta penală, în special declarațiile apartinätorilor şi ale 
martorilor oculari. 

În unele situaţii, au existat elemente clare de identificare care nu au 
lăsat loc vreunei interpretări. Menţionăm, în acest sens, semnele particulare, 
unele obiecte de valoare, înscrisuri, obiecte de îmbrăcăminte mai deosebite, 
rapoarte de constatare tehnico-stiintifice şi altele. 

Niciunei peroane nu i s-a sugerat să identifice un anumit cadavru 
descris şi nici nu a fost obligată în acest sens. Astfel, se explică că s-au mai 
realizat identificări la aproape 15 ani de la evenimente, iar unele cadavre au 
rămas neidentificate. 

De asemenea, nu s-a acceptat orice fel de identificare dacă nu au 
existat elemente suficiente sau nu s-au confirmat unele semne particulare. 
Astfel apartinätorii numitului Copilaş Miluţ, declarat mort pe cale 
judecătorească, au dorit să identifice cadavrul descris în raportul medico- 
legal nr. 1020/A din 18.12.1989. Rudele au declarat că cel prezumat mort 
avea semne particulare (cicatrici la nivelul feţei şi antebraţului stâng, 
operaţie de apendicită) care însă nu au fost descrise în raportul medico- 
legal. Mai mult, nu s-au identificat martori oculari care să confirme că 
presupusa victimă a fost în Timişoara în timpul evenimentelor din 
decembrie 1989.Pentru aceste considerente a fost refuzată identificarea. 

Faţă de cele expuse se pune problema dacă activitatea de identificare 
a ajuns sau nu la concluzii certe. Apreciez că rezultatele obţinute sunt certe 
de vreme ce nu au existat cazuri în care un cadavru să fie identificat, după 
descriere, ca aparţinând mai multor persoane. 

Trebuie evidenţiat aportul deosebit pe care l-au avut medicii legişti 
din Timişoara în cursul activităţii de identificare. Aceştia, alături de 
procurori, au fost singurii care şi-au păstrat înscrisurile întocmite în acele 
condiţii deosebite. 

VICTIME DUPĂ 22 DECEMBRIE 


După 22 decembrie au fost din nou victime la Timişoara. 20 de morţi 
din care 7 militari şi 79 de răniţi, din care 25 de militari, sunt rezultatul 
uzului de armă la Timişoara. 

Mai era justificată dechiderea focului după căderea lui Ceauşescu? 

Înainte de a încerca unele consideraţii cu privire la această perioadă 
am să prezint principalele zone din oraş unde au fost împuşcate victimele. 


Piaţa Operei 


După căderea lui Ceauşescu, în seara zilei de 22 decembrie 1989 s-a 
deschis focul în Piaţa Operei din Timişoara. A fost primul loc în care a 
început să se tragă din nou. În clădirea Operei se afla un grup de 
revoluționari încă din 20.12.1989, care au constituit ulterior Frontul 
Democrat Român. Până la fuga lui Ceauşescu cei din Operă au fost päziti de 
forte proprii, constituiți în două filtre de pază, exterior şi interior, la un 
moment dat cei din pază având chiar arme în dotare din cele recuperate de la 
fostul Consiliul Judetean Timiş şi de la câțiva lucrători de poliție T.F. Cu 
toate acestea nu au fost evenimente, cei din interior nu au fost atacați şi nici 
nu au făcut uz de armă. Trebuie însă precizat că în 21 decembrie 1989, 
forţele armate ale fostului regim au încercat să întocmească un plan de 
capturare a liderilor revoluţionarilor din Operă. În acest scop la sediul 
Diviziei mecanizate Timişoara s-au prezentat mai multi ofițeri de la 
Securitatea Timiş care cunoşteau obiectivul. Din fericire planul nu s-a 
concretizat. Despre acest episod intitulat Operaţiunea Tunetul şi Fulgerul a 
scris regretatul ziarist losif Costinaş. Acest moment trebuie reamintit pentru 
a înlătura sustinerile privind fraternizarea armatei cu revoluționarii în cursul 
zilei de 20 decembrie 1989. Comandamentul politico-militar de la fosta 
judeţeană de partid condus de fostul secretar C.C. Ion Coman şi 
comandamentele militare de la Divizia mecanizată şi de la Inspectoratul 
M.L au renunţat la soluţia militară doar pentru că nu mai era viabilă. În Piaţa 
Operei şi în centrul oraşului erau sute de mii de timişoreni care în mod 
paşnic îşi cereau drepturile şi împotriva acestora nu se mai putea interveni 
cu tancul. 

După ce s-a anunţat căderea dictaturii, în dupăamiaza zilei de 22 
decembrie 1989, cel care asigura comanda Diviziei mecanizate Timişoara, 
lt.col. Zeca Constantin, s-a prezentat la liderii Frontului Democrat Român 
pe care i-a recunoscut ca noua forță politică din oraş. Ofiţerul arată că a ţinut 

permanent legătura cu cei aflaţi la comanda Armatei a III-a de la Craiova, 
respectiv general Roşu, lt.col. Ilie Marin şi lt.col. Dumitru Cioflină şi a 
executat ordinele primite: 

Am primit ordine pe linie militară să colaborez cu noile organe ale 
puterii noi instalate. 

În 22.12.1989, în jurul orelor 14,00, după plecarea generalului Guşă 
au venit mai multi revoluționari care m-au chemat la Opera din Timişoara 
ca să vorbesc din balcon mulțimii adunate în piaţă. Dintre revoluționari îl 
retin pe liderul acestora Furtuna Lorin, Iordache Claudiu, Savu Ioan, 
Alămureanu şi alții de care nu-mi mai amintesc. 

Am luat cuvântul şi am anunţat populaţia că Armata este alături de 
populaţie. Posed video-caseta cu cuvântul de atunci. Am mai vorbit o dată 
din balconul Operei în aceeaşi zi, în jurul orelor 18,30, cu acelaşi mesaj. În 
balcon erau circa 100 de revoluționari şi deşi nu i-am văzut am aflat 
ulterior că unii ar fi fost înarmați, cu arme luate de la I PJ. Timis. 

După orele 19,00 au început să se audă focuri de armă în Piaţa 
Operei din Timişoara şi apoi şi în alte zone. Îndeosebi s-au auzit focuri de 
armă în zona centrală a oraşului. Până la focurile de armă nu am auzit să 
se vorbească de teroriști. După aceea revoluționarii susțineau că au deschis 
focul teroriștii şi securiştii. Mi-au si solicitat să le asigurăm pază 
militară "15 
Cei din incinta Operei confirmă sosirea militarilor şi faptul că a fost 
asigurată paza clădirii. Sustin însă că militarii i-au anunţat despre un iminent 
atac asupra Operei şi despre teroristi. 

Kos Alexandru, care asigura paza celor din Operă a declarat: 

„După câte mi-am dat seama, grupul de militari condus de lt.col. 
Zeca a venit la dialog cu noi, eu fiind primul care i-am primit şi i-am 
condus la uşă. După câte ştiu It.col. Zeca şi ceilalți ofițeri au discutat timp 
de circa 30 de minute cu cei din conducerea Frontului Democrat Român şi 
după aceste discuţii nu s-a ajuns la o înţelegere cu toţi revoluționarii. 

Tot It.col. Zeca a adus vestea că în zonă se va deschide focul dar nu 
a spus de către cine, însă s-a trecut la întărirea pazei şi înarmarea 
oamenilor din pază care aveau livret militar ”.15* 

Unul din liderii revoluţionarilor, Curutiu loan, cel care coordona 
paza celor din Operă, a precizat relativ la o întâlnire cu comandantul 
Diviziei mecanizate avută în dupăamiaza zilei de 22 decembrie 1989: 

„În biroul lui Zeca când i-am predat declaraţiile luate de la 


16 Dosar nr.308/P/2000 al Parchetului Militar Teritorial Bucuresti, vol. XVIII, fila 245 
164 Dosar nr.308/P/2000 al Parchetului Militar Teritorial Bucuresti, vol. XIX, fila 116. 

directorul Groza şi alte documente, mai erau prezenţi generalul Popescu - 
adus din rezervă, secretarul de partid Balan, maior Paul Vasile şi alții. Cu 
acea ocazie col. Zeca şi cei din anturajul lui ne-au cerut să părăsim 
clădirea operei şi să anuntam să facă acelaşi lucru şi populaţia din piaţă, că 
va urma un atac terorist, fapt care s-a şi întâmplat mai târziu când s-a 
deschis focul în direcţia clădirii Operei si a pieții. Eu si oamenii mei am 
rămas în continuare în clădirea Operei de data aceasta constatând că a mai 
apărut şi o echipă de militari înarmaţi... 

În seara de 22.12.1989, în jurul orelor 19,30, a început să se tragă 
in zona Operei. Anterior, noi am fost avertizaţi de col. Zeca ca vom fi atacați 
de un desant terorist si sa trimitem oamenii acasă 1% 

Scutelnicu Dorin, revoluționar aflat în pază la Operă, a declarat: 

„Îmi amintesc că în dupăamiaza zilei de 22.12.1989 au venit în 
clădirea Operei mai multi ofițeri conduşi de col. Zeca şi Predonescu care au 
discutat cu conducătorii revoluţionarilor însă eu nu cunosc amănunte în 
legătură cu aceste discuţii. Cert este că după plecarea acestora din clădirea 
Operei am văzut că doi ofițeri inferiori, locotenenti au rămas undeva în faţa 
clădirii Operei şi la un moment dat l-am văzut pe unul din ei că a tras în sus 
înspre direcţia muzeului cartuşe trasoare, respectiv două cartuşe trasoare şi 
imediat după aceasta în zonă a început să se tragă 1% 

Un alt lider al revoluţionarilor, Ciura Vasile-Alexandru a relatat 
următoarele cu privire la deschiderea focului în seara de 22 decembrie 1989: 

„Nu îmi amintesc exact dat, dar poate fi 22.12.1989 seara, am văzut 
din balconul Operei că pe o fereastră elicoidală de la mansarda clădirii 
care avea la parter un lacto-bar (actualmente Mc’Donalds) se trăgea cu o 
armă automată spre balconul operei. Soldaţii comandati de plt. Subtire au 
ieşit în balcon, au luat poziţie de tragere după coloanele din balcon şi au 
tras o ripostă spre locul amintit mai sus. Militarii au tras mai multe 
încărcătoare, folosind şi încărcătoarele de rezervă, iar pe cele goale ni le 
aruncau nouă în interiorul clădirii. Militarii aduseseră o ladă cu cartuşe şi 
noi umpleam încărcătoarele goale aruncate de ei cu cartusele din acea 
ladă. În ladă erau amestecate cartusele normale cu cele trasoare şi noi le 
băgam în încărcătoare amestecate şi le aruncam pe jos militarilor pentru a 
le folosi. Nu ştiu cine trăgea din clădirea susamintită, însă după 2 luni de 
zile, am verificat balconul Operei şi am constatat că acolo nu era nici o 
urmă de glonţ, mă gândesc că, în clădirea respectivă să fi fost un simulator, 
cu toate că eu nu am văzut niciodată un simulator. Este o părere personală 


16 Ibidem, vol. XIX, fila 130. 
166 Thidem, vol. XIX, fila 113. 

a mea şi m-am gândit atunci că, acţiunea armată a fost premeditată şi 
pregătită minuţios ”.197 

Nici organele de procuratură militară nu au identificat urme de 
gloanţe în balconul Operei sau pe faţada clădirii deşi toate persoanele 
martore la evenimente au declarat că s-a deschis focul spre Operă. Niciunul 
dintre cei aflaţi în clădirea Operei, revoluționari sau militari nu a fost rănit 
în schimbul de focuri. 

Subofiterul Fiertu Marian, transmisionist la U.M. 01197 Timişoara, a 
asigurat legătura radio telefonică între cei din Operă şi Divizia mecanizată şi 
a precizat într-o declaraţie: 

„În noaptea de 22/23 decembrie 1989 eram în Operă şi uneori se 
trăgea din podul clădirii lacto-barului dar nu se intenționa omorârea 
noastră din Operă, era mai mult diversiune. "155 

Fiertu Marian a mai relatat că în podurile blocurilor de pe 
Bulevardul Republicii au fost militari care au deschis focul înspre Piaţa 
Operei. După schimbul de focuri s-a stabilit că erau militari de la Batalionul 
de transmisiuni al celeilalte divizii din Timişoara. Personal l-a identificat pe 
colegul său de promoţie subofițer Ilie Relu de la U.M. 01926 Timişoara. 

Din cercetările efectuate ulterior s-a stabilit că în acea noapte au 
acţionat două plutoane de la U.M. 01926 Timişoara pe Bulevardul 
Republicii şi pe străzile alăturate. 

Comandanții celor două plutoane cpt. Cioacă Valerică şi cpt. Cora 
Aurel au relatat că au primit ordin de la cel care asigura comanda unităţii, 
cpt. Petreuş, să execute misiuni de luptă împotriva teroriştilor, care atacau 
din podurile clădirilor situate în partea dreaptă a Operei din Timişoara. 
Acest lucru rezultă ŞI din Raportul unităţii nr. 
R.D./310/13456/20.10.1992.1% Locul de executare al misiunii se afla la 
peste 5 km de unitate dar la circa 100 de metri de sediul Diviziei mecanizate 
Timişoara, cu care însă nu s-a luat legătura. Ofițerii au precizat că au 
desfăşurat acţiunile armate singuri fără a lua legătura sau a-şi coordona 
activitatea cu celelalte forţe militare din zonă. 

În zonă, independent de forţele militare ale celor două divizii din 
Timişoara, a acţionat şi un detaşament de paraşutişti de la U.M. 01841 
Caracal sosit în Timişoara încă din 19.12.1989 şi încartiruit la sediul 
Diviziei de apărare a teritoriului de pe Calea Lipovei din Timişoara. Acest 
detaşament s-a deplasat în centrul oraşului pentru a asigura paza poştei şi a 


167 Ibidem, vol. XIX, fila 127. 
168 Dosar nr.308/P/2000 al Parchetului Militar Teritorial Bucureşti, vol. XVII, fila 17. 
16 Ibidem, vol. XVII, filele 2-3. 

clădirii telefoanelor de lângă Muzeul Banatului. Cel care i-a transportat cu o 
autospecială, subofiterul Dubleş Adrian din U.M. 01926 Timişoara, a relatat: 

„În data de 22 decembrie 1989 orele 20,00 am primit ordin de la 
comandantul de companie, cpt. Cora Aurel să mă deplasez cu detașamentul 
de parasutisti la Telefoane pentru paza obiectivului. Ajungând în zonă, 
detașamentul s-a împărțit în două, o parte instalându-se în parcul din 
spatele muzeului iar ceilalţi în faţa intrării de la telefoane. 

În jurul orelor 22,00 s-a deschis focul dinspre clădirea Modexului 
înspre Hotelul Central. "17 

Nici paraşutiştii nu au luat legătura cu celelalte forte militare din 
zonă deşi Divizia mecanizată avea sediul la câteva sute de metri în Piaţa 
Libertăţii. 

Comandantul Diviziei mecanizate a menţionat: 

„Ştiam ca la Divizia col. Rotariu erau cazaţi parasutisti de la 
Caracal. Nu ştiu când au plecat aceştia şi nici ce misiune au avut în 
Timişoara. În prima noapte 22/23 decembrie 1989 nu am fost informat de 
col. Rotariu despre prezenţa parasutistilor de la Caracal în zona centrală a 
oraşului şi nici despre forțele proprii ale Diviziei C.A.A.T. pe Bulevardul 
Republicii din Timişoara ... În prima noapte retin că nu a existat nici o 
colaborare pe linie militară între cele două divizii din Timişoara. Pe linie 
militară coordonarea în garnizoana Timişoara ar fi trebuit să fie făcută de 
comandantul garnizoanei, la acea dată col. Rotariu.” Acesta din urmă 
susține însă că a fost înlocuit cu lt.col. Zeca la conducerea garnizoanei 
Timişoara din 22.12.1989 din ordinul generalului Guşă Stefan. !?? 

Din coroborarea documentelor şi a mărturiilor rezultă că în noaptea 
de 22/23.12.1989 nu a existat un atac efectiv asupra Operei din Timişoara. 
Aşa se explică de ce nu există urme de gloanţe pe clădire şi nici o persoană 
din interior nu a fost rănită. 

În Piaţa Operei şi în zona apropiată s-au înregistrat însă victime: 

Din ordin, It. Dinu Daniel, din U.M. 01125 Timişoara, împreună cu o 
grupă de militari, a executat misiunea de pază a Operei din exterior pe latura 
dinspre Muzeul Banatului. Ofiţerul a intrat în dispozitiv în jurul orelor 
21,30. După circa o oră militarii din subordine i-au raportat că două 
persoane civile însoţite de un paraşutist au refuzat să se legitimeze. 

Lt. Dinu Daniel s-a deplasat spre spaţiul dintre muzeu şi clădirea cu 
lacto-barul şi i-a somat pe acei civili să stea, ulterior trăgând şi foc de 


170 Ibidem, vol. XIX, fila 22. 
17! Ibidem, vol. XVIII, fila 245. 
172 Ibidem, filele 1-12. 


92 


avertisment în plan vertical. În acel moment s-a deschis focul din mai multe 
direcţii iar ofițerul a fost împuşcat în piciorul stâng, suferind plagă 
împuşcată cu fractură de platou tibial şi cap peronier stâng, leziune ce a 
necesitat 65 de zile de îngrijiri medicale.!75 Într-o primă declaraţie victima 
susține că nu poate preciza cine l-a împuşcat, apoi îi indică pe civilii care nu 
s-au supus somatiei, pentru ca în final să admită că s-a deschis focul din mai 
multe direcţii, inclusiv de pe un transportor blindat.!* Unul din militarii 
care l-au însoţit, sold. Felie Marian precizează că s-a tras spre ei dinspre 
Muzeul Banatului.!75 

Tot dinspre muzeu a fost împuşcat Kos Alexandru, civil înarmat de 
militari şi aflat în pază în exteriorul Operei, după colţul din dreapta al 
fațadei. Ränirea lui Kos Alexandru s-a produs în aceeaşi noapte în jurul 
orelor 0,15. Victima a fost rănită grav suferind fractură deschisă prin 
împuşcare femur drept, leziune ce a necesitat 3-4 luni de îngrijiri medicale. 
Actul medico-legal precizează că victima a fost împuşcată de la distanţă, ca 
şi în cazul It. Dinu Daniel.'7 Kos Alexandru a susținut constant că 
împotriva lui s-a deschis focul din spaţiul situat între Muzeul Banatului şi 
clădirea cu lacto-barul.!”” În momentul în care a fost rănit, Kos Alexandru 
avea asupra sa un pistol mitralieră şi 3 încărcătoare pline pe care le primise 
de la Comenduirea de garnizoană Timişoara: 

„Înainte de a mi se da arma s-a discutat despre tactica pe care 
trebuia sa o avem în dispozitivele de pază, şi eu am propus să mergem pe o 
tactică de apărare. Mai retin că atunci când mi s-a dat arma, în registru mi- 
au trecut datele din buletin şi mi-a fost reținut talonul din livretul militar 
pentru mobilizare. Nouă nu ni s-a spus cine este efectiv inamicul, astfel că 
nu am avut O reprezentare a acestuia, însă circulau zvonuri despre existenţa 
teroristilor. "175 

Dacă It. Dinu Daniel şi Kos Alexandru au indicat direcția din care s- 
a tras, respectiv Muzeul Banatului, loc în care se afla detaşamentul de 
paraşutişti, victima Vezendan Gheorghe a precizat că cei care l-au împuşcat 
au fost militarii paraşutişti: 

În seara şi dupăamiaza zilei de 22 decembrie 1989, Vezendan 


173 Raport medico-legal colectiv nr.55/11.01.1990 al Laboratorului Exterior de Medicină 
Legală Timişoara, poziția 81, Dosar nr.97/P/1990 al Secţiei Parcheelor Militare, 
volumul Timişoara — Rapoarte medico-legale. 

174 Dosar nr.308/P/2000, vol.XIX, filele 82-85. 

175 Ibidem, fila 86. 

176 Raport medico-legal colectiv, poziţia 128. 

93 


Gheorghe a participat la manifestatiile din Piaţa Operei. A rămas şi în cursul 
nopții, deşi cei din piaţă au fost anunţaţi să plece acasă deoarece se va 
deschide focul. Pe lângă militarii şi civilii înarmaţi care păzeau clădirea 
Operei, victima i-a văzut şi pe parasutistii din spatele Muzeului Banatului. În 
jurul orelor 0,15, victima şi alte 4 persoane s-au speriat de mai multi militari, 
care se deplasau în salturi dinspre Catedrală spre Operă, şi s-au refugiat în 
imobilul cu numărul 1, la parterul căruia se afla lacto-barul. S-a deschis focul 
spre ei, pe casa scărilor şi Vezendan Gheorghe a fost împuşcat din spate în 
piciorul drept, şi a suferit plagă împuşcată gamba dreaptă suprainfectată, ce a 
necesitat 25 de zile de îngrijiri medicale.'’? Constant, în declaraţiile din 1990, 
1994 şi 2000, victima a relatat că a fost împuşcată de un paraşutist: 

„În timp ce eu urcam pe trepte, am auzit în spatele meu o voce care 
spunea, aicea sunt. Când m-am uitat în urmă, pe unde am intrat, am văzut un 
tip în vârstă de 40-45 de ani, îmbrăcat în uniformă kaki, cu cască metalică pe 
cap şi pe cască erau frunze de camuflaj, care a deschis foc asupra mea şi a 
tras foc cu foc, şi m-a împuşcat în glezna dreaptă. "15 

Victima împreună cu ceilalți s-a refugiat la un locatar până în 
dimineaţa zilei următoare. A auzit când militarii care l-au împuşcat îl căutau şi 
când cu deschis focul din podul clădirii: 

„Am auzit după aceea, cum acea grupă de militari, a urcat în podul 
clădirii, de unde au deschis focul spre magazinul de Modă şi spre Muzeu. De 
la ora respectivă când i-am auzit urcând în pod si până dimineaţa în jurul 
orelor 5,00, am auzit la diferite intervale de timp că se trăgea din pod. "15! 

În noaptea de 22/23 decembrie 1989 în zona Operei au fost împuşcaţi 
şi cetăţeni străini. Ziaristul francez Langevien Jacques a fost împuşcat lângă 
Kos Alexandru în timp ce s-a deschi focul dinspre Muzeu.!*? A suferit o plagă 
împuşcată tranfixiantă în gamba stângă, ce a necesitat 30 de zile de îngrijiri 
medicale.'*? Acesta a părăsit România înainte de a fi audiat. A mai fost 
împuşcat un cetăţean iugoslav în zona Hotelului Timişoara, aşa cum rezultă 
din declaraţiile lui Curutiu loan şi Bâlc Liviu: 

„S-a tras toată noaptea de 22/23 decembrie 1989. Îmi amintesc că în 
acea noapte lângă hotel au fost împuşcaţi nişte sârbi care au fost bägati în 
hotel si personal i-am văzut şi retin că unul din sârbi prezenta plägi 
impuscate în mai multe locuri. "15% 

Nici acest cetăţean nu a fost audiat deoarece a părăsit România în 
acele zile după o scurtă internare în spital. 

Şi militarii paraşutişti aflaţi în zona Muzeului Banatului şi în paza 
clădirii Telefoanelor au fost ajutaţi de civili. Unul din aceşti civili a fost 
victima Dunăvete Marin. Acesta a fost împuşcat în aceeaşi noapte pe casa 
scărilor în imobilul situat pe str. Lenau nr.10, imobil situat în spatele 
Muzeului Banatului şi a declarat: 

„Când am ajuns în Piaţa Operei am observat că se trăgea, însă nu 
ştiu cine trăgea. Eu singur am luat-o pe strada care trece prin fata muzeului 
şi lacto-bar şi când am ajuns în dreptul Hotelului Central am fost somat de un 
militar în termen. Eu m-am apropiat cu mâinile ridicate de grupul de soldați 
şi când am ajuns acolo am observat că erau 4 militari, între care un maior, un 
militar cu o staţie în spate, un alt soldat care mă somase pe mine şi un al 
patrulea, care nu mai retin dacă era cadru militar sau militar în termen. Cei 
patru mi-au spus că eram parasutisti de la o unitate din Caracal ... Eu îi 
auzeam pe militari cum vorbeau cu colegii lor din zona Hotel Continental şi a 
Fântânii cu peşti, toți având indicativul Solar. Eu am rămas în continuare 
lângă grupul de militari până când a venit un T.A.B. în zonă. Eu am şi auzit 
cum prin Staţia radio s-a raportat că vor veni în zonă T.A.B.-uri şi tancuri cu 
revoluționari pe ele. Între timp a sosit un civil care a adus un bilet de la 
militarii de la Continental, prin care li se cerea militarilor să nu tragă în 
transportoare. Am auzit la un moment dat zgomot de maşină mare. Maiorul 
ne-a cerut să ne ascundem gândind că s-ar putea să fie o capcană. Militarii s- 
au pus pe burtă însă au am rămas în picioare ca să nu murdăresc hainele şi 
am intrat în casa scării unei clădiri. Am văzut cum S-a aprins reflectorul de 
pe T.A.B. după care s-a tras în zona în care eram cu mitraliera sau altă armă 
automată si un glonț m-a lovit în spate, lângă coloană. "155 

Victima a suferit leziuni grave ce au necesitat 1 an şi 3 luni îngrijiri 
medicale. Leziunile au pus viata victimei în primejdie, au fost urmate de 
pierdere de organe (rinichi stâng, splină) şi de încadrarea în gradul II de 
invaliditate, potrivit raportului medico-legal. 150 

Au existat schimburi de focuri şi victime şi în zilele de 23 şi 24 
decembrie 1989. În dimineaţa zilei de 23.12.1989 a fost împuşcat Bâlc Liviu 
ce se oferise să-i ajute pe militarii aflaţi în pază la Hotelul Timişoara. Acesta a 
relatat împrejurările în care a fost împuşcat: 

„Când am ajuns pe hotel, am observat pe terasă militari si multi 
civili, printre care şi o fată Adriana (acum plecată in Austria) şi un ofițer de 

armată. Practic soldaţii de pe hotel au tras toată noaptea şi eu le-am dat 
sandviciuri şi alimente. Acolo pe terasa hotelului am stat de vorbă cu un 
ofițer de armată căruia i-am arătat o persoană ce se găsea pe acoperişul unei 
clădiri, respectiv un institut de lângă Spitalul Militar, de pe care un cetățean 
trăgea cu arma, însă ofițerul nu m-a băgat în seamă. Ofiţerul respectiv avea o 
puşcă cu lunetă. Am observat că soldaţii de pe terasă trăgeau însă nu ştiu în 
cine trăgeau şi am luat si eu o armă de la un soldat însă nu am apucat să trag 
cu ea întrucât în momentul următor am fost împuşcat în mâna stângă si în 
cap. Eu am căzut pe spate rănit. "15! 

Potrivit raportului medico-legal victima a suferit leziuni ce au 
necesitat 30 de zile de îngrijiri medicale. 188 

În dupăamiaza de 24 decembrie 1989, sergent major Popa Lucian de 
la U.M. 01185 Timişoara, însoțit de 2 militari în termen, se afla în misiune în 
zona Primăriei din Timişoara. Împotriva lor s-a deschis focul iar subofiterul a 
fost rănit. Victima a declarat că a auzit o singură rafală de foc automat dar nu 
a putut preciza precis direcţia din care s-a tras. Militarii care l-au însoţit au 
indicat parcul din apropiere ca loc de unde s-a deschis focul.!% Popa Lucian a 
suferit plăgi prin împuşcare transfixiante gamba dreaptă cu fractură 
cominutăvă a oaselor gambei, leziuni ce au necesitat 4 luni de îngrijiri 
medicale.!”° 

În 24 decembrie in zona centrală a oraşului au fost împuşcaţi doi 
ziarişti străini. Aceştia nu au fost audiaţi pentru a putea indica exact 
împrejurările în care au fost împuşcaţi, părăsind la scurt timp România dar au 
rămas în evidenţele medicale. Pasquale Modica, ziarist italian, a fost împuşcat 
în torace şi a suferit leziuni grave (plagă împuşcată pulmonară, distructie 
perete toracic, hemopneumotorax, şoc hemoragic), leziuni care i-au pus viaţa 
în primejdie şi au necesitat 50-60 zile îngrijiri medicale.!”! 

Tagliarue John Victor, ziarist american, a fost împuşcat în zona 
lombară şi a suferit plagă împuşcată cu fractură cominutivă cu caracter 
exploziv a crestelor iliace, leziuni ce au necesitat 70 zile de îngrijiri 
medicale. !°? 

Bulevardul Republicii 


Aşa cum am precizat anterior, în apropierea Operei pe bulevardul 


Li Ibidem,filele 29-30. 

Republicii au executat misiuni de luptă militari de la U.M 01926 Timişoara. 
Între aceşti militari care aparţineau de Divizia de apărare antiaeriană a 
teritoriului, de pe Calea Lipovei şi militarii aflaţi în pază la Operă, împreună 
cu civili înarmaţi, nu a existat niciun fel de colaborare. Din raportul unității 
rezultă că au fost două plutoane conduse de căpitanii Cioacă şi Cora, care au 
desfăşurat acţiuni împotriva teroristilor aflaţi în podurile clădirilor situate in 
partea dreaptă a Operei din Timisoara. |? 

În noaptea de 22/23 decembrie 1989 în jurul orelor 23,00 militarii 
din plutonul comandat de cpt. Cora au traversat Bulevardul Republicii 
dinspre strada Paris spre strada Piatra Craiului. Când a trecut al doilea grup 
de militari s-a deschis focul spre ei dinspre Piaţa Operei. A fost împuşcat 
mortal soldatul Puczi Andrei-Liviu, de loc din Singeorgiu de Mureş. 
Decesul a fost constatat la Spitalul de copii din apropiere, unde militarul a 
fost dus de mai mulţi civili şi militari. Raportul medico-legal menţionează 
că Puczi Andrei-Liviu a prezentat două semne de violenţă, respectiv pe linia 
axilară anterioară a hemitoracelui stâng plagă cu marginile negricioase 
orificială cu diametrul de 1 cm (orificiu de intrare) şi în regiunea scapulară 
dreaptă plagă cu marginile răsfrânte cu diametrul de 2-3 cm (orificiu de 
ieşire). Se concluzionează că moartea a fost violentă, s-a datorat unei plăgi 
împuşcate toracice şi că s-a tras de la distanţă de la stânga spre dreapta.!°* 
Maior Grozea Daniel, care locuia în apropiere şi a însoţit plutonul cpt. Cora, 
a relatat că în momentul împuşcării militarului a sesizat foc la gura ţevii la o 
fereastră situată la etajul I al Hotelului Banatului, de unde a dedus că de 
acolo s-a tras.!95 Martorii oculari Gherlea Elena şi Mircov Milan, de la 
Spitalul de copii au declarat că împotriva grupului de militari s-a deschis 
focul dinspre Operă.!% Aceste declaraţii se coroborează cu raportul medico- 
legal, tragere orizontală de la distanţă dinspre stânga spre dreapta şi cu 
poziţia militarului în momentul împuşcării, cu fata spre strada Piatra 
Craiului şi cu partea lateral stânga spre Operă. Dacă victima ar fi fost 
împuşcată dinspre Hotelul Banatul, traiectul glotului trebuia să fie 
descendent şi dinspre partea dreaptă. 

Pentru a ilustra lipsa de coordonare, confuzia şi schimburile de 
focuri dintre militarii din unități diferite sau chiar din cadrul aceleiaşi 
unităţi, care au avut loc în noaptea de 22/23 decembrie 1989 în Piaţa Operei 
şi pe Bulevardul Republicii din Timişoara, redau din declaraţia sergentului 
major Ilie Relu din U.M. 01926 Timişoara. Acesta, împreună cu 6 militari, a 


13 Dosar nr.308/P/2000, vol.XVII, filele 2,3. 
194 Ibidem, fila 7. 

195 Jbidem, fila 17. 

196 Thidem, filele 12-15. 


97 


intrat în dispozitiv pe acoperişul imobilului de pe Bulevardul Republicii nr.4, 
situat în dreapta Operei. 

„În jurul orelor 1,00 — 1,30 a început să tragă asupra noastră toată 
Piaţa Operei inclusiv de pe partea de vis-a-vis unde era serg.maj. Sumănaru. 
Eu nu ştiam că serg.maj. Sumănaru era acolo şi că el a realizat dispozitiv pe 
partea de vis-a-vis. Cand am văzut că se trage asupra noastră am luat poziţia 
culcat cu toată grupa, târându-mă până la o distanţă de vreo 2 metri de unde 
am luat o cârpă albă de pe o sârmă, am legat-o de armă şi am scos-o afară. 
Atunci am auzit la microfon să se înceteze tragerea, să nu se mai tragă, că se 
predau. Atunci am luat unul dintre soldaţi şi am coborât pe scări să mă 
predau, am ajuns la parterul blocului, am ieşit cu mâinile ridicate, la fel a 
procedat şi soldatul care era cu mine şi am mers aşa către Piaţa Operei iar 
reflectoarele erau asupra mea... Am ajuns în Operă, acolo l-am întâlnit pe 
maiorul de parasutisti de la Caracal nu-i cunosc numele, am luat legătura cu 
el şi mi-a zis că el nu ştia că sunt acolo şi că cine m-a trimis pe mine acolo. 
Mi-a zis să mă duc înapoi pe bloc şi mi-a dat o lanternă, când ajung sus pe 
bloc să fac trei semnale cu lanterna. Am plecat şi când am ajuns pe bloc am 
făcut două semnale cu lanterna fiindcă pe al treilea nu am mai putut să-l fac 
deoarece a început să se tragă iar înspre mine. A început să se fipe la 
microfon să nu se mai tragă deoarece sunt militari acolo. "1 

A continuat să se tragă şi în dimineaţa zilei de 23 decembrie 1989. 
Unii militari şi civili înarmaţi au încercat să se afirme în luptă cu cei pe care îi 
considerau terorişti. Au deschis focul fără discernământ, fără verificări 
prealabile în zone locuite şi fără atentionarea locatarilor. A fost folosit 
armament de război şi s-a tras spre locuinţe, instituţii publice şi chiar spitale. 
Inevitabil au fost şi victime şi ceea ce este mai regretabil este că victimele nu 
au avut vreo legătură cu evenimentele sau cu acţiunile militarilor. Un prim 
episod s-a petrecut la Spitalul de copii, situat în Piaţa Horaţiu, colt cu 
Bulevardul Republicii. În spital se afla o grupă de militari de la U.M. 01926 
Timişoara, încă din noaptea anterioară când fusese adus decedat colegul lor, 
soldat Puczi Andrei-Liviu. Nu s-a cunoscut despre prezenţa acestor militari în 
spital iar alti militari au fost anunţaţi că în spital se află teroristi. Din podurile 
clădirilor învecinate, în special din fosta clădire a Politehnicii s-a deschis 
focul în mod repetat. O parte din personalul spitalului a verificat clădirea 
inclusiv acoperişul în căutarea celor care trăgeau din spital. Cei aflați pe 
terasa spitalului au fost consideraţi suspecți de către cei din exterior. În aceste 
împrejurări s-a deschis focul inclusiv spre Spitalul de copii. 

În jurul orelor 10,00, în salonul de reanimare numărul 31, situat la 

etajul II al spitalului, cu ferestrele orientate spre Piaţa Horaţiu se aflau 
asistentele medicale Nicoară Elena, Magyar Rozalia şi Daju Adriana. 
Acestea acordau asistență unei fetițe proaspăt operate. Un glonte tras din 
exterior a penetrat geamul dublu al ferestrei şi a rănit-o mortal pa asistenta 
Nicoară Elena, mamă a doi copii minori, singura aflată în picioare în acel 
moment, în dreptul ferestrei. Magyar Rozalia a fost rănită în zona feţei şi a 
ochilor de schije de sticlă şi metalice provenite de la tragerea prin geam. 
Cealaltă asitentă a luat pacienta şi a părăsit salonul respectiv. Personalul 
medical din secția ATI a încercat să acorde ajutor celor două rănite, însă în 
cazul victimei Nicoară Elena nu au făcut decât să constate decesul. 

În raportul medico-legal nr.1053/A din 25.12.1989 întocmit de 
Laboratorul Exterior de Medicină Legală Timişoara sunt descrise două 
semne de violenţă, respectiv în regiunea frontală şi la nivelul arcadei 
orbitare stângi o plagă anfractuoasă cu margini sfacelate cu diametrul de 3/3 
cm si în regiunea parieto-occipitală dreaptă o plagă rotundă cu diametrul de 
1 cm cu lipsă de ţesut şi marginile regulate. Aceste două plăgi reprezintă 
orificiul de ieşire şi respectiv de intrare al glontelui. S-a concluzionat că 
moartea s-a datorat plăgii împuşcate cranio-cerebrale iar tragerea s-a 
efectuat de la distanţă şi din spate.!% 

Magyar Rozalia a prezentat leziuni la nivelul feţei şi al ochilor şi a 
fost internată la Clinica de oftalmologie. Din raportul medico-legal rezultă 
că leziunile de violenţă pot avea vechimea din 23.12.1989 şi pot fi rezultatul 
acţiunii unor schije de geam consecutive unor împuşcări cu armă de foc. 

Cercetările efectuate în cauză au stabilit că împotriva victimelor s-a 
deschis focul dinspre stradă. Magyar Rozalia a precizat: 

„Faţă de locul in care mă aflam eu şi Nicoară Elena si fata de 
urmele din geam văzute ulterior, mi-am dat seama că s-a tras spre fereastra 
salonului dinspre stradă. "19 

Martora oculara Daju Adriana a menţionat: 

„La un moment dat, din afară a pătruns de jos în sus (presupun, 
dată fiind poziţia victimei în momentul împuşcării) un glonte, zgomotul m-a 
asurzit, trecând pe lângă urechea mea. Am închis reflex ochii şi instantaneu 
am simţit sângele victimei stropindu-mi fața. "2 

Am precizat aceste detalii pentru că la un moment dat s-a zvonit în 
spital că Nicoară Elena a fost împuşcată din interior, prin geamul de sticlă al 
uşii de acces, unde de asemenea s-a găsit un orificiu de glonte. Probele 

administrate infirmă această ipoteză. Magyar Rozalia şi Daju Adriana 
precizează că pe hol şi în faţa salonului nr.31 nu s-au aflat alte persoane iar 
orificiul din uşa de acces provine de la glontele care a rănit victima. 
Martorele dr. Arghirescu Teodora-Smaranda şi asistenta Vinca Anghelina 
aflate pe holul secției în apropiere confirmă că nu s-a deschis focul spre 
salonul 31 dinspre interior. La răspândirea zvonului a contribuit şi faptul că 
geamurile de la fereastra exterioară au fost înlocuite imediat şi s-a făcut 
curat în salon. În momentul efectuării unei constatări de către o echipă 
condusă de un procuror militar (15.01.1990) la faţa locului nu s-a mai găsit 
decât orificiul din geamul uşii de acces.?°! 

Referitor la cei care au deschis focul în zonă cităm din declarațiile 
victimei Magyar Rozalia şi a martorei Daju Adriana: 

„Înainte de a mă aseza pe scaun am tras cu ochiul pe geam afară şi 
am observat următoarele: între leagăn şi spital, ascunşi după un vagon de 
tramvai părăsit erau militari în uniforme kaki cu armele îndreptate în sus 
spre spital. În parcul central în dosul copacilor alte uniforme cu pustile spre 
noi iar printre aceştia circulau câfiva tineri cu alură sportivă, de a căror 
curaj m-am minunat. ”?°? 

„În dimineaţa zilei de 23 decembrie 1989, orele 9,30 — 10,00 ma 
aflam în salonul 31 ATI al Spitalului de copii nr.1 Timişoara, în picioare, în 
fata ferestrei ce priveşte spre Parcul Central. În fata mea, cu capul lipit de 
fereastră se găsea d-na Magyar Rozalia. În spatele meu, cu circa 50 cm şi 
spre dreapta se găsea în picioare victima Nicoară Elena. Toate trei priveam 
afară, în Parc unde se aflau mai multi soldaţi ce arătau spre podul 
Universităţii Politehnice, orientati oblic fata de poziția noastră. Din podul 
Politehnicii cineva trăgea intens foc de armă automat în direcţia 
Parcului. "25 

Au fost audiaţi şi militari care au acţionat în zonă. Locotenetul major 
Robescu Viorel din U.M. 01926 Timişoara a fost trimis în centrul oraşului 
pentru a se interesa de militarii din unitatea sa, rspectiv cele două plutoane 
despre care am vorbit anterior. S-a deplasat în mai multe puncte iar 
dimineaţa s-a întors spre Spitalul de copii, unde se afla o grupă de militari şi 
cadavrul sold. Puczi Andrei-Liviu. 

Citäm din declaraţia ofițerului: 

„În timp ce intram în spital a început să se tragă în zonă, fără însă, 
să pot preciza direcțiile de tragere. Atât eu cât şi militarul am fugit din 

spital, acesta refugiindu-se spre sediul COMTIM-ului, iar eu, m-am 
adăpostit după un şir de tramvaie oprit în Piaţa Horaţiu. În timp ce stăteam 
adăpostit după tramvaie, m-am uitat să văd de unde se trage si am sesizat 
că se trăgea dinspre clădirea Facultăţii de Electrotehnică de la nişte 
geamuri de deasupra intrării principale, de undeva din pod... Glontul tras 
spre mine a ricoşat din metalul vagonului foarte aproape de capul meu, 
sărindu-mi vopsea de pe tramvai în ochi. Mi-am dat seama că s-a tras spre 
mine fiind ochit dinspre Facultatea de Electrotehnică. Atunci am executat şi 
eu foc in rafale spre cele trei gemulete de la podul Facultăţii. După ce am 
tras eu rafalele nu s-a mai tras de la cele trei gemulete. După puţin timp am 
sesizat că se trăgeau căteva focuri de la alte geamuri ale podului facultăţii, 
pe rând, în sensul spre centrul oraşului, respectiv spre Hotelul Banatului. 
Am deschis din nou focul spre două geamuri de la podul Facultăţii de 
Electrotehnică... 

Precizez că înainte de a apărea transportorul, eu am discutat cu un 
locotenent major de infanterie, care era şi el in zonă. Când a venit 
transportorul acel It.maj. a discutat cu cei din T.A.B.C. În timp ce discutau, 
dinspre Spitalul de copii a venit un civil care le-a spus că a observat un civil 
înarmat pe platforma de pe spital. Eu le-am spus militarilor să nu deschidă 
focul deoarece ştiam de existența grupei de militari din cadrul unităţii 
noastre. La un moment dat s-a deschis din nou focul în zonă, eu am tras din 
nou spre clădirea Electrotehnicii şi cred că cei din T.A.B.C. au tras o rafala 
şi spre Spitalul de copii, spre acoperişul spitalului. "20% 

Plutonierul Herman Gigi-Marcel, din U.M. 01185 Timişoara, 
mecanic conducător pe un T.A.B.C. a relatat: 

„În ziua de 23 decembrie 1989 dimineaţa în jurul orelor 9,00 
aflându-mă în zona Spitalului de copii — Politenhnică am fost surprinşi de 
focuri de armă, din direcţia Politehnicii. Am oprit T.A.B.C.-ul şi ne-am 
desfăşurat în zona Parcului Central. În zonă se aflau 2 —3 troleibuze oprite 
iar călătorii erau pe jos în poziția culcat, şi un locotenent de transmisiuni 
căruia nu-i cunosc numele dar care ne-a comunicat că s-a tras asupra lui. 
L-am luat cu TA.B.C.-ul la noi la unitate. "5 

Maior Chiriţă Toni, aflat în acelaşi transportor, a declarat 
următoarele: 

„Pe drum rulând spre unitate am fost din nou opriţi în dreptul 
Spitalului de copii, unde un grup de civili ne informa că se trage asupra lor, 
atât dinspre Policlinica de copii cât şi dinspre podul Politehnicii. Am oprit 

in fata Institutului Politehnic şi am studiat acoperișurile, geamurile prin 
lunetă dar nu am observat nimic deosebit. Un singur lucru mi S-a părut 
totuşi demn de luat în seamă, unul din geamurile (trei ovale) ale podului 
Politehnicii era spart. Pe baza acestei certitudini am deschis foc cu 
mitraliera de 7,62 mm în două rânduri asupra acelui punct... Deci am tras 
convins şi conştient că în acel loc, în podul Institutului Politehnic nu există 
nici un pericol de rănire a unor persoane şi totodată unghiul de tragere era 
mai mare de 45°. "2 

Faţă de poziţia şi locul în care se aflau victimele Magyar Rozalia şi 
Nicoară Elena este posibil ca împotriva lor să se fi deschis focul dinspre 
Parcul Central. 

Un alt episod dureros s-a petrecut în aceiaşi dimineaţă de 23 
decembrie 1989 pe strada Piatra Craiului, paralelă cu Bulevardul Republicii 
şi în imediata apropiere. În jurul orelor 9,30 în apartamentul nr.24 al 
imobilului cu numărul 1, situat la etajul VI, a fost împuşcată mortal minora 
Negrutiu Laura-Andreea în vârstă de 9 ani. Victima se afla în locuinţa 
bunicilor ei, aşezată pe pat într-o cameră care are fereastra spre strada Piatra 
Craiului. Fereastra era închisă şi avea ruloul de lemn tras, nefiind 
posibilitatea de vizibilitate spre stradă. La un moment dat un glonte tras din 
exterior a pătruns prin rulou şi geam şi a ucis-o pe minoră. 

Raportul medico-legal descrie două semne de violență respectiv 
oridiciul de intrare şi ieşire al glontelui: cervical anterior plagă cu marginile 
negricioase cu diametrul 1 cm şi cervical posterior stânga plagă cu marginile 
răsfrânte cu diametrul de 3 cm. S-a precizat că moartea s-a datorat unei plăgi 
împuşcate cervicale şi că tragerea s-a efectuat de la distanţă dinainte 
înapoi. 

Negrutiu Nicolae, bunicul fetiţei, a predat cămaşa unui glonţ 
deteriorată găsită în rana situată sub maxilarul victimei. Ulterior, tatăl 
victimei a predat un miez de oţel al unui glonţ, găsit la circa 1 an in täblia de 
lemn a patului unde se afla victima în momentul împuşcării. Elementele de 
muniție au fost expertizate balistic şi s-a concluzionat că au făcut parte 
dintr-un cartuş calibru 7,62 mm, model 43, cu glontul, miezul şi tubul din 
otel.208 

Bunicii victimei nu au putut de niciun fel de relaţii cu privire la cei 
care au deschis focul. Ei au dus fetița în acea cameră pentru a fi în siguranță 
deoarece în curtea imobilului se auziseră anterior focuri de armă. 

Faţă de traiectoria uşor descendentă a glontelui având în vedere 
orificiile din ruloul de lemn şi poziţia victimei culcată pe pat s-a 
concluzionat că s-a deschis focul de la un nivel superior. Vis-a-vis de blocul 
în care a fost ucisă victima se află imobilul cu numărul 3 care are mai multe 
scări. Ambele imobile au 7 etaje şi au terase la nivelul superior. Din 
cercetările efectuate a rezultat că în dimineaţa zilei de 23 decembrie cel 
puţin două grupuri de militari au deschis focul de pe terasa imobilului de la 
numărul 3. Într-o primă etapă s-a cunoscut că un ofiţer si un subofițer au tras 
de pe terasă. Astfel, martorul Comşa Constantin, administrator pe str. Piatra 
Craiului nr.3, a relatat că în prezenţa colocatarului Sutic Gheorghe a permis 
accesul pe terasa blocului unui ofiţer şi unui subofițer M.Ap.N., pe care i-a 
descris, şi a menţionat: 

„Cel îmbrăcat în combinezon a ieşit pe acoperiş şi s-a deplasat spre 
colțul blocului dinspre imobilul Piatra Craiului nr.1. Subofiterul a ieşit si el 
pe acoperiş dar a rămas în uşă, făcându-i asigurarea celuilalt. După circa 
un minut am auzit două rafale de automat dinspre partea unde se deplasase 
cel îmbrăcat în combinezon. După câteva minute acesta s-a întors şi fiind 
întrebat de subofițer ce s-a întâmplat a răspuns că a văzut pe acoperişul 
imobilului de la numărul 1 un individ care a îndreptat arma spre el şi atunci 
a deschis şi el foc în acea direcţie. După aceea, în timp ce noi discutam în 
legătură cu locul de unde s-ar putea trage de pe strada noastră, subofiterul 
a deschis şi el focul spre iluminatoarele bisericii catolice de la colțul străzii 
cu Bulevardul Politehnicii" . Acelaşi lucru l-a relatat şi martorul Sutic 
Gheorghe, care a precizat că de la subofițer a aflat că ofiţerul avea gradul de 
locotenent major. 

După mai multe investigaţii au fost identificate cele două cadre 
militare. Lt.maj. Mireanu Constantin şi plt. Sas Pavel, ambii din U.M. 01185 
Timişoara, au făcut parte din echipajul T.A.B.C.-ului care acționa la Spitalul 
de copii şi despre care am făcut vorbire mai sus. Cei doi militari au 
confirmat că s-au deplasat pe terasa imobilului de pe strada Piatra Craiului 
dar că nu au deschis focul spre blocul victimei ci spre imobilul situat pe str. 
Republicii nr.10, unde au văzut persoane suspecte înarmate. Ofiţerul a 
declarat: 

„După aceea am plecat împreună cu plt.maj. Sas Pavel spre blocul 
de pe strada Piatra Craiului, unde am urcat pe terasa blocului de unde am 
văzut pe terasa blocului de pe Bulevardul Republicii (unde la parter este 
magazinul COMTIM) doi indivizi ... Din observarea pe care am făcut-o am 
observat că indivizii erau înarmaţi cu pistolete, atunci am executat câteva 

focuri de armă asupra lor, fără să-i nimeresc. "210 


Subofiterul confirmă prezenţa pe acoperiş nu şi faptul că s-a deschis 
focul: 

„Eu am urcat pe scări împreună cu un civil care spunea că este 
pensionar militar. Când am ajuns pe bloc l-am anunţat pe It. Mireanu că am 
ajuns şi eu sus. Am rămas pe terasă care era protejată dar puteam observa 
acoperişul Politehnicii precum şi intersecţia unde se afla T.A.B.C. căruia i- 
am făcut semn cu pistolul mitralieră ridicat în sus. Asupra mea nu S-a tras 
dar asupra It. Mireanu s-a tras un foc în momentul când s-a înapoiat pe 
terasă. Glontul a lovit în peretele casei liftului de la scara (cred că a treia 
dinspre parc) unde am urcat noi. "71! 

La reconstituierea efectuată în prezența martorilor oculari Comşa 
Constantin şi Sutic Gheorghe, It.maj. Mireanu Constantin a indicat ca 
direcţie de tragere terasa blocului situat pe Bulevardul Republicii nr.10 şi s-a 
constatat că din poziţia indicată de ofiţer exista posibilitate de vizibilitate şi 
tragere spre acel imobil.?!? 

Ulterior, martorul Comşa Constantin şi-a completat declarația 
iniţială şi a relatat că după plecarea celor două cadre militare alti 2-3 militari 
în termen, însoţiţi de tineri, care purtau bransarde tricolore pe brat s-au 
deplasat pe acoperişul blocului pe care au urcat prin efractie. Nu a putut 
preciza dacă aceştia au deschis sau nu focul în zonä.?!* 


Piaţa Libertăţii 


Una dintre cele mai păzite zone din Timişoara în decembrie 1989, 
mai ales după căderea lui Ceauşescu, a fost Piaţa Libertăţii. Aici se afla 
Comandamentul Diviziei 18 Mecanizate Timişoara, ce ocupa împreună cu 
Cazinoul militar latura de vest a pieţei. Ca şi în prezent pe latura de sud a 
pieţei se afla Comenduirea Garnizoanei Timişoara. Comandantul diviziei, 
lt.col. Zeca Constantin, a declarat: 

„În perioada menţionată comandamentul diviziei a fost apărat atât 
de cadrele din interior cât si de forte militare de la unităţi subordonate care 
au păzit cu tancuri, TAB-uri şi trupe. Piaţa Libertăţii a fost păzită de forțele 
proprii şi din cate retin şi de un detasamant de la U.M. 01970 Săcălaz. Nu 
mi S-a raportat că au fost victime în Piaţa Libertăţii în noaptea de 22/23 
decembrie 1989. Dacă au existat sunt convins că au fost confuzii între cei 

care au acționat în piaţă. "214 


Lt.col. Ghinea Petre, din U.M. 01185 Timişoara, a asigurat paza 
Comandamentului diviziei cu un număr de 5 transportoare blindate, care au 
intrat în dispozitiv în Piaţa Libertăţii în noaptea de 22/23 decembrie 1989 în 
jurul orelor 22,00. Acest ofiţer a menţionat: 

„După orele 22,15 — 22,30 şi până către orele 23,00 în Piaţa 
Libertăţii s-au auzit sporadic rafale şi împuşcături izolate. Toate încercările 
de a localiza aceste împuşcături au eşuat. Singurul aspect care le diferenţia 
de zgomotul normal al muniției utilizate de armamentul din dotarea 
unităţilor noastre era zgomotul, mult diminuat de parcă ar fi fost utilizate 
arme cu calibre mici... La un moment dat în Piaţa Libertăţii s-au auzit 
strigăte care semnalau apariția unor elicoptere în zbor şi a unor paraşutişti 
care fuseseră lansați. Personal nu am văzut nimic şi consider că focul 
declanşat fără justificare de mijloacele dispuse în fata comandamentului a 
impus o puternică stare de neliniște şi nesiguranță asupra evenimentelor 
care se derulau. Am fost trimis de col. Mancu Florin să merg la fiecare 
mijloc de foc şi să-i determin să înceteze focul. Am transmis că focul se va 
deschide numai la ordin. Cu toate acestea au fost destule situaţii în care 
acest foc a fost deschis fără nicio justificare concretă. "215 

După ce în Piaţa Operei s-a deschis focul, mai multe persoane s-au 
retras spre Piaţa Libertăţii care era împânzită de trupe şi tehnică militară. 
Mai multi civili printre care Lungu Gheorghe şi Horvath Ştefan s-au oferit 
voluntari pentru a ajuta la acţiunile desfăşurate de militari. În jurul orelor 
24,00 cei doi se aflau în fata Comenduirii de garnizoană. La un moment dat 
dinspre Muzeul Banatului s-a deplasat o coloană de transportoare blindate 
pe actuala stradă Lucian Blaga. De pe un transportor blindat s-a deschis 
focul şi au fost răniți Lungu Gheorghe şi Horvath Ştefan. 

Lungu Gheorghe a relatat: 

„Aproape în acelaşi timp trei transportoare se deplasau dinspre 
Muzeu spre Piaţa Libertăţii pentru a curăța zona de teroriști cu toate că nu 
am sesizat focuri de pe nicio clădire din piaţă. În momentul în care cel de-al 
treilea transportor a trecut prin dreptul Garnizoanei, eu împreună cu 
Horvath Ştefan mă aflam în mijlocul drumului din fata Garnizoanei. Văzând 
că acesta încetinește am avut o presimţire şi i-am spus colegului să ne 
culcăm că vom fi împuşcaţi. În acelaşi timp s-a deschis focul din 
transportorul cu numărul 247 sau 245 iar eu m-am adăpostit după copacul 
din colt. Mentionez că tragerea s-a efectuat de la o distanţă de aproximativ 


214 Dosar nr.308/P/2000, vol.I, filele 103-107. 
215 Jbidem, filele 21-25. 

8 — 10 metri. În momentul în care m-am întors înspre Horvath, care se afla 
în spatele meu în poziţia culcat şi care fusese deja împuşcat în cap, m-am 
lăsat descoperit fiind împuşcat în zona subscapulară dreaptă şi trântit la 
pământ din cauza șocului. "215 

Raportul medico-legal nr.203/30.01.1990 precizează că Lungu 
Gheorghe a prezentat o plagă împuşcată în seton cu sfâşierea muşchiului 
subclavicular drept, leziune ce a necesitat 25 de zile de îngrijiri medicale.?!? 

Horvath Ştefan confirmă cele declarate de prietenul său: 

„Acel TA.B. s-a oprit şi am văzut că au aprins un reflector cu 
ajutorul căruia au luminat spre noi, moment în care au şi deschis focul 
asupra noastră. Lungu s-a refugiat după un copac, iar eu m-am aruncat la 
pământ, în parculetul situat în prelungirea parcării din fata Comenduirii 
garnizoanei. În acele împrejurări, eu am fost împuşcat, însă totuşi îmi 
amintesc că acel T:A.B. a fost manevrat spre înapoi, probabil să aibă mai 
lung culoar de tragere asupra noastră, mai ales că Lungu a tot căutat să se 
ascundă după pom "218 

Medicii legişti au constatat că victima a prezentat o plagă împuşcată 
oculară dreaptă cu glonţ restant în mediastin, leziune ce a necesitat 4 luni de 
îngrijiri medicale. Raportul medico-legal nr. 789 din 26.03.1991 precizează 
de asemnea că leziunile s-au vindecat cu sechele ce constituie infirmitate 
permanentă.?19 

Aproximativ în aceleaşi împrejurări au mai fost împuşcaţi doi civili, 
care s-au refugiat lângă monumentul din Piaţa Libertăţii în momentul când 
în piaţă a venit coloana de transportoare dinspre Muzeul Banatului. S-a 
deschis focul atât de pe transportoarele în mişcare cât şi de pe 
transportoarele aflate în dispozitiv pe latura Comandamentului diviziei. Au 
fost răniți Cota Iosif şi Teodorescu Ionel, care împreună cu alte persoane 
sosiseră din Topolovätul Mare pentru a se alătura mişcării revoluţionare. 

Cota Iosif a precizat: 

„După poziţia leziunilor pe care le-am suferit, în degetul mare de la 
piciorul drept am fost lovit de gloanţe venite dinspre Restaurantul militar de 
la acele T:A.B.-uri, iar în fesa dreaptă, după poziția leziunii şi după cum 
stăteam adăpostit, am fost lovit de gloanţe venite dinspre T.A.B.-ul care a 
circulat prin fata Direcţiei agricole. "22 

Leziunile suferite de Cota Iosif au necesitat 55 de zile de îngrijiri 


216 Thidem, filele 53, 54. 
217 Ibidem, fila 56. 

218 Thidem, filele 66, 67. 
219 Thidem, filele 75, 76. 
220 Thidem, filele 83-85. 


106 


medicale, potrivit raportului medico-legal nr.789 din 09.07.1991. 

Şi Teodorescu lonel a relatat că a fost împuşcat în aceleaşi 
împrejurări ca şi prietenul său, lângă statuia din Piaţa Libertăţii. Acesta a 
suferit plagă împuşcată transfixiantă gamba dreaptă, care a necesitat 22 de 
zile de îngrijiri medicale potrivit raportului medico-legal nr.55/90 din 
25.10.1994.22 

Este evident cä toate cele 4 victime, persoane civile, au fost 
considerate suspecte de militarii de pe transportoare si s-a deschis focul spre 
ele. Tot militarii au fost cei care au transportat ulterior victimele la spital. 

Cu privire la rănirea victimelor sunt relevante declarațiile unor 
ofiţeri. 

Lt.col. Ghinea Petre a menţionat: 

„De după monumentul din centru pieţei s-au auzit strigăte şi 
solicitări de ajutor. Am fugit acolo si am ajutat câţiva oameni să iasă la 
lumină, din care unul rănit, l-am trimis la spital. I-am cerut scuze pentru 
cele întâmplate rănitului. Cei doi subofiteri din T.A.B.-ul care executase foc, 
mi-au raportat că fuseseră trimişi de comanda U.M. 01185 Timişoara. Nu 
după multă vreme a mai apărut un T.A.B. fantomă, care s-a oprit din viteză 
în Piaţa Libertăţii şi a executat focul pe două direcţii: în lungul străzii unde 
era consignatia, către ceainărie şi spre Spitalul militar, ulterior am aflat că 
au fost răniţi grav oameni. In T.A.B. era It. Rusu cred si mr. Serban din 
U.M..01185 Timişoara. "22 

Lt.col. Şerban Dumitru confirmă că a condus o coloană de 4 T.A.B.- 
uri, care s-a deplasat dinspre Muzeul Banatului şi a traversat Piaţa Libertăţii 
dar susţine că nu au deschis focul: 

„Am ajuns cu cele 4 T.A.B.-uri în zona centrală a oraşului şi am 
intrat pe str. K. Marx (Lucian Blaga) şi apoi ne-am continuat drumul prin 
Piaţa Libertăţii, iar de la liniile de tramvai am virat la stânga fiind 
indreptati cu fata spre Piaţa 700. °°? 

Şi în dimineaţa zilei de 23 decembrie s-au auzit focuri de armă în 
imobilele care mărginesc Piaţa Libertăţii. Militarii aflaţi în pază la sediul 
marii unităţi au deschis focul spre direcțiile de unde credeau că se trage. Nu 
s-au semnalat victime în aceste împrejurări nici măcar în rândul militarilor, 
care erau relativ descoperiţi în piaţă. 

În jurul orelor 10,00, un grup de civili i-au anunţat pe militari că 
persoane necunoscute trag din imobilul situat pe str. V. Alecsandri nr.1, situat 


21 Ibidem, fila 96. 
22 Ibidem, filele 21-25. 
223 Ibidem, filele 119, 120. 

în colţul de nord-est al pieţei. La faţa locului s-a deplasat o echipă condusă de 
locotenentul major Ghizdăvescu Ion, şi din care făceau parte soldaţii Budugan 
Manuel, Ionita Valentin şi Rosianu Ion, toți din U.M. 01185 Timişoara. 
Militarii au pătruns în curtea imobilului iar sold. Ionita a fost lăsat de pază la 
poarta de acces. Soldatul Budugan Manuel a rămas pe un coridor de la parter 
iar ofițerul însoţit de soldatul Roşianu s-a deplasat spre un alt imobil din curte. 
În acel moment militarii au deschis focul motivând că asupra lor s-a tras din 
cel de-al doilea imobil. În aceste împrejurări a fost împuşcat din spate în 
torace soldatul Budugan Manuel, din a cărui declaraţie cităm: 

„A venit şi soldatul Roşianu care a plecat spre curtea interioară cu 
ofițerul iar eu am rămas în coridor cum am precizat. Dincolo de curtea 
interioară era un alt corp de clădire cu un balcon mic către curte, din care a 
început să se tragă asupra noastră. Am ripostat cu toții trăgând cu armele 
dar nu i-am văzut pe agresori. Foloseau arme automate. Mă aflam în coridor 
şi trăgeam prin fereastră către balconul amintit, când am fost împuşcat din 
spate, cred că din direcţia camerei cu paturi, un Singur foc. Glontele a 
pătruns prin spate, a interesat plămânul stâng si a ieşit prin fata aproape de 
inimă. "22 

Dormitorul din care a crezut victima că s-a tras asupra sa era situat în 
spatele militarului lateral dreapta şi fusese anterior controlat chiar de acesta şi 
nu constatase existența vreunei persoane. Actele medicale indică însă că 
militarul a fost împuşcat din spate lateral stânga, unde se afla poarta de acces 
în imobil, păzită de militari. 

Raportul medico-legal concluzionează că militarul a suferit o plagă 
împuşcată toraco-pulmonară stângă, leziune gravă ce 1-a pus viata în 
primejdie şi a necesitat 35 de zile de îngrijiri medicale.?2° 

În zona centrală a oraşului nu s-au mai înregistrat victime până în 
dimineaţa zilei de 25 decembrie 1989 când în apropierea Pietei Timişoara 700 
au fost rănite prin împuşcare 3 persoane. 

În acea dimineaţă un grup de cadre de la U.M. 01121 Timişoara 
(Giroc) s-a deplasat spre centrul oraşului pentru a ridica de la bancă banii 
pentru plata salariilor. Au fost anunţaţi de persoane civile că se trage în Piaţa 
Timişoara 700 şi s-au deplasat într-acolo deşi misiunea lor era alta. Când au 
ajuns în zona fostei fabrici Fructus au sesizat că se trage dinspre Liceul de 
construcţii din apropiere şi au deschis focul. S-a ripostat spre ei şi au fost 
răniți plutonier major Dumitru Constantin şi locotenentul Mitrea Gheorghe. 
Subofiterul a relatat împrejurările în care a fost rănit: 


24 Ibidem, filele 16, 17. 
225 Raport medico-legal colectiv, poziția 20. 

„Din liceu se trăgea din 2-3 puncte, armele cred că erau cu lunetă, 
aveau o mare precizie. Eu am fost rănit în umăr, după aceea în piciorul drept. 
Imediat după aceea a fost rănit în umăr locotenentul Mitrea, care se găsea 
lângă mine. Am fost luaţi şi transportaţi la Spitalul judeţean. La faţa locului 
unde s-a tras au venit două T.A.B.-uri, care au intervenit. Nu cunosc dacă au 
reținut persoanele care au tras asupra noastră. "2% 

Plt.maj. Dumitru Constantin a prezentat plagă împuşcată transfixiantă 
picior drept şi plagă împuşcată tangentialä scapulară dreapta, leziuni ce au 
necesitat 40-50 de zile de îngrijiri medicale.??7 Locotenentul Mitrea Gheorghe 
a suferit plagă împuşcată transfixiantă umăr drept, fără leziuni osoase, ce a 
necesitat 30 de zile de îngrijiri medicale.*”*® 

În aceeaşi dimineaţă, Secui Mircea se afla la domiciliul său situat în 
imobilul numărul 2 de pe strada Oneşti (actualmente Fr. Liszt), în 
apartamentul nr.12 de la etajul 4. În zonă se trăgea dinspre Parcul Botanic si 
dinspre Poligrafie. La un moment dat s-a deschis focul spre fereastra 
apartamentului său şi un glonţ ricoşat l-a rănit în regiunea lombo-abdominală 
stângă cu perforare multiplă de jejun. Leziunile au necesitat 50 de zile de 
îngrijiri medicale, i-au pus viata în primejdie şi au cauzat infirmitate.??° Secui 
Mircea a declarat: 

„Eu mă aflam in baie şi când am ieşit, un glonț a pătruns prin geam, 
a ricoşat de mai multe ori lovind pereţii şi apoi m-a rănit pe mine. Intrarea în 
corp s-a facut prin spate, deasupra fesei stângi, subcostal şi nu a ieşit afară. 

La scurt timp S-a întrerupt focul iar eu am reuşit să cobor. I-am văzut 
pe cei care trăgeau şi declar că erau militari în termen veniţi cu un camion 
militar. Purtau cu toții uniforme de aviaţie si îi însoțeau un ofițer. Nu am văzut 
gradul, dar avea mustață neagră şi bogată. Era destul de robust. L-am 
întrebat de ce au tras asupra noastră şi mi-au relatat că o femeie necunoscută 
le-a comunicat că se trage din acest imobil, însă nu era adevărat acest lucru. 
Femeia nu a mai fost găsită. Militarii s-au îmbarcat cu toții în camion iar eu 
am fost urcat în cabină. M-a însoțit o vecină Sorina. Am fost dus la Spitalul 
militar si lăsat acolo, fiind internat cred că în jurul orelor 11,00 .2*° 


Strada Oituz 


Cazarma Oituz se întindea pe circa 10 hectare şi avea perimetrul 


26 Dosar nr.6/1990 al Curţii Supreme de Justiţie, vol IV urmărire penală, fila 355. 
27 Ibidem, fila 357. 

28 Ibidem, fila 360. 

229 Raport medico-legal colectiv, poziția 219. 

230 Dosar nr.6/1990 al C.S.J., vol.IV urmărire penală, fila 199. 

delimitat de străzile Oituz, Popa Şapcă, Intrarea Doinei iar pe latura de nord 
de gardul Penitenciarului Timişoara. În această cazarmă îşi aveau sediul mai 
multe unități militare subordonate Diviziei 18 Mecanizate Timişoara, 
respectiv Batalionul de transmisiuni, Batalionul logistic, Batalionul de geniu 
şi Spitalul de linie. Începând cu 21 decembrie 1989 în cazarmă a fost 
încartirurit un detaşament de luptă de la U.M. 01068 Vânju Mare. Acest 
detaşament numeros format din 33 de cadre şi 360 militari în termen s-a 
deplasat la Timişoara în sprijinul forţelor militare locale din ordinul Armatei 
a III-a de la Craiova. 

Din 20 decembrie 1989 în cazarmă a fost linişte şi nu s-au înregistrat 
niciun fel de evenimente până în dupăamiaza zilei de 22 decembrie. După 
căderea lui Ceauşescu, militarii au fost anunţaţi că vor fi atacați de teroristi 
şi forte loiale fostului dictator. Militarii din interior au organizat dispozitive 
de pază pe perimetrul cazărmii şi au executat misiunea înarmaţi şi cu cartuşe 
de război. Pe lângă militarii din batalioanele susmentionate la apărarea 
cazărmii a participat şi detasamentul de la Vânju Mare. 

În jurul orelor 0,00 în zonă s-a deschis focul. Militarii au susţinut că 
s-a tras spre ei din blocurile din jur de la etajele superioare şi din mai multe 
autovehicule. Au ripostat cu foc pe direcțiile din care au sesizat că se trage. 
Au fost schimburi de focuri pe tot timpul nopţii dar şi în dimineaţa zilei de 
23 decembrie. S-au tras mii de cartuşe. 

Cităm din jurnalul de luptă al unităţii din Vânju Mare: 

„Pe 22.12.1989 efectivele unităţii au trecut la executarea 
programului întocmit si anume: întreţinerea armamentului şi 
echipamentului, instrucţie de front, regulamente, verificarea muniției in 
zonă. In jurul orelor 22,00 unitatea a primit ordin să se înapoieze în 
garnizoana de reşedinţă dar această misiune a fost anulată la 23,00, când s- 
a primit ordin să se treacă la apărarea cazărmii Oituz, ca urmare a 
apropierii de Timişoara a 2 TIR-uri cu teroriști din direcţia Caransebeş... 

La aceeaşi dată unitatea a trecut imediat la recunoaşterea locurilor 
de dispunere şi a pozițiilor de apărare a cazărmii, ca urmare a ordinului 
primit, activitate ce s-a desfăşurat până la 1,00. 

Începând cu 23 decembrie ora 1,15, cazarma Oituz a fost puternic 
atacată de teroriști. Militarii subunitatilor dispuse în dispozitivul de apărare 
au respins prompt aceste atacuri, nepermiţând teroriștilor să pătrundă în 
cazarmă. "5! 

Misiunea de pază a fost executată şi de militarii, în special cadre, 
de la celelalte unităţi din cazarmă. În jurnalul de luptă al U.M. 01125 


231 Dosar nr.308/P/2000, vol.IV filele 144-146. 

Timişoara este consemnat: 

„La orele 22,50 din ordinul lt.col. Predonescu Nicolae efectivelor 
instalate în dispozitiv li s-au asigurat armament si muniţie de război, câte 
60 de cartuşe. Transporturile de efective, armament şi muniție s-au asigurat 
cu 4 autocamioane DAC-665T. 

La orele 23,30 efectivele rămase în unitate au ripostat cu foc 
conform planului de apărare împotriva teroriştilor care au atacat cazarma. 
S-au consumat 7.950 cartuşe de război. "2? 

În registrul istoric al U.M. 01197 Timişoara sunt notate misiunile şi 
consumul de muniţie pentru noaptea de 22/23 decembrie 1989; 

„În jurul orelor 22,30 un detaşament condus de cpt. Andrieş Ioan, 
format din 4 ofiţeri, 40 militari în termen (44 pistoale mitralieră, 840 
cartuşe) s-a deplasat la comandamentul Marii Unităţi, unde a primit 
următoarele misiuni: 

- cpt. Vatca Nicolae + 8 militari în termen pentru paza Comenduirii 
de garnizoană, 

- It. Pirau Dorel + 13 militari în termen pentru apărarea localului 
Operei (Piaţa Operei); 

- cpt. Andrieş Ioan şi It.maj. Grăjdeanu Ermin + 19 militari in 
termen pentru paza unor imobile, instalarea de filtre, misiuni de scotocire, 
verificarea diferitelor informaţii furnizate de persoane civile; 

Consum de muniţie: 2120 cartuşe. "2% 

Cazarma Oituz era situată foarte aproape de centrul oraşului, fiind 
înconjurată pe trei laturi de blocuri de locuinţe. La un asemenea consum de 
muniţie era firesc să se înregistreze şi victime. Cele mai multe victime rănite 
prin împuşcare au fost în noaptea de 22/23 decembrie 1989 şi dimineaţa 
următoare. 

În seara de 22 decembrie tinerii Iordan Silviu-Sebastian, Popovici 
Paul-Mircea şi Todor Coriolan, prieteni şi colegi în clasa XII-a la Liceul 
C.D. Loga au participat la manifestările din Piaţa Operei. Când s-a deschis 
focul în zonă, s-au hotărât să se retragă la domiciliul lui Todor, situat cel mai 
aproape, pe str. Olimpiadei colt cu strada Popa Şapcă, vis-a-vis de latura de 
est a cazărmii Oituz. Cei trei au ajuns la colțul străzii Olimpiadei în jurul 
orelor 0,00. Todor Coriolan s-a deplasat primul şi a reuşit să intre în curtea 
imobilului iar prietenii săi Popovici şi Iordan l-au urmat la circa 7-10 metri. 
În acel moment s-a deschis focul spre cei 3 tineri. lordan Silviu-Sebastian, 
ultimul din şir, a fost împuşcat mortal în torace. 


22 Jbidem, filele 148-151. 
28 Ibidem, filele 154-160. 

Din raportul medico-legal nr.1066/A din 25.12.1989 rezultă că 
victima a prezentat ca semne de violenţă un orificiu de intrare situat în 
regiunea axilară dreaptă, calibru 6-7 mm, pergamentat roşiatic, iar orificiu 
de ieşire nu se decelează. S-a concluzionat că moartea victimei s-a datorat 
unei plăgi împuşcate toracice cu hemoragie prin interesarea organelor 
interne şi că s-a tras din dreapta victimei de la distantä.?** 

Prietenii victimei au relatat împrejurările în care lordan Silviu- 
Sebastian a fost împuşcat mortal. Popovici Paul-Mircea a precizat: 

„Am ajuns pe str. Popa Sapca lângă unitatea militară. Todor a trecut 
primul peste str. Popa Sapca luând-o către str. Olimpiadei. La colt s-a oprit 
şi ne-a făcut semn sa trecem. Am trecut amândoi cu bine strada. Pe str. 
Olimpiadei primul a fugit Todor, eu după el la 10-15 metri iar după mine 
Iordan la vreo 3 metri. Am auzit nişte împuşcături şi văzând că glontele 
venea înspre mine m-am trântit la pământ. După ce focul a încetat m-am 
uitat înapoi şi l-am văzut pe Iordan întins pe jos dar cu picioarele înspre 
mine. Am încercat să mai înaintez pe burtă şi pentru că s-a tras din nou 
asupra mea m-am oprit. Am stat pe burtă circa 3 ore fără să misc. "25 

Todor Coriolan a menţionat: 

„Pentru că cunoşteam locul eu am luat-o înainte. După ce am făcut 
colțul la circa 10-15 metri au început împuşcăturile. S-a tras asupra mea la 
nivelul picioarelor. Eu am reuşit să intru în curtea casei. În timp ce alergam 
focul armelor automate s-a îndreptat asupra lui lordan şi Popovici, care 
veneau în urma mea. Pentru că nu am mai auzit nimic de la colegii mei am 
presupus că aceştia au reuşit să fugă înapoi după colțul străzii. "256 

Dacă în primele declaraţii martorii au fost evazivi în legătură cu cei 
care au deschis focul împotriva lor, în depozitia din fata Curţii Supreme de 
Justiţie, Todor Coriolan a relatat: 

„Când am ajuns la începutul străzii Popa Sapca locatarii din blocul 
aflat pe colt ne-au atentionat că este pericol, pentru că se trage din unitatea 
militară aflată pe partea de vis-a-vis a străzii. Aflând acest lucru eu m-am 
îndreptat precipitat spre strada pe care locuiesc şi care se afla la vreo 30 de 
metri de la colțul unde se afla blocul menţionat. A început să se tragă şi am 
văzut şi simţit cum gloantele imi treceau printre picioare. Se trăgea de 
undeva din spatele meu, mai mult ca sigur dinspre unitatea militară 
menționată. Au mai apărut şi doi copii. Si asupra acestora s-a executat foc 
dar au reuşit să se ascundă în clădirile din jur. 


234 Ibidem, filele 46-48. 
235 Ibidem, filele 26, 27. 
236 Ibidem, filele 30, 31. 

Am avut noroc şi am scăpat intrând în casă nevătămat. Ulterior, 
respectiv a doua zi am constatat că Iordan Silviu zăcea întins pe stradă în 
apropierea locuinţei mele, fiind nimerit de gloanţe în torace. În zona unde 
prietenul meu a fost împuşcat ardea becul de la iluminatul public, deci 
exista o vizibilitate bună. Mi-am dat seama că prietenul meu a fost împuşcat 
undeva din lateral dreapta, de undeva dinspre unitatea militară. Prietenul 
meu lordan Silviu avea 18 ani. ">" 

Sustinerile martorilor sunt confirmate de cercetările efectuate la faţa 
locului. Pe copacii şi pe gardul din plasă de sârmă al imobilului situat pe str. 
Olimpiadei nr.2 au fost descoperite urme de gloanţe. Din examinarea 
acestora s-a putut determina direcţia de tragere, respectiv blocul alimentar al 
cazărmii Oituz situat pe colţul străzilor Oituz cu Popa Sapcä. 

Din raportul medico-legal de examinarea exterioară a cadavrului 
rezultă că gloantele au rămas în victimă. Familia s-a opus însă unei 
exhumări în vederea recuperării proiectilelor şi eventuala identificare a 
armei cu care s-a tras. 

S-a realizat totuşi o exhumare la 10 ani după evenimente ocazionată 
de mutarea rämäsitelor victimei într-un alt mormânt. Din procesul-verbal de 
exhumare din 07.10.1999 rezultă că: 

„Au fost găsite ca urmare a exhumării, în zona coloanei vertebrale, 
resturi metalice ce au fost ridicate în vederea examinării lor 
criminalistice. "5 Raportul medico-legal nr.3017/21.10.1999 constată doar 
prezenţa osemintelor şi unele resturi metalice în puloverul cu care fusese 
îmbrăcată victima.2%° 

Din raportul de constatare tehnico-ştiinţifică întocmit de Serviciul 
criminalistic al I.P.J. Timiş rezultă că: „resturile „metalice din plicurile 
proba 1 şi proba 2 reprezintă oxizi metalici (fier, cupru şi plumb). Restul 
metalic oxidat reprezintă miezul din oţel al unui glonţ ce provine de la un 
cartus calibru 7,62 mm. Probele supuse examinării nu au valoare operativă 
în vederea identificării armei cu care s-a tras). "2% 

Latura de est a cazărmii, spre str. Popa Şapcă a fost asigurată, în 
principal, de militari de la unitatea din Vânju Mare. Locotenentul major Cîtu 
Ion din această unitate a declarat: 

„Fiind comandantul de companie am asigurat cu plutonul din 
subordinea mea apărarea unităţii spre str. Popa Sapca dintre punctul de 
control şi căminul de garnizoană. În subordinea mea se afla si lt. Negrilä. S- 


237 Dosar nr.6/1990 al Curţii Supreme de Justiţie, termen 25.10.1990. 
238 Dosar nr.308/P/2000, vol.IV filele 3, 4. 

239 Ibidem, filele 13, 14. 

240 Ibidem, filele 35-41. 

a tras asupra unităţii şi din blocul turn din colțul străzii Popa Sapca. Pe 
clădirea blocului alimentar din colțul unităţii spre str. Oituz a fost amplasat 
locotenentul Cimpoieriu cu militarii din subordinea sa de la Batalionul 1. 
Am auzit că s-a executat foc asupra noastră şi dintr-o maşină Dacia însă eu 
nu am văzut. "2! 

Căpitanul Ilie Marian din aceeaşi unitate a relatat ca: 

„În noaptea de 22/23 decembrie 1989 am intrat în acest dispozitiv, 
dispunând militarii într-o apărare circulară a obiectivului. Eu am avut 
militarii dispuşi de la bucătărie către comandament apărând circular 
comandamentul şi partea spre Oituz. Deasupra blocului alimentar şi spre 
str. Popa Sapca au fost dispuşi militarii din Batalionul 1 comandat de 
căpitanul Ivănuţă, având ca şef de stat major pe capitan Dunärintu 
Ilarion. "22 

Militarii au declarat că noaptea în jurul orelor 1,00 s-a deschis focul 
spre ei. Locotenentul Negrilă Marian a precizat că: "în noaptea de 22 spre 
23 decembrie s-a deschis foc puternic din două maşini, una de capacitate 
mare fără prelată şi dintr-un autoturism Dacia 1300 de culoare albă. 
Maşinile au acţionat independent. "3 

Alt ofiţer, locotenent Badea Marius, a declarat ca: 

„În noaptea de 22/23 decembrie 1989 orele 1,00-1,10 aflându-mă în 
dispozitivul ordonat, asupra noastră a început să se execute foc cu arme 
automate din căminul de garnizoană. La acest atac prin surprindere 
militarii aflaţi în dispozitiv au deschis focul asupra locului de unde s-a 
tras.” 

Toţi militarii audiaţi arată că au deschis focul spre strada Popa Sapca 
spre maşini şi imobile convinşi că sunt atacati. Semnificativă pentru a 
exprima starea de confuzie şi de tulburare a militarilor mi se pare depozitia 
soldatului Dirig Vasile: 

„Imediat după această întâmplare prin deschizătura celor două 
componente ale porţii metalice precum şi în spaţiul dintre balamale şi 
punctul de susţinere s-a deschis foc, eu am observat foc la gura ţevii din 
acel loc. Atunci am ripostat şi am tras prin poarta metalică mai multe rafale 
de pistol mitralieră. "5 
Niciunul dintre militari nu relatează nimic despre împuşcarea 


41 Ibidem, fila 134. 

242 Ibidem, fila 135. 

2% Dosar nr.308/P/2000, vol.I, fila 35. 

44 Ibidem, fila 47. 

25 Ibidem, filele 30-50. 

26 Dosar nr.308/P/2000, vol. IV, filele 141, 142. 

tânărului lordan deşi poarta metalică se află în dreptul străzii Olimpiadei 
lângă blocul alimentar. 

Familia Iordan şi-a pierdut unicul fiu elev în ultimul an de liceu. 
Acesta s-a deplasat pe o stradă iluminată public, nu s-a apropiat de unitatea 
militară şi fără nici un fel de somaţie a fost împuşcat mortal. Mai trebuie 
precizat că la acea dată nu au fost impuse niciun fel de restricţii de circulaţie 
în Timişoara. 

Pe fondul provocărilor din jurul unităţii, militarii i-au considerat pe 
cei 3 tineri suspecți şi fără să verifice au tras spre ei. Deşi militarii au relatat 
că unitatea a fost atacată nu s-a probat acest lucru şi nicio persoană nu a 
încercat să pătrundă în cazarmă. Dacă atacul ar fi fost real, în rândul 
militarilor s-ar fi înregistrat foarte multe victime, deoarece de pe clădirile 
din jur exista posibilitate de vizibilitate şi de tragere spre curtea cazărmii. 

Un singur militar a fost rănit în cazarma Oituz în noaptea de 22/23 
decembrie 1989, respectiv locotenentul Mîndrilă George de la unitatea din 
Vânju Mare. În registrul istoric al unităţii este consemnat: 

„Încă de la primele schimburi de focuri a fost rănit grav si 
transportat la spital comandantul Companiei 2 It. Mindrilä George. "2" 

Lt. Mîndrilă George-Gabriel a declarat în legătură cu împuşcarea sa: 

„Eu eram postat în zona chioscului alimentar din unitate cu fata 
spre gard şi căminul de garnizoană. În jurul orelor 24,00 s-a deschis foc din 
nou asupra noastră din exterior, militarii răspunzând cu foc. 

În jurul orelor 2,30 noaptea, mă aflam în acelaşi loc cu fata tot spre 
căminul de garnizoană şi la un moment dat am simţit că am fost rănit în 
partea dreaptă în zona lombo-fesială. Am fost transportat la spital, iar în 
urma operaţiei care mi s-a făcut mi-a fost extras din fesa miezul de oţel al 
unui glonț de 7,62 mm calibru. Colegii au găsit în manta şi cămaşa de 
plumb. "248 

În raportul medico-legal se precizează că ofiţerul a prezentat plagă 
oarbă prin împuşcare a regiunii lombo-fesiere drepte cu retenţie de glonţ, 
leziune ce a necesitat 25 de zile de îngrijiri medicale.?*° 

Deşi ofiţerul susţine că a fost împuşcat din exteriorul unităţii, fata de 
poziția indicată, s-a tras înspre el din spate lateral dreapta posibil şi din 
interior. 

Pe parcursul cercetărilor a fost identificat şi autoturismul Dacia 1300 
de culoare albă din care militarii susțineau că s-a tras. Acesta aparţinea 


247 Ibidem, filele 144 -146. 
28 Ibidem, filele 72, 73. 
2 Raport medico-legal colectiv, poziţia 139. 

plutonierului major de miliţie Pena Constantin, care a declarat că nu avea 
armament şi nu a deschis focul în zonă. Relatăm din depozitia acestuia: 

„În jurul orelor 18,00 am plecat acasă iar mai târziu am plecat la 
familia Paka Ladislau din Timişoara str. Dr. Russel nr.5, ap.35, unde am stat 
până în jurul orelor 22,00 când am auzit împuşcături pe Bd. Leontin 
Sălăjan. Crezând că este atacat inspectoratul am plecat să dau o mână de 
ajutor dar nu am fost primit. Întorcându-mă pe str. Olimpiadei în dreptul 
nr.5 am fost primit cu rafale de foc din curtea unităţii militare de pe strada 
Oituz, care mi-au spart parbrizul de la maşină iar eu am rămas culcat în 
maşină până s-a potolit focul. Văzând că nu se mai trage am intrat în 
imobilul cu numărul 5 sau 3 de pe strada Olimpiadei şi am sunat la familia 
Karoly. "250 

Acesta a fost teroristul în viziunea militarilor aflaţi în cazarma Oituz. 

În prezent strada Olimpiadei se numeşte Martir Jordan Silviu- 
Sebastian. Palidă consolare pentru familia Iordan care în aceste împrejurări 
tragice şi-a pierdut unicul fiu. 

Şi în dimineaţa zilei de 23 decembrie 1989 s-a deschis focul dinspre 
cazarma Oituz spre zonele învecinate împotriva unor persoane considerate 
suspecte. 

În jurul orelor 10,00, la colţul străzii Popa Sapcä cu Bastionul, în 
spatele unui copac de lângă Porticul Bastionului a fost împuşcat mortal 
Pădurariu Costache. Acesta sosise în Timişoara în acea dimineaţă împreună 
cu alti doi consăteni din comuna Barna, sat Jureşti. Victima, pensionata 
medical gradul II pentru silicoză, venise la Timişoara pentru a de interna la 
spital. Nu a mai apucat fiind împuşcat lângă Bastion. 

Martorul ocular Petran Gheorghe, consătean cu victima a declarat: 

„De acolo am pornit pe jos, cu intenţia de a ajunge la Gara de Est şi 
să luăm trenul spre casă. Am venit pe strada Oituz şi acolo la nivelul 
etajului 1 al primei clădiri venind dinspre Piaţa Mărăşti, am văzut mai 
multi militari la ferestre cu armele îndreptate spre stradă, dar nu trăgeau şi 
ne-au atentionat să plecăm din zonă pentru că se trage. Retin că erau 
subofiteri şi ofiţeri inferiori. Retin că aveau caschete verzi în cap şi chiar m- 
am mirat că semănau cu grănicerii şi nu ştiam ce caută în acea unitate 
militară. Noi am traversat strada Oituz şi am urmat traseul strada Matei 
Corvin, G. Coşbuc, Paul Chinezul şi am ieşit în Piaţa Doicesti din fata 
Tribunalului Timiş. Cum am trecut de strada Oituz, în urma noastră s-a 
deschis focul dar nu am văzut exact cine a tras, văzându-se scântei şi 
gloanţe ricoşate din asfalt. Nu pot să-mi dau seama dacă cei care au tras au 


250 Dosar nr.308/P/2000, vol. IV, filele 74-76. 

fost sau nu militarii pe care îi văzusem anterior. 

Când am traversat strada Popa Sapca de la colțul Tribunalului spre 
colțul Bastionului, a început să se tragă spre noi, motiv pentru care eu şi 
Pădurariu ne-am adăpostit în spatele unui copac iar Timiş s-a aruncat într- 
o groapă în fata Bastionului, unde se află în prezent pizzeria Horse. În locul 
în care am stat eu şi Pădurariu sunt doi copaci mai groşi cu diametrul de 30 
cm. Noi am stat ascunşi după primul pom dinspre Tribunal. Se trăgea de-a 
lungul străzii Popa Sapca si se vedeau ricoşeuri în asfalt şi s-a tras şi înspre 
Bastion, în dreptul unde eram noi. Faţă de poziţia în care ne aflam apreciez 
ca s-a deschis focul spre noi dinspre Piaţa Dr. Russel, unde se află o 
biserică sau dinspre unitatea militară, colțul Popa Sapcä cu strada Oituz. 
Mai precizez încă o dată, că azi am fost la fata locului şi am văzut încă o 
dată poziția şi apreciez că s-a deschis focul spre noi dinspre unitatea 
militară, colțul str. Popa Sapca cu str. Oituz. 

În momentul în care a fost împuşcat Pădurariu Costache se afla cu 
spatele spre copac şi cu faţa orientat spre Hotel Continental iar eu eram 
imediat după el cu fata spre el. În momentul în care şi-a schimbat putin 
poziția si a ieşit din dreptul copacului cu partea lui dreaptă, Pădurariu 
Costache a fost împuşcat, glontul intrându-i undeva lateral în coapsa 
dreaptă şi ieşirea în partea interioară a pulpei drepte. În câteva minute 
Pădurariu Costache a murit la faţa locului pentru că îi fusese atinsă artera 
sau vena femurală şi s-a scurs de sdnge.”>! 

În raportul medico-legal se precizează că moartea victimei s-a 
datorat hemoragiei externe prin plagă împuşcată a arterei femurale drepte.?*? 

La fel ca şi în cazul victimei Iordan, militarii aflaţi în dispozitiv la 
cazarma Oituz nu au dat niciun fel de relații cu privire la acest episod. 
Soldatul Dirig Vasile este singurul care relatează tangential despre acest 
eveniment: 

„Din discuţiile purtate am aflat că a doua sau a treia zi de la 
declanşarea acestor evenimente de pe blocul alimentar ar fi fost împuşcat 
un bătrân însă nu cunosc împrejurările şi nici numele bătrânului. "25 

În dimineaţa de 23 decembrie în apropierea cazărmii Oituz au fost şi 
răniţi. 

În jurul orelor 10,00, pensionarul Ifrim Eugen se afla în bucătăria 
apartamentului său numărul 42 situat la etajul VII al imobilului situat în 
Piaţa Dr. Russel nr.5 şi privea pe fereastra care are vedere spre cazarma 


251 Dosar nr.308/P/2000, vol. VI, filele 9, 10. 
252 Tbidem, fila 19. 
253 Dosar nr.308/P/2000, vol. IV, filele 139,140. 

Oituz. Precizăm că este vorba de blocul turn de 10 etaje situat chiar la colţul 
cu str. Popa Sapcä, loc din care militarii susțineau că s-a tras. Ifrim Eugen a 
relatat: 

„În momentul în care m-am ridicat pentru a veni în cameră am 
simţit o durere cumplită în umărul stâng şi mi-am dat seama că fusesem 
împuşcat. Soţia mi-a acordat primele îngrijiri şi apoi am mers la spital unde 
am fost operat. La întoarcerea de la Spitalul municipal am găsit în tocul de 
sus al uşii debaralei o bucată din glontul care m-a rănit şi pe care acum 
înțeleg să o predau organelor de anchetă. Analizând personal şi din 
curiozitate direcţia din care am fost împuşcat am ajuns la concluzia că s-a 
tras spre mine din curtea unităţii Oituz, de pe lângă copacul mai mare 
dintre clădirea unității. "25 

Pentru leziunile suferite prin impuscare victimei 1-au fost acordate în 
final 100 zile de îngrijiri medicale, conform raportului medico-legal nr.789 
din 02.04.1991.255 

În aceiaşi dimineaţă, în jurul orelor 9,30, au fost răniţi prin 
împuşcare Cojocaru Gheorghe şi Hädäut Constantin, care se aflau în fata 
Bisericii evanghelice din Piaţa Dr. Russel. 

Cojocaru Gheorghe a relatat: 

„În ziua de sâmbătă 23 decembrie 1989, în jurul orelor 9,30 mă 
aflam la Fântâna Punctelor Cardinale din Timişoara mergând spre atelierul 
de tâmplărie al ICSMA, aflat în apropiere. Eram cu cumnatul meu Hadaut 
Constantin din comuna Bulgärus. Militarii aflaţi în curtea cazărmii din 
apropiere, pe colt str. Oituz cu Popa Sapca ne-au cerut să plecăm urgent de 
acolo întrucât se trage. Căutând adăpost am ajuns în fata bisericii lângă 
Judecătorie. Nu am mai putut înainta întrucât s-a deschis foc asupra 
noastră. Eu am fost rănit la mâna stângă. Cumnatul meu a fost rănit în 
organele genitale. Gloantele trase asupra noastră veneau din direcţia 
Bastionului, posibil să se fi tras si din blocul cu 10 etaje. "2% În raportul 
medico-legal se menţionează că victima prezintă o plagă împuşcată în 
regiunea cubitocarpiană stângă, leziune ce a necesitat 15 zile de îngrijiri 
medicale.?°? 

Cu ocazia reconstituirii din 02.06.2000, victima a indicat pozitia în 
care se afla, cu spatele spre biserică şi cu partea stângă spre colțul Oituz cu 
strada Popa Şapcă.755 Hädäut Constantin relatează aceleaşi împrejurări ca si 


254 Dosar nr.308/P/2000, vol.X VIII, filele 96, 101. 
255 Ibidem, filele 108, 109. 

256 Dosar nr.308/P/2000, vol.X VIII, filele 161, 162. 
27 Raport medico-legal colectiv, poziția 55. 

25 Dosar nr.308/P/2000, vol.XVIII, filele 146 — 156. 

cumnatul său, cu precizarea că amândoi au ajuns la Spitalul Clinicile Noi. 
Fiind rănită superficial, victima nu a rămas internată, nu a solicitat act 
medico-legal şi nici nu s-a înscris pe lista ränitilor.?*? Tot în dimineaţa de 23 
decembrie, în jurul orelor 9,00, pe strada Popa Sapcä, lângă fostul Muzeu de 
etnografie şi folclor de la Bastion a fost rănit prin împuşcare Catargiu 
Viorel. Acesta, împreună cu alte persoane, verificau un autovehicul T.V. cu 
motorul pornit, în care nu se afla nicio persoană. 

Catargiu Viorel a menţionat: 

„Am încercat să verificăm cabina şoferului dar portiera era închisă. 
Eu am strigat să vină un şofer să mute T.V.-ul. În acel moment s-a tras din 
clădirea Bastionului, respectiv de la ferestrele de jos ale Expoziţiei şi am 
fost rănit în piciorul drept, sub genunchi. "250 

Victima a prezentat plagă împuşcată genunchiul drept, leziune ce a 
necesitat 30-40 zile de îngrijiri medicale.7! 

Aproximativ la aceeaşi oră, în apropierea Băncii Naţionale, în timp 
ce trecea strada, a fost împuşcată victima Tăbăcaru Marian. Acesta a 
prezentat plagă împuşcată fosa iliacă dreaptă cu ruptură traumatică de arteră 
femurală şi fractură de col femural drept, leziune ce a necesitat 3-4 luni de 
îngrijiri medicale? Victima nu a putut indica trăgătorii relatând că a fost 
împuşcat din spate dinspre Bastion.” 

Utanu Mihai a sesizat Procuratura militară cu privire la faptul că în 
24.12.1989 soţia sa Utanu Stela a fost împuşcată la domiciliul comun, situat 
în Timişoara, str. laşi nr.12, în zona cazărmii Oituz. Familia Utanu a predat 
organelor de anchetă un glonţ şi trei cămăşi din oţel al unor gloanţe. 
Raportul balistic a concluzionat că glontele şi cămăşile provin de la cartuşe 
calibru 7,62 mm.” Victima a fost împuşcată în locuinţă după ce mai multe 
gloanţe au penetrat fereastra închisă cu tot cu ruloul de lemn şi încă o uşă 
din interior. 

Din cercetările la faţa locului a rezultat un traiect relativ orizontal 
ceea ce pledează pentru o tragere din stradă, locuinţa fiind la parter.?* 

Utanu Stela a prezentat plagă împuşcată abdominală la nivelul fosei 
iliace drepte, leziune ce a necesitat 40 de zile de îngrijiri medicale.2% 


259 Ibidem, filele 163, 164. 

Uţanu Stela împreună cu familia a emigrat definitiv în Germania 
încă din 1990 astfel că nu a fost audiată pentru a da detalii. 

O situația şocantă s-a petrecut în dimineaţa zilei de 25 decembrie 
1989 pe strada Paul Chinezul colt cu strada Oituz, vis-a-vis de cazarma 
Oituz. Ebner Petru-Matei, muncitor la Formatiunea ascensoare a I.C.R.A.L. 
Timisoara, s-a deplasat la sediul Formatiunii situat pe str. Paul Chinezul in 
jurul orelor 9,00 pentru a semna condica. Usa era încuiată şi Ebner nu a 
putut pătrunde în interior. 

Fără niciun fel de somaţie, militarii aflaţi în clădirea de peste drum, 
din cazarma Oituz, au deschis focul spre acesta şi l-au împuşcat mortal. Este 
greu de înţeles de ce militarii l-au considerat pe Ebner Petru-Matei suspect 
numai pentru că a tras de uşa de la locul de muncă. Trebuie menţionat că era 
ziua, nu existau restricţii de circulaţie iar victima nu s-a apropiat de unitatea 
militară, aflată la circa 30-40 de metri. După ce l-au împuşcat, militarii nu s- 
au deplasat să-l retina şi în aceste condiţii victimei nu i s-au acordat îngrijiri 
medicale. 

Din depozitia soţiei victimei, Ebner Iuliana, rezultă că soţul ei a 
rămas împuşcat în stradă circa 4-5 ore până când a fost ridicat de o 
autosalvare şi transportat la morgă.2% 

În raportul medico-legal nr.1076/A din 25.12.1989 sunt consemnate 
ca semne de violenţă: pe faţa anterioară a abdomenului 3 orificii în jur de 6- 
7 mm cu distanţă între ele de 3-4 cm orientate oblic. Medicii legişti au 
concluzionat că moartea s-a datorat unei plăgi împuşcate abdominale prin 
armă de foc cu hemoragie internă consecutivă lezării organelor abdominale. 
S-a precizat că s-a tras din fata oblic de sus si de la distanta.7° 

Vuc Nicolae, martor ocular a declarat: 

„Pe la orele 9,00 am auzit focuri de armă şi am ieşit afară în stradă 
să vedem de curiozitate ce s-a întâmplat, de ce se trage. Am ieşit pe strada 
Oituz şi în fata fostei întreprinderi de reparat lifturi era căzut un bărbat, pe 
care l-am recunoscut ca fiind un lucrător de la lifturi cu care am fost coleg 
cu ani înainte şi-l ştiam după nume de Peter. 

Am văzut că uşa metalică de la intrarea de la lifturi era găurită şi 
mi-am dat seama să s-a tras din clădirea de vis-a-vis după direcţia de 
intrare a gloantelor. Nu am văzut pe nimeni în zonă. 

În clădirea de vis-a-vis, cam în apropierea staţiei de troleibuz, la 
etaj, am văzut nişte militari la geamuri, dar eu nu am văzut dacă aceştia au 
tras sau nu. Când am revenit să-l luăm pe bătrânul Peter am constatat că 

între timp venise salvarea şi-l transportaseră la spital. "2% 


Un alt martor ocular căpitan Ilie Marin din U.M. 01068 Vânju Mare 
a relatat despre eveniment: 

„Nu cunosc nimic despre împrejurările in care s-a deschis foc spre 
strada Popa Sapcä unde a fost ucis numitul lordan Sebastian. În schimb fac 
precizarea că eu mă aflam în dispozitivul spre strada Oituz unde de 
asemenea am avut o situaţia în care un cetățean de circa 40-45 ani a vrut să 
forțeze subsolul unui bloc situaţie în care noi l-am somat să se oprească, 
acesta a fugit iar militarii au deschis foc asupra sa. 

La un moment dat am văzut când cetățeanul a căzut, l-am somat să 
rămână pe loc, dar s-a ridicat şi a fugit mai departe. Eu am mers să verific 
la fata locului dar cetățeanul nu mai era şi am văzut pe stradă în locul 
respectiv o baltă de sânge, semn că persoana respectivă a fost rănită. 

Din dispozitivul care era în partea respectivă şi au deschis foc 
asupra cetățeanului eu am avut 2 militari, unul la geamul de la parter şi 
unul la etaj dar nu îmi mai amintesc numele lor. De asemenea au tras 
cadrele care asigurau paza batalionului de transmisiuni. ">"9 

În condiţiile date militarii nu aveau niciun drept să acţioneze şi cu 
atât mai puţin să deschidă focul fără să verifice situaţia. 


Zona Take Ionescu 


Pe acest bulevard, fostul Leontin Sălăjan, se afla ca şi prezent 
Inspectoratul M.I. Timiş. După căderea lui Ceauşescu militari şi civili au 
pătruns în inspectorat, simbol al represiunii fostului regim. Divizia 18 
Mecanizată Timişoara a preluat paza inspectoratului. 

Lt.col. Zeca Constantin a declarat: 

„Începând cu dupăamiaza zilei de 22.12.1989 din ordinul Armatei a 
Ill-a Craiova si la solicitarea revoluţionarilor (Alämureanu) am dat ordin 
de reţinere a ofiţerilor de securitate la garnizoana Timişoara. Printre cei 
reţinuţi au fost şi ofițeri de miliţie, care au fost în inspectorat dar ponderea 
o constituiau securiştii. Deoarece fusesem anunţat de Alamureanu că există 
pericol să fie sustras armament din IPJ Timiş am ordonat preluarea pazei 
acestuia. ">! 

Dispozitivul de pază al inspectoratului a fost comandat de maior 
Judele Constantin şeful cercetării de la Divizia mecanizată. Paza a fost 


269 Ibidem, fila 3. 
270 Dosar nr.308/P/2000, vol.IV. filele 135, 136. 
271 Dosar nr.308/P/2000, vol. XVIII, filele 244-247. 


121 


efectuată atât cu militari cât şi cu civili înarmaţi. În noaptea de 
22/23.12.1989 nu au fost evenimente deosebite în zona inspectoratului şi 
nici nu s-au înregistrat victime. 

În 23.12.1989 comanda Diviziei mecanizate a trimis un transportor 
blindat de cercetare pentru a păzi bulevardul Take Ionescu. T.A.B.C.-ul în 
care se afla 3 ofiţeri şi 2 militari în termen din U.M. 01185 Timişoara a 
ajuns la inspectorat in jurul orelor 14,00 şi s-a postat în fata intrării 
principale. Ofițerii au remarcat prezența mai multor civili înarmaţi printre 
cei aflaţi în pază. Comandantul transportorului, cpt. Serban Dumitru, cel 
care a reorganizat dispozitivul de pază a declarat ulterior: 

„În interiorul sediului Miliției şi Securităţii erau destul de mulți 
civili, care în momentul în care am intrat acolo erau înarmaţi şi care au tras 
cu aceste arme. "22 

Dupăamiaza au început să se audă focuri de armă în zona 
inspectoratului iar cei din interior au fost convinşi că vor fi atacați. 
Căpitanul Vlădilă Adrian a menţionat: 

„Eu am primit misiunea ca împreună cu doi militari în termen şi doi 
civili să asigurăm intrarea principală în clădirea inspectoratului şi să 
permitem accesul în clădire numai persoanelor autorizate şi după 
legitimare. Până la căderea întunericului s-au executat focuri de armă 
răzlețe asupra noastră ceea ce crease o stare de tensiune în rândurile 
noastre. 215 

În jurul orelor 20,00 a fost rănit prin impuscare cpt. Serban Dumitru, 
care a precizat: 

„În momentul în care am intrat în clădire şi am pătruns în primul 
hol de la intrare am fost împuşcat din spate, din afară. Eu eram cu fata spre 
holul clădirii şi spatele spre uşă. Geamurile de la uşile de la intrarea 
clădirii erau sparte. 21 

Ofiţerul susține că cei care l-au împuşcat în coapsa dreaptă au tras 
dinspre imobilele situate vis-a-vis de inspectorat, fapt confirmat şi de 
martorul ocular cpt. Vlădilă Adrian: 

„În momentul în care a pătruns în clădire şi a depăşit postul nostru 
de control îndreptându-se spre coridorul interior care era luminat s-a auzit 
un foc de armă şi l-am văzut pe cpt. Serban căzând. Realizând faptul că a 
fost rănit am vrut să-l ajut dar mi-a ordonat să rămân la post, el trăgându- 
se într-un birou alăturat, unde două fete care se aflau în dispozitiv i-au 

acordat primul ajutor. "25 Au existat zvonuri că ofiţerul s-ar fi autoîmpuşcat 
accidental, variantă ce a fost însă infirmată de raportul medico-legal nr. 
2625 din 22.09.1994: 

„Având in vedere topografia şi caracteristicile plăgilor ca şi absența 
factorilor suplimentari ai împuşcării, apreciem că tragerea s-a efectuat 
dinspre înainte si uşor de sus in jos de la distanţă în afara graniţei 
factorilor suplimentari ai împuşcării. Având in vedere aceste aspecte 
apreciem că nu era posibil autoimpuscarea. A necesitat 45 de zile de 
îngrijiri medicale. ”? Din cercetările efectuate, inclusiv reconstituire, a 
rezultat că ofiţerul a fost împuşcat probabil dinspre exterior, fără însă să se 
poată stabili cu exactitate direcţia de tragere. Oricum a fost singura victimă 
din rândul celor care au păzit inspectoratul. 

Au existat însă victime în afara inspectoratului. În dimineaţa zilei de 
24 decembrie 1989, în jurul orelor 9,00, Bancov Francisc, muncitor la 
Industria Lânii — I.L.S.A., se deplasa dinspre locul de muncă spre casa. Era 
îmbrăcat în haine de culoare închisă şi circula pe jos pe lângă bicicleta 
proprie. În timp ce se afla in fata complexului comercial, situat vis-a-vis de 
inspectorat, Bancov Francisc a fost împuşcat mortal cu un singur glonţ. 

În raportul medico-legal nr.1058 din 26.12.1989 sunt consemnate 
următoarele semne de violenţă: 

„I. Dantura arcadei superioare este dislocată în porțiunea 
anterioară cu fractura palatului dur (orificiu de intrare). 

2. Regiunea occipitală paramedian în stânga plagă orificială cu 
marginile răsfrânte care exprimă eschile osoase şi masă cerebrală (orificiu 
de ieşire). "27 

Actul medico-legal a precizat că moartea violentă a victimei s-a 
datorat unei plăgi împuşcate cranio-cerebrale iar tragerea s-a făcut din 
apropiere.””® 

Nu există însă niciun element obiectiv (urme, factori suplimentari ai 
împuşcării etc.) în cuprinsul raportului medico-legal care să susțină tragerea 
din apropiere. Nici în procesul-verbal nr.767/P/1989 din 26.12.1989 
întocmit de procurorii criminalişti, care au examinat cadavrul victimei ca 
neidentificat, nu există elemente în sprijinul acestei variante.?7° 

Martorul ocular Paşcălău Iosif, croitor la o unitate din acel complex 
comercial, a relatat: 

„În data de 24 decembrie 1989 fiind la unitate la orele 9,00-9,30 am 
auzit o împuşcătură şi atunci am mers la uşa de intrare şi am văzut jos pe 
caldarâm un bătrân căzut şi cu sânge prelingându-se. Zgomotul ce l-a 
produs împuşcătura a fost foarte mic şi s-a tras din blocul lateral dreapta, 
care este situat aproximativ la 10-15 metri. În fata erau mai multi oameni si 
în momentul căderii bătrânului toți s-au împrăştiat, doar un tânăr m-a 
rugat să merg să-l aducem sus, dar eu i-am spus să nu coboare deoarece o 
să fie şi el împuşcat, dar el tot a încercat, a coborât câteva trepte şi în 
acelaşi moment a fost trasă o rafalä de peste drum chiar în scările 
complexului iar tânărul a fugit în sus la adăpost. Când am văzut că se 
intensifică tragerea am închis unitatea şi împreună cu femeia de serviciu şi 
cu o fată care se afla la serviciu m-am retras prin spatele complexului si am 
plecat acasă. Nu cunosc când a fost ridicat bătrânul şi nici nu am văzut pe 
cineva să-i ia ceva bătrânului. "2% 

Coroborând poziţia victimei cu leziunile de împuşcare s-a 
concluzionat că s-a tras dinspre inspectoratul M.I. variantă confirmată şi de 
faptul că tot dinspre inspectorat s-a tras asupra tânărului care a vrut să ajute 
victima. În momentul împuşcării afară era ziuă, victima se deplasa la circa 
30 de metri de inspectorat, nu era înarmată, nu a intenționat să se apropie de 
militarii din pază. Cu toate acestea Bancov Francisc a fost considerat 
suspect şi împuşcat mortal. Mai trebuie precizat că nu existau restricţii de 
circulație iar în faţa complexului comercial erau câteva zeci de persoane. 
Legitimatia de serviciu a victimei a fost dusă la poarta fabricii I.L.S.A. de o 
persoană necunoscută, unde a fost găsită de un văr al acestuia. Cei care l-au 
împuşcat pe Bancov Francisc şi-au dat seama de eroarea făcută dar nu au 
raportat evenimentul şi au lăsat victima în stradă de unde a fost ridicată ca 
neidentificată. Mai mult,s-a răspândit zvonul că victima este un terorist care 
s-a sinucis împuşcându-se în gură pentru a nu fi capturat. În 28 decembrie 
1989 mai multe victime neidentificate iniţial au fost înhumate de autorităţile 
militare într-o groapă comună în Cimitirul eroilor din Timişoara. Bancov 
Francisc înhumat în aceleaşi împrejurări a fost îngropat separat fiind 
considerat terorist. Aceste zvonuri l-au determinat probabil pe medicul legist 
să facă aprecierea că s-a tras din apropiere. 

Toman Veronica, fiica victimei a declarat: 

„Am locuit împreună cu soțul şi cu fiica mea şi cu tatăl meu Bancov 
Francisc la adresa mai sus menţionată. Tatăl meu era văduv, mama mea 
fiind decedată din anul 1978. Ultima dată l-am văzut pe tatăl meu în seara 
zilei de 22 decembrie 1989 şi ştiu că dimineaţa în 23.12.1989 a plecat la 

serviciu. De atunci nu l-am mai văzut. 

Vărul meu primar Serbetchi Iosif, care lucrează tot la IL.S.A. 
Timişoara a primit legitimatia de serviciu a tatălui meu de la un cetățean, 
care i-a spus că tatăl meu este mort în zona Complexului comercial de pe 
bulevardul Leontin Sălăjan, vis-a-vis de Inspectoratul M.I. De atunci l-am 
căutat pe tatăl meu in mai multe locuri, spitale, morgă, dar nu l-am găsit, 
până astăzi 15.01.1990 când l-am recunoscut în persoana decedatului 
dezgropat în Cimitirul Eroilor, în colțul Calea Lipovei cu strada Ialomiţa. 
Eu personal nu ştiu ca tatăl meu să fi posedat armă. Până în anul 1981 tatăl 
meu a fost țăran cooperator la Recaş iar de atunci de când ne-am mutat la 
Timişoara, tatăl meu a lucrat până în prezent la I.L.S.A. Timişoara. "%! 

În 2007 la Parchetul Militar Timişoara s-a prezentat un cetăţean care 
a solicitat includerea sa în rândul persoanelor care au participat la 
evenimentele din decembrie 1989. Cu această ocazie a relatat că în acele 
zile a ajutat la paza Inspectoratului M.I., fiind înarmat de militari. A mai 
relatat că într-o dimineaţă, la solicitarea militarilor, a deschis foc cu puşca cu 
lunetă asupra unui bărbat situat în zona Complexului Comercial şi care 
părea suspect. Să fie cel care l-a împuşcat pe Bancov Francisc? Nu există 
suficiente elemente pentru a afirma acest lucru dar se confirmă faptul că cei 
din inspectorat au tras spre civilii de vis-a-vis. 

De o moarte la fel de absurdă a avut parte şi Nemoianu Virgil, 
inginer la Uzinele Mecanice Timişoara. În dimineaţa zilei de 23 decembrie 
1989 acesta se afla la domiciliul bunicii sale situat în Timişoara str. 
Tulnicului, bl. T2, et.1, apartament 8. În jurul orelor 9,00, Nemoianu Virgil 
se afla în camera de zi şi privea pe fereastra dinspre parcarea de pe strada 
Buftea. Această stradă, denumită în prezent Vasile Goldiş, face legătura între 
bulevardul Take Ionescu şi Revoluției, spre clădirea Poştei. 

La un moment dat un glonţ a penetrat geamurile ferestrei şi l-a rănit 
mortal, în cap, pe Nemoianu Virgil. Alertată de zgomot bunica victimei, în 
vârstă de 82 de ani, şi-a găsit nepotul decedat căzut cu faţa în jos în dreptul 
fotoliului pe care fusese aşezat. 

În raportul medico-legal numărul 1049/A din 24.12.1989 sunt 
consemnate, ca semne de violenţă, orificiile de intrare şi de ieşire ale unui 
glonţ: 

„]. plagä cu marginile negricioase orificiala in regiunea 
mandibulară stângă cu diametrul de aproximativ I cm. 

2. plagă cu marginile răsfrânte orificială în regiunea accipitală. 

Concluziile sunt că moartea lui Nemoianu Virgil a fost violentă şi s- 


281 Ibidem, fila 8. 


125 


a datorat unei plägi impuscate cranio-cerebrale iar tragerea s-a efectuat de 
la distanţă cu armă de foc cu glonţ, dinainte înapoi. "2% 

După ce participase la manifestatiile din Piaţa Operei, Nemoianu 
Virgil a rămas la domiciliul bunicii sale pentru a o îngriji, aceasta fiind în 
vârstă şi cardiacă. Marcată de cele întâmplate, bunica victimei a decedat şi 
ea la 24.01.1990. I-a povestit însă fiicei sale, Nemoianu Matilda Valeria, 
medic, despre împrejurările în care a decedat fiul ei. Aceasta a declarat: 

„De la mama am aflat că în dimineaţa precedentă fiul meu s-a 
sculat pe la ora 9,00, a servit micul dejun şi a cerut o cafea. În timp ce era 
în bucătărie pentru a-i pregăti cafeaua, mama a auzit o vâjâitură, l-a strigat 
pe fiul meu dar nu a primit răspuns. L-a găsit în sufragerie căzut în faţa 
geamului într-o poziţie ghemuit cu fata în covor. Era împuşcat în cap, 
respectiv în ochiul stâng. Pe covor era o baltă de sânge. Am observat în 
geamul de la sufragerie două orificii de circa 10-12 mm. "2% 

În momentul când a fost ucis Nemoianu Virgil era căsătorit şi avea 
un fiu în vârstă de 1 an şi 8 luni, care nu a apucat să-şi cunoască tatăl. 

În zona în care a fost împuşcat mortal Nemoianu Virgil au acţionat 
mai multe patrule de militari şi civili înarmaţi care au deschis focul, fără 
nicio somaţie, spre locuri sau persoane care li s-au părut suspecte. Fiind 
zărită la geam probabil că victima le-a părut suspectă astfel că s-a deschis 
focul spre ea. Nu au fost identificaţi cei care au acţionat în zonă. 

Un episod izolat s-a petrecut în noaptea de 22/23 decembrie 1989 pe 
strada Simion Bărnuţiu, unde a fost rănit prin împuşcare Ghent loan. Acesta 
a relatat: 

„În noaptea de 22/23 decembrie 1989, în jurul orelor 2,30 împreună 
cu cumnatul meu Pecuş Dumitru am ieşit spre str. Simion Bărnuţiu să vedem 
ce se întâmplă. Am stat în pasajul de la parterul blocului cu 8 etaje situat 
vis-a-vis de Întreprinderea Modern Timişoara, fiind ascuns după un stâlp de 
susținere. De acolo am observat mai multe tancuri şi T.A.B.-uri ale armatei 
care veneau dinspre centru spre Calea Lugojului. Nu am observat ca din 
tancuri sau T.A.B.-uri să se fi tras în orice caz nu în direcția noastră. După 
ce au trecut aceste autovehicule, la un moment dat am simţit că sunt 
împuşcat din spate în hemitoracele posterior drept cu 2 gloanţe şi cu un 
glonț în piciorul stâng, sub genunchi. Am fost ajutat de cumnatul meu şi dus 
până în fata blocului, de unde cu un autoturism particular am fost adus la 
Spitalul V. Babeş, unde am fost operat şi mi s-a extras un glonţ din umărul 
drept, celelalte două gloanţe ieşind din corp. Având în vedere poziţia în care 

mă aflam cred că am fost împuşcat din blocurile din spatele meu, blocuri cu 
4 etaje, cam de la nivelul 1 sau 2. Am văzut pe radiografie glontele extras şi 
am văzut că avea calibru redus şi puţin ascuţit. Personal nu am văzut cine 
m-a împuşcat şi nici înainte sau după ce am fost rănit nu am văzut teroristi 
sau alte persoane care să fi deschis focul împotriva populaţiei. "2% Ghent 
Ioan a suferit leziuni ce au necesitat mai multe luni de îngrijiri medicale. 


Bulevardul Revoluţiei 


În primele zile de după căderea lui Ceauşescu s-a răspândit zvonul 
că în Parcul Poporului sunt ascunşi terorişti chiar în adăposturi subterane. Pe 
baza acestor informaţii neverificate în zonă au acţionat mai multi militari şi 
civili înarmaţi, care au deschis focul spre personale considerate suspecte. În 
aceste împrejurări a fost rănit Kiss Sandor în dimineaţa zilei de 23 
decembrie 1989, în jurul orelor 10,30. Acesta a sărit gardul şi a intrat în 
parc, curios să vadă ce se întâmplă, dar a nimerit într-un schimb de focuri. 

„La un moment dat dinspre direcţia Uzinei electrice s-au auzit mai 
multe focuri de armă automată şi în aceste împrejurări eu m-am ascuns 
după un copac. Am stat după copac circa 10 minute, am strigat către 
mulțimea adunată să se îndepărteze că se trage asupra noastră. În timp ce 
mă îndepărtam spre ieşirea din parc am fost împuşcat în piciorul drept. Am 
fost la Spitalul dermato-venerice, unde mi s-a acordat asitenţă 
medicală. '*% Nu au fost identificaţi cei care l-au rănit uşor pe Kiss Samdor. 

La colţul bulevardului Revoluţiei cu fosta stradă Narciselor, 
actualmente Martir Bânciu Leontina, se află imobilul cu numărul 26, unde la 
etajul 1 în apartamentul numărul 6 locuieşte familia Palcău. Dormitorul 
apartamentului are cele două ferestre orientate spre Canalul Bega şi Parcul 
Poporului. În 24.12.1989, la orele 9,30, un glonţ a pătruns prin fereastra din 
dreapta şi după ce a penetrat ruloul de lemn şi geamurile duble a rănit-o pe 
Palcău Adriana în abdomen. 

Cu ocazia cercetărilor la faţa locului s-a constatat că s-a tras dinspre 
Parcul Poporului, pe latura cuprinsă între Podul Decebal şi sensul giratoriu 
de la capătul străzii Pestalozzi. Totodată s-a stabilit că s-a tras de la nivelul 
solului pentru că traiectoria glontului a fost ascendenta.”*° 

În raportul medico-legal numărul 789 din 26.03.1991 se precizează 
că victima a suferit o plagă împuşcată abdominală transfixiantă, care i-a pus 

viata în primejdie şi a necesitat 65 de zile de îngrijiri medicale.% 


Palcău Adriana a declarat: 

„Cel care m-a împuşcat sunt convinsă că a făcut-o premeditat şi a 
tintit locul respectiv. După aprecierea mea, glontul a venit dinspre Canalul 
Bega a pătruns prin geam, prin mine, a lovit oglinda la nivelul capului. 
Orificiul de intrare al glontului a fost situat mult mai jos decăt cel de ieşire. 
Geamul exterior prezintă şi la ora actuală orificiul de pătrundere al 
glontului. Glontul l-am predat lt.col. Ciubotă la Spitalul judeţean, unde din 
câte îmi amintesc acesta este cu ancheta. 

Am afirmat că fintirea mea a fost premeditata pentru că în momentul 
declanşării focului şi a pătrunderii glontului prin fereastră, locatarii 
apartamentului de la nivelul superior se aflau la geam şi priveau pe 
Canalul Bega. Aceşti vecini spuneau că au auzit împuşcătura şi în momentul 
izbirii geamului S-au trântit în interiorul apartamentului lor. "958 

Nu au fost identificaţi cei care au deschis focul spre apartamentul 
victimei. 


Calea Aradului 


Din ordinul comandantului Diviziei mecanizate Timişoara, unităţile 
subordonate au executat pe lângă paza propriilor cazărmi şi paza unor 
obiective importante din oraş. Astfel, unităţilor militare 01008 şi 01276, 
ambele din Timişoara, le-a revenit sarcina de a păzi stațiile PECO de pe raza 
municipiului. 

În registrul istoric al U.M. 01276 este consemnat: 

„În perioada 23.12.1989 orele 8,00 la 24.12.1989 orele 12,00 
divizionul a primit misiunea ca în colaborare cu U.M. 01008 să execute 
paza şi apărarea unor obiective economice din Municipiul Timişoara, 
astfel: 

a) la Staţia PECO din str. Tudor Vladimirescu 1 ofițer cu 4 militari 
în termen, 

b) la Staţia PECO din Zona Abator, 1 ofițer cu 4 militari în termen; 

c) la Staţia PECO din Calea Sagului, 1 ofițer de la U.M. 01008 şi 4 
militari în termen de la U.M. 01276 Timisoara; 

d) la Stația PECO din Calea Aradului, 1 ofițer de la U.M. 01008 şi 4 
militari în termen de la U.M. 01276; 

e) la Stația PECO din Zona Pădurea Verde, 1 ofițer de la U.M. 


287 Ibidem, fila 181. 
288 Thidem, fila 182. 

01008 şi 4 militari în termen de la U.M. 01276; 

f) la Staţia PECOTIM, 1 ofițer de la U.M. 01008 şi 4 militari in 
termen de la U.M. 01276. 

Pentru îndeplinirea misiunii de pază şi apărare a obiectivelor de mai 
sus s-au consumat 1745 cartuşe pentru pistol-mitralieră. "2 

Maior Istrate loan din U.M. 01008 Timişoara a declarat: 

„În perioada 22-26.12.1989, din ordin, eu am asigurat coordonarea 
activității echipelor de pază şi apărare, asigurând schimbul militarilor şi 
aprovizionarea cu hrană. În perioada 22-24.12.1989 la Staţia PECO de pe 
Calea Aradului, echipa de apărare a fost comandată de locotenent Fota 
Nelu, din aceeaşi unitate cu mine. În echipa ofițerului erau circa 4-5 
militari în termen. Cei din echipa de pază erau înarmaţi şi aveau muniție. 
Ofițerul era înarmat dar nu pot preciza dacă avea pistol sau pistol- 
mitralieră. Această echipă am instalat-o în 22.12.1989 până la prânz, iar în 
23.12.1989 tot dimineaţa am trecut şi am lăsat hrană militarilor. În ziua de 
24.12.1989, între orele 9,00-11,00 am ajuns la Staţia PECO de pe Calea 
Aradului pentru a schimba echipa condusă de locotenent Fota cu o altă 
echipă condusă de plutonier major Tănăsie Dumitru. În momentul sosirii 
mele, în staţie se afla numai echipa It. Fota şi alţi civili, printre care 
angajaţii PECO. La acea oră nu am văzut alti militari în staţia 
respectivă. °° 

În dimineaţa zilei de 24 decembrie 1989, familia Jubea, sot, soţie si 
fiu, se afla în bucătăria apartamentului numărul 28 de la etajul VII al 
blocului de pe Calea Aradului nr.15. Fereastra şi balconul aferent bucătăriei 
erau orientate spre Staţia PECO, unde se află în prezent Centrul financiar 
bancar. În acea dimineaţă, la fel ca şi în zilele anterioare, se executa foc în 
zonă în special spre un bloc nou în construcţie, la parterul căruia se află în 
prezent magazinul ,MOTUL” şi spre o staţie de betoane. 

În jurul orelor 9,30, când a intenţionat să iasă pe balcon pentru a lua 
alimente, Jubea Andrei a fost împuşcat în braţul drept iar glontul l-a rănit 
apoi grav pe fiul său Jubea Dan-Andrei în regiunea gâtului. Amândoi au fost 
transportaţi de urgenţă la Spitalul Clinicile Noi dar pentru Jubea Dan- 
Andrei, student în vârstă de 21 de ani, nu s-a mai putut face nimic, s-a 
constatat doar decesul. 

Raportul medico-legal nr.1052/A din 25.12.1989 a consemnat ca 
semne de violenţă orificiul de intrare şi de ieşire a glontelui: 

, 1. pe fata laterală a gâtului o plaga de formă rotundă de 0,8 cm cu 


289 Dosar nr.308/P/2000, vol. XVIII, fila 262. 
2% Dosar nr.308/P/2000, vol.XI, fila 59. 

lipsă de ţesut şi înconjurată de un inel de pergamentare. 

2. latero-spinal stâng în dreptul apofizei a 6-a plagă neregulată de 
2/2 cm prin care herniază mase musculare. "79! 

S-a concluzionat că moartea lui Jubea Dan-Andrei s-a datorat plăgii 
împuşcate carotidiene stângi şi că tragerea s-a făcut de la distanță. 

Jubea Andrei tatăl a suferit plagă împuşcată braţ drept cu fractură 
cominutivă de humerus, leziune ce a necesitat initial 65 de zile de îngrijiri 
medicale, potrivit raportului medico-legal nr.1459 din 06.06.1990. Ulterior 
victima a rămas cu infirmitate permanentä.?°? 

Jubea Andrei a declarat: 

„N-am apucat să deschid uşa de la balcon când am auzit un foc de 
armă şi am fost împuşcat în braţul drept, m-am retras din fata geamului si 
am observat că fiul meu era căzut jos şi împuşcat în gât, în partea stângă. 
Am fost transportaţi la Spitalul clinic nr.2 iar după aproximativ o oră fiul 
meu a decedat pe masa de operaţie. Nu ştiu exact de unde s-a tras însă 
bănuiesc dinspre Poligrafie sau probabil dinspre pasajul de cale ferată. "5 

În 01.04.1991 s-a efectuat un experiment judiciar pentru a se stabili 
locul de unde s-a executat foc iar în procesul-verbal s-a consemnat: 

„Din bucătăria apartamentului, printr-o uşă dublă de lemn cu geam 
de sticlă, se face accesul pe balcon, cu o altă uşă de plasă de sârmă. În 
marginea uşii de lemn şi în plasa de sârmă se constată existenţa unui 
orificiu de intrare al glontului cu diametru de aproximativ 0,8 centimetri. 
Făcând vizarea prin orificiul din uşă şi cel din plasa de sârmă, se constată 
că traseul glontului este descendent. Vizând în continuare, se constată că 
locul de unde s-a efectuat tragerea este situat la colțul platformei de beton a 
staţiei PECO de pe Calea Aradului din Timişoara. Vizarea s-a făcut cu uşa 
din plasă de sârmă întredeschisă, asa cum a fost în ziua de 24.12.1989. "24 

Comandantul dispozitivului de pază de la stația PECO, It. Fota 
Nelu-lon a declarat: 

„Prima dată s-a deschis focul de către noi în dimineaţa zilei de 
24.12.1989, în jurul orelor 8,30, ca ripostă, la focul tras înspre noi de la 
etajele superioare ale unui bloc aflat în construcţie la acea dată, la parterul 
căruia se află se află în prezent magazinul ,, Motul”. Am sesizat mişcare la 
etajele superioare ale blocului menţionat dar nu am observat vreo persoană 
şi mai arăt că în timp cât s-a deschis focul spre noi, gloantele ricosau in 
asfalt, înspre Stația PECO. Nu-mi mai amintesc numele celor 3 militari care 


21 Ibidem, fila 19. 
292 Ibidem, fila 33. 
2% Ibidem, fila 22. 
2% Ibidem, fila 3. 

erau împreună cu mine, iar soldatul Fulga la acea oră era deja plecat. 
Precizez că atât eu cât şi militarii am deschis focul doar spre blocul 
menționat, nu şi in alte direcţii şi nici înspre blocul turn situat vis-a-vis pe 
Calea Aradului. După ce s-a deschis focul în zonă, am sesizat venirea unui 
locotenent, în uniformă M.Ap.N. cu petite de culoare neagră care si el ne-a 
ajutat deschizând focul spre acelaşi bloc aflat în construcţie. Tot atunci mai 
retin că am văzut un subofițer, tot militar, respectiv M.Ap.N. care retin că 
era cu 2 militari. Şi aceştia au deschis focul tot spre blocul aflat în 
construcție. De fapt, eu am crezut initial, că ofițerul, subofiterul şi militarii 
au venit împreună. Azi, cu ocazia audierii, recunosc că locotenentul cu 
petite negre de atunci, ca fiind It.maj. Robescu Viorel, despre care ulterior 
am aflat că este ofițer la U.M. 01926 Timişoara. Cu privire la It.maj. 
Robescu arăt că acesta a fost lângă mine, în partea dreaptă a staţiei Peco, 
cum stai cu fata spre Calea Aradului, şi amândoi am deschis focul spre 
aceiaşi direcţie, motiv pentru care pot preciza cu certitudine că acesta nu a 
tras înspre alte direcţii. În legătură cu subofiterul şi cei doi militari nu pot 
să afirm cu certitudine, dacă au tras sau nu, în alte direcţii. "5 

Locotenentul major Robescu Viorel a confirmat prezenţa 
subofiterului în staţia Peco: 

„În afara civililor, în stația Peco, pe latura din dreapta, cum priveşti 
spre Calea Aradului, am observat un grup de militari, format dintr-un tânăr 
ofițer, un subofițer mai în vârstă şi doi militari în termen care ripostau foc 
cu foc spre blocul aflat în construcţie. "2% 

Deschiderea focului de către militarii din stația Peco a fost relatată 
şi de martorul ocular Siacovici Stefan: 

, Mai precizez că înainte de a pleca la verificarea celor două blocuri 
am văzut pe cei 3 militari din spatele staţiei Peco deschizând focul spre 
Calea Aradului. Alţi doi militari, care erau lângă pompe, trăgeau spre staţia 
de betoane şi spre blocul nou în construcţie. 

După ce am revenit la Staţia Peco, în prezenţa mea, militarii nu au 
vorbit nimic despre împuşcarea celor doi din blocul de pe Calea Aradului 
pp IS MEL 

După împuşcarea celor doi, mai multi militari şi civili înarmaţi au 
perchezitionat apartamentele, inclusiv cel al victimelor, încercând să 
recupereze gloantele. Fiat Cornelia, vecina victimelor a declarat: 

„Militarul avea cască metalică pe cap si la fel avea unul dintre 


2% Ibidem, filele 62, 63. 
2% Ibidem, filele 65, 66. 
27 Ibidem, filele 34-36. 

civili. Au solicitat să perchezitioneze apartamentul familiei Jubea şi eu le- 
am deschis să se uite, deoarece cheia se afla la mine, o luasem de la 
doamna Jubea ca să se liniştească. Cei care au făcut perchezitie nu au 
găsit nimic în apartament şi la un moment dat mi-au cerut gloantele, dar eu 
le-am spus că nu am găsit nici un glonţ. "28 

Alt vecin, Zvâncă Constantin, a menţionat: 

„Mai multi din acei tineri şi doi militari au început să facă control 
în bloc. Dintre civili o parte spuneau că au împuşcat un terorist dar eu le- 
am spus că au greşit si au împuşcat un om nevinovat. Cei doi militari erau 
speriaţi. "9 

Este evident că spre apartamentul familiei Jubea au tras militarii din 
Staţia Peco. În absenţa glontului nu a putut fi identificată arma cu care s-a 
tras şi implicit nici autorul. Nu a fost identificat nici subofiterul care potrivit 
documentelor militare nu apare ca prezent în acel loc. 

Un episod bizar s-a petrecut în incinta Uzinelor textile Timişoara în 
dimineaţa zilei de 25 decembrie 1989. În jurul orelor 11,00, Flueran 
Steliana, muncitoare la secţia tesätorie, aflată într-un grup de persoane, se 
deplasa printre hale spre aleea principală care duce spre poarta de acces de 
pe Calea Aradului. La un moment dat a fost împuşcată în torace şi abdomen 
din faţă de la distanţă. În aceeaşi dupăamiază a decedat la Spitalul V. Babeş 
din Timişoara. 

Potrivit raportului medico-legal numărul 1062/A din 25.12.1989, 
victima a prezentat plagă toraco-abdominală prin armă de foc dar nu s-au 
putut face precizări cu privire la calibrul glontelui si la direcţie.*% 

Flueran Paul, fiul victimei a declarat: 

„La acea dată lucram toată familia la Uzinele textile Timişoara, 
respectiv mama Flueran Steliana, tata Flueran Ion si eu. În ziua de 
25.12.1989 am venit la fabrică. Pe la orele 10,00 dimineaţa ştiu că şeful de 
secție a aprobat să plecăm acasă care doream. Toată secţia a plecat. Pe 
calea de acces spre poartă, între hale, eram mai multe persoane, între care 
şi noi. Eu eram mai în fata cu câţiva paşi de mama. La un moment dat am 
auzit o şuierătură pe la urechea stângă. Am întors capul şi în acel moment 
mama a spus: am fost lovită, şi atunci mi-am dat seama că a fost împuşcată 
undeva în piept. Nu am auzit zgomot de armă. Glontul a venit din faţă. "50 

Faţă de locul şi poziţia în care s-a aflat victima s-a presupus că s-a 
tras de la înălțime. Ing. Vornicu Mihai a menţionat: 


28 Ibidem, fila 37. 

2% Ibidem, fila 36. 

3% Dosar nr.308/P/2000, vol.V fila 2. 
301 Thidem, fila 8. 

„Precizez că în incinta perimetrului fabricii este un turn de apă, 
construcție cu cea mai înaltă înălțime. Acest turn de apă era păzit în ziua 
respectivă, dar nu-mi amintesc de cine, armata sau gărzile patriotice. °° 

Oricum nu s-a putut stabili cu certitudine dacă s-a tras din acel turn 
sau de pe clădiri. Nu au fost identificaţi cei care au deschis focul. 

Tot în dimineaţa zilei de 25 decembrie 1989, pe Calea Aradului din 
Timişoara a fost rănit prin împuşcare Băran Georgian. Fiind subofițer în 
rezervă, în perioada 23-25 decembrie, a participat împreună cu foştii săi 
colegi de la U.M. 01185 Timişoara la mai multe operaţiuni militare de pe 
raza oraşului. Într-o primă declaraţie, dată în ianuarie 1990, Băran Georgian 
a relatat împrejurările în care a fost împuşcat: 

„Din 23 decembrie 1989 am participat cu unităţile de armată, 
respectiv cu T.A.B.-ul condus de plutonier Diaconu de la U.M. 01185, cu 
care am fost coleg de muncă, la prinderea teroriștilor în Timişoara. 

În ziua de 25 decembrie 1989, în jurul orelor 11,00 ni s-au semnalat 
doi teroriști vis-a-vis de I. T:T. Calea Aradului într-un bloc în construcție. 
Ne-am deplasat cu T.A.B.-ul acolo. Civilii au spus că cei doi teroriști au 
coborât în subsol, unul fiind rănit. Eram înarmat, am coborât din T.A.B. Am 
somat prin voce să se predea. Nu era nimeni, n-a răspuns nimeni. În timp ce 
verificam s-a tras asupra mea din cabina macaralei turn. Am ripostat 
trăgând cu pistolul mitralieră. S-a tras asupra macaralei şi de pe TA.B. Am 
urcat pe macara pentru a ajunge la cabină, fiind convins că cel din cabină 
este mort. Ajungând sub cabină teroristul a tras asupra mea, cred că erau 
gloanțe dum-dum, mi-a lovit mâna dreaptă, piciorul drept, schijele m-au 
atins la faţă şi mâna stângă, una mi-a trecut razant prin apropierea zonei 
rinichilor. Militarii au acoperit cu foc, trăgând în cabina macaralei până 
am coborât si am fost dus la spital. "5 

În raportul medico-legal colectiv se menţionează că Băran Georgian 
a prezentat plagă împuşcată gamba stângă şi braţul drept, leziuni ce au 
necesitat 25 de zile de îngrijiri medicale. S-a precizat că tragerea s-a făcut de 
la distanta.”>™ 

Deşi existau elemente că Băran Georgian a fost rănit de militarii care 
îl însoțeau, acesta a susținut constant că a fost împuşcat de persoane 
necunoscute, probabil terorişti. 

După 5 ani de la evenimente, în 21.01.1994, Baran Georgian a 
decedat, moartea fiind patologică şi datorându-se unui infarct miocardic. 


302 Ibidem, fila 4. 
303 Dosar nr.6/1990, vol. IV fila 145. 
304 Raport medico-legal colectiv, poziția 36. 

Soţia sa a predat asociaţiei de revoluționari o scrisoare adresată de soţul ei 
lui Ion Cristoiu la 21.06.1993 şi neexpediată. Baran Georgian recunoaşte 
practic că a ştiut de la început autorul rănirii sale. Am să redau în întregime 
conţinutul acestei scrisori: 

„Mă numesc Băran Georgian, sunt timişorean şi locuiesc pe Calea 
Torontalului nr. 25A sc.C ap.2. Sunt posesor al certificatului de luptător cu 
numărul 994, fiind rănit în revoluţie. Prin intermediul cotidianului dvs. aş 
dori să pun o întrebare Comisiei pentru aplicarea Legii nr42 şi d-lui 
preşedinte Ion Iliescu: 

În data de 22 decembrie 1989 TVR a început să transmită Revoluţia 
in direct. Se ştia bine in acea vreme că T.V.R. transmitea între orele 20,00- 
22,00. În majoritatea judeţelor ţării s-a aflat de revoluţie abia în seara zilei 
de 22 decembrie, ori la acea oră sforile erau trase. D-l Ion Iliescu, în mod 
conştient, a transmis pe postul de televiziune (seara)mesajul în care solicita 
grevă generală pe tot parcursul României. Si acum întrebarea: 

Pe ce criterii şi din ce motive, în acele judeţe s-au eliberat certificate 
de luptător cu merite deosebite, poate chiar mai multe decât în Timişoara, 
unde, practic s-a răbdat sub gloanţe şi teroare 7 zile, până când a început 
Bucureştiul şi încă 4 zile după aceea. 

Inclusiv eu, initial, am primit certificat de rănit în legătură cu 
evenimentele din Decembrie 1989, certificat care practic nu-mi conferea 
nici un drept, dar pentru faptul că nu am ieşit în stradă pentru drepturi, timp 
de un an am tăcut. Abia la intervenţia colegilor care mi-au cunoscut 
activitatea şi a d-lui procuror Bălan, care avea dosarul meu şi-mi cunoştea 
aportul la evenimente am solicitat schimbarea certificatului. Si l-am primit 
pe cel de luptător, dar nu am beneficiat de nici un drept care mi-l conferă 
certificatul, deoarece s-au epuizat resursele şi de spaţii comerciale şi de 
teren agricol şi numerele de telefon. S-au terminat pentru mine. 

Sunt invalid de gradul II (pensionat), două infarcturi, cu 
recomandări de imobilizare la pat, iar la solicitarea montării unui post 
telefonic mi s-a cerut să-mi schimb domiciliul. Am făcut şi acest lucru, am 
făcut un schimb dezavantajos de locuinţă doar pentru a avea telefon dar tot 
nu-l am. 

Mai presus de toate, cei care au tras în noi au avantaje, iar noi 
suferinzii avem hârtii, după care am alergat mult. Personal îmi cunosc 
agresorul, acel criminal odios care a vrut să mă scoată din circulaţie. 
Norocul meu este că s-a dovedit un slab trăgător. Dar asta nu i-a împiedicat 
pe superiorii lui să-l avanseze în grad. 

Recunosc că sunt un laş, că peste tot (proces, procuratură) am 
declarat că nu ştiu cine a tras în mine. Dar cum puteam recunoaşte, când 

asasinul este liber. înarmat şi avansat? 

Inclusiv prietenul meu care se afla lângă asasin, nu are curajul să 
vorbească deoarece a fost ameninţat şi el cu familia lui. 

Dar de acum mi-e indiferent. Oricum, la gravitatea sănătăţii mele un 
glonț este binevenit. (Dar să-mi fie adresat mie, nu membrilor familiei). 

Si ca un Sfat! Să se retragă toate certificatele de luptător sau să se 
declare nule, să se facă altele, cu altă prezentare şi să se dea celor ce le 
merită. Este singura soluţie, astfel impostorii, ,,teroristii” şi asasinii sunt 
alături, ținându-se de mână cu victimele. ” 


Poligrafia 


Întreprinderea poligrafică a fost considerată un obiectiv important 
atât înainte cât şi după 22 decembrie 1989, fiind păzită de forţe militare 
înarmate. În perioada 22-27.12.1989 paza a fost asigurată de un detaşament 
de la U.M. 01145 Timişoara, format din 22 de militari în termen şi condus 
de locotenent major Andreoiu Ilie şi căpitan Poşuş Teodor. Aşa cum rezultă 
din jurnalul de luptă al unităţii, militarii au fost înarmaţi şi au consumat 
munitie.°05 

Comandantul dispozitivului de pază, It.maj. Andreoiu Ilie a ordonat 
ca o parte din militari sub comanda cpt. Poşuş Teodor să execute paza la 
nivelul solului iar el împreună cu o grupă de militari s-a amplasat la etajul 
III al clădirii. 

În noaptea de 22/23 decembrie 1989 au început să sosească primele 
ajutoare aduse din străinătate. Autoturismele ce transportau astfel de bunuri 
au circulat şi prin faţa Poligrafiei Timişoara. Militarii din dispozitivul de 
pază au considerat suspecte aceste autoturisme mai ales că în oraş au 
început să fie auzite împuşcături şi se primeau telefoane cu ştiri alarmante. 
Deşi nu s-a deschis focul spre poligrafie, cei din interior au avut impresia că 
vor fi atacați. Zvonurile privind apariția unor teroristi au mărit tensiunea 
celor din dispozitivul de pază. S-au solicitat întăriri şi a mai fost trimis un 
pluton de militari de la unitatea din Vânju Mare, care a dublat posturile de 
pază existente. Pe acest fond, fără nicio justificare, It.maj. Andreoiu Ilie a 
deschis focul în mod repetat spre autoturisme şi persoane care treceau prin 
fata poligrafiei şi pe care le-a considerat suspecte. Un prim episod s-a 
petrecut în jurul orelor 24,00, când ofiţerul a tras cu pistolul mitralieră al 
unui subaltern spre un autoturism care circula cu farurile stinse pe Calea 
Aradului şi care i s-a părut suspect. Autoturismul a rămas blocat într-un 


3% Dosar nr.308/P/2000, vol.IV. filele 163, 164. 


135 


stâlp, iar şoferul care nu a fost rănit a fugit de la fata locului. Al doilea 
moment s-a petrecut in jurul orelor 1,00, când It.maj. Andreoiu Ilie a 
observat două persoane care se deplasau pe jos, pe trotuar spre viaductul de 
cale ferată din apropiere. Aceştia erau doi medici, respectiv dr. Drăgoi Mihai 
şi dr. Petrică Mircea şi se deplasau spre Spitalul Clinicile Noi având asupra 
lor o trusă de prim ajutor. Ofiţerul i-a considerat suspecți şi a avut impresia 
că vor să mineze viaductul de cale ferată. A deschis focul tot de la nivelul 
etajului III şi l-a rănit grav pe dr. Drăgoi Mihai. Acesta a suferit plagă 
împuşcată cu fractură cominutivă în treimea medie a gambei stângi, leziune 
ce a necesitat 3-4 luni de îngrijiri medicale.*% 

Drăgoi Mihai, încadrat ulterior în gradul II de invaliditate, a relatat: 

„Mergând pe trotuar, prin fata Poligrafiei am fost întâmpinați in 
dreptul porţii de o rafala de mitralieră. Până atunci în zonă nu s-au auzit 
focuri de armă. Ne-am refugiat sub nişte conducte, am aşteptat vreo 10 
minute, nu am văzut pe nimeni în Zonă, nu ne-a somat nimeni, aşa că eu am 
vrut Să mă refugiez în spatele piciorului de beton al viaductului de cale 
ferată (distanţă 5-6 metri), moment în care am fost împuşcat în alergare în 
gamba piciorului stâng, ajungând totuşi la adăpostul viaductului. ”* Cu 
ajutorul colegului victima a ajuns la Spitalul Clinicile Noi, unde a fost 
internată şi operată. 

După circa 15 minute prin fata Poligrafiei a trecut Simion Ion, care 
ajutase la descărcarea unor ajutoare pe Calea Aradului şi se deplasa spre 
centrul oraşului. Când a ajuns lângă viaduct, Simion Ion a observat o cutie 
de medicamente căzută pe mijlocul trotuarului şi când s-a aplecat spre ea s-a 
deschis focul. Cu aceeaşi armă şi din acelaşi loc, ofiţerul l-a împuşcat pe 
Simion Ion deoarece i s-a părut că acesta doreşte să arunce în aer viaductul 
sau conductele de termoficare. Simion Ion a fost rănit grav şi a prezentat 
plagă împuşcată abdominală cu explozie de intestin subțire, ce a necesitat 70 
de zile de îngrijiri medicale." 

Victima a detaliat împrejurările în care a fost împuşcată: 

„Când am ajuns în faţă la Poligrafie, aproape de viaduct, am fost 
împuşcat în abdomen cu un cartus exploziv, am căzut jos şi m-am târât pe 
jos până după calea ferată şi Parcul Botanic, după care am plecat cu matele 
în mână pe jos până la Spitalul militar, unde m-au primit şi m-au operat 
imediat. '*% 

Ultimul episod s-a petrecut în jurul orelor 1,30-2,00. Şeitan loan şi o 

altă persoană, care ajutaseră la descărcat ajutoare, s-au deplasat pe jos prin 
fata Poligrafiei, spre centrul oraşului. Când au ajuns lângă cutia cu 
medicamente şi Şeitan s-a aplecat să vadă despre ce este vorba, ofiţerul a 
deschis focul spre ei, cu aceeaşi motivaţie. A fost rănit doar Seitan loan care 
a prezentat plagă împuşcată transfixiantă cotul stâng cu fractură cominutivă 
de olecran şi fractură cominutivă radius stâng, leziuni ce au necesitat 70 de 
zile de îngrijiri medicale.*!0 Ulterior a fost încadrat în gradul II de 
invaliditate. Victima a relatat: 

„În jurul orelor 2,00 in 23 decembrie 1989 am ajuns în fata 
Poligrafiei. Înainte de viaduct vis-a-vis de Poligrafie, în mijlocul străzii era 
răsturnată o ladă cu medicamente. M-am aplecat să o ridic, moment în care 
dinspre rambleul de cale ferată s-a tras asupra mea. Am simţit că sunt lovit 
sub bărbie şi am luat-o la fugă ajungând la gardul Grădinii Botanice, m-am 
aruncat la pământ, moment când am simţit că Sunt rănit şi la braţul 
stâng. 11 

Lt.maj. Andreoiu Ilie a recunoscut săvârşirea faptelor însă a susţinut 
că a fost în eroare atunci când a acţionat. Apărările sale au fost înlăturate de 
organele judiciare care au constatat că victimele şi persoanele care le-au 
însoţit nu au fost înarmate şi nu au desfăşurat activităţi suspecte. De 
asemenea nu a existat o interdicție de deplasare pe timp de noapte prin faţa 
Poligrafiei şi de altfel nicio persoană nu a fost somată de militarii din 
poligrafie. Victimele nici nu ştiau de prezența militarilor, deplasându-se 
liniştite pe trotuarul iluminat public. Potrivit jurnalului de luptă al unității, 
ofițerul a avut în pază doar poligrafia nu şi zonele limitrofe. De asemenea 
nu a respectat normele privind uzul de armă în vigoare la acea dată. Astfel 
nu a somat prin voce sau foc de armă persoanele considerate suspecte, ci a 
deschis focul direct spre acestea. Nu a ordonat în acest sens nici militarilor 
aflaţi la sol. Nu a luat măsuri de reţinere a suspectilor şi nici de recuperare a 
cutiei, în care credea că este explozibil. Această cutie a fost luată de trecători 
în dimineaţa zilei de 23.12.1989. Locotenentul major Andreoiu Ilie a fost 
trimis în judecată pentru 4 infracţiuni de tentativă de omor şi tentativă de 
omor deosebit de grav prin rechizitoriul nr.88/P/1998 din 15.12.1998 al 
Parchetului Militar Teritorial Bucureşti, urmărirea penală fiind efectuată de 
un procuror militar delegat din Timişoara. Ofiţerul căruia i s-au reţinut 
circumstanţe atenuante, inclusiv discernământul uşor diminuat, a fost 
condamnat la o pedeapsă de 4 ani închisoare, pedeapsă ce a rămas definitivă 
prin Decizia nr.1093 din 01.03.2011 a Curţii Supreme de Justiţie, Secţia 

penală. 

În seara zilei de 23 decembrie 1989 între viaductul de cale ferată de 
la Poligrafie şi Piaţa Mărăşti a fost rănit grav soldatul Popa Florin, militar în 
termen la unitatea de grăniceri, 02819 Timişoara. Acesta a relatat 
împrejurările în care a fost împuşcat: 

„În data de 23 decembrie, în jurul orelor 22,00 eram de pază 
împreună cu încă 3 gradati şi un plutonier la antenele TV. din Calea 
Aradului când am aflat că se trage în Piaţa Mărăşti, motiv pentru care am 
venit toţi în ajutorul militarilor de aici. Când am trecut de viaduct, între 
magazinul de piese auto şi viaduct au început să tragă asupra noastră. 
Eram pe la mijlocul distanței când din blocul turn din mijloc din fata 
A.C.R.-ului S-a tras asupra noastră eu fiind lovit în piciorul stâng deasupra 
genunchiului. În urma acestui fapt piciorul mi-a fost amputat deasupra 
genunchiului. "512 

Popa Florin a suferit plagă împuşcată coapsa stângă şi s-a efectuat 
amputatie înaltă de coapsă stângă, fapt ce constituie infirmitate 
permanentă."!5 Nu au fost identificaţi cei care l-au împuşcat pe militar dar în 
spatele blocurilor turn de pe partea stângă era o latură a cazărmii Oituz iar 
militarii din interior nu au ştiut de inițiativa grupului din care a făcut parte şi 
victima. 

Vis-a-vis de Poligrafie, la circa 200 de metri în interiorul străzii 
Demetriade, se afla, ca şi în prezent, clădirea Statiei Radio T.V. Timişoara. O 
latură a clădirii este orientată spre Poligrafie iar cealaltă spre Trustul de 
construcţii, fosta Antrepriză 4. În 25 decembrie în jurul orelor 10,00, 
Kelemen Gheorghe Iosif angajat al stației a intrat într-un laborator de la 
etajul 1, care avea fereastra orientată spre Calea Aradului. A fost împuşcat în 
frunte în partea dreaptă de un glonţ tras din exterior şi care a penetrat 
geamul ferestrei. Deşi a fost transportat de urgenţă la spital şi operat nu a 
supravetuit, decesul survenind în aceeaşi zi. Din raportul medico-legal 
nr.1073/A din 26.12.1989 rezultă că moartea a fost violentă şi s-a datorat 
plăgii împuşcate craniene.*!* La cercetarea la fata locului, având în vedere 
orificiul din geam şi urma de glonţ de pe peretele opus, s-a concluzionat că 
traiectoria proiectilului a fost relativ orizontală şi totodată că s-a putut trage 
dinspre Poligrafie sau rambleul de cale ferată.'15 Martorii oculari ai 
împuşcăturii victimei au fost colegii de serviciu Ighişan Stefan-Sabin şi 
Lepşaru Gheorghe. Redăm o parte din declaraţiile celui din urmă: 

„În data de 25.12.1989 orele 10,00 mă aflam în birou iar în birou a 
intrat Kelemen Gheorghe, usa fiind deschisă. Imediat ce a intrat am auzit o 
pocnitură la geam, geam care se află spre Poligrafie, după care colegul 
meu a căzut pe spate şi horcăia. Ne-am târât împreună cu Ighişan Ştefan 
spre el şi am constatat că era împuşcat în frunte. L-am ridicat şi l-am 
transportat la Clinicile Noi, unde a decedat. În această parte a clădirii nu s- 
a mai tras nici un foc, fiind complet linişte, agitaţie fiind în cealaltă parte a 
clădirii spre Trustul de construcţii. 
Nici în acest caz nu au fost identificaţi autorii împuşcării victimei. 


Calea Lipovei 


Şi pe Calea Lipovei au avut loc evenimente tragice care s-au soldat 
cu morți si răniți, atât civili cât şi militari. Aici se afla fostul Comandament 
al Diviziei de apărare antiaeriană a teritoriului şi în aceeaşi cazarmă se aflau 
mai multe unităţi subordonate. Alăturat se afla cazarma marii unități de 
grăniceri cu unitățile subordonate. Din dimineaţa zilei de 23 decembrie 1989 
au început să se audă focuri de armă, ceea ce a creat tensiune în rândul 
militarilor. Mai mult, s-au primit informaţii cu privire la terorişti care vor 
ataca unităţile militare şi locuinţele familiilor de cadre. La ordin, toate 
unităţile militare şi-au întărit sistemul de pază şi apărare, au trecut la paza 
unor obiective importante din zonă, cum au fost depozitele de pe fosta 
stradă Ialomiţa, Depozitul farmaceutic — Centrofarm etc. şi totodată au 
organizat patrule de militari înarmaţi pentru a verifica locurile de unde se 
presupunea că s-a deschis focul. Acestor patrule li s-au alăturat şi civili ca 
voluntari şi s-au organizat şi filtre la intrarea în oraş dinspre Lipova. 

În această stare de confuzie şi de maximă tensiune s-a deschis focul 
în zonă, militarii fiind convinşi, la acea dată, că se luptau cu teroriştii. Nu a 
fost identificat, reținut sau ucis nici un terorist însă au început să apară 
victime în rândul civililor şi militarilor. 

În dimineaţa de 23 decembrie 1989, căpitan Aciocoitei Alexandru, 
din U.M. 01864 Timişoara, împreună cu doi militari în termen înarmaţi, 
încerca să stabilească locurile de unde se executa foc. În jurul orelor 9,00, 
patrula a intrat in magazinul de pâine situat la colţul străzii Câmpina cu 
Calea Lipovei. Militarii s-au retras în acel spaţiu deoarece începuse să se 
tragă pe stradă. Un civil, respectiv Gheorghiu Constantin, refugiat şi el în 
magazin, a încercat să iasă pe uşa metalică din spate, care dădea spre strada 
Câmpina şi în acel moment a fost împuşcat. Gheorghiu Constantin a suferit 

o plagă împuşcată lombară, leziune ce a necesitat 30-40 zile de îngrijiri 
medicale.5!” În aceleaşi împrejurări şi în acelaşi loc a fost rănit şi cpt. 
Aciocoitei Alexandru. Acesta a declarat: 

„După ce am verificat interiorul, în momentul în care am vrut Să ies 
în spatele magazinului am fost lovit de glonţ în antebraţul stâng, glontele 
ieşind din brat. Cred că s-a tras din al doilea bloc, maxim etajul 2, după 
care m-am retras la unitate, de unde am fost dus la Spitalul Militar. "15 

Ofiţerul a prezentat o plagă împuşcată transfixiantă anterobranhială 
stângă, cu fractură deschisă de humerus, pentru care i s-au acordat 30 de zile 
de îngrijiri medicale." 

Trebuie menţionat că pe latura dinspre strada Câmpina era amplasat 
Batalionul de transmisiuni al diviziei, U.M. 01926 Timişoara. 

În aceeași dimineaţă, în jurul orelor 10,00, Potroghir Lucica, 
împreună cu cei doi copii ai săi în vârstă de 2 şi respectiv 7 ani se deplasa de 
la dispensarul medical spre domiciliu. Când au ajuns în zona pieţei 
agroalimentare s-a deschis focul în zonă, ocazie cu care minora Potroghir 
lustina, în vârstă de 7 ani, a fost rănită în regiunea capului, parietal stânga. 
Potrivit raportului medico-legal nr.265 din 05.02.1990 minorei 1 s-au 
acordat 25 de zile de îngrijiri medicale. Mama victimei, martor ocular, a 
declarat: 

„Când am ajuns în piaţa din Calea Lipovei a început să se tragă. M- 
am ascuns şi eu şi fetița sub mesele din piaţă. La un moment dat am văzut 
că fetiţa este plină de sânge şi plângea. Am constatat că a fost rănită la cap, 
in spate. "5% 

Tot în 23 decembrie, la prânz, a fost rănită grav Aciubotäritei 
Marieana, aflată în balconul locuinţei sale de pe strada Borzeşti, strada 
perpendiculară pe Calea Lipovei. Aceasta a relatat: 

„În data de 23 decembrie 1989 mă aflam în locuința mea din 
Timişoara str. Borzesti. Locuiesc la etajul 4. În dimineaţa zilei respective am 
efectuat lucrări gospodăreşti, respectiv am spălat. În jurul orelor 12,00 am 
ieşit pe balcon să pun rufele la uscat. La mine în locuiţă se mai afla şi o 
vecină din bloc, Butucel Lăcrămioara. Mentionez că balconul nu este închis 
şi este cu fata spre strada Borzești. 

Nu am auzit împuşcătura dar am sesizat zgomotul făcut prin aer de 
glonț. Nu am avut timp să mă feresc fiind lovită de glonţ în cap. "7! 

Aciubotaritei Marieana a prezentat plagä împuşcată cranio-cerebrala, 
cu fractură de craniu la nivelul vertexului, cu eschile osoase în substanța 
cerebrală, leziune ce a necesitat 90 de zile de îngrijiri medicale şi care s-au 
soldat cu infirmitate.*?? 

În seara zilei de 23 decembrie la intrarea în Timişoara a fost 
organizat un filtru de control, la intersecţia Calea Lipovei cu strada Ion 
Ionescu de la Brad. Filtrul era format din militari grăniceri de la unitatea din 
apropiere şi din civili voluntari. Aceştia verificau toate autovehiculele care 
intrau sau ieşeau din Timişoara pe acea direcţie. 

În jurul orelor 21,00 militarii şi civilii din filtru au oprit pentru 
control un autoturism Dacia 1300 cu numărul de înmatriculare 2-TM-8251, 
la volanul căruia se afla proprietarul, maistru militar Vilceanu Constantin, 
echipat în uniformă militară. Pe scaunul din dreapta faţă se afla plutonier 
major Mantaluta Aurel îmbrăcat civil dar înarmat cu un pistol cu 12 cartuşe. 
Cei doi erau cadre active la U.M. 01864 Giarmata şi după ce s-au legitimat 
le-au spus celor din filtru că se deplasează la sediul Diviziei antiaeriene, 
situat la circa 350 de metri de locul în care au fost opriți. După verificare, 
celor doi li s-a permis accesul în oraş şi deplasarea spre unitate. 

Autoturismul în care se aflau cele două cadre militare nu s-a deplasat 
spre marea unitate ci a virat la stânga printre blocuri. Ulterior, plt.maj. 
Mäntälutä Aurel a declarat că au auzit focuri de armă în faţa lor şi de aceea 
nu s-au mai deplasat spre unitate. 

După circa jumătate de oră autoturismul în care se aflau cei doi s-a 
întors spre acelaşi filtru de control, venind însă pe strada Ion Ionescu de la 
Brad, cu intenţia de a vira dreapta spre ieşirea din oraş. Cei din filtru nu şi- 
au dat seama că este autoturismul pe care îl mai controlaseră şi i-au făcut 
semn de oprire. Inexplicabil, şoferul nu a oprit şi autoturismul şi-a continuat 
deplasarea în viteză. Un militar în termen aflat în filtru a deschis focul spre 
autoturismul considerat suspect iar apoi şi alti militari sub comanda 
maiorului Nisipeanu loan şi plutonier Lupaşcu Adrian au tras spre 
autoturism. Au tras şi alti militari grăniceri aflaţi în pază la gardul unităţii. 

În urma tirului concentrat autoturismul a fost oprit, ocazie cu care s- 
a constatat că maistrul militar Vilceanu Constantin este decedat iar plt.maj. 
Mantaluta Aurel este rănit grav. Cadrele şi militarii grăniceri au declarat ca 
rănitul le-a spus că nu au oprit de frică. 

În raportul medico-legal nr.1075/A din 26.12.1989 privind cadavrul 
m.m. Vilceanu Constantin este consemnat doar orificiul de intrare al 
glontului în regiunea toracică dreaptă, cu diametrul de 1 cm, cu marginile 

regulate, cu lipsă de substanță şi înconjurat de un inel pergamentat. S-a 
concluzionat că moartea violentă s-a datorat plăgii împuşcate toracice şi că 
tragerea s-a efectuat de la distanţă prin poziție laterală dreaptă. 

Plt.maj. Mäntälutä Aurel a suferit plagă împuşcată gamba dreaptă şi 
picior stâng, plagă împuşcată antebrat drept cu fractură de radius cu 
deplasare, plagă împuşcată fesieră dreapta şi stânga, amputatie gamba 
stângă, leziuni care au necesitat 70 de zile de îngrijiri medicale şi au produs 
infirmitate.5% Declaraţiile victimei Mäntälutä Aurel sunt confuze dar admite 
că cei din filtru nu puteau să-i recunoască pe timp de noapte când circulau 
cu luminile aprinse. Nu dă însă o explicaţie plauzibilă pentru faptul că nu au 
oprit la cel de-al doilea control. 

Nu au putut fi identificaţi toţi militarii care au deschis focul spre 
maşina victimelor. S-a apreciat însă că aceştia au fost în eroare de fapt când 
au deschis focul, motiv pentru care prin rezoluția nr. 282/P/1993 din 
06.07.1990 a Procuraturii Militare Timişoara s-a dispus neînceperea 
urmăririi penale în cauză. 

Locul în care au fost cele mai multe victime a fost Depozitul 
farmaceutic — CENTROFARM -— de pe strada Pasteur nr.2, situat la circa 
1500 de metri de unitățile militare. Depozitul a fost păzit încă din 22 
decembrie 1989 de un detaşament de la U.M. 01926 Timişoara. 
Comandanții acestui detaşament au fost locotenentii Neamţu Costel, Drăguţ 
Valentin şi Rancu Petru. Aceştia asigurau pe rând comanda militarilor care 
asigurau paza depozitului. Nu au fost probleme până în seara zilei de 23 
decembrie 1989, când în jurul CENTROFARM-ului au început să se audă 
focuri de armă, ceea ce a creat impresia celor din interior că vor fi atacați. 

În noaptea de 22/23 decembrie 1989, comandant al dispozitivului de 
pază a fost locotenent Rancu Petru. Convins că este atacat a solicitat prin 
stație întăriri de la unitate. S-a reîntors la depozit locotenentul Neamţu 
Costel cu o grupă de militari şi au fost dublate posturile de pază. Militarii au 
deschis focul în special pe latura de sud a depozitului spre un cămin de 
nefamilişti şi spre o spălătorie, unde observaseră foc la gura ţevii. 

Pe latura de sud între clădirea depozitului şi gardul de beton au fost 
în post de santinelă înarmaţi soldații Burcea Marinel şi Lile Cristian- 
Octavian. Amândoi au fost găsiți împuşcaţi mortal. Primul a fost găsit, la 
schimbarea posturilor, soldatul Burcea Marinel. Acesta a fost găsit decedat 
în jurul orelor 23,30, fiind împuşcat în torace. 

În raportul medico-legal nr.1060/A din 25.12.1989 sunt consemnate 
semnele de violenţă de pe cadavrul soldatului Burcea Marinel: 

„1. orificiul de intrare este situat la nivelul hemitoracelui stâng pe 
fata laterală subaxilar şi reprezentat de o plagă ovalară cu diametrul de 7-8 
mm. 

Nu se constată orificiu de ieşire” 

Concluziile au fost că moartea violentă s-a datorat hemoragiei 
interne consecutivă unei plägi impuscate toracice cu interesare cardio- 
pulmonară. Glontele avea un diametru în jur de 7 mm, S-a tras din stânga 
victimei şi de la distanţă. ” 

În jurul orelor 0,30 a fost găsit şi cadavrul soldatului Lile Cristian- 
Octavian. Acesta era împuşcat în cap. 

Raportul medico-legal nr.1051/A din 25.12.1989 consemnează 
următoarele semne de violenţă: 

„1. orificiul de intrare aproximativ 7-8 mm Situat în regiunea 
mastoidiană stângă de formă ovalară, pe tegumentul din jur pergamentări 
punctiforme multiple. 

2. orificiul de ieşire situat occipital drept are un diametru de 
aproximativ 4-5 cm, cu eschile osoase si hernie de creier. ” 

S-a concluzionat că moartea a fost violentă şi s-a datorat unei plăgi 
împuşcate cranio-cerebrale prin armă de foc cu direcţie oblică de la stânga 
spre posterior, s-a tras în limita de acţiune a factorilor complementari, 
calibrul glontelui în jur de 7 mm. 

Cadrele şi militarii audiaţi declară că asupra lor s-a tras din exterior 
si în aceste împrejurări au fost împuşcaţi cei doi soldaţi. Cu toate acestea nu 
au fost găsite urme de gloanţe pe clădirea depozitului de medicamente. 
Singurele urme de gloanţe au fost găsite pe gardul de beton dar şi acestea ca 
urmare a tragerilor din interior. 

Depozitiile cadrelor militare din U.M. 01926 Timişoara s-au nuantat 
în cursul anilor 1999 şi 2000 când au fost reaudiati. Aceştia au admis că în 
confuzia generală militarii s-au putut împuşca între ei. Spre acest lucru 
pledează şi concluziile din raportul medico-legal al victimei Lile Cristian- 
Octavian, unde sunt consemnați factori suplimentari ai împuşcării, ceea ce 
însemnă că s-a tras din apropiere. 

În cursul dimineţii la Depozitul farmaceutic a mai sosit un 
detaşament de 20 de militari sub comanda căpitanului Banculea Dumitru de 
la U.M. 01970 Săcălaz. Şi în rândul acestor militari a fost o victimă 
împuşcată mortal. A fost soldatul Bărbulescu Marius-Gabriel, care a fost 
ucis în timpul unei misiuni de scotocire a spălătoriei de lângă Depozitul de 
medicamente. Spre deosebire de ceilalți doi militari ucişi în cursul nopţii, în 
cazul soldatului Bărbulescu misiunea a fost executată ziua, în 24.12.1989 la 
prânz, şi au existat martori oculari ai evenimentului: 

Căpitan Banculea Dumitru a declarat: 

„În cursul nopţii au existat schimburi de focuri dar nu am avut 
victime. A doua zi în jurul prânzului, ora cu exactitate o pot spune, 12,20, 
am hotărât să merg cu câţiva militari spre spălătoria de vis-a-vis de depozit 
de pe strada Ialomiţa să văd ce este acolo întrucât toată noaptea s-a văzut 
foc la gura ţevii din acea clădire. Până în acel moment nu s-a încercat nici 
o scotocire a acelui loc, nici de către cei de la U.M. 01926 şi nici de la o 
altă unitate din exterior. Am format o grupă de 5-6 oameni printre care eu 
ca şi comandant, militarul Bărbulescu Marius, pe ceilalți nu mi-i mai 
amintesc. Am ieşit pe poarta de acces auto a CENTROFARM-ului care dă 
spre strada Pasteur, eram în şir indian. Soldatul Bărbulescu era după mine. 
S-a auzit un foc de armă mai de aproape şi cineva din spate m-a strigat, am 
întors capul şi l-am văzut pe Bărbulescu căzut. 

Am mai sesizat că din spate venea un ARO blindat al miliției care s- 
a oprit lângă grupul nostru şi am constatat că în interior se află It.maj. 
Bleotu. Eu nu ştiam că Bleotu a fost plecat. Noi am plecat mai departe şi 
lângă militarul căzut a rămas Bleotu. Am ajuns în clădirea spălătoriei, am 
verificat încăperile, am urcat pe acoperiş dar nu am găsit nimic. Din acel 
moment dinspre acea clădire nu s-a mai tras asupra Centrofarmului. Fac 
precizarea că noi am tras în clădirea spălătoriei, urmele s-au văzut. Nu pot 
preciza dacă au fost urme de gloanţe şi pe clădirea Centrofarmului. 

Ofițerii de la U.M. 01926 nu mi-au comunicat la întoarcerea din 
misiune că ar avea elemente din care să rezulte că ştiu în ce împrejurări a 
murit soldatul Bărbulescu. Nici atunci şi nici ulterior. "5% 

La rândul sau, It.maj. Bleotu Viorel a precizat: 

„Precizez că cu câteva minute înainte de a pleca militarii în misiune 
eu am ieşit din curtea Centrofarmului cu ABl-ul cu care venisem şi oprisem 
aproximativ în dreptul porţii de intrare a personalului în depozit 
supraveghind direcţia în care militarii urmau să meargă în scotocire. 

Primul ieşise cpt. Banculea, care era undeva mai în fata şi după el 
urma să plece grupa de militari. L-am văzut pe Banculea făcându-le semn 
să înainteze pe lângă gard. Grupa de militari formată din 5-6 militari, poate 
mai mulți, am văzut că a trecut pe lângă ABI şi imediat unul dintre militari a 
strigat: avem o victimă. Eu nu am auzit focul de armă care a determinat 
impuscarea militarului nostru, pentru ca se auzeau si alte focuri de armă în 
direcția Căminului de nefamilişti şi a spălătoriei. Am coborât din ABI, 
militarul era căzut pe trotuar. Am cerut prin stație să ni se trimită o salvare, 
care a şi venit în Scurt timp şi l-a transportat pe militar la Spitalul militar. 


34 Dosar nr.97/P/1990 al Secţiei Parchetelor Militare, vol.VI, filele 101, 102. 

Știu că militarul a decedat pe drum. Nu pot preciza din ce parte s-a tras, 
întrucât incidentul s-a petrecut rapid şi nu am fost atent să văd cum a căzut 
militarul. Ceilalţi militari, ofițeri şi militari în termen aflaţi în depozit nu 
mi-au comunicat nici atunci şi nici altă dată că ar şti cine l-a împuşcat pe 
militarul nostru. "55 

Soldatul Bărbulescu Marius-Gabriel a decedat în 25.12.1989 la 
Spitalul militar Timişoara. Certificatul constatator al morţii a fost eliberat de 
un medic de la acest spital, astfel că victima nu a fost examinată de un 
medic legist. În certificat este menţionat ca diagnostic: insuficiență cardio- 
pulmonara.*”° 

Nu sunt însă precizate semnele de violenţă, respectiv orificiile de 
intrare sau ieşire a glontului, care ar fi putut ajuta la stabilirea direcţiei de 
tragere. 

Un alt eveniment s-a petrecut în noaptea de 22/23 decembrie 1989, 
eveniment soldat cu 4 răniți. 

În seara zilei de 23 decembrie plutonierul Griga Ioan din U.M. 
01926 Timişoara, împreună cu doi militari în termen înarmaţi şi mai multi 
civili au organizat un filtru de control pe Calea Aradului, la ordinul 
comandantului direct maior Medrea Vasile. În jurul orelor 19,00, cei din 
filtru au fost anunţaţi că este atacat Depozitul de medicamente din Calea 
Lipovei. Din proprie iniţiativă, subofiterul s-a hotărât să-i ajute pe colegii 
săi aflaţi în pază la depozit. Insotit de cei doi militari si de 8 civili s-a 
deplasat în Calea Lipovei cu o autoutilitară T.V. de culoare albastră cu 
numărul de înmatriculare 32-PH-1685, ce aparţinea de Schela de foraj 
petrolier Timişoara. Autovehiculul a fost condus de Husar Daniel, voluntar 
civil, care a pus la dispoziție maşina de serviciu. Autoutilitara a parcurs 
traseul str. Câmpina, str. Ion Ionescu de la Brad dar s-a oprit la str. 
Pomiculturii, unde era un baraj. Cei din interior au hotărât să se întoarcă pe 
acelaşi traseu, fără să ştie că în urma lor s-a deplasat şi un autocamion 
militar de la U.M.01926 Timişoara, tot spre Depozitul de medicamente. 
Autocamionul condus de plt.maj. Sandor Neculai a transportat un 
detaşament de militari, care urma să întărească paza la depozit. Nu ştiau unii 
de alţii. 

Autocamionul militar a oprit la intersecţia străzilor Borzeşti cu lon 
Ionescu de la Brad din cauza schimburilor de focuri din zonă iar 
detaşamentul militar sub comanda cpt. Stirb Aurel şi locotenent Neamţu 
Costel, şi-a continuat drumul pe jos spre depozit. La autocamion a rămas 


335 Ibidem, filele 103, 104. 
326 Dosar 6/1990 C.S.J., vol.I], fila 569. 

şoferul plt.maj. Şandor Neculai şi doi militari în termen. Aceştia au sesizat 
apropierea autoutilitarei T.V., cu viteză şi cu farurile pe faza lungă, şi i-au 
somat pe cei din interior să oprească. T.V.-ul nu a oprit, motiv pentru care 
cei de lângă autocamion au deschis focul spre pneuri. În acest incident au 
fost răniţi şoferul Husar David şi plt. Griga Ioan, aflați pe scaunele din fata 
şi alti doi civili Sur Ioan şi Baptan Gheorghe, aflaţi pe banchetele din spate. 

Husar David a declarat: 

„Am mers prudent şi la un moment dat s-a tras asupra noastră din 
fata. Cauciucurile au fost sparte şi maşina s-a oprit. Am simţit că sunt rănit 
în piciorul stâng iar subofiterul la piciorul drept şi ceilalți au fost împuşcaţi 
în mâini şi la picioare. A venit un plutonier care ne-a recunoscut şi ne-a 
spus că au fost în eroare de au tras. Era coleg cu subofiterul şi erau buni 
prieteni. 52 

Husar David a suferit plagă împuşcată cu fractură cominutivă pilon 
tibial stâng, leziune ce a necesitat 70 de zile de îngrijiri medicale.*”* 

Plutonier Griga loan, care a suferit plagă împuşcată transfixiantă 
fesă dreaptă şi picior drept, leziune ce a necesitat 40-50 de zile de îngrijiri 
medicale," a relatat: 

„Nu pot preciza dacă am fost împuşcat de militari sau teroristi. 
Militarii care au tras initial au încercat sa vină în ajutorul nostru dar nu s- 
au putut apropia datorită schimbului de focuri. "5% 

Baptan Gheorghe nu a putut da relaţii cu privire la cei care l-au 
împuşcat şi a prezentat plagă împuşcată coapsa stângă, ce a necesitat 35 de 
zile de îngrijiri medicale.**! 

Sur loan care a suferit o plagă împuşcată în braţul drept cu glonţ 
fixat pe marginea posterioară a axilei, leziune ce a necesitat 30-40 de zile de 
îngrijiri medicale,*? a precizat următoarele: 

„După ce s-a tras, Griga şi noi cei din maşină, am strigat că suntem 
militari şi să se înceteze focul. Atunci a venit la maşină un subofițer cu o 
grupă de militari, subofițer despre care ulterior am aflat că se numeşte 
Sandor. L-am auzit pe plt. Griga reproşându-i lui Sandor că l-a nenorocit pe 
el şi pe noi ceilalți când a tras în noi iar Sandor s-a scuzat spunând că nu a 
ştiut că eram noi în maşină. "95% 


327 Dosar nr.6/1990 al C.S.J., vol. IV fila 110. 
328 Raport medico-legal colectiv, poziția 111. 
3 Raport medico-legal colectiv, poziţia 101. 
30Dosar nr.6/1990 al C.S.J., vol.IV, fila 25. 

331 Raport medico-legal colectiv, poziţia 28. 

332 Raport medico-legal colectiv, poziția 208. 
333 Dosar nr.6/1990 al C.S.J., voLIV, fila 190. 

Prin rezoluţia nr.281/P/1993 din 05.07.1993 a Procuraturii militare 
Timişoara s-a dispus a nu se începe urmărirea penală fata de plt. Sandor 
Neculai deoarece s-a apreciat că acesta şi militarii care l-au însoţit au fost în 
eroare în momentul deschiderii focului. 

Au fost schimburi de focuri şi în zilele de 24 şi 25 decembrie, care s- 
au soldat cu victime atât în rândul civililor cât si al militarilor. Mai multi 
cetăţeni din zonă au solicitat sprijin de la unitățile militare şi acestea au 
trimis patrule înarmate pentru a verifica locurile sau persoanele suspecte. S- 
a deschis focul fără verificări prealabile într-o zonă cu blocuri de locuinţe. 
Urmările nu s-au lăsat aşteptate. 

Achim Petru a fost rănit grav în timp ce se afla în locuinţa unui 
cunoscut al său pe strada Ecoului: 

„În ziua de 24 decembrie 1989 orele 11,00 mă aflam la domiciliul 
numitului Puiu Constantin, din strada Ecoului nr.3 et.III ap.7, cartierul 
Calea Lipovei. În acest timp dinspre biserică se trăgeau focuri de armă 
automate. Eu m-am apropiat de geamul bucătăriei să observ mai bine de 
unde se trage, şi mai mult tangential glontul a trecut prin cutia craniană, 
lezându-mi creierul. Glontul a ieşit din cap, a atins peretele şi un calendar 
ce a luat foc. Au intrat mai multi militari ce erau angajaţi în luptă cu 
teroristii şi m-au transportat la Spitalul Judetean, unde mi s-a făcut operaţie 
şi am rămas cu o pareză pe partea stângă a corpului. "55% 

Victima a suferit plagă împuşcată cranio-cerebrală tangentialä 
parietală dreaptă, cu retenţie de corp străin, eschile libere fronto-temporal 
dreapta, leziuni ce au necesitat 90 de zile de îngrijiri medicale şi care au 
produs infirmitate.*°> 

Tot în locuinţă a fost rănit şi minorul Ionita Constantin în vârstă de 9 
ani, locuinţă situată pe strada Ion Ionescu de la Brad bloc B105, et.IIl ap.12. 
Acesta a relatat: 

„În 25 decembrie pe la ora 10,00 mă jucam cu fratele meu de 8 ani 
în dormitor. Un glonţ a trecut prin geam, a ricoşat în perete şi m-a lovit în 
mâna stângă. S-a tras din spatele blocului. Nu ştiu cine a tras cu arma. Am 
fost adus la Clinicile Noi şi apoi transportat la Spitalul de copii — chirurgie. 
Am fost operat scotandu-mi-se un glonţ din braţ. "5 

Minorul a suferit plagă împuşcată transfixiantă braţ stâng, cu 
fractură cominutivă a humerusului stâng, luxatie superioară a capului 
humeral stâng, leziune ce a necesitat 50 de zile de îngrijiri medicale.” 


334 Ibidem, fila 9. 

335 Raport medico-legal colectiv, poziţia 10. 
336 Dosar nr.6/1990 al C.S.J., vol. IV fila 117. 
337 Raport medico-legal colectiv, poziţia 118. 

A fost rănit şi soldatul Raţiu Ştefan din U.M. 02819 Timişoara 
(grăniceri) în timp ce făcea parte dintr-o patrulă ce acţiona în cartier: 

„În ziua de 24 decembrie, plutonul nostru a fost scos în cartier 
pentru anihilarea unor teroriști aflați într-o şcoală. Am verificat dar nu era 
nimeni. Nu se trăgea în acel timp. Când am trecut pe lângă alimentară, din 
mai multe parti, cred că de pe acoperiş s-a tras în noi. Ne-am adăpostit intr- 
o curte şi am stat pe burtă. Un glonţ a ricosat, dar nu ştiu de cine tras, m-a 
lovit în omoplatul drept şi mi-a ieşit prin spate, oblic. Cred că s-a tras de 
sus dintr-un pod. Noi nu am tras deoarece nu vedeam în cine. Ne-am retras 
cu toții în cazarmă iar eu am fost dus la Spitalul militar, unde am fost 
operat. Nu au fost prinşi teroriști si nici răniţi sau ucişi. "558 

Militarul a prezentat plagă împuşcată a regiunii scapulare humerale 
drepte, leziune ce a necesitat 35 de zile de îngrijiri medicale.** 

Căpitanul Gheorghe Constantin din cadrul Diviziei de apărare 
antiaeriană a teritoriului Timişoara a fost un militar plin de zel mai ales în 
timpul represiunii demonstrațiilor din Calea Lipovei din 17 decembrie 1989, 
când s-au înregistrat 6 morţi şi 28 de răniţi. Alături de comandantul diviziei, 
generalul Rotariu Constantin, şi lt.col. Păun Ioan a fost condamnat la 
închisoare pentru omor deosebit de grav şi tentativă la această infracțiune. 
Într-un final a fost grațiat. 

Acelaşi ofiţer a fost foarte activ şi după căderea lui Ceausescu, 
comandând mai multe patrule pentru descoperirea teroriştilor din Calea 
Lipovei. În dimineaţa zilei de 24 decembrie, o patrulă condusă de cpt. 
Gheorghe Constantin, din care au mai făcut parte soldaţii Belgiu Gabriel şi 
Jurcan Adrian, a verificat Grădiniţa nr.4 de pe strada Irlandei, unde s-au 
raportat persoane suspecte, dar nu au găsit nimic. S-au deplasat, apoi la 
solicitarea unui cetăţean, în curtea imobilului de la numărul 46, unde 
afirmativ se aflau suspecți. Ofiţerul s-a apropiat de un W.C. şi i-a ordonat 
soldatului Belgiu ca în momentul în care el va deschide uşa acesta să tragă, 
ceea ce s-a şi întâmplat. În W.C. nu era nimeni dar militarul obosit şi cu 
tulburări de vedere l-a împuşcat pe ofițer. Acesta a suferit plagă toracică 
transfixiantă postero-anterioară prin împuşcare hemitorace drept, cu 
hemopneumotorax şi şoc hemoragic, leziune ce i-a pus viaţa în primejdie şi 
a necesitat 35 de zile de îngrijiri medicale.*“° 

Cpt. Gheorghe Constantin s-a folosit de acest eveniment mai ales în 
perioada când era cercetat pentru victimele din 17 decembrie 1989, 


338 Dosar nr.6/1990 al C.S.J., vol IV fila 166. 
339 Raport medico-legal colectiv, poziţia 202. 
340 Raport medico-legal colectiv, poziția 97. 

susținând că el s-a jertfit în luptele cu teroriştii. Ştia foarte bine însă cine l-a 
rănit dar 1-a convenit mai mult postura de erou decât aceea de victimă 
întâmplătoare, rănită din eroare. Ulterior, fostul ofiţer a avut parte de o 
moarte violentă, respectiv a căzut pe casa scărilor în imobilul în care locuia. 

Faţă de soldatul Belgiu Gabriel s-a dispus a nu se începe urmărirea 
penală prin Rezoluţia nr. 283/P/1993 din 13.06.1994 a Procuraturii militare 
Timişoara, apreciindu-se că militarul a fost în eroare. 


Zona Dorobanţi 


La fel ca şi alte obiective economice şi Uzina de apă nr.2 a fost 
păzită de efective militare înarmate. În perioada 23-27 decembrie 1989 paza 
a fost asigurată de militari de la U.M. 01125 Timişoara. În jurnalul acestei 
unităţi este consemnat: 

„În zilele de 23, 24, 25, 26 şi 27.12.1989 militarii unităţii au fost 
dispuşi pentru paza şi apărarea obiectivelor astfel: 

9. Uzina de apă nr2 — It. Niculae Torero + 20 militari in 

termen. "3! 
În zonă au acţionat şi militari de la U.M. 01233 Buziaş iar în jurnalul 
acţiunilor de luptă s-a consemnat: 

„În dimineaţa zilei de 24 decembrie 1989 următoarele 2 T.A.B.-uri 
conduse de plt. Morar Vasile şi plt. Coşuleanu Alexandru au ocupat 
dispozitiv de apărare la uzina de apă potabilă, iar două T.A.B.-uri conduse 
de sergent major Dumitru Ion si plt. Ghenea Nicolae la uzina de apă 
industrială... 

În zilele de 24-28.12.1989 transportoarele susmenfionate cu 
echipajele formate din ofițeri, maiştri militari, subofiteri si cate 6-8 militari 
în termen înarmaţi au respins atacurile teroriștilor în zonele ce le apărau. 

Subliniez acţiunile de lichidare sau capturarea unor terorişti şi de 
ajutorare a populaţiei din zonă ca: cpt. Daragiu Ion, cu subordonații săi 
It.maj. Andrei Ion, It. Cărpuşcă Ion împreună cu 100 de militari înarmaţi 
din zona podului Belinski şi cartierul Tudor. "5% 

Desi ambele unităţi erau subordonate Diviziei mecanizate Timişoara 
nu a existat o coordonare între militari. Cei din Buziaş se deplasau dinspre 
Aeroportul Timişoara spre Cazarma Giroc şi în zona Dorobanţi au fost opriţi 
de un ofițer şi mai multi civili, care le-au relatat că în zonă acţionează 
terorişti şi le-au cerut sprijinul. Este semnificativă în acest sens declarația 


341 Dosar nr.308/P/2000, vol.X, filele 34, 35. 
342 Ibidem, filele 29, 30. 

locotenentului major Andrei Ion: 

„Declar că în dimineaţa zilei de 24.12.1989 în jurul orelor 9,30 în 
timp ce mă deplasam cu plutonul dinspre Aeroportul Giarmata către U.M. 
01115, la intersecţia străzilor Uzinei şi Belinski am fost opriți de un maior 
de artilerie pe care nu-l cunosc, deoarece din mai multe locuri se execută 
foc de către teroriști. Coloana din care făceam parte era comandată de cpt. 
Daragiu Ion si din aceasta mai făceau parte It. Cärpusan cu plutoanele. "5% 

Uzina de apă se află pe strada cu acelaşi nume iar peste Bega pe 
celălalt mal se află Uzina electrică. 

În 24 decembrie în jurul prânzului, soldatul Buzea Tudorel din U.M. 
01125 Timişoara se afla în post de pază pe terasa hidrocentralei. La un 
moment dat s-a deschis focul dinspre nord, respectiv dinspre strada Uzinei. 
Soldatul Buzea Tudorel a fost împuşcat mortal în torace. În raportul medico- 
legal nr. 1065/A din 25.12.1989 sunt consemnate ca semne de violenţă: 

, 1. orificiul de intrare se situează parasternal drept, are halou 
pergamentat roșiatic, diametrul în jur de 7 mm. 

Nu se decelează orificiu de ieşire. "5% 

Actul medico-legal a concluzionat că moartea s-a datorat unei plăgi 
împuşcate toraco-mediastinale, cu precizarea că victima a fost împuşcată din 
fata şi de la distanţă. 

Martorii oculari Mihalfi Cristian, Militaru lon şi Bandula Gavril, 
angajaţi ai Uzinei de apă şi aflaţi în apropierea militarului ucis nu au putut 
da relaţii decât cu privire la direcţia din care s-a tras nu si la trägätori. 

Tot în dimineaţa zilei de 24 decembrie, în apropierea Uzinei de apă, 
la intersecția străzilor Uzinei şi Prof. Longinescu au fost răniți prin 
împuşcare 2 civili. 

Ambii au fost împuşcaţi în dreptul imobilului cu numărul 11 însă la 
interval de o oră. Primul a fost rănit Faur Iulian, care indică ca direcție de 
tragere Uzina de apă: 

„Nu aş putea preciza cine a tras asupra mea şi de la ce nivel, 
deoarece nu am văzut persoane civile sau militari în interiorul remizei, însă 
presupun că a fost armă militară de precizie. 

Faur lulian a suferit plagă împuşcată superficială la nivelul cefei, ce 
a necesitat 12 zile de îngrijiri medicale.*4” 
În jurul orelor 10,00 a fost rănit prin împușcare Fazecas Andrei, care 


343 Dosar nr.308/P/2000, vol.Il, fila 56. 

344 Dosar nr.308/P/2000, vol.X, fila 27, 

35 Ibidem, filele 19-23. 

346 Dosar nr.308/P/2000, vol.Il, fila 65. 

a relatat: 

„Am revenit pe strada Uzinei, în acea intersecţie, la cealaltă poartă 
de acces în casa cu numărul 11, poarta situată pe str. Uzinei, fiind curios să 
văd de unde anume s-a tras. În acel moment s-a tras asupra mea dinspre 
locul unde se afla acel militar la baza pasarelei. Spun aceasta deoarece l- 
am văzut pe acel militar având arma îndreptată spre direcţia unde mă aflam 
eu. 7348 

Fazecas Andrei a prezentat o plagă împuşcată la nivelul piciorului 
stâng, cu fracturi ce a necesitat 90 de zile de îngrijiri medicale." 

În aceeaşi dimineaţă de 24 decembrie a fost rănit prin împuşcare şi 
Mureşan Dumitru. Acesta a urcat pe o macara aflată la un bloc nou în 
construcție de pe strada Dorobanţilor. Mureşan Dumitru a urcat la solicitarea 
unui cadru militar: 

„Îmi amintesc că înainte de a urca în cabina macaralei acel cadru 
militar a transmis de la o staţie pe care o avea asupra sa, probabil la alte 
grupe de militari, să nu tragă că un civil va urca în cabina macaralei. Din 
cabina macaralei se vedea foarte bine în toată zona, chiar şi pe bulevardul 
Simion Bărnuţiu. Din câte îmi amintesc, majoritatea blocurilor erau în 
construcţie, având ridicată doar structura. 

În momentul în care am simţit că sunt rănit, m-am ghemuit în 
cabină, după un panou de comandă, însă dându-mi seama că îmi pierd 
cunoştinţa am hotărât să cobor. După ce am coborât 4-5 trepte ale scării 
macaralei, în zonă se mai trăgea, însă nu aşa de intens şi eu am fost 
împuşcat în pulpa piciorului stâng. Glontul a venit de undeva din spate, mai 
exact, din lateral stânga., dinspre pod şi blocul D3, care era în 
construcţie. °° 

Mureşan Dumitru a prezentat plagă împuşcată abdominală şi 
membru inferior stâng, leziuni care i-au pus viaţa în primejdie şi au necesitat 
50 de zile de îngrijiri medicale.‘ 

Colegii victimei, respectiv Jivănescu Ştefan, Nuţu Aurel şi Hornung 
Tiberiu, au declarat că Mureşan Dumitru a fost împuşcat de militarii aflaţi 
pe podul de peste canalul Bega. Cităm din declaraţia martorului Honung: 

„În acelaşi moment, eu am fugit spre linia de tramvai de pe Calea 
Dorobanţilor şi am văzut pe podul respectiv un TAB şi pe acesta nişte 
militari cu arme asupra lor şi T.A.B.-ul avea mitraliera îndreptată spre 


348 Dosar nr.308/P/2000, vol.Il, filele 74, 75. 

direcția macaralei, unde era urcat Mureşan. "5% 


În urma acţiunilor desfăşurate în zonă de militarii de la U.M. 01233 
Buziaş au mai fost răniţi alti doi civili. 

În jurul orelor 11.30, la solicitarea mai multor cetăţeni, 4 militari în 
termen s-au deplasat la imobilele cu numerele 15 şi 17 de pe strada Belinski, 
actualmente Andrei Şaguna, pentru a verifica podurile, deoarece se afirma 
că în acele locuri acţionează terorişti. Doi militari au urcat în podul 
imobilului 17, însoţiţi de mai mulţi locatari, printre care şi victima Hauprich 
Ionel-Florin, iar ceilalți 2 militari în podul blocului 15. Podurile erau 
comune şi în momentul când Hauprich a încercat să intre în celălalt pod a 
fost împuşcat de militarii aflaţi în imobilul cu numărul 15. 

Hauprich lonel-Florin a declarat: 

„Cred că asupra mea au tras din greşeală cei doi militari în termen 
care se aflau încă pe scară, atunci când eu am deschis violent uşa 
respectivă. Cu menţiunea că militarii care mă însoțeau nu au declanşat 
focul, strigând colegilor lor să înceteze focul. "95 

Victima a prezentat plagă împuşcată articulația scapulo-humerală 
dreaptă, cu corp străin restant, leziune ce a necesitat 30 de zile de îngrijiri 
medicale.**+ 

Familia şi vecinii victimei au confirmat împuşcarea lui Hauprich de 
către militari. Martorul Ciucanu Vasile a precizat: 

„Cei care l-au împuşcat, sigur a fost, unul din militarii care au urcat 
pe la numărul 15 spre pod. Altcineva nu avea cum şi de unde să-l fi 
împuşcat pe băiat. "95 

Ultima victimă din zonă a fost Zamfir Victor. Acesta a fost rănit tot 
în dimineaţa de 24 decembrie în curtea imobilul cu numărul 2A de pe str. 
Viorelelor, imobil situat vis-a-vis de blocul în care locuia. În jurul orelor 
13.30 victima a însoţit mai mulţi militari într-o acţiune de scotocire. În 
aceste împrejurări a fost împuşcat din spate. A suferit plagă împuşcată 
lombo-abdominală dreaptă, ce a necesitat 6 luni de îngrijiri medicale şi care 
i-a produs invaliditate.*°° 

Lt.maj. Andrei loan relatează împrejurările în care au fost împuşcaţi 
Hauprich şi Zamfir dar nu indică faptul că trăgătorii au fost proprii militari: 

„În jurul orelor 12,00 un grup de militari din plutonul meu din care 
făcea parte şi caporalul Pescaru Andrei au fost surprinşi de o rafală trasă 

din acoperişul unui bloc învelit cu ţiglă, dispus la 500 metri sud de 
Întreprinderea de piele însă rafala a nimerit sticlele de lapte dispuse în faţa 
alimentarei din Piaţa Petru Maior. Militarii au ripostat şi în scurt timp am 
organizat scotocirea podului însă nu am găsit nimic deosebit. 

În jurul orelor 13,00 am organizat scotocirea cvartalului cuprins 
între străzile Ovidiu, Viorelelor, Griviţa, întrucât aveam semnalmente că se 
trăgea asupra noastră cu armament prevăzut cu amortizor. Mă găseam pe 
strada Viorelelor în dreptul casei cu numărul 2A, din colt cu strada Ovidiu 
şi fără să aud nici un zgomot de armă, un civil, care însoțea una din grupele 
mele de cercetare a fost împuşcat în abdomen şi a început să fipe de 
durere. "55! 


Piaţa Traian 


În dimineaţa zilei de 23 decembrie 1989, în jurul orelor 9,00, 
Cacoceanu Iosif, subofițer de penitenciar pensionar, a plecat de la domiciliul 
său de pe strada Dacilor în Piaţa Traian, aflată în apropiere, pentru a face 
cumpărături. S-a oprit în colţul pieţei dinspre strada Dacilor, lângă un chiosc 
de ziare şi a stat de vorbă cu alti pensionari despre evenimentele de la acea 
dată. La un moment dat Cacoveanu Iosif a fost împuşcat cu un singur glonţ 
în abdomen. Deşi a fost transportat de urgenţă la spital şi a fost operat, 
Cacoceanu losif a decedat în cursul zilei de 25.12.1989. Nu se cunosc niciun 
fel de date cu privire la cei care au tras şi au ucis victima. 

Singurul martor ocular identificat şi audiat, respectiv Dumitru lon, a 
declarat: 

„În dimineaţa zilei de 23 decembrie 1989, întâmplător, în spatele 
chioscului de ziare din Piaţa Traian, chioşc situat pe colțul din stânga al 
pieţei privind spre biserica sârbească, dinspre Prinţul Turcesc, am văzut că 
erau adunaţi mai mulți bătrâni, care comentau evenimentele petrecute în 
oraş. Printre aceştia am recunoscut pe Cacoceanu Iosif. Pe ceilalți nu i-am 
cunoscut. M-am oprit şi eu şi am participat la discuţii. La un moment dat, s- 
a auzit o pocnitură, zgomot de glonț, l-am văzut pe Cacoceanu căzând. De 
teamă noi am fugit în primul moment. Poziţia lui Cacoceanu înainte de a fi 
împuşcat, a fost aceea cu fata spre liniile de tramvai care vin dinspre 
Prințul Turcesc spre Podul Decebal, putin oblic dreapta. Nu cunosc locul 
din corpul victimei unde a intrat glontul întrucât acesta nu a fost dezbrăcat 
acolo, întrucât imediat a oprit acolo o maşină şi a fost transportat aşa 
îmbrăcat cum era la spital. Nu pot preciza direcţia de tragere, eu mă aflam 

ca poziţie în spatele lui Cacoceanu în momentul impuscarii sale. "558 


Martorul nu a putut de niciun fel de relații cu privire la cei care au 
deschis focul în Piaţa Traian. 

În raportul medico-legal nr.1050/A din 25.12.1989 sunt consemnate 
ca semne de violenţă orificiile de intrare şi de ieşire al glontului: 

, 1. Plaga orificială de aproximativ 0,7 cm diametru în regiunea 
abdominală anterior. 

2. Plagă de aproximativ 3 cm diametru în regiunea lombară 
stângă. "55 

S-a precizat că moartea violentă s-a datorat plăgii împuşcate 
abdominale. 

Un alt pensionar i-a povestit soţiei victimei că s-a deschis focul 
dintr-un autoturism. Acesta nu a putut fi audiat deoarece a decedat la scurt 
timp. 

Cacoceanu Margareta, soţia victimei a relatat: 

„Eu am aflat despre împuşcarea soţului meu imediat deoarece a 
venit cineva în curtea imobilul unde locuiam şi a întrebat unde locuieşte 
pensionarul care a lucrat la penitenciar şi vecinii au indicat adresa mea, iar 
respectivul mi-a spus că soţul meu a fost împuşcat. Acel bătrân care mi-a 
dat această veste despre soțul meu mi-a mai spus că a fost împuşcat dintr-o 
maşină care a venit în viteză de la Prinţul Turcesc spre Podul Decebal. "5% 

Aceasta ar putea explica de ce nu au fost văzuţi trăgătorii. 


Splaiul Peneş Curcanul 


Începând cu 22 decembrie 1989 un detaşament de 18 militari în 
termen de la U.M. 01115 Timişoara sub comanda locotenentului major 
Negrea Constantin a fost trimis la Întreprinderea „Azur” Timişoara pentru a 
asigura paza. Sub comanda ofițerului s-a aflat şi plutonierul Varga Odon din 
aceeaşi unitate. Militarii au luat legătura cu inginerul Paraschiv Gheorghe 
Dominic, şeful gărzilor patriotice din întreprindere, care le-a reproşat că s-au 
prezentat la întreprindere neinarmati. În cursul serii un grup de militari sub 
comanda subofiterului şi însoţiţi de inginerul Paraschiv s-a deplasat la sediul 
unităţii militare de unde au ridicat armament şi muniţie pentru toţi militarii. 
Profitând de lipsa de atenţie a militarilor inginerul Paraschiv a luat şi el un 
pistol mitralieră şi muniţie. 

Ajunşi la sediul întreprinderii, inginerul Paraschiv le-a cerut 
militarilor să asigure paza înarmată şi a secţiei de pe Splaiul Peneş 
Curcanul. Comandantul detaşamentului a refuzat dar a aprobat transportul 
acestuia cu autocamionul militar la acea secţie. Ulterior, mai mulţi angajaţi 
de la Secţia a II-a au anunţat conducerea întreprinderii şi pe militarii din 
pază despre faptul că inginerul Paraschiv are un comportament ciudat şi că a 
început să deschidă focul, chiar trăgând după unii colegi. Anuntat, 
comandantul U.M. 01115 Timişoara, maior Blidaru Gheorghe, a ordonat 
subofiterului să se deplaseze la secția respectivă şi să recupereze 
armamentul şi munitia. Plutonierul Varga Odon însoţit de 2 militari în 
termen înarmaţi şi de conducerea întreprinderii a executat ordinul dar nu 1- 
au găsit initial pe inginer în incinta secţiei. 

L-au căutat până în dimineaţa zilei de 24.12.1989, când dintr-un 
birou situat la etajul I s-a deschis focul spre militari. Inginerul Paraschiv a 
fost somat să se predea şi să arunce arma dar nu s-a conformat. Plutonierul a 
pătruns în acel birou şi zărindu-l brusc pe inginer cu arma atintitä spre el a 
deschis focul. 

Inginerul Paraschiv Gheorghe Dominic a fost împuşcat în abdomen 
şi transportat de urgenţă la spital. Cu tot efortul medicilor în 27.12.1989 a 
decedat urmare leziunilor prin împușcare. În raportul medico-legal 
nr.1084/A din 30.12.1989 se precizează că moartea violentă s-a datorat 
plăgii împuşcate abdominale. 

Victima a fost examinată în spital de medici psihiatri care au stabilit 
că se afla într-o depresie nervoasă, o psihoză acută determinată de 
evenimentele la care participase. 

Aceasta explică comportamentul ciudat şi anormal al victimei care 
fără niciun motiv a deschis focul împotriva colegilor şi a militarilor care 
veniseră să recupereze armamentul. 

Prin ordonanța nr.197/P/1991 din 05.02.1993 a Procuraturii Militare 
Timişoara s-a dispus scoaterea de sub urmărire penală a plutonierului Varga 
Odon pentru săvârşirea infracțiunii de omor, apreciindu-se că subofiterul s-a 
aflat în legitimă apărare. 


Gara de Est 


În cursul zilei de 24 decembrie 1989 în zona Gării de Est a fost 
împuşcat mortal tânărul Silaş Maftei în vârstă de 19 ani. Victima, 
domiciliată în comuna Căianu Mic, judeţul Bistriţa, locuia împreună cu 
familia compusă din părinți şi alti 4 frați în comuna Pişchia şi lucra la o 
fermă a I.A.S. Giarmata. 

Din declaraţiile părinţilor rezultă că victima se deplasase la Timişoara în 
acea zi pentru a face unele cumpărături. Părinţii au relatat că s-au opus 
plecării fiului lor tocmai datorită evenimentelor din Timişoara, dar că acesta 
în final a plecat şi după mai multe zile au aflat de decesul lui. 

În raportul medico-legal nr.1054/A din 29.12.1989 sunt precizate 
semnele de violenţă: 

„]. La nivelul urechii stângi se decelează o plagă orificială cu 
diametrul de 1 cm cu marginile negricioase (orificiu de intrare). 

2. Occipital în dreapta plagä cu marginile răsfrânte cu diametrul de 
3 cm (orificiu de ieşire). În concluzii s-a precizat că moartea violentă s-a 
datorat plăgii împuşcate craniene iar tragerea s-a efectuat de la stânga la 
dreapta si de la distanţă. °°! 

Silaş Maftei a fost înhumat alături de alte victime în Cimitirul 
Eroilor în 28.12.1989, deoarece familia nu s-a prezentat să ridice cadavrul. 
De înhumare s-au ocupat autorităţile militare. 

Mama victimei Silaş Todosia a declarat: 

„În ziua de 23 decembrie 1989 fiul meu Silas Mafiei în vârstă de 20 
de ani, în timp ce se întorcea de la Casa Tineretului pe la orele 14,00, la 
gara mică a fost împuşcat dintr-o macara în cap. '*% 

Silaş Todosia a murit ulterior înecată la ferma unde lucra astfel că nu 
s-a aflat de unde ştia de împrejurările în care a murit fiul ei. 

Alţi martori nu au fost identificaţi pentru a putea da relaţii. 


Calea Girocului 


În jurnalul de luptă al U.M. 01039 Timişoara s-a consemnat că 
militarii din această unitate au asigurat paza Centralei telefonice din Calea 
Girocului, începând cu 22 decembrie 1989: 

,, Lot din Ordinul comandantului U.M. 01024 Timişoara, s-a asigurat 
şi paza centralei telefonice din Calea Girocului cu un număr de 14 militari 
în termen, condus de It.maj. Scutariu Ioan, înlocuit ulterior de It.maj. Meiu 
Gheorghe. 3 

Militarii acestei unităţi au asigurat paza în exteriorul clădirii. Nu au 
fost evenimente până în seara zilei de 24 decembrie. În jurul orelor 19,30 
soldatul Mihai Gigi, aflat în post de pază la colţul din spate, pe latura de sud 
a clădirii a fost împuşcat mortal de la distanţă. 

Comandantul dispozitivului de pază, It.maj. Scutariu Ioan a declarat: 

„Până în seara zilei de 24.12.1989 nu au existat probleme în 
îndeplinirea misiunii, însă în seara respectivă în jurul orelor 19,30 şi în 
timp ce mai multi eram în fata PT.T.R. am auzit somatia Stai că trag de la 
soldatul Mihai Gigi, aflat la colţul din spate al P.T.T.R. Toţi militarii ne-am 
deplasat în grabă spre el şi până să ajungem la el am auzit cum a tras 
câteva rafale cu arma din dotare spre imobilele din spatele sediului PT:T.R. 
Personal am încercat să identific de la colţul clădirii eventuale obiective 
suspecte şi-am simţit un şuierat trecând pe lângă fata, ce cred că era un 
glonț. Imediat am auzit un zgomot surd în apropiere şi l-am văzut pe soldat 
Mihai Gigi cum a căzut la pământ executând mecanic rafale de pistol 
mitralieră în faţă până la cădere. M-am apropiat de el în timp ce militarii 
executau foc de acoperire şi totodată răspuns spre toate obiectivele din 
spatele clădirii şi atunci am observat că soldatul Mihai Gigi a fost împuşcat 
în frunte prin cască, în cap şi că starea lui era gravă... 

Ca militar de carieră apreciez că militarul a putut fi împuşcat de un 
bun trăgător, ce a tras în perimetrul dintre gardul Liceului de chimie şi 
căminul de alimentare a PTTR., situat în spatele ei. "55% 

În acelaşi sens a declarat si It.maj. Meiu Gheorghe: 

„Am constatat că fusese împuşcat din fata şi de sus în jos după 
dispunerea orificiilor de intrare a glontului si că glontul i-a perforat 
casca. "56 

Militarul a fost transportat de urgență la Spitalul Judetean din 
apropiere, unde s-a încercat operarea sa dar la scurt timp, la orele 20,15 a 
decedat. 

Din raportul medico-legal nr.1061/A din 24.12.1989 rezultă că 
soldatul Mihai Gigi a prezentat o plagă împuşcată frontală cu explozie 
intracraniană. S-a concluzionat că moartea s-a datorat plăgii împuşcate 
cranio-cerebrale şi că împuşcarea s-a efectuat cu armă cu glonţ din faţă.5% 

Angajaţii centralei telefonice nu au putut da niciun fel de relații cu 
privire la cele întâmplate deoarece se aflau în interior. Au precizat totuşi că 
victima era un fumător înrăit şi că astfel a putut fi o ţintă pe timp de noapte. 

Directorul Liceului de chimie a relatat că în incinta şcolii nu au fost 
în acea perioadă militari sau civili înarmaţi, pentru că ei au făcut de pază." 

Este cert însă că militarul a fost împuşcat din imobilele situate în 
spatele Oficiului P.T.T.R. 

În ziua anterioară, respectiv în 23 decembrie 1989, au mai fost răniţi 
prin împuşcare pe Calea Girocului. În dimineaţa acelei zile a fost împuşcat 
Vasiloni Nicolae în timp ce încerca să ajute militarii, care executau o 
misiune. Victima Vasiloni Nicolae a declarat: 

„În dimineaţa zilei de 23 decembrie pe la orele 9,00 am plecat cu 
maşina de pe strada Elevului spre oraş. Am văzut un cunoscut vis-a-vis de 
poştă şi am oprit. Întrucât aveam aparat de radio la maşină şi era pornit, 
locotenentul care răspundea de obiectivul poştă din Calea Girocului m-a 
rugat să dau mai tare să audă si el ştirile de la Bucureşti. 

La un moment dat, am văzut că locotenentul care îmi ceruse să dau 
drumul la radio a început să tragă în direcţia străzii Lidia, de acolo pe 
bulevard venea o maşină, era singura pe stradă. Ofițerul din fata poştei a 
afirmat cu voce tare că acea maşină nu a oprit la barajul de la Lidia cu 
Calea Girocului, acesta a deschis focul în direcția maşinii care venea spre 
noi. Atunci eu i-am cerut ofițerului să-mi dea un soldat să blochez maşina 
ieşindu-i în faţă, pentru că maşina a virat dreapta, a intrat pe strada 
Elevului. Ofiţerul mi-a dat un militar înarmat, acesta a urcat în maşină cu 
mine şi am pornit mai tare în faţă cu intenţia de a vira pe strada Naturii. Nu 
am apucat să virez dreapta că din barajul din stradă de la intersecţia Calea 
Girocului cu strada Naturii s-a deschis foc asupra maşinii mele... 

Afirm cu certitudine că am fost împuşcat dinspre Calea Girocului 
după ce m-am dat jos din maşină şi m-am băgat sub maşină pentru că 
poziția mea a fost cu picioarele înspre Calea Girocului şi fata spre 
pădurice. "55% 

Victima a fost considerată suspectă şi de aceea militarii aflaţi în baraj 
au deschis focul. Vasiloni Nicolae a fost rănit superficial la piciorul stâng. 

Un alt rănit a fost maiorul de miliţie Popa Ioan care a fost agresat şi 
împuşcat în 23 decembrie, la prânz, în faţa Poştei din Calea Girocului. În 
ziua respectivă se răspândise zvonul că maiorul de miliție Popa este unul 
dintre teroriştii care trăgeau în zonă. Întâmplător sau nu, în jurul orelor 
13,00, ofiţerul a fost debarcat dintr-un autovehicul ARO al armatei pe Calea 
Girocului. În aceste împrejurări ofiţerul de miliţie a fost atacat de civilii şi 
militarii din zonă, fiind lovit şi împuşcat cu o puşcă de vânătoare. S-a 
refugiat într-un apartament şi de acolo a fost reținut de militarii care 
efectuau paza la Oficiul poştal din cartier. De acolo a fost predat la 
garnizoană. Interesant este că ofițerul se prezentase încă din 22 decembrie la 
garnizoană şi de acolo a fost transportat la U.M. 01121 Timişoara de pe 
Calea Girocului, unde iniţial a fost tratat corespunzător iar apoi ca suspect. 


368 Dosar nr.97/P/1990 al S.PM., vol.VI, filele 105-107. 

Popa loan a declarat că militarii de la unitatea unde fusese ţinut l-au 
debarcat cu forța pe Calea Girocului, in timp ce militarii, care l-au 
transportat, susțin că ofițerul a dorit să coboare în acel loc. Cert este că 
fostul ofiţer de miliţie a fost lăsat în fata mulțimii furioase. 

Popa loan a declarat: 

„Am fost dus din nou la garnizoana Timişoara unde mi s-a dat 
cămaşa şi haina. Din buzunar am constatat că îmi lipsesc actele, salariul în 
sumă de 7000 lei şi cheile de la apartament. La garnizoană am discutat cu 
col. Zeca, care mi-a reproşat că eu sunt vinovat de faptul că am plecat din 
unitate, puteam sta acolo şi totul era bine. Eu am replicat la aceasta că nu 
de bună voie am plecat, ci am fost luat şi urcat în maşină, dar nu am primit 
răspuns. "55 

În noaptea de 23/24 decembrie 1989, Savu Petru, alături de alti 
civili, i-a ajutat pe militarii care au perchezitionat casa unui ofiţer de 
securitate de pe strada Iris nr.5, şi de unde existau informaţii că s-ar fi tras. 
În timp ce ieşea din garajul locuinţei, Savu Petru a fost împuşcat în braţul 
stâng. A prezentat o plagă împuşcată transfixiantă la nivelul cotului stâng, 
fără leziuni osoase, ce a necesitat 25 de zile de îngrijiri medicale, conform 
raportului medico-legal nr. 93 din 19.01.1990. 

Victima nu a putut da relaţii cu privire la cei care l-au împuşcat însă 
în zonă au acţionat mai multi militari pe baza informaţiilor că din acel 
imobil se execută foc. 


Calea Buziaşului 


În dupăamiaza zieli de 23 decembrie 1989, Regep loan, lăcătuş 
mecanic la Întreprinderea Spumotim, s-a deplasat pe jos dinspre locul de 
muncă spre domiciliul său situat în Cartierul Soarelui. Între sensul giratoriu 
de pe Calea Buziaşului şi păduricea de lângă Întreprinderea AEM Timişoara, 
Regep loan a fost împuşcat din fata în piciorul drept. Victima a relatat 
împrejurările în care a fost rănită dar nu a putut da niciun fel de relaţii cu 
privire la trăgători: 

„Când am ajuns în zona numită Pădurice, aproximativ în acel loc s- 
a construit o bisericuţă, actualmente de numeşte Bulevardul Iosif Bulbuca, a 
început sa se tragă de undeva din fata. Am văzut grupul de cetățeni din fata 
mea că se trânteşte la pământ iar eu am simţit o arsură în piciorul drept, 
gamba dreaptă în treimea inferioară. Nu mi-a atins osul a fost doar în 
partea moale si glontul a ieşit. Direcţia a fost de la stânga la dreapta si 


36 Ibidem, filele 74-77. 

ținând cont de poziţia de mers pe care o aveam s-a tras de undeva din 
partea stângă din zona päduricei. *?70 

Din raportul medico-legal nr.1308 din 21.05.1990 rezultă că victima 
a prezentat plagă împuşcată gamba dreaptă, leziune ce a necesitat 30 de zile 
de îngrijiri medicale.*”! 

Depozitul Peco nr.2 Timişoara situat pe Calea Buziaşului a fost păzit 
de militari de la U.M. 01121 Timişoara. Locotenentul Săvescu Cristian, 
comandantul dispozitivului de pază a relatat: 

„Până în data de 21 am efectuat mai multe misiuni în garnizoană 
iar începând cu acea dată ni s-a încredinţat paza Depozitului Peco nr.2 de 
pe Calea Buziaşului. Aveam în subordine 10 militari. Am efectuat paza 
acestui depozit până în februarie 1990. Printre militarii din subordinea mea 
a fost soldatul Constantinescu Traian, care era de origine din Craiova. "7? 

În dimineaţa zilei de 24 decembrie soldatul Constantinescu Traian a 
fost împuşcat în fata depozitului susmentionat. Militarul a declarat în ce 
împrejurări a fost rănit: 

„La orele 8,30 am ieşit din postul de santinelă, am ieşit in fata 
depozitului pentru a fuma o ţigară, deoarece în incinta depozitului nu era 
voie să fumăm. Când am vrut sa intru în depozit şi am facut un pas spre a 
intra în depozit am fost împuşcat în partea superioară a piciorului stâng, 
glontele a intrat din partea interioară spre exterioară şi mi-a atins osul ce a 
fost sfărâmat... 

Nu s-au facut nici un fel de cercetări cu privire la împrejurările in 
care am fost împuşcat. Este posibil ca vreun militar ce asigura paza 
Întreprinderii Azur Să fi tras vreun cartuş din imprudenta. 7 

Constantinescu Traian a suferit plagă împuşcată transfixiantă coapsa 
stângă cu leziuni de arteră femurală profundă şi fractură multieschiloasă 
femur stâng, leziuni ce au necesitat 4-5 luni de îngrijiri medicale.** 

În ziua de 23 decembrie, lângă Abatorul Vechi din Timişoara au fost 
răniți prin impuscare soldatul Baikan Rafael şi civil Martinescu Ion-Ilie. 
Împrejurările în care au fost răniţi sunt relatate de militar. 

„La data de 23 decembrie 1989 am fost trimis în misiune la sensul 
girator de lângă Termal pentru a efectua controlul maşinilor. Am fost ajutat 
de un grup de tineri. În jurul orelor 12,30 am observat că a fost oprită 
pentru control o maşină Dacia 1300 cu număr de întreprindere în care se 


370 Ibidem, filele 136, 137. 

371 Ibidem, fila 150. 

372 Ibidem, fila 121. 

373 Ibidem, fila 128. 

34 Raport medico-legal colectiv, poziția 63. 

aflau 4-5 persoane. În momentul în care urma să se controleze portbagajul 
motorul maşinii a pornit brusc în marşarier, s-a întors şi s-a îndreptat în 
viteză spre Abator. Am tras un foc de avertisment după care am observat că 
maşina respectivă nu a oprit, am pornit în urmărirea ei. Astfel am oprit un 
prim autoturism apărut în intersecţie, plecând cu şoferul în urmărirea 
maşinii mai sus indicate. În momentul în care am ajuns în dreptul Statiei 
Peco de lângă Abator, maşina urmărită se afla la circa 15-16 metri în fata 
noastră, moment în care am tras o rafala ... Am observat că din dreptul 
Statiei Peco se trăgea asupra noastră, fiind împuşcat şi în piciorul drept. Nu 
cunosc persoana sau persoanele care m-au împuşcat. "57 

Militarul a prezentat contuzie cerebrală minoră şi plagă împuşcată 
coapsa dreaptă, leziuni ce au necesitat 70 de zile de îngrijiri medicale.*”° 

Martinescu loan-llie a suferit plagă împuşcată în treimea inferioară 
gamba stângă ce a necesitat 30 de zile de îngrijiri medicale şi a relatat 
aceleaşi împrejurări ca şi militarul. #77 


Zona Freidorf 


În dupăamiaza zilei de 23 decembrie 1989, a fost rănit prin 
împuşcare Täräbutä Constantin, în zona Liceului auto din Timişoara, din 
cartierul Freidorf. Victima a relatat împrejurările în care a fost rănită: 

„În luna decembrie 1989 lucram ca şofer la COMTIM Autobaza 
Beregsău. Eu locuiam în comuna Sânmihaiu Român şi în seara zilei de 23 
decembrie am venit din cursă şi când am intrat în Timişoara am constatat 
că se trage. De obicei eu îmi parcam maşina la domiciliu şi direcţia pe care 
am luat-o a fost Cartierul Freidorf — Sânmihaiu Român. Când am ajuns în 
zona Liceului auto am hotărât să nu mai continui deplasarea şi să las 
maşina în parcarea de lângă parc şi să mă duc pe jos acasă. Am parcurs 
câțiva zeci de metri şi la un moment dat am simţit o lovitură la piciorul 
stâng şi apoi în dreptul. "575 

Victima nu i-a văzut pe trăgători şi nu a putut da niciun fel de relaţii. 

Täräbutä Constantin a suferit plagă împuşcată în treimea medie 
coapsa stângă şi în treimea inferioară coapsa dreaptă, leziuni ce au necesitat 
25 de zile de îngrijiri medicale. S-a precizat că direcţia de tragere a fost de la 
stânga la dreapta şi uşor de sus în jos.*? 


375 Dosar nr.97/P/1990 al S.P.M., vol. Vi, fila 222. 

376 Raport medico-legal colectiv, poziția 31. 

377 Dosar nr.6/1990 al C.S.J., vol. IV fila 351. 

378 Dosar nr.97/P/1990 al S.P.M., vol. VI, filele 156, 157. 
379 Ibidem, fila 159. 

În această perioadă au mai fost doi decedați prin împușcare, ambii 
militari: 

În dupăamiaza zilei de 22 decembrie 1989, locotenent major Savu 
Sorin, din cadrul Aeroportului Militar Timişoara s-a sinucis în incinta 
aeroportului cu arma din dotare. Mai multi martori oculari au relatat că 
ofițerul s-a împuşcat în gură. Nu s-au putut stabili motivele pentru care Savu 
Sorin a recurs la acest gest. Nici familia nu a găsit vreo explicaţie. Probabil 
din cauza stresului acelor zile. Raportul medico-legal nr. 1056/A din 
25.12.1989 confirmă varianta sinuciderii. Orificiul de intrare a fost situat în 
palatul dur şi dantura superioară iar orificiul de ieşire a fost situat occipital 
superior. S-a făcut menţiunea că tragerea s-a făcut din apropiere. Prin 
rezoluţia nr.61/P/1989 din 22.03.1990 Procuratura Militară a dispus a nu se 
începe urmărirea penală în cauză. 

Soldatul Moldovanu Ion din U.M. 01926 Timişoara s-a împuşcat 
accidental cu arma din dotare în dormitorul unităţii în cursul zilei de 
26.12.1989. În raportul medico-legal nr.1082/A din 27.12.1989 se 
precizează că orificiul de intrare a fost situat subclavicular în stânga iar cel 
de ieşire suprascapular stânga. Moartea a fost violentă şi s-a datorat plăgii 
împuşcate toracice. Martorii oculari au relatat că militarul s-a autoaccidentat 
din cauza stresului din acele zile. 

Prin rezoluția nr. 609/P/1989 din 19.04.1990 Procuratura Militară 
Timişoara a dispus a nu se începe urmărirea penală în cauză. 

DIVERSIUNEA 


Ceea ce s-a întâmplat după 22 decembrie 1989 diferă total de primele 
zile ale revoluţiei. Până la căderea lui Ceauşescu lucrurile au fost relativ clare, 
se cunoşteau taberele implicate în conflict, respectiv cetăţenii nemulțumiți 
împotriva cărora statul totalitar comunist a folosit toate forţele avute la 
dispoziţie, inclusiv armata. În urma uzului de armă, în zilele de 17, 18 şi 19 
decembrie au fost peste 70 de morţi şi aproape de 300 de răniţi. Din 19 şi 20 
decembrie au ieşit în stradă zeci de mii de demonstranți ceea ce a făcut 
imposibilă soluția militară. Autorităţile statului totalitar au încercat apoi un 
dialog cu manifestantii în 20.12.1989 dar negocierile au eşuat pentru că 
primul ministru de atunci, Constantin Dăscălescu, a fost depăşit de situaţie. 
Revendicări ca alegeri libere, democratizarea ţării, înlăturarea cuplului 
Ceauşescu, etc. nu puteau fi acceptate de un obidient al regimului. Au fost 
însă puşi în libertate majoritatea celor reţinuţi. Din 20 decembrie şi până în 
seara zilei de 22 decembrie deşi situaţia de la Timişoara a fost încordată nu s-a 
mai făcut uz de armă şi nu s-au mai înregistrat morţi sau răniţi. 

Şi la Timişoara, la fel ca în Bucureşti sau alte oraşe, s-a tras din nou şi 
pe parcursul a 3 zile până în 25 decembrie 1989 au fost 20 de decedați şi 79 
de răniţi, toți prin impuscare. Situaţia de la Timişoara nu poate fi ruptă din 
contextul naţional dar trebuie remarcat numărul mai mic de victime faţă de 
prima perioadă (circa o treime) ceea ce particularizează Timişoara în raport cu 
Bucureştiul unde numărul victimelor a fost mult mai mare după 22 decembrie 
sau alte oraşe, în care nu au fost victime până la căderea lui Ceauşescu. 

A existat o întrebare obsedantă în ultimi 20 de ani: Cine a tras în noi 
după 22? 

Deşi situaţia din Timişoara este asemănătoare cu ce s-a întâmplat în 
alte oraşe am să mă refer doar la evenimentele petrecute aici. 

Din examinarea documentelor militare, a depozitiilor celor răniți şi ale 
martorilor oculari rezultă fără niciun fel de dubiu că cei care au ucis sau rănit 
victimele din Timişoara au fost militari sau civili înarmaţi de aceştia. Deşi 
majoritatea cazurilor sunt înregistrate cu autori necunoscuţi din probatoriul 
administrat se pot trage concluzii cu privire la cei care au deschis focul. 
Astfel, victimele din centrul oraşului, militari şi civili, au fost împuşcaţi în 
schimburile de focuri dintre militarii aparținând celor două divizii locale şi 
unității de paraşutişti din Caracal, între care nu a existat niciun fel de 
coordonare. Semnificativä este situaţia soldatului Puczi Andrei-Liviu 
împuşcat mortal în noaptea de 22/23 decembrie la intersecţia bulevardului 
Republicii cu strada Paris. Iniţial martorii oculari au susținut că militarul a 
fost împuşcat de terorişti de la înălțime din Hotelul Banatul dar ulterior din 

cercetări, inclusiv din raportul medico-legal , s-a stabilit că victima a fost 
împuşcată dinspre Operă, unde acționau militarii şi civilii care păzeau noul 
centru de putere. În schimburile de focuri dintre aceştia şi paraşutiştii de la 
Caracal aflați în zona Muzeului Banatului au fost împuşcaţi locotenentul Dinu 
Daniel şi civil Kos Alexandru, ambii răniți. 

Toţi civilii din Piaţa Libertăţii au fost împuşcaţi de pe transportoarele 
blindate venite să apere sediul Diviziei mecanizate. Militarii de pe 
transportoare i-au considerat suspecți pe civilii aflați în preajma unităţilor 
militare. 

Victimele Iordan Silviu-Sebastian, Pădurariu Costache şi Ebner Petru- 
Matei au fost împuşcate mortal de militarii din cazarma Oituz, de pe latura 
unde paza era asigurată de detaşamentul de la Vânju Mare. 

Maistrul militar Vâlceanu Constantin şi toate celelalte victime de pe 
Calea Lipovei au fost împuşcate de militarii din cele două mari unităţi din 
zonă sau în urma unor misiuni executate de aceşti militari în cartier. 

Despre soldaţii Burcea Marinel, Lile Cristian-Octavian şi Bărbulescu 
Marius-Gabriel s-a crezut iniţial că au fost împuşcaţi mortal de cei care au 
atacat Centrofarmul. În lipsa unor semne de atac şi a prezenţei unor leziuni de 
împuşcare produse din apropiere, foştii comandanţi ai dispozitivelor de pază 
au admis că militarii s-au putut impusca între ei. 

Bancov Francisc a fost împuşcat mortal de militarii şi civilii care 
asigurau paza Inspectoratului Timiş al MI. 

Deşi nu au fost identificați autorii, există date certe că membrii 
familiei Jubea au fost împuşcaţi de militarii care păzeau fosta Staţie Peco de 
pe Calea Aradului iar minora Negrutiu Laura-Andreea a fost împuşcată de un 
grup de militari aflat pe acoperişul unui bloc din apropiere. 

La fel, asistenta Nicoară Elena a fost împuşcată de militarii care au 
acţionat asupra Spitalului de copii, unde fuseseră informaţi că se află persoane 
suspecte. Tot la locul de muncă au fost ucise victimele Kelemen Gheorghe- 
Iosif şi Flueran Steliana pentru că au apărut brusc în zona schimburilor de 
focuri sau din cauza unor gloanţe trase la întâmplare. 

Soldaţii Buzea Tudorel şi Mihai Gigi, aflaţi în posturi de pază la Uzina 
de apă şi respectiv la Centrala telefonică din Calea Girocului, au fost 
împuşcaţi mortal pe timp de noapte în schimburile de focuri din zonă, loc în 
care se aflau şi alti militari. 

Nemoianu Virgil a fost împuşcat mortal într-un schimb de focuri 
declanşat de militari şi civili înarmaţi. La fel dar în nişte împrejurări mai puţin 
clare au fost împuşcaţi mortal Cococeanu Iosif şi Silas Maftei. Paraschiv 
Gheorghe-Dominic a fost împuşcat mortal, în legitimă apărare, de un cadru 
militar. 

Victimele din Zona Dorobanţi au fost rănite prin împuşcare de 
militarii care au acţionat în zonă. Ofiţerul care a comandat dispozitivul de 
pază de la Poligrafie a deschis focul nejustificat şi a rănit grav 3 victime. 

Episoadele macara Calea Aradului, victimă Băran Georgian şi macara 
Zona Dorobanţi, victimă Mureşan Dumitru, sunt identice. Victimele au fost 
trimise de militari să verifice cabinele macaralelor iar apoi au fost rănite de 
cel care le-au trimis sau de colegii lor, care le-au considerat suspecte. Este 
elocventă în acest sens scrisoarea lui Băran Georgian redată în întregime la 
evenimentele de pe Calea Aradului. 

Si alti civili care s-au oferit voluntari, cum au fost Kos Alexandru la 
Operă, Lungu Gheorghe şi Horvath Ştefan la Garnizoană, au sfârşit prin a fi 
răniți ca suspecți de către militari. Multi alti civili au fost răniți în schimburile 
de focuri din oraş, în locuință sau pe stradă, fără nicio legătură cu 
evenimentele în curs de desfăşurare. 

Chiar dacă nu au fost identificaţi autorii pentru fiecare victimă în 
parte, probatoriul administrat îi indică ca trăgători pe militarii sau civili 
înarmaţi. La începutul cercetărilor şi victimele de după 22 decembrie au fost 
puse în sarcina celor care au ordonat represiunea, deşi aceştia erau deja 
reţinuţi. Nu s-a făcut distincţie între victimele represiunii şi cele de dupa 22 
decembrie. În majoritatea cazurilor cercetările au demarat cu întârziere, nu s- 
au efectuat cercetări la faţa locului, nu s-au recuperat proiectile sau tuburi de 
cartuş pentru eventualele expertize balistice, nu s-au efectuat autopsiile 
cadavrelor pentru recuperarea gloantelor, nu s-au efectuat ulterior exhumări 
datorită refuzului apartinätorilor, nu a existat o suficientă cooperare a forțelor 
militare. Toate acestea ar putea explica de ce numărul autorilor identificați 
este relativ redus. 

Era important să fie identificaţi toţi autorii dar în opinia mea ar fi mai 
relevant răspunsul la întrebarea de ce s-a mai deschis focul după 22 
decembrie 1989. 

După căderea lui Ceauşescu au apărut iniţial zvonuri alarmante, a fost 
creată o stare de confuzie şi tensiune, au fost acte de diversiune şi s-au produs 
urmări grave datorită slabei pregătiri militare, a lipsei de coordonare şi a unor 
acţiuni militare fără verificări prealabile şi a uzului de armă în zone locuite. 

Zvonurile au apărut cu câteva ore înainte de deschiderea focului. S-a 
zvonit că teroriştii fideli fostului regim vor ataca nucleele de putere nou 
constituite, unităţile militare, principalele obiective economice, obiective cu 
grad ridicat de pericol în exploatare, unităţile furnizoare de hrană şi utilități. A 
existat zvonul că vor fi atacate depozitele de medicamente, că va fi otrăvită apa 
potabilă, că vor fi atacate diferite persoane, inclusiv familiile cadrelor militare. 
Foarte multe persoane au transmis aceste zvonuri, fără o minimă verificare, 

inclusiv pe linie militară. Ştirile alarmante au fost lansate şi prin mijloacele 
media. Aceste zvonuri au fost aceleaşi în toate marile oraşe, ceea ce duce la 
concluzia unei acțiuni concertate dar nu s-a putut stabili sursa inițială. Civilii şi 
militarii au arătat unii spre alţii relativ la zvonurile respective dar cert este ca 
toți le-au răspândit. 

Zvonistica a creat tensiune în rândul militarilor, s-a dat ordin de 
înarmare, s-au luat măsuri de pază a unităţilor, a principalelor obiective 
economice, a căilor de acces în oraş. Au fost înarmaţi civili pe bază de buletin 
de identitate sau livret militar, şi nu mă refer la gărzile patriotice organizate. 

Prin adresa nr.3818/09.11.1992, comanda Diviziei mecanizate 
Timişoara a comunicat organelor de urmărire penală o situaţie cu informaţiile 
false primite: 

„Vă comunicăm Situaţia cu informaţiile false primite de unitatea 
noastră, din afara sistemului militar, în perioada 22-27. 12.1989. 

După sursa informaţională: total 206 

- de la persoane civile 79, 

- de la persoane anonime 81, 

- de la persoane oficiale 46. 

După ţinta informaţiilor: total 233 

- împotriva armatei (a capacităţii de apărare) 41, 

- împotriva organelor M.I. 96, 

- împotriva ordinii publice şi a populaţiei 78, 

- împotriva organelor de partid şi de stat 18. 

Conţinutul pe scurt al informaţiilor false: 

- apa din rețeaua de alimentare a municipiului a fost infectată; 

- elicoptere aterizate la Tapia, Pădurea Verde (30 buc), Valea 
Mureşului (50 buc.); 

- trupe de securitate în deplasare spre Jimbolia; 

- viaduct minat pe calea ferată Caransebes-Resita; 

- întreprinderea Solventul atacată — pericol de explozie; 

- atac aerian asupra municipiului Timişoara şi a împrejurărilor; 

- acuzarea unor persoane; 

- presiuni făcute asupra familiilor cadrelor militare, violari de 
domiciliu, etc. 

Menţionăm că în această perioadă s-au primit în total 1296 de 
informaţii. S-au verificat 924 de informaţii din care, 233 s-au dovedit a fi 
false. *580 

Lansarea zvonurilor a avut drept scop crearea unui inamic. Aşa a 

apărut psihoza teroristilor, aceştia fiind chiar descrişi în ceea ce priveşte 
echipamentul de culoare închisă şi armamentul sofisticat de care ar fi 
dispus. Multe din acele zvonuri pot părea astăzi puerile dar atunci au căpătat 
dimensiuni reale. 

De la soldat la comandant, toți militarii audiaţi au declarat că în 
acele zile s-au confruntat cu teroriştii, pe care însă nu i-au văzut. Nici un 
terorist nu a fost prins, rănit sau ucis. Este greu de acceptat ca într-o luptă 
una din parti să nu aibă pierderi, în condiţiile în care in Timişoara s-au tras 
zeci de mii de cartuşe. Toate victimele, civile şi militare, decedate sau rănite 
au identitate cunoscută şi nu au fost suspectate de acte de terorism. Mai 
mult, civilii ucişi sau răniţi nu au fost înarmaţi. 

Referitor la aceşti terorişti se afirma inițial că sunt ofiţeri de 
securitate sau miliţie pentru ca apoi să se susţină că ar fi cetăţeni străini din 
țările cu care Ceausescu ar fi avut relații cordiale. Niciunele din aceste 
afirmaţii nu s-au dovedit a fi reale. 

În cursul lunii ianuarie 1990 am găsit raportul unui ofițer M.Ap.N. 
în care se afirma că a reţinut un terorist în 23.12.1989 în Piaţa Libertăţii din 
Timişoara. Cercetările au fost extinse şi în final s-a stabilit că era vorba de 
un ofiţer de securitate, care locuia în apropiere şi s-a predat unor civili 
urmare apelurilor de la radio. Ofiţerul l-a preluat şi l-a predat la garnizoană 
ca terorist. La fel, s-a verificat zvonul privind actele de terorism comise de 
maiorul de miliție Popa pe Calea Girocului şi s-a constatat că zvonul nu era 
real, Popa Ioan fiind de fapt o victimă a acelor evenimente. Au fost cercetaţi 
ofiţeri de miliţie şi securitate reținuți la garnizoană, penitenciar sau 
inspectorat dar nu au rezultat elemente că aceştia ar fi comis acte de 
terorism. Cei mai mulţi se prezentaseră din proprie inițiativă la unitățile 
militare. 

În 23 decembrie ofiţerii care comandau dispozitivul de pază de la 
Centrofarm l-au reţinut pe şoferul acestei instituţii şi pe un ofiţer de 
miliție pe motiv că ar fi încercat să-i neutralizeze, oferindu-le vin cu 
somnifer. De asemenea numărul lumânărilor dintr-un pachet aparţinând 
ofițerului de miliţie coincidea cu numărul militarilor aflaţi în pază la depozit 
ceea ce a părut suspect. Acum aceste afirmaţii par rizibile dar atunci au creat 
panică. Din cercetări s-a stabilit locul de unde a fost achiziţionat vinul şi de 
unde au fost cumpărate lumânările şi astfel s-a constatat nevinovăția celor 
suspectaţi. Prin rezoluţia nr.104/P/1990 din 27.06.1991 a Procuraturii 
Militare Timişoara s-a dispus a nu se începe urmărirea penală fata de cei 
doi. 

Au mai fost cercetate şi persoane civile suspecte la un moment dat 
de acte de terorism. În final s-a stabilit că civilii executau diferite misiuni în 

sprijinul armatei sau din dispoziţia noii puteri de la Operă. Unii din ei, în 
euforia momentului, au plecat la luptă cu teroriştii, ceea ce i-a făcut 
suspecți. Nu au comis însă acte de terorism, fiind persoane care doreau să 
contribuie la victoria revoluţiei. 

Teroriştii au fost un inamic inventat. Nu s-a găsit nicio dovadă a 
existenţei lor. Au existat însă acte de diversiune. În opinia mea aceste acte s- 
au produs atât în teren cât şi prin ordine deliberat contradictorii. Urmările 
tragice din acele zile nu s-au produs doar din cauza războiului psihologic. 
Era necesar ca zvonurile să pară credibile şi să se creeze impresia unui atac. 
Nu întâmplător s-a deschis focul în zona Operei, lângă cele două divizii sau 
în apropierea cazărmii Oituz. 

Cei din balconul Operei au relatat că în seara de 22 decembrie s-a 
deschis focul spre ei din podul imobilului, unde astăzi se află magazinul Mc 
Donald’s. Nu există urme de gloanţe în balcon dar sunt multe astfel de urme 
în jurul ferestrei podului respectiv. Nimeni din balcon nu a fost rănit. 

Cota Iosif, rănit ulterior în Piaţa Libertăţii, a relatat despre un 
autoturism din care s-a tras în fata Operei: 

„Imediat, din balconul Operei, cineva a spus la microfon ca lumea 
să se adăpostească că începe să se tragă. Într-adevăr a apărut un 
autoturism ARO dinspre magazinul Comtim, care trecând prin fata actualei 
agenţii de voiaj şi deplasându-se spre actuala Librărie Eminescu, din acesta 
s-a tras o rafală de armă asupra oamenilor. Precizez că acel ARO avea 
doar poziţiile aprinse, iar în piaţă, în afară de locul din balconul Operei, nu 
era lumină. "55! 

Cadrele din comandamentul Diviziei mecanizate au relatat că în 
aceeaşi noapte s-a deschis focul dintr-un autoturism, care a oprit pentru 
putin timp lângă fostul magazin Consignatia. Colonel Ghinea Petru, care 
comanda o coloană de transportoare în apărarea diviziei a declarat: 

„La un moment dat pe comunicaţia strada cu Consignatia a oprit un 
autoturism, probabil o Dacie, din care în câteva secunde s-a deschis focul 
(În ce? Cu ce) pentru ca apoi să demareze brusc. În acel moment în 
comandament s-au stins luminile şi s-au luat diferite măsuri de 
contracarare. Cert este că autoturismul a acţionat extrem de rapid şi nu s-a 
putut nici măcar reacţiona imediat. ”?°? 

Niciun militar din interiorul sau exteriorul diviziei nu a fost împuşcat 
în aceste împrejurări. 

Militarii de la Vânju Mare aflaţi în cazarma Oituz au relatat că s-a 


381 Dosar nr.308/P/2000, vol.I, filele 90-91. 
382 Ibidem, filele 7, 6. 


168 


deschis focul spre ei din blocurile turn din jur şi din mai multe autovehicule. 
Au ripostat cu focuri de armă şi au existat victime în jurul cazărmii despre 
care au vorbit anterior. În interior a fost rănit un singur ofițer, probabil din 
eroare. 

Şi în jurul cazărmilor de pe Calea Lipovei s-a deschis focul din 
autoturisme. Martora Potroghir Lucica, mama unei victime a declarat: 

„Când am ajuns în apropierea unei pieţe de pe Calea Lipovei a 
apărut un autoturism Dacia de culoare roşie din care s-a executat foc asupra 
trecătorilor. "355 

În cazărmile de pe Calea Lipovei nu au fost victime însă s-au 
înregistrat morţi şi răniţi în jurul unităților militare. La fel, au existat acte de 
provocare lângă obiectivele păzite de militari. Nu s-a urmărit uciderea sau 
rănirea vreunor persoane, s-a dorit doar crearea unor stări de confuzie şi 
teamă. Întotdeauna militarii au ripostat disproporționat trăgând zeci de mii de 
cartuşe înspre zone locuite, astfel că au rezultat victime. 

Au existat şi acte de diversiune radio-electronice care au creat 
impresia unor operaţiuni aeriene ofensive. General maior în retragere Rotariu 
Constantin, fost comandat al Diviziei de apărare antiaeriană a teritoriului şi al 
Garnizoanei Timişoara a fost judecat şi condamnat alături de alti doi ofiţeri 
pentru ordinele date care s-au soldat cu morţii şi răniții de pe Calea Lipovei 
din 17.12.1989. În apărarea sa Rotariu Constantin a depus un documentar 
privind operațiunile aeriene fictive şi reale din perioada 22-25 decembrie 
1989, din ale cărora concluzii spicuim: 

„Acţiunea de combatere a țintelor aeriene a început pe 22.12.1989 
orele 19,30 prin trecerea tuturor forțelor şi mijloacelor de apărare 
antiaeriană în stare de pregătire pentru luptă. 

a) Au fost descoperite 1900 de ţinte aeriene şi s-au executat trageri pe 
1194, cu tehnica de artilerie, mitraliere şi rachete antiaeriene. S-au executat 
52 ieşiri aviaţie de vânătoare şi 25 ieşiri elicoptere cu misiuni de cercetare, 
interceptare şi lovire a obiectivelor. 

- omis cele de omis — 

Acțiunile aeriene au fost organizate, conduse şi executate pe baza 
unei concepții unitare pentru întreg teritoriul ţării, realizate din timp, folosind 
mijloace moderne de imitare a bruiajului, realizat din sateliți, zboruri reale 
cu elicoptere sau alte aeronave infractoare la regimul de zbor, baloane meteo 
şi de dispozitive portative pentru crearea bruiajului, dispuse în apropierea 
batalioanelor radiotehnice şi divizioanelor de rachete antiaeriene de către 

profesionişti care au stăpânit Ştiinţa ducerii acestei lupte. "55 


Se mai precizează că acţiunile aeriene s-au desfăşurat concomitent cu 
cele de diversiune armată, pe fondul unei puternice diversiuni psihologice. 
Deşi s-a deschis focul spre diverse ţinte s-a constatat că majoritatea erau 
fictive. În judeţul Caraş-Severin au fost recuperate resturile unui balon meteo. 

În legătură cu actele de diversiune terestră s-a susţinut că au existat 
simulatoare de tragere. Personal nu am văzut simulatoare iar forțele armate nu 
au prezentat organelor de urmărire penală astfel de aparate. Faţă de depozitiile 
martorilor oculari cred că astfel de dispozitive au fost utilizate. Fie că au fost 
simulatoare sau trageri efectuate de diverse persoane, rezultatul a fost acelaşi, 
s-au generat schimburi de focuri ce au dus la morţi şi răniți. 

Au existat şi ordine contradictorii care au pus fata în fata diverse forte 
militare. Din fericire în astfel de împrejurări nu s-au înregistrat victime la 
Timişoara. În noaptea de 23/24 decembrie un detaşament de militari de la 
U.M. 01926 Timişoara, sub comanda locotenentului Neamţu Costel, s-a 
deplasat spre Centrofarm la solicitarea militarilor care păzeau acest obiectiv şi 
care susțineau că sunt atacați. Înainte de plecare, It. Neamţu a luat legătura 
prin staţie cu şeful dispozitivului de pază, locotenent Rancu Petru, căruia i-a 
comunicat traseul de deplasare şi un semnal de recunoaştere. Militarii au 
respectat traseul şi când au ajuns în fata Centrofarmului au tras cu cartuşe 
trasoare roşii, conform înţelegerii. În acel moment, cei din interior au tras în 
ei. Întâmplarea a făcut să nu fie rănit nimeni. Luat la întrebări, comandantul 
dispozitivului de pază i-a spus colegului său că au tras deoarece pe aceeaşi 
staţie, înlocuitorul la comanda unităţii i-a comunicat că pe traseul respectiv se 
deplasează terorişti. Comandantul unităţii, cpt. Petreuş Gheorghe a declarat că 
a transmis un asemenea mesaj pe stație dar nu a putut indica dacă alti 
subordonați sau ofițeri de la Caracal prezenți în birou i-au prezentat 
informaţia respectivă, pentru că acea informatie nu provenea de la el.585 

În noaptea de 23/24 decembrie a fost trimis un detaşament de militari 
pe transportoare blindate la Aeroportul militar Timişoara existând informaţia 
că acesta a fost ocupat de terorişti. Celor aflaţi în pază li s-a comunicat că vor 
fi atacați de teroristi care vor veni pe T.A.B.-uri. Norocul a fost că cei care 
comandau forțele militare au fost colegi de promoţie şi s-au recunoscut. S-a 
evitat astfel un schimb sângeros de focuri. 

Psihoza teroristilor şi actele de diversiune au provocat o ripostă 
virulentă din partea militarilor. Militarii au reacționat haotic, au tras zeci de 
mii de cartuşe într-un oraş locuit, nu a existat, cel puţin în primele zile, o 


384 Dosar nr.271/P/1990 al S.PM., vol.I, fila 25. 
385 Dosar nr.308/P/2000, vol.XVIII, filele 206-207. 


170 


coordonare a diferitelor categorii de forte. Militarii au acţionat pe baza unor 
informaţii neverificate iar uneori chiar din proprie inițiativă. Am prezentat 
situația subofiterului, care fără a primi ordin, împreună cu doi militari şi alti 8 
civili s-a deplasat cu un microbuz în apărarea colegilor de la Centrofarm. 
Împotriva lor s-a deschis focul şi au fost rănite 4 persoane. La fel, soldatul 
Baikan Rafael, din proprie inițiativă, a oprit un autoturism şi a plecat în 
urmărirea unui alt autovehicul. Atât el cât şi şoferul au fost împuşcaţi de 
militarii aflați în paza staţiei Peco de la Abator. Şi exemplele ar putea 
continua. 

Cei care au organizat războiul psihologic şi actele de diversiune 
terestră şi aeriană cunoşteau foarte bine situaţia şi au mizat pe reacția violentă 
şi uneori necontrolată a militarilor. După execuţia lui Ceauşescu au încetat 
actele de diversiune şi implicit schimburile de focuri pentru a se demonstra că 
teroriştii fideli fostului dictator nu mai aveau pentru cine lupta. 

Cred că situaţia creată după 22 decembrie nu are legătură cu fosta 
dictatură ci mai degrabă cu noile centre de putere ce se constituiau. 

Fostul comandant al Diviziei mecanizate Timişoara şi-a exprimat 
părerea cu privire la evenimentele de după 22 decembrie 1989. 

„După părerea mea ceea ce s-a întâmplat în decembrie 1989 după 
căderea lui Ceauşescu a fost un scenariu care a urmărit scoaterea în stradă 
din nou a armatei şi acționarea acesteia. Nu ştiu cine a creat acea stare de 
confuzie generală dar cred că un rol l-a avut şi mass-media prin informaţiile 
vehiculate la radio şi televiziune. Nu cred că noi am fost cei care am creat 
scenariul ci cred că am fost manipulati. Singurii capabili au fost cei care au 
deținut informaţiile, dar probabil alții decât cei reținuți de noi. "55 

Cei care au creat situaţia confuză de după 22 decembrie au demonstrat 
o bună organizare, au fost bine informaţi, au cunoscut la perfectie tehnica 
capabilă de simulare şi de război radioelectronic. 

Starea de confuzie şi tensiune poate explica riposta militarilor dar nu 
scuză acţiunile dezordonate soldate cu victime omeneşti. 

S-au emis mai multe ipoteze cu privire la cei care au creat diversiunea. 
Unele pornesc de la instituţiile care ar fi fost capabile să organizeze un astfel 
de scenariu iar altele de la cei care au beneficiat de această stare de confuzie. 

În prezent nu există suficiente date şi informaţii pentru a formula 
concluzii privind acea perioadă. Este cert însă că diversiunea a existat. 

Abrevieri 


A.C.R. — Automobil Clubul Român 

A.T.I. — Anestezie Terapie Intensivă 

C.A.T.T. — Camandamentul Apărării Antiaeriene a Teritoriului 
C.A.P. — Cooperativa Agricola de Producţie 

C.C. — Comitetul Central 

C.J. — Comitetul Judeţean 

C.F.R. — Căile Ferate Române 

COMTIM — Combinatul de creştere al porcilor Timişoara 
C.P.Ex. — Comitet Politic Executiv 

C.S.J.— Curtea Supremă de Justiţie 

D. — Dispozitiv 

E.L.B.A. — Intreprinderea Electrobanat Timişoara 

ES.N. — Frontul Salvării Nationale 

L.A.E.M. — Intreprinderea de Aparate Electrice de Măsură Timisoara 
LAS. — Intreprindere Agricola de Stat 

I.J.T.L. — Intreprinderea Judeţeană de Transport Timisoara 
I.GM. — Inspectoratul General al Miliției 

I.R.U.C. — Intreprinderea de Raparatii Utilaje Comerciale Timişoara 
LT.T. — Intreprinderea Textilă Timişoara 

M.Ap.N. — Ministerul Apărării Nationale 

M.I. — Ministerul de Interne 

P.C.R. — Partidul Comunist Roman 

P.T.T.R. — Poştă, Telegraf, Telefon, Radio 

R.Mc. — Regiment Mecanizat 

T.A.B. — Transportor Amfibiu Blindat 

T.A.B.C. — Transportor Amfibiu Blindat de Cercetare 

T.F. — Tansporturi Feroviare 

T.V. — Autovehicul utilitar 

U.M. — Unitate Militară 

Z. — Zet sau Zonă de acţiune 


Grade militare 
col. — colonel 
col.rez. — colonel în rezervă 
lt.col. — locotenent colonel 
mr. — maior 
cpt. — capitan 
It.maj. — locotenent major 
plt. — plutonier 
m.m. — maistru militar 

CUPRINS 

